
„lubirea este punctul de incandescenţă al vieţii... 
Cu cât iubirea este mai puternică, cu atât durerea 
e mai mare.“ 

„Insă iubirea îndură de toate.“ 


Joseph Campbell și Bill Moyers, 


Puterea mitului 


prolog 
Cu 25 de ani în urmă 


Un sunet pătrunzător spulberă calmul zorilor. Mulți- 
mea care aştepta, reținută în siguranţă în spatele barie- 
relor, începu să murmure anticipând ce avea să urmeze. 
La postul de comandă, Kate Corsi ţopăia entuziasmată 
de pe un picior pe altul. 

- Acum, papa? 

Sam Corsi râse. 

- Încă nu, Katie. Este doar sirena care avertizează că 
mai sunt două minute. 

Ea încercă să se potolească, dar două minute păreau 
o veșnicie. Ştiuse dintotdeauna că afacerea tatălui ei 
era să demoleze clădiri, ba chiar văzuse filme cu ceea 
ce făcea el. Trase neastâmpărată de șnurul care îi ţinea 
legat părul blond. 

- Pot să apăs eu butonul? 

- Dacă ești cuminte, într-o zi o să declanșezi tu ex- 
plozia, însă nu de data aceasta. Sam Corsi ciufuli părul 
întunecat al fratelui ei. Într-o zi, afacerea va fi a lui Tom, 
iar el trebuie să înveţe cum este să ai sub control o ase- 
menea putere. 

Tom o cuprinse cu un braţ pe Kate, într-o îmbrăţișare 
prin care îşi cerea scuze. 

- O să vină şi rândul tău, foarte curând. 

Luther Hairston începuse numărătoarea inversă. Când 
o zări pe Kate privindu-l, îi făcu semn cu unul dintre ochii 
săi negri, fără să-şi întrerupă numărătoarea. 

- În regulă, Tom, ordonă Sam Corsi. Pune-ţi degetul 
pe buton şi așteaptă să-ți spun: „Acum!“ Să nu apeşi 
înainte de a-ţi zice eu. 

Arătând oarecum îngrețoşat, Tom puse un deget pe 
buton. Însă Kate ştia că el n-ar face nici o greșeală. Era 
cel mai deştept frate mai mare din lume. 

Șapte, şase, cinci, patru, trei, doi... 

- Acum! strigă tatăl ei. 

Tom apăsă atât de tare, încât vârful degetului i se albi. 
Nu se întâmplă nimic, şi, pentru o clipă cumplită, inima 
lui Kate încetă să mai bată. 

Apoi, bubuituri ca de mitralieră răpăiră din clădirea 
înaltă de peste stradă, iar nori de praf se rostogoliră pe 
ferestrele goale de la etajele inferioare. Apoi urmară 
bubuituri profunde, care îi zguduiră oasele. Zidurile se 
înclinară spre interior, şi uriașa clădire se prăbuși încet. 
Kate ţipă de bucurie. 

Tatăl ei o săltă pe umeri, pentru a vedea mai bine. 

- Uită-te bine, Katie. Aşa lucrează Phoenix Demoli- 
tion, iar noi suntem cei mai buni! 

Kate ţopăi în braţele lui. 

- Într-o zi, și eu o să arunc lucruri în aer. 

Sam chicoti. 

- Demolările nu sunt pentru fete. Tom va conduce 
compania. Dacă îl rogi frumos, poate te va lăsa să faci 
muncă de birou. 

- Timpurile se schimbă, Sam, spuse Luther. Fetiţa 
asta energică a ta ar putea fi un inginer grozav la PDI, 
când se va face mare. 

- Nici o fată de-a mea n-o să lucreze vreodată în 
demolări. 

Kate pufni. Papa era încăpățânat, dar nici ea nu se 
lăsa mai prejos. Avea să-l determine să-i permită să intre 
în afacere. 

Deoarece Katherine Carroll Corsi voia să arunce clă- 
diri în aer. 


capitolul 1 
În zilele noastre, lângă Washington, DC 


O oră până la detonare. 

Mai era mult până în zori. Donovan intră în încin- 
sul birou improvizat al firmei Phoenix Demolition, 
o rulotă parcată în apropierea dărăpănatului bloc de 
apartamente care reprezenta proiectul curent al PDI. 
Șeful lui, Sam Corsi, turnă o cană cu cafea și i-o dădu 
fără să aștepte ca el să ceară. 

- Mulţumesc. Donovan sorbi o gură de cafea clocoti- 
tă. La naiba, e tare frig afară. Cam greu să crezi în încăl- 
zirea globală. 

- E totul în ordine? 

Donovan încuviinţă din cap. 

- En ordine, ba chiar suntem puţin înainte. Singurul 
lucru care a rămas de făcut e verificarea finală. Vrei s-o 
fac eu? 

- Pe dracu”, nu. Nu mi-am petrecut toți anii ăștia con- 
struind PDI pentru ca derbedei ca tine să aibă parte de 
toată distracţia. 

Donovan rânji, fiindcă nici nu se așteptase să pri- 
mească alt răspuns. 

Verificarea finală a unei clădiri aflate pe punctul de a 
fi demolată îţi dădea o stare deosebită, iar Sam profita 
cu neruşinare de poziţia lui ca să facă asta ori de câte ori 
era posibil. În nici un caz nu l-ar fi lăsat pe omul lui de 
încredere să-i ia locul, nici măcar într-o noapte geroasă. 

Fiica lui Sam, Kate, avea exuberanţa lui Corsi. 
Kate, fosta soţie a lui Donovan, de mult plecată, dar 
nu uitată. 

Sam dădu pe gât ultima gură de cafea, cu privirea 
aţintită către Jefferson Arms, masiva clădire întunecată 
ce se profila pe fundalul luminilor din Washington, DC. 

Mai aproape, cordoanele de poliție îi țineau pe specta- 
tori la o distanţă sigură. Din cauza orei matinale şi a ge- 
rului năprasnic de ianuarie, nu mulţi oameni veniseră 
să vadă implozia. 

-Te-ai gândit vreodată să te împaci cu Kate? întrebă 
cu voce aspră. 

- isuse, Sam! Donovan aproape că se înecă încer- 
când să înghită cafeaua. De unde naiba ţi-a venit ideea 
asta? Au trecut zece ani de când eu și Kate ne-am des- 
părţit, și, din câte ştiu eu, de atunci n-a mai pus piciorul 
în Maryland. 

Sam ridică din umeri, fără a-şi desprinde privirea de 
la Jefferson Arms. 

- Mda, dar nici unul dintre voi n-a dat vreun semn că 
s-ar combina cu altcineva. V-aţi căsătorit când eraţi prea 
tineri, dar a fost ceva deosebit între voi. În afară de asta, 
Juliei i-ar plăcea să aibă nişte nepoți pe care să-i răsfeţe. 

Donovan se cutremură, conversaţia îndreptându-se 
spre un teren primejdios. 

-Ai dreptate că eram prea tineri. Dar, chiar presu- 
punând că ea ar fi interesată - deși, sincer, cred că mai 
degrabă ar prefera să mă vadă în iad -, există mica pro- 
blemă a faptului că locuiește în San Francisco. Nu e toc- 
mai o distanţă care să-ți permită să ieși la întâlniri. 

- Lucrurile se mai schimbă. Sam se uită la ceas, 
apoi își puse o geacă şi mănuși, pregătindu-se să iasă 
pentru a face verificarea finală. Poate să-l sun pe Tom 
zilele astea. 

Acea remarcă fu un şoc chiar mai mare decât nebu- 
neasca sugestie legată de Kate. Amintindu-şi de neaş- 
teptata vizită la Urgenţe a lui Sam, cu o lună în urmă, 
Donovan întrebă stânjenit: 

- Ți-au găsit doctorii ceva la inimă despre care nu 
mi-ai spus? Credeam că au zis că a fost doar o indigestie. 

- Nu-i nimic în neregulă cu inima mea, și am elec- 
trocardiograma care să dovedească asta. Sam își îndesă 
casca de protecție peste părul negru înspicat cu alb şi luă 
o lanternă mare. Dar recunosc că m-a pus pe gânduri 
faptul că a trebuit să fiu dus pe sus la spital. Nimeni 

nu trăiește o veșnicie. Poate că a venit vremea să-i bat pe 
unii cap în cap. 

Văzând expresia de pe chipul lui Donovan, Sam 
zâmbi şi îl lovi ușor cu pumnul în umăr pe bărbatul 
mai tânăr. 

- Nu-ţi face griji. Dacă sparg capul cuiva, va fi pentru 
bine tău. 

leşi în noaptea de gheață. 

Întrebându-se ce naiba fusese asta, Donovan făcu ve- 
rificările radio împreună cu ceilalți membri ai echipei. 
O treabă perfectă nu se făcea accidental, iar siguranţa 
fără cusur ce caracteriza PDI era rezultatul unei griji mi- 
nuţioase, în fiecare etapă a operațiunilor. Această im- 
plozie era o acţiune de rutină, admițând că rutina putea 
avea vreo legătură cu transformarea unei construcţii 
masive într-o ruină, în decurs de doar câteva secunde. 
În curând, clădirea avea să fie distrusă, nu cu un scheu- 
nat, ci cu o bubuitură strașnică. Apoi, ceva mai bun 
urma să se ridice în acel loc. 

Un fascicul de lumină în mișcare marca înaintarea 
lui Sam prin Jefferson Arms. În interiorul construcției 
pline de ecouri, verifica minuţios încărcăturile explozi- 
ve, firele de legătură şi chiar făina pe care echipa o pre- 
sărase pe scări pentru a descoperi dacă vreun vagabond 
sau vreun animal își căutase refugiul în acea clădire. 

Douăzeci de minute până la demolare. 

Agitat din cauza adrenalinei date de explozia iminen- 
tă, Donovan luă din nou microfonul staţiei radio. 

- Cum merge, Sam? 

- Totul e-n ordine, tună vocea șefului său. O fi fost 
dărăpănătura asta un loc mizerabil în care să trăieşti, 
dar se va transforma într-o mare grămadă de moloz. 
O să ies în zece minute. 

Donovan tocmai era pe cale să închidă microfonul, 
când Sam murmură: 

- Asta-i ciudat. 

- Ce-ai găsit? 

- Nu sunt sigur. Stai puțin... 

Brusc, tăcerea nopții se sparse. O serie de explozii 
se declanșară în Jefferson Arms, învăluind clădirea în 
tunete și flăcări. Pereţii se aplecară spre interior, iar con- 
strucția se prăbuși maiestuoasă, în vreme ce nori de praf 
amestecat cu pietriș se împrășştiau în toate direcţiile. 

- Sam! SAM! ţipă Donovan îngrozit, repezindu-se 
instinctiv spre ușa rulotei. 

Însă era prea târziu. O mie de tone de beton se 
prăvăliseră deja peste omul care îi fusese șef, prieten și 
tată-surogat jumătate din viaţă. 


Trei zile mai târziu 


Înmormântarea se dovedi un iad, iar reuniunea de 
după aceea nu fu cu nimic mai bună. Ajungând la limi- 
tele suportabilului, Kate Corsi ieşi pentru câteva minu- 
te, ca să se adune înainte de a claca în faţa zecilor de 
prieteni și de rude. Din moment ce parterul nu-i oferea 
deloc intimitate, străbătu marea casă şi urcă scările mo- 
dern mochetate, care duceau spre dormitorul din spate, 
folosit de tatăl ei drept birou. 

Totul în acea încăpere vorbea de Sam Corsi, de la 
suvenirele din clădirile demolate până la slabul miros 
de trabuc ce persista acolo. Kate luă cărămida veche de 
un secol care fusese salvată din implozia unei dărăpănate 
fabrici din New England. Reprezentase primul proiect 
al PDI care apăruse într-un film de Hollywood - un film 
despre o invazie extraterestră -, iar Sam fusese în al no- 
uălea cer. De atunci, multe dintre imploziile realizate de 
companie apăruseră pe marele ecran. 

Punând cărămida la loc pe birou, luă un trabuc 
din cutia din lemn de nuc și și-l lipi de obraz. Pican- 
tul miros vegetal îi aminti de tatăl ei întrun mod in- 
tens, primitiv. El obișnuia să fumeze aproape exclusiv 
în această încăpere, dar slaba aromă a trabucurilor îl 
urmase pretutindeni. 

Puse la loc trabucul şi se duse la fereastră, lacrimi fier- 
binţi înţepându-i ochii în vreme ce își odihnea fruntea 

pe sticla rece ca gheaţa. Viaţa fusese ireală în ultimele 
trei zile, din clipa în care fusese smulsă din somn, la ora 
4.00 dimineaţa, de soneria telefonului. 

Nici dacă avea să trăiască până la o sută de ani, nu 
avea să poată uita vreodată timbrul vocii tremurătoare a 
mamei ei dându-i vestea că Sam Corsi fusese ucis într-o 
demolare care mersese prost. Într-o fracțiune de secun- 
dă, înstrăinarea lui Kate de tatăl ei dispăruse, dragostea 
de-o viaţă dând naştere unei dureri devastatoare. 

La jumătatea dimineţii, luase deja un avion din San 
Francisco, întorcându-se în Maryland pentru prima 
dată după aproape zece ani. Până să aterizeze, trupul 
tatălui ei fusese găsit în moloz, iar aranjamentele pentru 
înmormântare fuseseră deja făcute. 

De atunci, se trezise într-un adevărat haos, ajutând-o 
pe mama ei să ia deciziile și să facă aranjamentele ne- 
cesare în cazul unei morţi bruște. Sam Corsi, la fel 
ca afacerea lui, Phoenix Demolition International, fu- 
sese un om deosebit, iar moartea lui într-o explozie 
prematură se afla pe prima pagină a ziarului The Bal- 
timore Sun. Acum, zăcea în pământul îngheţat, după o 
slujbă religioasă care fusese scurtată din pricina vântu- 
rilor aprige ale celui mai friguros ianuarie de când se 
făceau înregistrări. 

Încă îi venea greu să creadă că un om atât de încă- 
păţânat şi de generos, atât de plăcut și de înnebunitor 
putea să dispară. La nivelul subconștientului, crezuse că 
tatăl ei avea să trăiască o veșnicie. Sau măcar până când 
rana ce provocase înstrăinarea lor avea să fie complet 
vindecată. Ar fi trebuit să facă eforturi mai mari pen- 
tru o reconciliere. Acum, era prea târziu. Prea al naibii 
de târziu. 

Avertizată de păcănitul tocurilor înalte, îşi îndreptă 
repede spatele și își șterse ochii umezi în vreme ce o 
femeie intră în încăpere. Fereastra întunecată reflectă 
o imagine care mai că ar fi putut fi a ei. Mama ei, Julia, 
îi dăruise lui Kate înălțimea, silueta zveltă și părul blond. 
Doar ochii ciocolatii ai lui Kate erau o moștenire vizibi- 
lă de la tatăl ei italian. 

Răsucindu-se, Kate se duse direct în brațele Juliei 
pentru a o strânge la piept, având nevoie deopotrivă să 
îmbrățişeze și să fie îmbrățişată. 

-Cum te simţi, mamă? 

- Îndur toate astea. 

Julia se agăţă de fiica ei, atât de fragilă, încât părea 
gata să se frângă. Kate o strânse în braţe, simțind un 
junghi de durere că nu putea să facă mai mult. 

Odată tensiunea diminuată, Julia se îndepărtă, cu 
riduri adânci în jurul ochilor şi cu chipul cenușiu de 
durere și de oboseală. 

-Team văzut ieșind, aşa că am venit să-ți spun că, 
după plecarea musafirilor, Charles vrea să ne vorbească 
despre testamentul tatălui tău. 

Fără îndoială că mama ei fusese fericită să aibă un 
motiv pentru a scăpa puţin de pălăvrăgeala mulțimii. 

-Credeam că citirea testamentului în faţa familiei 
reunite se face doar în romanele victoriene. 

-Nu va fi chiar așa. Privirea Juliei deveni distantă. 
Dar sunt... lucruri care trebuiesc discutate. Până să poa- 
tă întreba Kate ce era atât de important încât trebuia re- 
zolvat în seara aceea, mama ei se lăsă pe marginea unui 
scaun de lemn și se cuprinse strâns în braţe. Sper ca 
toată lumea să plece repede. Nu ştiu cât mai rezist. 

Kate puse cu blândeţe o mână pe umărul Juliei. 

- Mamă... 

Julia strânse degetele fiicei ei. 

- Este plăcut să-i aud pe oameni vorbind despre Sam 
şi despre modul cum şi-l amintesc. Dar e și dureros. 
Mi-am petrecut toată ziua stăpânindu-mi lacrimile. 

- Pe nimeni n-ar fi deranjat dacă ai fi plâns. 

- Pe mine m-ar fi deranjat, fiindcă nu ştiu când m-aș 
fi oprit. 

Kate strânse şi mai tare umărul mamei ei. Julia 
Carroll cea cu sânge albastru fusese foarte diferită de 
Sam Corsi, un băiat din estul Baltimore-ului, și mândru 
de acest lucru, dar asta nu-i împiedicase să aibă o căs- 
nicie reușită. Avea dreptul să îl jelească în felul ei. Kate 

o înţelegea, pentru că împărtășea nevoia mamei ei de a 
înfrunta lumea cu o ţinută demnă. 

Julia închise ochii. 

- Kate, sunt atât de fericită să te știu aici. Să te vizitez 
în San Francisco nu e totuna cu a te avea acasă. 

Motivul pentru care Kate nu mai venise în Baltimore 
de aproape zece ani se afla la parter, frumos ca păcatul 
şi de două ori mai primejdios. Dar astăzi, problemele lui 
Kate păleau pe lângă pierderea suferită de mama ei. 

- Fireşte că am venit. Eu și tata am avut neînțelegerile 
noastre - puţin spus -, dar ne-am înțeles mai bine în 
ultimii ani. Nu a fost ca între tata şi Tom. 

- Aş vrea să fi fost şi Tom aici. Julia deschise ochii, 
cu o expresie crispată pe chip. Fac pariu că i-ai cerut 
să vină, iar el ţi-a spus că, din moment ce nu a fost 
binevenit în timpul vieţii lui Sam, nu crede că ar trebui 
să apară nici acum. 

-Cam aşa s-a întâmplat, recunoscu Kate. Toate 
mamele au puteri paranormale? 

- Face parte din fișa postului. Julia se ridică obosită. 
Nu-l pot învinovăţi pe Tom că n-a venit la înmormân- 
tare, nu după felul în care s-a purtat Sam. Omul acela 
putea să fie atât de imposibil... 

Vocea îi pieri. Kate presupuse că îşi amintea de rup- 
tura din familia ei, un eveniment atât de cumplit, încât 
nici măcar trecerea unui deceniu nu reuşise să diminue- 
ze durerea. Dorind să evite subiectul, Kate spuse: 

- După ce lucrurile se liniștesc, trebuie să ne vizitezi 
în San Francisco. Şi eu, şi Tom ne-am bucura să stai cât 
de mult dorești. 

- M-a invitat şi el seara trecută, când a sunat. Poate că 
o să dau curs invitaţiei. Cu degete tremurătoare, Julia își 
netezi părul spre spate. Va fi plăcut să... să scap puţin. 

Kate se gândi să-i sugereze mamei sale să nu se în- 
toarcă la reuniunea de jos, dar Julia n-ar fi abandonat 
niciodată un eveniment care se petrecea în propria casă. 
li veni, dintr-odată, o idee. 

- Nu spuneai tu mereu că o gazdă ar trebui să fie în sta- 
re să-şi facă oaspeţii să se simtă bine-veniţi, dar şi să scape 

de ei când s-a săturat? Kate arătă spre fereastra cu flori de 
gheață. Suntem în Maryland - tot ce avem de făcut 
este să sugerăm că s-ar putea să înceapă ninsoarea, iar 
oamenii vor dispărea mai repede decât poți rosti „teroa- 
re albă“. 

Chipul mamei ei se lumină puțin. 

- Hai s-o facem! 

Kate ridică degetele mari spre mama ei, în semn de 
aprobare. Julia îi răspunse la fel, izbutind chiar şi un 
zâmbet palid. 
sia calmă pe care Kate o vedea zilnic în propria oglindă. 
Ridurile de pe chipul mamei sale îi aduseră aminte de 
bunica maternă. Kate avu imaginea mentală a unui șir 
de mame şi fiice întinzându-se generaţii în urmă, toate 
împărtăşind aceeași forță stoică şi aceleaşi conflicte ine- 
vitabile. Intr-o zi, dacă era norocoasă, Kate urma să aibă 
o fiică a ei. 

Dar acela era un alt subiect prea dureros pentru a 
zăbovi asupra lui. Controlându-şi cu determinare senti- 
mentele, cobori scările spiralate în urma mamei ei. 


capitolul 2 


Kate se întorsese în salon - Donovan îi putea simţi 
prezenţa. Faptul că o ştia în preajmă făcuse să-l furnice 
pielea toată ziua. Bine că trebuise să se ocupe de proble- 
mele apărute după moartea lui Sam, aşa că n-o văzuse 
decât după funeralii. 

Încheind conversaţia cu o verișoară Corsi înlăcrima- 
tă, își umplu paharul cu bere de ghimbir şi o privi pe 
furiș pe Kate, care se foia prin încăpere. Avea aceeași 
graţie lipsită de efort și acelaşi farmec ospitalier care o 
făcea pe Julia deosebită. Rudele și prietenii de demult 
erau încântați să o aibă iarăși printre ei. 

Cochetă puţin cu ideea de a o aborda și de a-i spune 
ceva plăcut și banal. La urma urmelor, trecuseră aproape 
zece ani. Amândoi aveau acum vieți pline, productive. 

Kate era arhitectă în San Francisco, iar el îşi găsise 
succesul sentimental și profesional ca al doilea om la 
conducere după Sam Corsi. 

În clipa aceea, Kate se uită în direcţia lui. Când pri- 
virile lor se întâlniră, se simţi ca străbătut de un curent 
electric. Își întoarse repede capul, de parcă ar fi fost 
prins furând. Mai bine să nu trezeşti câinii care dorm - 
şi nici pe fostele neveste. Decizia îi fu întărită de faptul 
că o văzu pe Val Covington vorbind cu Kate. Dintre toţi 
prietenii din şcoală ai lui Kate, doar Val mai locuia în 
Baltimore și putuse veni la înmormântare. Era bucuros 
pentru Kate, deoarece avea nevoie de tot sprijinul pe 
care îl putea căpăta, însă Val şi Kate împreună erau o 
combinaţie pe care el ar fi evitat-o cu orice preţ. 

Mulțimea se împuţina rapid, oamenii grăbindu-se să 
plece din cauza zvonurilor despre ninsoare. Donovan 
se gândea să plece la rându-i, când se întoarse şi o văzu 
pe Kate îndreptându-se spre el cu un aer hotărât şi în 
ochi cu o privire care spunea „hai să terminăm şi cu 
asta“. Se încordă, nemaifiind sigur dacă își dorea aceas- 
tă întâlnire, dar era prea târziu ca să mai scape. 

Simţea o dualitate curioasă. Pe de o parte, Kate îi 
era foarte familiară, femeia pe care o iubise cu aban- 
donul total de care sunt capabili doar cei foarte tineri. 
În același timp, era o străină schimbată de un deceniu 
de evenimente și oameni despre care el nu știa nimic. 

Însă ar fi recunoscut-o oriunde, indiferent câţi ani 
trecuseră. Cu blondul ei păr spiralat scos în evidenţă de 
un sobru taior negru, era chiar mai încântătoare decât 
fusese la optsprezece ani. Fireşte că a băgat de seamă - 
era o reacție biologică. Se căsătoriseră ca urmare a dorin- 
tei aprige pe care o simţiseră amândoi, iar asta nu se 
evaporase doar pentru că mariajul lor se sfârşise cu o 
explozie mai devastatoare decât a dinamitei. 

Oprindu-se la un metru de el, îi spuse cu răceală: 

- Nu-ţi face griji, nu sunt înarmată. M-am gândit că 
a venit vremea să fiu teribil, teribil de civilizată și să te 
salut. Ce mai faci, Donovan? 

-Mi-a fost şi mai bine. În ultimele câteva zile... Vocea 
i se frânse când îşi aminti momentul în care Jefferson 
Arms se prăbușise în faţa ochilor săi. Îmi pare atât de al 
naibii de rău pentru Sam, Kate. Pierderea unui părinte 
schimbă... totul. k 

După cum el ştia din propria experiență dură. Îşi 
pierduse ambii părinți înainte de a împlini 17 ani. 

- Da, tocmai descopăr asta. Pleoapele îi coborâră preţ 
de o clipă peste ochii umbriţi, ascunzând orice vulnera- 
bilitate. Dar şi tu meriţi condoleanţe, la fel ca mine. L-ai 
văzut în fiecare zi. Moartea lui va lăsa un gol mult mai 
mare în viața ta. 

Avea dreptate. Sam fusese probabil cea mai impor- 
tantă persoană din lumea lui. Se uită fix la paharul din 
mâna lui. 

- E greu să-mi imaginez PDI fără Sam. Nu a fost doar 
fondatorul companiei, ci chiar inima și sufletul ei. 

Ea sorbi o gură de vin. 

- Cum s-a întâmplat accidentul? Credeam că precau- 
ţia este o regulă oficială la Phoenix Demolition. 

-Al naibii să fiu dacă ştiu, Kate. Demolam un vechi 
bloc de apartamente de lângă Washington. O treabă de 
rutină. Ceva a declanșat explozia când Sam făcea verifi- 
carea finală. 

-Ai idee ce a aprins încărcăturile explozive? 

El clătină frustrat din cap. 

- Chiar nu ştiu. Presupun că vreo descărcare electri- 
că accidentală. Asta reprezintă mereu o primejdie când 
bate un vânt rece și uscat, dar, chiar și aşa, n-ar fi trebuit 
să se întâmple. Șeful pompierilor face investigaţii, dar 
deocamdată nu s-a ajuns la nici o concluzie. 

- Îmi pare rău, Donovan. Şi de moartea lui, şi fiindcă 
tu te aflai acolo. Probabil a fost un adevărat coșmar. 

Imaginea clădirii prăbuşindu-se îi apăru din nou în 
minte, aşa cum se întâmplase de nenumărate ori în ul- 
timele trei zile. 

- Mă tot întreb dacă aș fi putut să fac ceva. 

-Poate că e mai bine să nu știi. Îşi coborî privirea 
spre paharul de vin, sclipiri subtile tremurând pe părul 

ei de un blond strălucitor. Se scurseră câteva clipe îna- 
inte ca ea să-și ridice capul. Arăţi bine! Privirea ei trecu 
peste costumul lui sobru. Era o mare diferență față de 
jeanşii în care îl văzuse în cea mai mare parte a timpu- 
lui. Ai evoluat foarte frumos de la muncitor la poziția 
de director. 

- Nu te lăsa păcălită de costum. Sunt doar un munci- 
tor în construcții. Încercă să zâmbească. Sau, mai degra- 
bă, un muncitor în demolări. 

Cu o politeţe care îl făcu să se întrebe dacă nu cumva 
îl ironiza, ea spuse: 

- Foarte potrivită cu talentele tale naturale. Dădu 
să se îndepărteze. Mi-a părut bine să te văd. Acum, te 
rog să mă scuzi, dar mai sunt nişte oameni cu care tre- 
buie să stau de vorbă. 

- Așteaptă! Îşi ridică o mână, brusc incapabil s-o lase 
să plece fără să se convingă de abisul dintre ei. Acum 
zece ani, ai plecat atât de vijelios, încât n-am avut nici o 
şansă să-ți spun că... că îmi pare rău. 

Ochii ei căprui deveniră negri. 

- Nu-ţi face griji, ştiam asta. Ție îţi părea întotdeau- 
na rău. 

EI clipi uimit, de parcă tocmai primise o palmă. Urmă 
o tăcere lungă, încordată. Apoi, ea își înclină capul şi îşi 
apăsă degetele în mijlocul frunţii. 

- Îmi pare rău, Patrick. N-ar fi trebuit să zic așa ceva. 
Dar nu vreau să vorbesc despre asta, nici acum, nici 
altă dată. 

Se răsuci și se îndepărtă, trupul subţire fiindu-i drept 
şi inflexibil. El trase încet aer în piept. Kate îl numea Pa- 
trick doar când vorbea serios, așa că subiectul căsniciei 
lor nefericite era definitiv închis. Presupuse că ar trebui 
să fie recunoscător, 

Cu toate astea, rotițele minţii lui nu puteau fi oprite 
la fel de uşor precum conversaţia. De câte ori nu visase 
că avea să o reîntâlnească? Chiar şi după ce îl părăsise, 
fusese sigur că, dacă ar putea sta de vorbă, dacă ar pu- 
tea să-i ceară scuze, să-i explice, totul ar fi în ordine. 

O căutase cu insistență chiar şi după ce ea depusese ac- 
tele pentru divorț. 

Nu mult după aceea, aflase că plecase imediat la San 
Francisco. Nu avusese niciodată ocazia de a o face să 
se răzgândească odată ce ea decisese că mariajul lor se 
încheiase. Era tipic pentru Kate - o lungă perioadă 
de toleranță și de blândețe, până când ajungea la limită. 
Atunci, trântise definitiv ușa în urma ei. 

După ce își dăduse seama de asta, inima lui se frân- 
sese în bucăți însângerate. Dacă nu ar fi fost Sam, care 
îl tratase ca pe un fiu iubit, poate că n-ar fi supraviețuit. 
Poate că ar fi sfârșit intrând cu mașina într-un stâlp de 
iluminat, cu 150 de kilometri pe oră, aşa cum făcuse 
tatăl lui. 

Acum, Kate era fizic suficient de aproape pentru a o 
putea atinge, însă afectiv i se părea mai departe decât 
fusese vreodată. Privirea lui o urmări prin încăpere, în 
vreme ce ea trecea de la un grup la altul, dându-le oame- 
nilor ocazia să-i spună ce însemnase Sam pentru ei. 

Taiorul ei negru reprezenta exact opusul a ceea ce 
purtase în seara în care se cunoscuseră. El parca ma- 
şini la Maryland Cotillion Ball, evenimentul cu ocazia 
căruia tinerele domnișoare de familie bună își făceau 
intrarea în societate. Când acea slujbă îi fusese oferi- 
tă, nu-i venise să creadă că asemenea evenimente încă 
mai existau. Acceptase deoarece bursa de la facultate 
acoperea doar taxele de şcolarizare, aşa că muncea cât 
de multe ore putea pentru a câștiga bani de cărţi și de 
cheltuială. In afară de asta, fusese curios să vadă cum 
trăia cealaltă jumătate. 

Balul se ţinuse într-un teatru istoric din centrul ora- 
şului Baltimore. Cu toate că acel loc nu părea deosebit 
de strălucitor, oaspeţii îl făcuseră să fie. li plăcuse să 
privească taţi mândri şi mame nervoase sosind cu fii- 
cele lor. Fiindcă seara nu era foarte friguroasă pentru 
luna decembrie, debutantele nu avuseseră de ce să se 
înfofolească precum eschimoşii. Chiar și fetele banale 
străluceau ca niște diamante în imaculatele lor rochii 

albe. El nu avusese habar că în Maryland existau atât de 
multe blonde natural. 

Asta admițând că erau blonde natural. Ştia al naibii 
de bine că nici una dintre ele nu era atât de inocentă 
cum părea. Cele mai multe abia intraseră la facultate, 
şi probabil nu exista nici măcar o singură virgină în tot 
grupul, dar el se bucurase de iluzia unei vârste mai sim- 
ple, mai pure. 

Familia Corsi sosise într-o limuzină. Julia era toată 
numai eleganță aristocratică, în vreme ce Sam radia de 
încrederea oferită de succes și de bogăţie. lar Kate îl 
dăduse gata din clipa în care coborâse din limuzină, 
cu părul ei blond strâns în creştet, cu gâtul subţire 
împodobit cu perle cel mai probabil reale şi cu un 
zâmbet care încălzise seara aia de iarnă. Grace Kelly la 
18 ani, purtând o spumoasă rochie albă ca zăpada. 

Era înaltă, probabil că avea cam 1,70 metri. O înăl- 
time potrivită pentru el. Fusese atât de fascinat, încât 
aproape că uitase să închidă portiera. Apoi, Kate nu 
privise prin el, de parcă ar fi fost un simplu lacheu, ci 
chiar la el. 

- Mersi! zisese ea și îi făcuse cu ochiul. 

Pentru o clipă, se simţise de parcă ei doi erau singurii 
oameni din lume. 

Ar fi urmat-o în clădirea teatrului ca o molie atrasă 
de lumânare dacă mama ei n-ar fi întrebat: 

- Kate, ţi-ai amintit să-ţi iei mănușile? 

Kate se oprise și îşi privise îngrozită mâinile goale. 

- Nu. Îmi pare rău, mamă, le-am lăsat acasă. Pur și 
simplu, nu sunt făcută pentru formalismul victorian. 

Intimidant de elegantă, dar cu o sclipire amuzată în 
ochi, mama ei murmurase în timp ce scotea o pereche 
de mănuși din geantă: 

- Oare de ce nu mă surprinde? 

Kate izbucnise în râs. 

- Din același motiv pentru care pe mine nu mă sur- 
prinde că ai venit pregătită. 

Donovan privise fascinat cum ea își trăsese până la cot 
albele mănuși din piele de ied. I se potriveau ca o a doua 

piele. În vreme ce mama ei îi încheia câțiva năsturaşi la 
fiecare încheietură, Kate se uitase la el cu o expresie care 
spunea: „Noi doi ştim că asta-i un soi de prostie, dar 
trebuie să le fac pe plac părinților mei“. Apoi, intrase în 
clădire ca o prinţesă, cu mama și tatăl la un pas distanță 
în urma ei. 

În vreme ce următoarea mașină oprea în faţa lui, el 
aruncase o ultimă privire plină de alean în urma lui 
Kate, dorindu-și să-și imprime pentru totdeauna în min- 
te acea imagine răzătoare. Fetele ca ea nu erau pentru 
tipi ca el, care parcau mașini și lucrau în construcții ca 
să câştige bani de facultate. 

Imaginaţia lui nu fusese suficient de bogată pentru a 
ghici modul în care avea să se sfârșească acea seară. 

Însă asta fusese atunci, iar acum altfel stăteau lucruri- 
le. Se întoarse sperând că nimeni nu băgase de seamă fe- 
lul cum se holbase la fosta lui soţie. Vechea Kate fusese 
ceva special, deschizându-și braţele pentru a îmbrăţișa 
viața cu un amestec de încredere inocentă și de inteli- 
genţă care îl fermecase. Acum, avea același calm impene- 
trabil care îi era atât de caracteristic Juliei. 

Nu că asemănarea cu Julia era ceva rău - o iubea pe 
fosta lui soacră. În ciuda rezervei ei, fusese întotdeauna 
o prezenţă caldă și încurajatoare în viaţa lui. Nu tocmai 
ca o mamă - mai mult ca o mătuşă înţeleaptă care îi 
accepta totul. 

Dar, acolo unde Julia avea rezerve, Kate era precaută. 
Şi, în general, asta era din cauza lui. O, fără îndoială 
că avusese partea ei de suișuri și coborâșuri de la divor- 
tul lor, însă el ştia al naibii de bine că singur distrusese 
acea francheţe inocentă. De-a lungul anilor, făcuse tot 
posibilul să-şi remedieze defectele, însă nimic nu putea 
schimba trecutul. Kate era o frumoasă și îngrozitor de 
dureroasă aducere aminte a celei mai cumplite perioade 
din viaţa lui. 

Slavă Domnului că urma să se întoarcă la San Fran- 
cisco peste câteva zile. 

Vestea că avea să ningă determinase un exod general. 
Ultimii doi plecară Nick Corsi, vărul lui Kate, și Angie, 
soţia lui cu ochi negri. Nick lucrase ani de zile la PDI, 
până de curând, când se hotărâse să-și deschidă propria 
afacere în demolări. Chipul îi era posomorât. Kate bă- 
nuia că, asemenea lui Donovan, şi el se întreba dacă nu 
cumva ar fi putut schimba lucrurile în caz că ar fi fost 
acolo atunci când avusese loc acea explozie fatală. Moar- 
tea și vina erau tovarăși fireşti. 

După ce își îmbrăţişă vărul de rămas-bun, Kate închi- 
se ușa în fața frigului pătrunzător. Cum Sam era mort, 
iar Nick plecase din firmă, Julia era acum patroana 
PDI, iar Donovan părea alegerea evidentă pentru a 
conduce compania. Avea să facă o treabă la fel de bună 
ca Sam. Poate chiar mai bună, deoarece era mai puţin 
schimbător. De regulă. 

Kate se gândi cu o urmă de amărăciune că Donovan 
se descurcase mult mai bine decât ea după încheierea 
căsătoriei lor nefericite. Se alesese cu o a doua familie și 
cu o carieră captivantă, în vreme ce ea sfârșise la aproa- 
pe 5 000 de kilometri distanţă, într-o profesie care nu 
reprezentase prima ei alegere. Fusese nevoie ca moartea 
s-o aducă înapoi în Maryland, şi nu doar pentru că nu 
voise să-l vadă pe Donovan. Motivul mai important era 
dorinţa de-a evita să vadă cât de mult pierduse. Totuși, 
dacă ar trebui să ia din nou hotărârea desfacerii căsători- 
ei lor, probabil ar face aceleași alegeri, așa că n-avea nici 
un rost să-și plângă de milă. A 

Se întoarse în salon, oprindu-se în pragul ușii. În ciu- 
da farfuriilor goale şi a ceștilor înghesuite pe toate su- 
prateţele plane, se simţi alinată de eleganța atemporală 
a antichităților mamei ei, șterse cu grijă de praf, şi de 
modelele pline de culori ale covoarelor persane. Aspec- 
tul camerei era o reflexie pură a Juliei, dar îi plăcuse în 
egală măsură și lui Sam, care o văzuse ca pe o dovadă a 
cât de departe ajunsese de zona de est a Baltimore-ului. 

Văzând-o pe Kate, Julia se ridică din refugiul tempo- 
rar oferit de o berjeră. 

- Fiindcă Janet urmează să facă ordine aici, Charles a 
sugerat să ne întâlnim în salon. 

Kate suspină. Uitase că avocatul dorea să stea de vor- 
bă cu ele. Ín vreme ce traversa împreună cu mama ei 
casa cea mare, o întrebă: 

- N-o să dureze mult, nu? Cu siguranță, cea mai mare 
parte a averii îți va reveni ție. Date fiind neînțelegerile 
pe care le-a avut cu mine și cu Tom, mă îndoiesc că vom 
primi măcar un șiling pentru lumânări. 

- Ar trebui să știi că nu e cazul să faci previziuni în 
privinţa tatălui tău. Cu toate că a fost greu pentru el să 
accepte unele dintre faptele voastre, n-a încetat nicioda- 
tă să vă iubească pe tine și pe fratele tău. 

Kate nu se îndoia cu adevărat de faptul că tatăl ei o 
iubise, cu toate că el n-o iertase niciodată că divorțase 
de Donovan şi că plecase din Maryland. De-a lungul 
anilor de exil autoimpus, se împăcaseră. O vizitase în 
San Francisco și vorbeau cu regularitate la telefon. Deși 
discuţiile lor nu ajungeau în miezul lucrurilor, deveni- 
seră iarăși prieteni. 

Însă cu Tom lucrurile stăteau diferit. Sam nu mai 
vorbise cu el de aproape nouă ani. Kate rosti în gând o 
rugăciune fierbinte, dorindu-și ca el să-i fi lăsat fratelui 
ei ceva - orice -, în semn de reconciliere. 

Luminile din sufragerie erau odihnitor micșorate, iar 
Oscar Wilde, cel mai bătrân ciobănesc de Shetland al 
familiei, moţăia în faţa focului care trosnea. Aceasta era 
adevărata vatră a casei şi o mult mai interesantă etalare 
a talentelor de design ale Juliei decât salonul formal. 
Mobila solidă și confortabilă pe care ea o alesese când 
copiii erau mici supravieţuise anilor de ţopăieli, privit la 
televizor și lecturări ale ziarelor de duminică. Maldărul 
de perne mari și colorate dintr-un colț adăpostise nesfâr- 
şite lăbărţări de trupuri tinere, fiindcă Julia îi primise cu 
drag la ei pe toţi prietenii copiilor ei. 

Peretele din jurul şemineului era o adevărată galerie 
a fotografiilor de familie, cu zeci de poze ilustrând de- 
cenii de viaţă. Privirea lui Kate trecu de la instantanee 
cu Tom ca acolit și jucând lacrosse la cele cu ea şi mama 

ei lucrând în grădina care strălucea datorită florilor de 
primăvară. Julia se pricepea cel mai bine din toată zona 
la grădinărit. 

De o parte și de alta a fotografiei cu grădina se aflau 
o poză frumoasă cu Sam şi Julia făcută în seara în care 
se duseseră la o cină la Casa Albă și una a lui Sam aju- 
tându-și mama să se mute în casa pe care i-o cumpărase 
în zona de est a Baltimore-ului, ajutat la rându-i de alți 
cel puţin douăzeci de membri Corsi, inclusiv de Kate şi 
de Tom. 

Privirea ei se opri la fotografia de la propria nuntă. 
Dumnezeule, ea şi Donovan păreau atât de tineri şi de 
fericiţi, încât i se părea dureros s-o privească acum. Li era 
caracteristic Juliei să nu îndepărteze acea poză sau pe ale 
lui Tom. Cu bune și rele, istoria familiei Corsi era scrisă 
pe acel perete. 

Amintindu-și de vremurile bune, Kate clipi pentru 
a-și alunga înţepăturile din ochi. Cu toţii aveau o parte 
din vină pentru că distruseseră ceea ce fusese cândva o 
familie fericită. 

Pe când ceilalți intrau, Charles Hamilton închidea 
ușile şemineului, chipul lui aspru fiind iluminat de flă- 
cări. În vârstă de aproape 60 de ani, avea aceeași confor- 
maţie zveltă și aristocratică precum a Juliei şi se potrivea 
perfect imaginii avocatului de familie de renume. 

Stereotipul îl nedreptățea pe Charles. Cândva, de- 
mult, el şi Julia fuseseră logodiţi. Ar fi fost o alianță 
eminamente potrivită între două persoane cu sânge 
albastru din Maryland. Însă Julia se opusese conveni- 
enţelor şi rupsese logodna când Sam Corsi intrase în 
viaţa ei. În loc să jelească după o dragoste neîmpărtășită, 
Charles își năucise rudele însurându-se rapid cu Bar- 
bara Kantor, o avocată evreică deşteaptă şi dură, dar cu 
inima caldă. 

Tradiţionaliștii preziseseră sfârșitul rapid al ambelor 
căsătorii. În schimb, amândouă înfloriseră, din fiecare 
rezultând câte doi copii. Familiile fuseseră mereu apro- 
piate. Tom și Kate fuseseră prieteni aproape din leagăn 
cu fiicele soților Hamilton, Sandy și Rachel. 

Kate simți un junghi de durere când se gândi la Bar- 
bara, al cărei fel direct de a fi o făcuseră mai abordabilă 
decât era mama ei, care uneori părea prea... perfectă. 
Barbara fusese ucisă de un şofer beat, cu doi ani în 
urmă, ceea ce făcea ca acum Charles să fie calificat să-i 
ofere Juliei compasiune pentru moartea bruscă a parte- 
nerului de viață. 

Oscar se ridică de pe locul lui cald de lângă foc și, 
dând din coadă, se îndreptă agale spre nou-venite, pen- 
tru a le întâmpina. Kate se aplecă pentru a mângâia bla- 
na mătăsoasă. Bătrânul Oscar păru că-şi amintește de 
ea, cu toate că trecuseră atât de mulţi ani. Apoi, ea se 
îndreptă și văzu o a patra persoană plimbându-se neîn- 
cetat în capătul îndepărtat al camerei. Donovan. 

Încremeni, iar inima încetă să-i mai bată. Bine măcar 
că spărsese o parte din gheaţă vorbind cu el mai devre- 
me. Altminteri, această întâlnire neașteptată ar fi fost 
de nesuportat. 

El o salută cu o înclinare a capului, dar răsucea în 
mâini un pahar pe jumătate gol, fiind mai puţin re- 
laxat decât voia să pară. Ea dădu din cap ca şi cum 
s-ar fi așteptat ca el să fie acolo şi se aşeză cât mai de- 
parte posibil. 

De fapt, prezenţa lui avea sens. Probabil Sam îi lăsase 
fostului ginere o parte din companie, din moment ce 
Donovan fusese un „copil“ mult mai reușit decât Kate 
sau decât Tom. Rămăsese şi lucrase la firmă, furnizând 
afecțiunea și tovărăşia pe care Sam și le dorise. 

Pentru a mia oară, se gândi că era mare păcat că nici 
unul din copiii lui Sam nu ajunsese așa cum sperase el. 
Era un păcat chiar și mai mare faptul că el nu fusese în 
stare să-l accepte pe oricare dintre ei așa cum era. 

După ce Julia și Kate se așezară, Charles rosti: 

- Este târziu, cu toţii suntem sfârșiți de oboseală, aşa 
că voi trece direct la subiect. Sprâncenele i se împre- 
unară în vreme ce își făcea ordine în gânduri. Testa- 
mentul lui Sam este neobișnuit. Securitatea financiară 
a Juliei a fost deja asigurată, și, desigur, ea va primi 
această casă. O sumă substanţială a fost alocată pentru 

binefaceri și există câte ceva pentru diverse rude. Restul 
activelor financiare ale lui Sam urmează să fie împărțite 
în mod egal între tine, Kate, şi Tom, în vreme ce Phoe- 
nix Demolition îi va reveni lui Donovan - însă numai 
dacă sunt îndeplinite anumite condiţii. 

Kate încremeni surprinsă de faptul că tatăl ei le lăsase 
ceva moştenire ei și lui Tom. Avea să însemne atât de 
mult pentru Tom, și nu doar datorită sumei despre care 
era vorba. 

Se uită la fostul ei soţ, care părea surprins și încântat, 
dar totodată îngrijorat. Expresia lui o făcu să fie atentă. 
Probabil că era ceva în testament, altminteri Charles 
n-ar fi convocat această adunare. 

- Ce condiţii? 

Avocatul se uită calm la ea. 

- Ca tu şi Donovan să locuiți sub același acoperiş vre- 
me de un an. 

- lisuse, Marie și losife! 

Tăcerea paralizată fu spulberată de zgomotul paharu- 
lui lui Donovan, care se sparse după ce acesta îl scăpă 
din mână. 

Kate sări în picioare în vreme ce valuri de oroare 
creșteau în ea, venind din adâncimi atât de îndepărtate, 
încât aproape că leșină. 

- Nu! rosti ea cu voce înecată. Asta-i o nebunie. Nici 
într-un milion de ani! 

Privirea ei se repezi spre Donovan. Chipul lui stupe- 
fiat reflecta șocul resimţit de ea. 

Trebuiau să locuiască împreună? Acest gând făcu să-i 
îngheţe sângele în vene. 

- Acest testament este perfect legal, spuse avocatul. 
Inclusiv clauza care menţionează dezmoșştenirea oricui 
îl contestă. 

Kate închise ochii, simțind bubuitul sângelui în 
tâmple. Tatăl ei nu ştiuse de ce divorțase de Donovan, 

desigur, și a cui vină era asta. Ea alesese tăcerea, în locul 
unui scandal public. Încă o dovadă că nici o faptă bună 
nu scapă nepedepsită! 

Începu să tremure cuprinsă de furia aprigă pe care 
Sam o numise „momentul italian“. Deschizându-și 
ochii, se uită mânioasă la Donovan. 

- Tu Lai pus pe Sam să facă asta? 

-Crezi că sunt nebun? Vocea lui se ridică, neve- 
nindu- a crede. Mai degrabă aș împărți un bârlog cu 
un gluton. 

Oricât de mult dorea să se ia de el, era imposibil să 
nu-i recunoască șocul sau o repulsia egală cu a ei. Kate 
se răsuci spre mama ei. 

- Tu ştiai de asta? 

- Da. Şi, serios, Kate, încearcă să te controlezi. Te dai 
în spectacol. 

- Foarte bine! Vreau să fac o scenă. Pumnii lui Kate i se 
încleştară pe lângă corp. Cum de i-ai putut îngădui lui 
Sam să facă un testament atât de... atât de revoltător? 

- Sam a fost un catolic devotat, care credea în sancti- 
tatea căsătoriei, spuse mama ei. Cu toate că tu nu eşti 
catolică, Donovan este, iar voi v-aţi cununat în biserică. 
Din moment ce căsătoria n-a fost anulată, pentru Sam 
ea încă era valabilă. 

- Sam putea să fie foarte medieval, însă chiar și el 
ştia că divorţul e un fapt pe viaţă, ripostă Donovan. Era 
imposibil să fi crezut că un afurisit de testament poate 
resuscita o căsătorie moartă de zece ani. 

Kate era întru totul de acord. Ar fi trebuit să insiste 
să obțină o anulare. Donovan n-o ceruse niciodată, iar 
ea nu dorise să inițieze ceva care ar fi putut necesita o 
comunicare între ei. Faptul că ea nu forțase lucrurile 
îi oferise lui Sam un pretext pentru a pretinde că maria- 
jul lor era încă valid. 

Nu că tatăl ei avea nevoie de un pretext. În ciuda 
credinței lui autentice, el nu se căsătorise într-o biserică 
catolică deoarece Julia preferase ceremonialul propriei 
biserici. Cu toate astea, se folosise de căsătoria catolică 

a fiicei lui ca de o măciucă pentru a face după bu- 
nul-plac, pentru ultima oară. Rosti cu amărăciune: 

-Şi dacă unul din noi era căsătorit cu altcineva? S-ar 
fi așteptat Sam să divorțăm? 

-Am insistat să existe clauze alternative în caz că 
apăreau schimbări în starea matrimonială între mo- 
mentul întocmirii testamentului şi moartea lui, spuse 
Charles. Oricum, discuţia nu mai are rost, din moment 
ce amândoi sunteţi singuri și în măsură să vă supuneţi 
condiţiilor, dacă doriți. 

- Dacă doresc. 

Privirea clocotitoare a lui Kate se întoarse spre Dono- 
van. Fusese deja suficient de greu să-i vorbească într-o 
încăpere plină de oameni. Ideea de a locui cu el era... de 
neimaginat. Sam nu ştiuse ce le cerea. 

Însă Donovan ştia. Din refugiul lui de lângă șemi- 
neu, o urmărise ca pe o grenadă care ticăia. Fără tragere 
de inimă, Kate recunoscu că și el fusese trădat la fel de 
groaznic ca ea. În loc să moştenească afacerea pe care 
o merita datorită devotamentului şi muncii depuse, 
Donovan era transformat în victimă de ultimul capriciu 
cumplit al lui Sam. 

Adunându-se, rosti printre dinţii încleștați: 

- Ei bine, la naiba cu banii şi cu încercarea lui Sam de 
a ne controla din mormânt! 

Se îndreptă spre ușă. 

- Așteaptă! spuse Charles cu asprime. Kate, știu că 
este un șoc. Dar amintește-ţi că, dacă refuzi să te supui, 
nu arunci doar moştenirea ta pe apa sâmbetei. Nici 
Tom nu va primi nimic, iar Sam a specificat că PDI va fi 
vândută către Marchetti Demolition. 

Donovan înjură când auzi asta, iar Kate se opri. Bud 
Marchetti era un vechi prieten al tatălui ei, care încer- 
case cu regularitate să cumpere PDI și să transforme 
compania într-o divizie a firmei sale convenţionale de 
demolări. Sam râsese mereu de asemenea oferte, dar era 
clar că se răzeândise. 

- Nu te condamn că ești supărată, zise Julia încet. 
După cum ai spus, acest testament este revoltător, dar 

Sam n-a renunțat niciodată la speranța că voi doi veți fi 
din nou împreună. 

Kate își miji ochii. 

- Cu siguranţă, tu nu i-ai împărtășit iluziile. 

- Nu, însă m-am gândit că ideea are aspectele sale 
bune. Privirea ei tristă trecu de la Kate la Donovan. 
Nu pentru că ar fi vreo șansă ca voi doi să vă împă- 
caţi. Nu ştiu ce s-a întâmplat în căsnicia voastră, însă 
în mod evident a lăsat răni adânci, fiindcă altfel n-aţi 
fi rămas amândoi cu atâta hotărâre singuri vreme de 
zece ani. Poate că, dacă petreceți un an împreună, veţi 
putea să vă împăcaţi cu ceea ce s-a întâmplat şi să vă 
vedeţi de vieţile voastre. 

Înfrânându-și nevoia de a înjura violent, Kate se 
răsti: 

- Niciodată! 

- Luaţi aminte, condiţia este să locuiţi sub același 
acoperiș, nu să împărțiți același pat. In fapt, aţi fi simpli 
colocatari. Charles vorbi atât de calm, de parcă discutau 
despre o strategie de reducere a taxelor. Sam a intrat în 
detalii privind ceea ce este acceptabil. La hotel, de exem- 
plu, puteţi lua un apartament, nu o cameră. 

Maxilarul lui Kate se încleştă în faţa acestei dovezi a 
minuțiozităţii cu care complotase Sam asta. Probabil își 
petrecuse ultimii zece ani căutând căi de a-şi sili fiica 
şi fostul ginere să fie din nou împreună. 

Charles încheie: 

- Apropo, Sam a specificat și că veţi locui în casa 
pe care ați împărțit- în timpul căsătoriei, casa pe care 
Donovan o are încă. 

Absurditate şi nebunie! Simţindu-i supărarea, Oscar 
se apropie și începu să se frece de glezna ei. Ea îi mângâ- 
ie capul, degetele înfrigurate încălzindu-se de micul trup 
blănos. Îndreptându-și spatele, le atrase atenţia: 

- Eu nu sunt singura care trebuie să fie de acord cu 
asta. Lui Donovan probabil îi displace la fel de mult 
ca mie ideea acestei coabitări. 

În loc de confirmarea instantanee la care se aştepta- 
se, expresia de pe chipul lui deveni chinuită. 

- Kate, trebuie să vorbim. 

- O idee excelentă. Julia se ridică obosită. Charles, 
hai să căutăm ceva cu alcool. Aș avea nevoie de o băutu- 
ră. De un pahar mare. 

Înainte de a o urma, Charles scoase o scrisoare din 
sacou şi i-o înmână lui Kate. 

- Tatăl tău a lăsat asta pentru tine. 

Ea privi fix scrisoarea, apoi o îndesă în buzunarul ta- 

iorului. Julia și avocatul plecară, lăsându-l pe Donovan 
singur cu Kate. Cu spinarea rigidă, ea se îndreptă spre 
fereastră şi se uită țintă afară. 
__ Donovan se întrebă ce naiba fusese în capul lui Sam. 
În măsura în care se gândise la asta de la moartea lui 
Sam, presupusese că Julia avea să moştenească firma și 
că urma să-l pună pe el s-o conducă. Chiar dacă Nick 
Corsi n-ar fi plecat să-și deschidă propria companie, tot 
Donovan ar fi fost cea mai bună alegere. El muncise la 
nesfârşit pentru a căpăta toate solicitantele aptitudini 
tehnice, până când ajunsese la fel de bun ca Sam, poate 
chiar mai bun. Dezvoltase noi metode de a demola con- 
strucţiile, metode care, la prima vedere, păreau imposi- 
bile, şi petrecuse mult din puţinul său timp liber pentru 
a obţine un MBA. 

Era al naibii de sigur că nu muncise pe rupte ca să de- 
vină unul dintre angajaţii lui Bud Marchetti. Însă, din 
cauza toanei lui Sam, firma avea să fie pierdută, iar Kate 
urma să se aleagă cu și mai multe motive pentru a-şi uri 
fostul soţ. 

Curmând tăcerea, ea rosti fără să se întoarcă de la 
fereastră: 

- Începe să ningă. E timpul să pleci acasă. 

- Nu poţi să scapi de mine atât de ușor, spuse el încer- 
când să însenineze atmosfera. Am tracţiune integrală. 

Ea se cuprinse în braţe, cutremurându-se. 

- În mod cert, nu vrei să fii părtaş la această... această 
farsă, Donovan. Ar fi un adevărat iad. 

- La început, fu el de acord. Totuși, poate că... poate 
că ar trebui măcar să ne gândim s-o facem. 

Ea se răsuci oripilată. 

- Nu poți vorbi serios! 

Cu gândul la singurul lucru de care era sigur, el zise: 

- Kate, îmi doresc Phoenix Demolition. Porni să se 
plimbe prin încăpere, păstrând distanța față de ea. Vre- 
me de doisprezece ani, mi-am dăruit cea mai mare parte 
a timpului și a energiei acestei firme. Suntem cei mai 
buni din lume la demolări cu explozibili. Odată ce Sam 
nu mai este, nimeni nu poate conduce compania mai 
bine ca mine. 

-Şi eu am o afacere la care am muncit din greu, iar 
asta se află la 5 000 de kilometri distanță, replică ea. 
Nu pot să-i dau cu piciorul sau să-mi las baltă partenera, 
pe Liz. 

- Este o situaţie ticăloasă, Kate, iar pe tine te afec- 
tează mai mult decât pe mine. Privi fix focul din șemi- 
neu. Dar uită de PDI, uită de aroganţa a ceea ce Sam 
încearcă să facă. Problema adevărată este exact ce a spus 
Julia - faptul că noi doi încă suntem agăţaţi de trecut. 
Își ridică privirea spre ea, sperând că avea să priceapă 
ceea ce el nu suporta să exprime prin cuvinte. Sau cel 
puţin eu sunt. Probabil și tu eşti, fiindcă altfel te-ai fi 
așezat la casa ta cu mulţi ani în urmă. Tu... tu ai fost o 
soție bună. 

- Poate că mama are dreptate. Dar, dacă voi decide 
vreodată că am nevoie de ajutor, mă voi duce la un psi- 
holog bun, nu mă voi muta cu tine. Patrick, noi doi deja 
aproape că ne-am distrus unul pe celălalt. Am fi nebuni 
să ne apropiem iarăşi atât de mult. 

-Nu neapărat. În cea mai mare parte a căsniciei 
noastre, am fost prieteni buni. Ne-a despărţit însă faptul 
că formam un cuplu. Soţ şi soţie. Acum, ar fi diferit. 
Dacă putem deveni prieteni din nou, poate că vom reu- 
şi să trecem peste ce s-a întâmplat. Merită să ne gândim 
la asta. 

„Dumnezeule mare!“ gândi Kate. Da, fuseseră prie- 
teni, râseseră împreună, gătiseră, îşi făcuseră un cămin. 
Dar el chiar credea că puteau petrece un an dând tot 
timpul nas în nas fără să sfârșească în pat împreună? 

Oare nebunia înfierbântată pe care o numiseră dragoste 
murise în el? 

În vreme ce studia chipul cu muchii dure al omului 
pe care îl iubise și îl urâse, pe care îl adorase și de care 
se temuse, gândurile ei reveniră la noaptea când înce- 
puse totul. 

- L-ai văzut pe tipul ăla superb care parchează mașini? 

Laurel Clark, singura dintre prietenele apropiate ale 
lui Kate care participa la balul debutantelor, își dădu 
sugestiv ochii peste cap în vreme ce îşi împrospăta rujul 
în toaleta doamnelor. 

- Domnul Înalt, Brunet şi Frumos? răspunse Kate 
zâmbind. Le-am spus părinţilor mei că-l vreau spălat și 
ferchezuit - și adus la mine. Tata n-a fost deloc amuzat. 

Laurel chicoti. 

- la treaba asta cu debutul mult mai în serios decât 
tine. 

- Este un simbol al succesului în viață. Nu doar că a 
reuşit în afaceri, dar s-a şi însurat cu o femeie din aris- 
tocrația din Baltimore. E încântat de faptul că unica lui 
fiică poate fi prezentată în societate. Nu-i rău pentru 
un tip din Mica Italie. Scotoci în poșeta argintie pen- 
tru a-și găsi pudra. Nu că mă aştept ca lumea bună să 
fie impresionată, dar acum, că i-am făcut pe plac tatii 
fiind o mică debutantă cuminte, cred că e momentul 
potrivit să-i cer să mă lase să fac o stagiatură de vară la 
Phoenix Demolition. 

- Şi dacă refuză? 

- N-o să refuze. Încă de pe vremea când abia învățam 
să merg, am ştiut că voi lucra acolo când voi fi mare. 

- Nu înţeleg dorința asta a ta de a arunca lucruri 
în aer. 

Kate ezită. 

- Clădirile urmează oricum să se prăbușească. Nu 
există mai multă demnitate în a dispărea într-o ultimă 

bubuitură măreață decât în a fi făcute fărâme încet, cu 
o bilă de demolare? 

- Când pui astfel problema, sună mult mai intere- 
sant. Dar mai bine o faci tu decât eu. Eu urăsc zgomote- 
le puternice. Laurel se răsuci și privi peste umăr, pentru 
a-și verifica spatele rochiei. În aceste pretenţioase rochii 
albe, arătăm ca niște torturi de nuntă. 

- Vorbeşte pentru tine. Kate își pudră nasul, apoi în- 
chise pudriera. Când o să mă mărit, tortul meu o să fie 
de ciocolată. 

- O să vreau şi eu două felii când va veni ziua aceea. 
Totuși, trebuie să-ți spun ceva despre tradiția asta. Acest 
ritual - prezentarea tinerilor în înalta societate - datea- 
ză de secole. A supravieţuit revoluţionarilor ani '60 și li- 
bertinilor ani '70, ceea ce e de-a dreptul impresionant. 

- Pentru tradiţie, atunci, cu toate că burlacii din Bal- 
timore cărora le suntem prezentate în seara asta sunt su- 
ficient de bătrâni pentru a ne fi taţi! Kate își apucă fusta 
şi făcu o plecăciune adâncă. Și acum, hai să-l vrăjesc pe 
tata să-mi dea acea slujbă de vară. 

Râzând, ieșiră din toaleta doamnelor și se duseră 
să fie prezentate elitei societăţii bătrânului Maryland. 
Pe măsură ce seara trecea, Kate trebui să recunoască 
faptul că, deși arhaică, acea tradiţie era şi amuzantă. 
Până când o luă tatăl ei la dansul taţilor cu fiicele, 
ea era deja într-o bună dispoziţie de zile mari. În timp ce 
se mișcau în ritmul muzicii, ea îl întrebă: 

-Se ridică, tată, cotilionul la nivelul așteptărilor 
tale? 

El îi adresă un zâmbet electrizant, care ar fi putut fer- 
meca și o statuie de piatră. 

- Ştiu că doar râzi de mine, dar da, este ce am sperat. 
Am citit despre acest bal în ziare, când eram copil, și 
a fost ca și cum... citeam despre Versailles. Nu m-am 
gândit niciodată că voi avea o fată care va face parte din 
această lume. O sărută uşor pe frunte. Arăţi splendid, 
cara. La fel ca mama ta. 

-Iar tu eşti tatăl cel mai distins din această încăpere. 

Era adevărul adevărat - fusese întotdeauna frumos, 
iar tâmplele sure îl făceau și mai atrăgător. Kate simţi 
un fior de mândrie. Într-o încăpere plină de bărbaţi care 
îşi mențineau averile frunzărind ziare, Sam Corsi chiar 
făcea ceva. Inventase o afacere și era cel mai bun din 
lume în domeniul lui. Nici măcar regele Ludovic care 
construise Versailles-ul n-ar fi putut afirma asta. 

Era timpul să încerce. Flutură din gene - pe jumătate 
glumind și pe deplin serioasă. 

- Tată, în vara asta, vreau să lucrez pe teren pentru 
PDI. Este vremea să încep să învăţ cu adevărat despre 
această afacere. . 

Zâmbetul lui dispăru. În vreme ce o roti pentru a evi- 
ta ciocnirea cu un alt cuplu, spuse: 

- Am crezut că ai renunţat la prostia aia. N-ai mai 
pomenit-o de ani de zile. 

- Așteptam să-mi vină vremea, zise ea veselă. Am în- 
teles de ce nu voiai să fac muncă de teren cât timp eram 
la liceu - nu trebuie să iei în joacă explozibilii puternici. 
Dar acum, că sunt la facultate, nu mai poţi spune că 
sunt prea tânără. Nu erai cu mult mai în vârstă decât 
mine când ai învăţat cum să faci explozii. 

-A fost altceva. Eram în armată, în trupele de ge- 
nişti. În plus, sunt bărbat, iar demolările sunt o treabă 
de bărbat. Acesta este motivul pentru care compania îi 
va rămâne lui Tom, în cele din urmă. 

Știuse că el avea să spună asta. 

- Tom nu vrea să-şi petreacă restul vieţii demolând 
clădiri. Lucrează cu tine, în vara asta, pentru că nu re- 
zistă tentaţiei de a-ţi computeriza biroul. Din moment 
ce el nu dorește PDI, firma ar trebui să-mi rămână mie. 
Sunt copilul tău în aceeași măsură în care este şi Tom. 

Ignorându-i vorbele despre fratele ei, el zise: 

- Demolările presupun o muncă murdară și primej- 
dioasă, iar eu nu vreau ca fiica mea să facă aşa ceva. 

Ea simţi o împunsătură de exasperare, dar își menţi- 
nu vocea calmă. 

- Tată, vremurile s-au schimbat. Femeile fac orice, 
cu excepţia fotbalului profesionist. Am petrecut destul 

timp la PDI pentru a ști că nu există slujbă în firmă 
pe care să n-o pot face. La naiba, sunt mai calificată 
decât Nick, dar totuşi pe el îi iei să lucreze la tine, în 
vara asta. 

Maxilarul tatălui ei se încleştă. 

- Vărul tău e bărbat, o calificare pe care tu n-o s-o ai 
niciodată. Fii recunoscătoare că te las să studiezi arhitec- 
tura. Sincer să fiu, nu aprob nici asta, dar ai nevoie de 
ceva care să te țină departe de necazuri, până te măriţi. 

Kate încremeni în mijlocul ringului de dans. În vre- 
me ce alte cupluri își schimbau rapid traiectoriile pen- 
tru a evita să se lovească de ei, ea se răsti: 

- Dumnezeule mare, cât de victorian! De când este 
nevoie de un penis pentru a face calcule și a plasa ex- 
plozibili? N-am ales arhitectura ca mod de a-mi omori 
timpul până când pun mâna pe un bărbat - o fac fiind- 
că este o pregătire excelentă pentru PDI. 

- Ai grijă cum vorbeşti, domnişoară! Pe chipul lui 
apăru expresia unui om de afaceri dur. În nici un caz nu 
vei lucra pentru PDI și nu mai vreau să aud niciodată 
despre asta. E suficient de limpede pentru tine? 

Il privi fix pe tatăl ei, tot trupul îngheţându-i din pri- 
cina şocului. Nu se putea ca acesta să fie sfârşitul visu- 
rilor ei - știa că aparţinea acelei companii cu aceeași 
certitudine cu care ştia că soarele avea să răsară a doua 
zi. Era viitorul după care tânjise întreaga viaţă. 

- Să lucrez pentru PDI nu este un capriciu, tată, rosti 
ea cu vocea tremurând. Poate că arăt ca mama, dar în 
suflet sunt ca tine. Ador amestecul dement de proiecte, 
provocarea de a rezolva corect toate detaliile, entuzias- 
mul stârnit de o explozie fără cusur. Dă-mi doar şansa 
să dovedesc... 

- Destul, Kate! Vei lucra la PDI doar peste cada- 
vrul meu. 

Șocul ei se transformă în furie. 

- Atunci, voi lucra la altă firmă de demolări! O fi PDI 
cea mai bună acum, dar eu pot învăţa să fiu mai bună. 
Și o voi face! 

- N-o vei face! se răsti el. La naiba, sunt tatăl tău, iar 
tu vei face așa cum spun eu. 

Ea se smuci într-o parte, cu ochii în flăcări. 

- Nu suntem în secolul al XIX-lea, Sam, iar viaţa mea 
îmi aparţine mie, nu ţie. La naiba și cu tine, şi cu afuri- 
situl ăsta de bal artificial! 

Se răsuci şi se năpusti prin sala de bal, ciocnindu-se 
de dansatori în timp ce lacrimi îi înţepau ochii. În fami- 
lie se glumea că ea putea să-şi convingă mereu tatăl să-i 
dea tot ce dorea, iar ea nu crezuse cu adevărat că el ar 
refuza-o. O, se așteptase să tune şi să fulgere puţin, însă 
fusese foarte sigură că, în secret, avea să fie mândru că 
ea dorea să-i calce pe urme. 

Dar acum el făcuse o declaraţie publică şi, fiind Sam, 
nu avea să se răzeândească vreodată. Supărată că se lă- 
sase pradă furiei, străbătu mânioasă foaierul teatrului. 
Poate că el ar fi acceptat dacă ea ar fi ales un moment 
mai potrivit sau dacă ar fi pus altfel problema. Ori poate 
că n-ar fi trebuit să menționeze faptul că Tom nu voia 
să lucreze la PDI. Fratele ei dăduse clar de înţeles acest 
lucru, cu mulţi ani în urmă, însă tatăl ei nu acceptase 
adevărul, ca și cum negarea ar fi alungat dezgustul lui 
Tom faţă de demolări. 

Nu, un alt moment n-ar fi fost cu nimic mai bun. 
Privind retrospectiv, își dădu seama cât de mult subes- 
timase conservatorismul tatălui ei. Era grozav în multe 
privinţe, dar în suflet era un tradiţionalist italian din 
lumea veche, care credea că măsura succesului unui 
bărbat era să aibă o soţie care să nu trebuiască să mun- 
cească. În trecut, îi făcuse pe plac pentru că nu-i ceruse 
nimic care să fie în contradicţie cu modul în care vedea 
el lucrurile. Dacă ea ar fi vrut să stea acasă și să... să 
brodeze până când un bărbat potrivit o lua de nevastă, 
el ar fi fost încântat. 

„Nici vorbă!“ gândi Kate. Ea dorea acțiune. Provocări. 
Ea voia să arunce în aer o bătrână clădire dărăpănată și 
s-o facă într-o clipă superbă, terifiantă şi cu o aseme- 
nea precizie, încât parcarea alăturată să nu trebuiască 

să fie golită. Era fiica tatălui ei și, pentru Dumnezeu, 
avea s-o dovedească! 

Ignorându-i pe oamenii care se holbau la ea fiind- 
că văzuseră cearta cu Sam, deschise ușa din faţă trân- 
tind-o de perete şi cobori treptele din piatră. Aerul 
rece o făcu să se oprească. „Și acum ce?“ Nu avea la ea 
nici măcar poşeta. 

Nici nu se punea problema să se întoarcă sfioasă la 
bal și să își petreacă acolo tot restul serii. Inima ei tânjea 
disperată după un gest măreț, chiar dacă era să îngheţe 
de moarte cu ocazia asta. Își smulse strâmtele mănuși 
de piele, făcând minusculii năsturaşi din perle să se des- 
prindă, și le mototoli în pumn înainte de a da cu ele de 
perete. Apoi, porni pe stradă. Ar trebui să se răcorească 
până avea să ajungă acasă. Nu, nu acasă, urma să se ducă 
acasă la Rachel. Era o rebeliune neînsemnată, însă era 
cel mai bun lucru la care se putea gândi deocamdată. 

Făcuse doar câţiva pași, când o voce cu accent speci- 
fic zonei de est a Baltimore-ului rosti: 

- Pot să vă ajut cu ceva, domnişoară? 

Ea se răsuci și îl văzu pe superbul lacheu care se 
ocupa cu parcarea mașinilor, Domnul Înalt, Brunet şi 
Frumos în persoană, purtând un sacou înfirat cu auriu 
şi privind-o încruntat. Felinarele îi luminau însuflețiţii 
ochi albaștri și trăsăturile ferm dăltuite, care i-ar fi putut 
asigura o carieră în modelling dacă ar fi dorit-o, cu toate 
că poate ar fi trebuit să-şi tundă părul negru strâns la 
spate într-o coadă îngrijită. Lăsat liber, l-ar fi făcut puţin 
cam prea mult să semene cu un Inger Căzut. 

În alte circumstanţe, s-ar fi oprit să admire priveliş- 
tea. De data asta însă, spuse politicoasă: 

- Nu, mulțumesc. 

Apoi își văzu de drum. 

El veni alături de ea. Kate bănui că era cam de vârsta 
ei, însă părea mai matur. Dur și puţin cam nervos, părea 
şi extrem de inteligent, ca un om care putea foarte bine 
rezolva o situaţie și cu vorba, și cu bătaia. 

__—Near trebui să umbli singură prin cartierul ăsta. 
li privi braţele goale, cu pielea de găină din cauza frigu- 
lui. Mai ales fără o haină pe tine. 

Cuvintele lui o făcură să conştientizeze cât de mult 
scăzuse temperatura în ultimele două ore. Își spuse că 
nu era chiar atât de frig, probabil în jur de cinci grade. 

- Până o să ajung în Ruxton, o să mă încălzesc. 

- Ruxton! Atât de departe în Baltimore? O să mori 
de frig. 

- Atunci, o să fac autostopul! Uite ce e, îți apreciez gri- 
ja, dar las-o baltă. Ai făcut deja mai mult decât ţi-e dato- 
ria. Du-te şi parchează o maşină sau ceva de genul ăsta. 

El o apucă de încheietură, strângând-o ușor, dar 
ferm. 

- Sincer, nu e o idee bună. O deşteaptă de verișoară 
de-a mea obișnuia să facă mereu autostopul când venea 
de la școală, până a fost violată. Du-te înăuntru, iar eu o 
să-ți chem un taxi. Se uită la mâinile ei goale. Şi o să-ți 
împrumut bani ca să-l plăteşti. 

- Nu mă întorc la balul ăla blestemat! zise ea, stră- 
bătută de un fior involuntar. O să-mi încerc şansele cu 
violul și pneumonia. 

Exasperat, el își descheie sacoul înzorzonat şi îl puse 
pe umerii ei. 

- Măcar, ţine asta pe tine. 

Haina purta căldura corpului şi avea un plăcut 
miros de pin, de la aftershave. Recunoscătoare, își 
strecură braţele în mâneci. Jacheta îi ajunse până la 
jumătatea coapselor. 

- Mulţumesc. Asta mă va feri de o boală fatală. Nu-ţi 
face griji, sunt perfect capabilă să merg pe jos până 
în Ruxton. 

- Nu în pantofii ăştia, rosti el uitându-se la escarpenii 
din satin. Sunt drăguţi, dar nu-s buni pentru mersul 
pe jos. X 

-O să mă descurc. Încheie nasturii de alamă ai 
sacoului. Spune-mi ce adresă ai, ca să-ți pot trimite 
asta înapoi. 

În loc să i-o dea, el zise: 

-Nu te pot lăsa să faci asta. 

- M-am săturat ca bărbații să-mi spună ce nu pot să 
fac! Nu accept asta de la taică-meu, așa că a naibii să fiu 
dacă accept de la cineva care îmi este perfect străin! 

- Nu sunt perfect. li adresă un zâmbet care o invita să 
facă același lucru. Iar numele meu este Donovan, așa că 
nu-ți mai sunt străin. 

Încercând să reziste puterii acelui zâmbet, ea întrebă: 

- Donovan şi mai cum? Sau, mai degrabă, care 
Donovan? 

- Doar Donovan. Surâsul lui se stinse. Să te cerți cu 
părinţii e neplăcut. Ce-a făcut atât de rău bătrânul tău? 

Pentru un puști care părea mai la locul lui într-o încă- 
ierare dintr-un bar decât la un cotilion, avea ochi remar- 
cabil de blânzi. Simţind nevoia să se confeseze cuiva, 
ea spuse: 

- Toată viaţa mea, am dorit să intru în afacerea fami- 
liei. Este singurul lucru pe care vreau cu adevărat să-l 
fac. lar în seara asta... în seara asta - clipi cu putere, 
simțind din nou lovitura -, tata mi-a zis că voi lucra în 
compania lui doar peste cadavrul său. 

El își strânse buzele într-un fluierat mut. 

- Urât! 

- În toată viața mea, n-am fost atât de furioasă. 

Sentimentele clocotitoare formară un ghem dureros 
în stomac. Lui Kate nu-i plăcea să fie furioasă - dar în- 
treaga ei viaţă tocmai fusese dată peste cap. 

- În mod normal, cum vă înţelegeţi tu și tatăl tău? 

Ea îşi şterse ochii cu încheietura mâinii. 

- Chiar foarte bine. Într-un fel, tocmai asta agravează 
atât de tare lucrurile. Este un... un fel de trădare. 

- Înţeleg. Se legănă pe călcâie în vreme ce se gândea. 
Din moment ce nu vrei să te întorci, o să te duc eu aca- 
să, dacă nu te deranjează să te urci pe o motocicletă. 

Ea ezită înainte de a se decide că era mai bine să-i 
accepte oferta decât să rişte să meargă singură pe străzi, 
pe vremea aceea rece. N-ar parca mașini scumpe la 
Maryland Cotillion dacă n-ar fi un om responsabil. 

Toate instinctele îi spuneau că ar fi mai în siguranță 
cu el. 

Sau cel puțin în siguranța în care voia ea să fie. Cu un 
zâmbet uşor, îi întinse mâna. 

- S-a făcut, Donovan! 

El îi strânse mâna, palma lui fiind caldă şi puternică 
în jurul degetelor ei goale. Ea simți un fior surprinzător, 
aproape ca un șoc electric. Spunându-și că imaginaţia ei 
era exagerată, dădu drumul palmei sale și porni înapoi 
spre teatru. 

- Apropo, numele meu e Kate Corsi. 

- Incântat să te cunosc! Nu ești așa cum mă aşteptam 
să fie o debutantă. 

- Mai devreme, mă prefăceam. 

În faţa clădirii, ceilalți doi lachei se adăposteau de 
vânt în colţul format de scări. La fel ca noul ei însoțitor, 
erau de vârsta facultăţii. Donovan spuse: 

- Îmi pare rău că trebuie să plec, dar trebuie s-o duc 
pe don'şoara Corsi acasă. 

- Domnișoara, îl corectă ea. 

- Domnișoara, acceptă el. Dacă o caută careva, zi- 
ceţi-le că-i în regulă. 

Unul dintre ceilalți lachei, un tip slab şi cu părul roş- 
cat, se strâmbă. 

- Dacă rămânem doar noi doi, o să fie o nebunie când 
va pleca toată lumea, dar ai dreptate - n-o putem lăsa să 
plece pe jos. li zâmbi ademenitor. Pot să te duc eu acasă, 
domnişoară Corsi, eu am mașină, nu motocicletă. 

Ea strânse mai aproape sacoul uniformei. 

- Mersi, dar niciodată n-am mai mers cu motocicleta, 
cu atât mai puţin îmbrăcată în rochie de bal. Cum aș 
putea să ratez o asemenea ofertă grozavă? 

Donovan o conduse pe Kate în spatele teatrului, către 
aglomeratul loc de parcare din dosul clădirii. Motocicle- 
ta lui, nu nouă, dar bine întreţinută, era parcată într-o 
parte. În vreme ce scotea cheile din buzunar, aruncă 
o privire gânditoare înspre rochia ei. 

- Sar putea ca rochia ta să fie distrusă. 

Ea îşi cobori privirea spre spuma de satin și dantelă, 
apoi ridică din umeri. 

- Acest gen de rochie e menită a fi purtată o singură 
dată, după aceea este istorie. 

El săltă cricul cu călcâiul. 

- N-am decât o cască. Puneţi-o tu. 

Încercă să-i dea casca. Ea refuză s-o ia. 

- Tu conduci. Ai nevoie de ea mai mult decât mine. 

- Poate, dar nu-mi place să iau pasageri care nu poartă 
cască. Se gândi o clipă. Știu - putem trece pe la unchiul 
şi mătuşa mea, care stau în Hampden. Sunt doar câțiva 
kilometri, și în direcția bună. O să împrumut mașina 
unchiului Frankie și o să te duc cu ea în Ruxton. O să 
fie mult mai confortabil decât pe motor, mai ales dacă 
începe să ningă. . 

- Foarte bine. Începe să devină o adevărată aventură. 

El îi adresă un zâmbet devastator în vreme ce des- 
prindea banda de cauciuc care îi ţinea părul strâns. 
Părul negru îi căzu mătăsos pe umeri. Apoi, încălecă 
motocicleta, răsuci cheia în contact şi apăsă cu putere 
demarorul. Ridicându-şi vocea pentru a acoperi răgetul 
motorului, rosti: 

- Ai grijă să-ţi strângi bine rochia - n-am chef să pă- 
teşti ceva gen Isadora Duncan!. 

De unde Dumnezeu ştia asta un tip din estul Bal- 
timore-ului? Râzând, se urcă pe șa în spatele lui şi își 
strânse sub coapse şi sub genunchi voluminoasele fal- 
duri ale rochiei, astfel încât curentul de aer să nu le 
fluture haotic. Apoi, își petrecu braţele pe după talia 
lui zveltă. Cămașa lui era de un alb imaculat, foșnitoare 
datorită scrobelii și subliniindu-i umerii largi. Radia un 
magnetism masculin care ar fi putut declanșa o răzme- 
riță într-o mănăstire de maici. Simţea nevoia să-și frece 
obrazul de spatele lui ca o pisică. 

El privi îndărăt. 


! Dansatoare americană, creatoare a unui stil expresiv în arta dan- 
sului, inspirat din dansul antic grecesc, care a influențat coregrafia 
modernă a secolului al XX-lea şi care şi-a găsit sfârșitul în mod tragic 
în 1927 la Nisa, murind strangulată de un şal lung pe care-l purta în 
jurul gâtului, care s-a agăţat de roata automobilului decapotabil cu 
care se deplasa. (n.red.) 

-O să te simţi foarte expusă. Ai încredere în iner- 
ţie, în forța centrifugă și în mânerul de susţinere din 
spatele tău. 

- Da, căpitane, zise ea supusă, mai interesată să-i sim- 
tă trupul cald şi solid. 

Nu era de mirare că motociclişti erau atât de popu- 
lari. Probabil acesta era cel mai sexy mod de a călători 
din vremurile când domniţele călăreau în spatele cava- 
lerilor. lar ea se afla pe motocicletă cu un tip care ştia și 
de Isadora Duncan, şi de forța centrifugă! 

El își cobori viziera căștii şi o luă din loc. Străbătu- 
ră aleea cu o viteză moderată. Apoi, el viră spre șosea 
şi acceleră. Ea icni și se agăţă cu putere de mijlocul lui 
Donovan, în vreme ce genunchii i se strângeau pe mo- 
tocicletă. Nu glumise când spusese că avea să se simtă 
expusă! Avea senzaţia că motorul urma să ţâșnească de 
sub ea. Probabil nu depășeau limita de viteză legală, însă 
ei i se părea că goneau mult mai repede. 

Se încordă când luară o curbă, iar întreaga motoci- 
cletă se înclină. După o clipă de panică, își aminti că-i 
spusese să se încreadă în inerție. Era vorba doar despre 
fizică în acţiune. Din moment ce Donovan își controla 
vehiculul fără probleme, ea începu să se relaxeze și să 
se bucure de viteză, de intimitatea în care ei doi spinte- 
cau noaptea. 

În vreme ce vântul îi șfichiuia prin păr, ea strigă pen- 
tru a acoperi răgetul motorului: 

- Ce mod minunat de a călători! 

- Mai puţin atunci când plouă, ţipă el. Sau în anul în 
care roiesc cicadele. 

În vreme ce curentul de aer îi distrugea coafura elabo- 
rată, ea îşi dădu capul pe spate şi râse ameţită de încân- 
tare. Picioarele îi erau îngheţate de la genunchi în jos, 
dar cui îi păsa? Făcea ceva scandalos cu cel mai superb 
tip pe care îl întâlnise vreodată. 

Supărarea legată de cearta cu tatăl ei începu să pă- 
lească. În sinea ei, era sigură că, într-o zi, avea să lucreze 
la PDI. Se putea vedea acolo. Dacă nu i se permitea să 
intre pe ușa din faţă, avea să se furişeze pe cea din spate. 

Deocamdată, avea să stea potolită şi să studieze arhitec- 
tura. După absolvire, avea de gând să se prezinte pur şi 
simplu la birou și să lucreze oriunde era nevoie de ea. 
Probabil că Sam n-avea să-și retragă niciodată public re- 
fuzul, însă urma să se obișnuiască s-o aibă prin preajmă. 
În cele din urmă, avea să facă parte din companie. 

Simţindu-se mai bine, se abandonă nopţii înstelate, 
vântului de gheaţă și îmbrăţişării calde. 


capitolul 5 


Spre regretul lui Kate, nu trecu mult până încetiniră 
pentru a intra într-un cartier de case cu mașini parca- 
te pe marginea străzii. Donovan viră la dreapta, apoi la 
stânga, înainte de a opri pieziş între două maşini. Opri 
motorul şi puse cricul în liniștea bruscă. 

- Un lucru grozav legat de motociclete este că aproa- 
pe mereu găsești loc de parcare acolo unde vrei. 

Kate studie casa de cărămidă. Proprietarii ei fuseseră 
primii de pe stradă care instalaseră decorațiunile de Cră- 
ciun, vesele lumini multicolore încadrând acoperișul, 
ferestrele, ușa din faţă și balustradele de fier ale scărilor. 
Nici tufele nu fuseseră neglijate. De fapt, văzu încântată 
că exista un altar al Mariei într-un colț al curții şi că 
Mama Binecuvântată purta o coroană din luminiţe albe 
şi strălucitoare. 

- Să intru sau, mai bine, rămân ascunsă aici? 

-E prea frig ca să stai ascunsă. Ezită. E cazul să te 
avertizez că rudele mele pot fi foarte... copleșitoare. 

- Nu pot fi copleșită prea ușor, îl asigură ea. 

Un zâmbet apăru pe buzele lui în vreme ce își scoase 
casca. 

-Să nu spui că nu te-am avertizat. 

Își scutură părul, iar ea simţi nevoia să-l atingă. Când 
îşi trecu piciorul peste șa, rochia îi alunecă până la jumă- 
tatea coapsei. Privirea lui se aţinti asupra piciorului gol 
cu o intensitate ca de laser. Merita să îngheţe pentru a 
vedea acea expresie în ochii lui. Își trase rochia, apoi își 

trecu degetele prin părul încâlcit de vânt, într-o încerca- 
re inutilă de a-l aranja. 

- Probabil arăt ca vrăjitoarea cea rea. 

- Nu. Ca Glinda, vrăjitoarea cea bună, după un ci- 
clon în Kansas. 

Cu casca sub un braț și cu cealaltă mână pe talia ei, 
o conduse pe aleea spre casă. Atingerea lui era ușoară, 
dar o făcu să se cutremure. Se simţea... protejată. 
Cu toate că Donovan nu putea fi mai mare decât ea cu 
mai mult de un an sau doi, părea mult mai matur decât 
oricare alt băiat cu care se întâlnise. Era mai mult băr- 
bat decât băiat, în ciuda aspectului sexy de delincvent. 
Îl întrebă: 

- Ce școală faci? 

- Politehnica. 

- Aha! Inginer. Fac pariu că ești în anul pregătitor. 

- Unchiul Frankie spune că Baltimore este singurul 
loc din lume pe care-l știe unde oamenii din aziluri încă 
se mai întreabă unul pe altul ce școală au făcut, referin- 
du-se mereu la liceu. 

- Fireşte. Este un mod foarte bun de a afla unde a 
locuit persoana, din ce clasă socială provine și dacă aveţi 
cunoștințe comune. 

Donovan era un exemplu perfect al acestui tip de 
analiză. Accentul și înfățișarea spuneau clar că aparţi- 
nea clasei muncitoare. Facultatea urmată dădea de înţe- 
les că era foarte deştept şi sârguincios. Tatăl ei absolvise 
tot Politehnica. 

- Următorul pas este să mă gândesc la cineva pe care 
îl cunosc şi care s-a dus la Politehnică, apoi te întreb 
de el. În felul acesta, în câteva minute am stabilit o legă- 
tură. Așa se procedează în Baltimore. 

Chicotind, el căută printre chei. 

-Şi tu la ce şcoală ești, domnişoară Corsi? Bryn 
Mawr? Garrison Forrest? Am auzit că toate fetele de-aco- 
lo sunt blonde. 

- Se poate, dar nu toate blondele se duc la Garrison. 
Eu m-am dus la Friends School. 

El găsi cheia potrivită și descuie ușa. 


46 Mary Jo Putney 


- Educată de quakeri. Cinstită. Devotată societății. 

Ea zâmbi larg. 

- Pe-aproape. 

-Sunt student în anul doi la inginerie, la Loyola. 
Deschise ușa şi o pofti să intre. Dar tu? 

- Sunt în primul an la arhitectură, la Maryland. 

Păşiră înăuntru și fură întâmpinați de un bărbat 
înalt, care chelea. 

- Donovan, te-ai întors mai devreme. Cine-i prie- 
tena ta? 

- Kate Corsi, rosti Donovan. Are nevoie s-o duc în 
Baltimore. Speram că mă vei lăsa să-ți împrumut mași- 
na. Kate, el e unchiul meu, Frank Russo. 

li adresă bărbatului mai în vârstă cel mai fermecător 
zâmbet al ei. 

- Îmi face plăcere, domnule Russo. 

- Spune-mi Frank, rosti el pe un bubuitor ton barito- 
nal, în vreme ce-i făcea semn să intre în casă. 

Chipul lui avea o slabă, dar inconfundabilă asemă- 
nare cu al lui Donovan. Kate presupuse că sora lui 
fusese mama lui Donovan, ceea ce explica de ce tenul 
lui Donovan era puţin mai întunecat decât ar fi sugerat 
înfățișarea lui în mare irlandeză. Probabil era o combi- 
nație irlandezo-italiană. Baltimore-ul era plin de copii 
născuţi din căsătorii mixte. Ruși însuraţi cu grecoaice, 
lituanieni căsătoriţi cu irlandeze. Uneori, chiar și câte 
un aristocrat bogat se însura cu o italiancă. 

Frank ridică vocea: 

- Connie, hai să vezi cu cine a venit Donovan! 

Un alto vesel răspunse din bucătărie: 

-A adus o fată acasă? 

- Am spus eu că-i o fată? rosti Frank cu o surpriză 
prefăcută. 

- Nu m-ai fi chemat dacă ar fi fost băiat. 

O femeie rotofeie şi atrăgătoare, cu părul negru înspi- 
cat cu alb, apăru și o studie pe Kate - pantofii de satin 
pătaţi, rochia albă de seară și sacoul împrumutat. Fără 
măcar să clipească, remarcă: 

- Donovan, este chiar mai drăguță decât ciobănescul 
german care a venit după tine acasă anul trecut. 

- O, nu știu. Era un ciobănesc german care arăta cu 
adevărat bine. Cu o strălucire jucăușă în ochi, Donovan 
făcu prezentările: Concetta Russo, Kate Corsi. 

Kate bănui că el voia să vadă cum reacţiona o de- 
butantă într-o casă plină de italieni exuberanţi. Habar 
n-avea el! 

- Bună seara, doamnă Russo. De fapt, n-am fugit de 
la spitalul de nebuni. M-am certat cu tata și am pornit 
pe jos spre casă, iar Donovan maa salvat înainte de a mă 
transforma într-un țurțure. 

Mătușa lui dădu aprobator din cap. 

- E un băiat bun. Frankie, lasă-l să ia maşina. Kate nu 
e îmbrăcată de motocicletă nici dacă n-ar începe să nin- 
gă. Dar, întâi, veniţi să mâncaţi. Tocmai ne pregăteam 
să gustăm un sos de roșii. 

Donovan se uită la Kate. 

- Ți-e foame? 

- Sunt lihnită. 

Nimic nu-i mai bun decât o ceartă în familie ca să-ți 
stârnească apetitul. 

Bucătăria familiei Russo era mare și strălucitor de 
curată, fiind evident extinsă şi renovată. Un agent 
imobiliar ar fi spus că acea casă avea exagerat de multe 
îmbunătăţiri pentru cartierul în care se afla, dar nici o 
persoană zdravănă la cap n-ar fi putut să nu iubească 
o încăpere atât de caldă și de primitoare, plină de dula- 
puri de stejar și de mirosuri ademenitoare. 

Connie vărsă o cantitate generoasă de gnocchi 
într-o oală în care fierbea apă, apoi amestecă în vasul în 
care fierbea sosul de roșii, aflat pe celălalt ochi din față 
al aragazului. 

- Sosul ăsta iese foarte bun. Vrei să guști, Kate? 

- Mi-ar face plăcere. Kate suflă de câteva ori în lin- 
gura cu sos gros şi roşu oferită de Connie, apoi înghiți. 
E grozav! Aţi folosit vin roșu, nu-i așa? 

Connie zâmbi. 

- Te-ai prins. Nimic nu se compară cu vinul roşu pen- 
tru a amplifica savoarea. 

-Mama pune mereu chianti, cu toate că bunica 
din partea tatei susține că nici un italian adevărat 
nu folosește vin. Desigur, Nonna este din Sicilia, așa că 
cine știe? 

Se uită la Donovan. Acesta o privea cu un amuza- 
ment cald. 

- Depinde de familie. Mama folosea vin, bunica 
folosea vin, toate femeile din familia mea, de pe vre- 
mea când Cezar era în scutece, şi-au făcut sosul pentru 
spaghete cu vin. Connie arătă spre o sticlă cu eticheta 
făcută manual. Am pus cel mai bun chianti al vărului 
Giuseppe, de aceea aroma e atât de bogată. 

Sporovăiala continuă în vreme ce Connie aranjă masa 
din bucătărie, scurse gnocchi, apoi turnă sosul aburind 
peste ele. Cu bucăţi de pâine și cu pahare pline cu vinul 
vărului Giuseppe, era un festin demn de zei. Connie o 
chestionă amical pe Kate în timp ce mâncau - începând 
cu şcoala pe care o urma. 

Mâncau prăjituri de Crăciun, când o copiliță intră 
lipăind in cameră, târând un iepure de pluș în urma ei. 
Connie îi surâse drăgăstoasă. 

- Fă cunoştinţă cu nepoata mea, Lissie, petrecăreaţa. 
Părinţii ei au lăsat-o aici peste weekend, în speranța că, 
dacă au puţină liniște şi pace, vor putea concepe un fră- 
tior pentru ea. 

În vreme ce adulții râdeau, Lissie se duse la Kate și îşi 
ridică spre ea uriașii ochi întunecați. 

- Prinţesă? 

Kate avu nevoie de câteva clipe pentru a înţelege că 
întrebarea era motivată de rochia de bal albă. 

- [mi pare rău, Lissie, nu sunt prinţesă. 

Lissie păru atât de decepționată, încât Kate decise 
că sinceritatea nu era întotdeauna cea mai bună poli- 
tică. Lăsândusse într-un genunchi lângă Lissie, spuse: 

- Cel puţin, nu mereu. Dar fiecare fată poate fi prin- 
ţesă în anumite ocazii speciale. 

Lissie se lumină când auzi asta. Kate își scoase buche- 
țelul de la corsaj, ușor turtit, îi îndepărtă boldul şi dădu 
fetiţei florile prinse în dantelă. 

- Ori de câte ori un bărbat îi dăruieşte unei fete flori 
pe care să le poarte, ea e prinţesă în seara aceea. 

Lissie luă bucheţelul și îşi îngropă năsucul în el. 

- Acum, că am lămurit asta, rosti Connie, treci în 
pat, domnișorică. 

Dădu să se ridice, însă Donovan i-o luă înainte. 

- O duc eu înapoi în cameră, mătușă Connie. Ori- 
cum, trebuie să iau o haină. 

O ridică în braţe pe Lissie, care îi strigă numele în- 
cântată. Afecţiunea vădită de pe chipul lui Donovan o 
făcu pe Kate să se topească. Clar era pe jumătate italian. 
Avea în sânge adorarea copiilor. Porni să-şi scoată veri- 
şoara din bucătărie, când Lissie flutură florile în semn 
de protest, cu privirea aţintită spre Kate. 

- Pupic! 

Kate o luă pe copilă din braţele lui Donovan, încân- 
tată de mirosul ei dulce și de pielea incredibil de moale. 
Cum putea cineva să nu iubească bebelușii? Sărută cu 
blândeţe obrăjorul delicat rotunjit. 

- Fie ca tu să ajungi prinţesă de multe, multe ori, 
Lissie! 

Satisfăcută, cu pleoapele deja coborânduri, fetiţa se 
refugie încrezătoare în braţele lui Donovan, iar el o duse 
la culcare. Se întoarse câteva minte mai târziu, purtând 
o canadiană neagră, presărată cu fulgi de zăpadă. 

- Am acoperit motocicleta. Acum, e vremea să te duc 
acasă, Kate. 

Ea se ridică şi îmbrăcă din nou haina lui Donovan. 

- Mulţumesc pentru masă, doamnă şi domnule 
Russo. Mi-a părut nespus de bine să vă cunosc. 

- Mai vino, Katie, răspunse Frank. Oricând. 

leşiră pe veranda din faţă. Fulgi dantelaţi pluteau în 
aer și îngheţau lumea cu o delicată ceaţă albă. Connie o 
îmbrăţișă pe Kate. 

- E o fată drăguță, Donovan. Ar trebui s-o păstrezi. 

- Nu fac decât să o duc acasă, mătușă Connie. 

Frank îi aruncă un breloc cu chei. 

- Şalupa albastră e după colț. 

- Mersi. Și nu vă faceți griji, nu întârzii mult. După 
ce uşa se închise în urma soților Russo, el spuse: 
Nu mă învinovăţi pe mine că mătușa și unchiul vor să 
te adopte. 

-Nu mar deranja să fiu adoptată de Connie și de 
Frank. Sunt grozavi. Íl privi pieziș. Locuieşti cu ei? 

- Uneori. Acum. Rămase tăcut câţiva pași, înainte 
de a rosti cu o voce care nu invita la comentarii: Pă- 
rinţii mei sunt morți, așa că mă cam mut de la o rudă 
la alta. Plec mereu înainte de a se sătura să se împiedice 
de mine. 

Kate fu luată prin surprindere. Cât de cumplit tre- 
buia să fie să n-ai un loc al tău, unde să fii întotdeauna 
binevenit? Fără să scoată o vorbă, își strecură mâna în a 
lui. El îşi întrepătrunse degetele cu ale ei, într-o strânge- 
re caldă, intimă. Pentru a doua oară, ea se înfioră. 

Lăsară urme întunecate în zăpadă, în vreme ce dădu- 
ră colțul pentru a ajunge la o enormă mașină acoperită 
cu zăpadă. 

- Şalupa albastră se află la dispoziția dumneavoas- 
tră! Donovan descuie uşa pasagerului şi o deschise 
pentru Kate. Când ai spus că numele tău e Corsi, am 
crezut că este ceva aristocrat, gen C-o-u-r-s-e-y. Evident, 
m-am înșelat. 

- La naiba, nu, paisano. Se strecură în maşină. Sunt 
pe jumătate italiancă, la fel ca tine. 

- Corsi. Afacerea familiei este cumva Phoenix 
Demolition? 

Când ea încuviinţă din cap, el rosti cu o voce plină 
de venerație: 

- PDI face o treabă fantastică. La dracu”, tatăl tău a 
inventat practic demolările cu ajutorul explozibililor. 
El este ceea ce Red Adair este pentru stingerea incen- 
diilor la sondele petroliere. Acum înţeleg de ce nu vrea 
să lucrezi pentru el. 

- Să nu îndrăznești să mai spui un singur cuvânt des- 
pre asta! Am avut parte de suficienţi bărbaţi despotici 
într-o singură seară. 

- N-am zis nimic, rosti el rânjind. 

Închise portiera și ocoli mașina pentru a ajunge la lo- 
cul șoferului. După ce intră şi închise ușa, se răsuci spre 
Kate. Geamurile era acoperite cu un strat translucid de 
zăpadă, transformând strălucirea felinarelor de pe jumă- 
tate din stradă într-o luminiscenţă slabă, perlată. 

Toată relaxarea dispăru, înlocuită de o tensiune 
la fel de străveche ca Adam și Eva. Expresia din ochii 
lui o făcu să se încingă, să i se taie răsuflarea şi să se 
simtă puţin alarmată. Nu îi era teamă de el, ci de atrac- 
ţia mai puternică decât orice altceva trăise până atunci. 
Se întâmpla prea repede. Bâjbâi nervoasă în căutarea 
centurii de siguranţă. 

- Nu ţi-o pune încă. Intinse mâna şi îi mângâie ușor 
obrazul cu încheieturile degetelor. Eşti atât de drăguță. 
Radioasă. Nu pari tocmai reală. 

Atingerea lui făcu ca inima să-i bată mai repede. Cum 
putea ceva atât de simplu să fie atât de excitant? 

El se trase pe scaun până când coapsa lui dură se lipi 
de piciorul ei. 

- Părul tău arată mai bine lăsat liber. 

Degetele lui o mângâiară pe cap cu o tandreţe deo- 
potrivă liniștitoare și erotică. Se simţi fragilă, gata să se 
facă fărâme sub atingerea lui. Chiar ar trebui să-i spună 
să înceteze. Un singur cuvânt din partea ei ar împiedica 
lucrurile să evolueze. El avea să pornească mașina, să o 
ducă la Rachel, şi cu asta, basta. 

Nu se clinti. Abia dacă respira, cu privirea aţintită în 
ochii lui. 

- Am vrut să fac asta încă de când ai coborât din 
limuzină. 

Își înclină capul şi o sărută. 

Buzele lui erau calde și moi, apăsând cu blândeţe, dar 
totuşi făcându-i sângele să-i bubuie de excitare în vene. 

Ea îi răspunse la sărut, afundându-și degetele în acel 
mătăsos și sexy păr negru. Cine ar fi visat că un Înger 
Căzut cu IQ ridicat poate fi atât de irezistibil? 

Explorarea ezitantă se transformă în foc şi dorinţă, în 
vreme ce realitatea se restrânse la gustul lui, la atingerea 
lui, la apropierea de el. Toate senzațiile erau șocant am- 
plificate. Dorea să-l devoreze, să-l absoarbă, să-l înveţe 
atât de profund, încât ei doi să devină unul singur. 

Ameţeala senzuală fu străpunsă de o voce interioară 
care rosti foarte clar: „Te vei mărita cu acest bărbat!“ 

Cuvintele o șocară. Puse capăt sărutului şi își retrase 
capul pentru a se uita în ochii umbriţi ai lui Donovan. 
Să se mărite cu el? Dar abia dacă se cunoșteau! 

Vocea repetă: „Tocmai Lai cunoscut pe viitorul tău soţ“. 

Ar fi râs, doar că sensibila ei mamă îi spusese că trăise 
aceeași experienţă de cunoaștere interioară atunci când 
îl întâlnise pe Sam Corsi. 

Dar să se mărite? Nici măcar nu-i cunoştea nume- 
le întreg! Cu toate astea, certitudinea ei era pe deplin 
convingătoare și surprinzător de plauzibilă. Sub faţada 
motociclistului, el era inteligent și cumsecade, respon- 
sabil și cu un simţ al umorului care se potrivea cu al 
ei. Nemaivorbind de faptul că îi plăceau copiii și că era 
frumos foc. Exact ce şi-ar dori de la un soț - când se va 
apuca să și-l caute în mod serios, peste zece sau doispre- 
zece ani. 

Dar poate că viaţa ei nu avea să decurgă conform 
planului pe care şi-l făcuse. Fără să spună nimic, ridică 
mâna şi mângâie obrazul lui Donovan. Căldura şi foș- 
netul slab al bărbii care creștea o făcură să simtă fluturi 
adânc în stomac. 

El se răsuci şi o sărută în palmă. 

- Kate! șopti el. Carissima. 

„Draga mea.“ Auzise alintări în italiană din fragedă 
copilărie. Dorinţa și tandreţea pulsară prin ea cu o forță 
dezorientantă, dar şi cu certitudinea că el nu avea să 
fie mereu un companion comod, că în el exista și ceva 
întunecat, pe lângă bunătate. 

Făcând un efort să-şi vină în fire, murmură: 


Focul ascuns 53 


- Este doar imaginaţia mea sau asta e ceva... ceva 
special? 

- Nu. Nu este imaginaţia ta. 

O sărută din nou, mână lui desfăcând nasturii 
hainei prea mari pentru ea, până când reuşi să-și 
strecoare palma şi să-i cuprindă un sân acoperit cu mă- 
tase. Claritatea minţii dispăru într-un torent de senza- 
ţii - şi în certitudinea că viaţa ei se schimbase pentru 
totdeauna. 

- Nu trebuie să iei o decizie în seara asta. 

Vocea joasă a lui Donovan - mai profundă decât 
atunci când se cunoscuseră, cu treisprezece ani în urmă, 
şi, acum, fără pic de accent din estul Baltimore-ului - 
o aduse pe Kate înapoi în sufragerie şi la fostul ei soţ. 
Trase anevoie aer în piept în vreme ce încerca să împace 
entuziasmul și minunea acele prime întâlniri cu tensiu- 
nea copleșitoare care exista în prezent între ei. 

- Nu sunt singura care trebuie să ia o hotărâre, Dono- 
van. Tu ești de acord cu prostia asta? 

El suspină profund. 

- Eu... nu ştiu. Dacă te decizi s-o faci, va trebui să 
mă gândesc serios dacă eu pot. Vreau PDI. Doresc 
al naibii de mult firma, dar poate nu chiar atât de 
mult. Dacă voi fi forțat să plec, pot să-mi fac oricând 
propria companie. 

Ea se gândi la angajaţii vechi de la PDI. Unii dintre 
ei aveau să-l urmeze pe Donovan la noua firmă, dar alţii 
aveau să rămână cu Marchetti, dezmembrând familia 
care fusese Phoenix Demolition. 

- N-ar fi acelaşi lucru. 

- Nu. N-ar fi. și masă ceafa. Motiv pentru care mă 
întreb totuşi dacă n-ar fi posibil să ne supunem testa- 
mentului nebunesc al lui Sam. 

Ea se gândi la casa pe care ei doi o împărțiseră cândva 
şi se cutremură. 

-Nu mă pot imagina locuind iarăși în vechea casă. 
Este prea mică. Am fi tot timpul călare unul peste 
celălalt. E 

De îndată ce auzi cuvintele, se înroși. În cea mai mare 
parte a celor trei ani cât locuiseră pe Brandy Lane, fuse- 
seră unul deasupra celuilalt. Uneori, Donovan era dea- 
supra; alteori, ea- în fiecare cameră a casei. 

Ignorând, din fericire, dublul înţeles, Donovan rosti 
pe un ton plat: 

-Atât cât am putut, am făcut niște renovări. E mai 
mult spaţiu acum. Ce-ai zice să te iau mâine-dimineață 
şi să te duc în Brandy Lane? Te-ar ajuta să te hotărăşti 
dacă ai suporta sau nu să mai locuiești acolo. 

Să viziteze casa la care munciseră amândoi cu 
atâta dragoste și atâtea râsete? Să fie faţă în faţă cu tre- 
cutul lor? 

Știind că nu avea de ales, rosti: 

- La zece? 

El încuviinţă din cap, apoi își luă rămas-bun. 

Ușurată că rămăsese singură, Kate se afundă în sofa- 
ua din faţa focului. Vreme îndelungată, privi flăcările 
care dansau, prea năucită pentru a putea gândi. 

Trebuia să stea de vorbă cu cineva din viaţa ei norma- 
lă. Unul dintre cele douăsprezece telefoane ale casei se 
afla pe măsuţa de alături, așa că formă numărul fratelui 
ei. Acesta răspunse după ce sună de două ori. 

- Tom? Eu sunt. 

- Ce mai faci, scumpo? 

Lacrimi îi înţepară ochii, fiindcă el folosise cuvântul 
de alint al copilăriei lor. Își dădu jos pantofii și se întin- 
se pe sofa. 

- Dumnezeule, ce zi a fost! 

După o scurtă tăcere, el rosti îndurerat: 

- Ar trebui să fiu acolo. 

Tonul și îndoiala din vocea lui o făcură să se adune. 

- Uită că am spus asta. Eu şi mama ne descurcăm 
foarte bine. Toată lumea a fost foarte amabilă. Cate- 
drala a fost ticsită. Mulţi demnitari, inclusiv primarul, 

guvernatorul, doi congresmeni şi un senator. Lui Sam 
i-ar fi plăcut la culme. 

Se referise întotdeauna la tatăl ei folosindu-i pre- 
numele atunci când era supărată pe el, aşa că acesta 
devenise Sam de când ea plecase din Baltimore, cu un 
deceniu în urmă. 

li relată evenimentele zilei şi îi transmise urările de 
bine ale oamenilor care întrebaseră de el, dar, cu un in- 
stinct impecabil de a observa ce nu era spus, el întrebă: 

- Dar Donovan? Presupun că a fost și el acolo. 

-A fost unul dintre purtătorii sicriului. Am discu- 
tat puţin la reuniunea de după înmormântare. Foarte 
civilizat. Fratele ei își petrecea mult timp la un cămin 
de copii, alături de un prieten bolnav în fază terminală, 
ceea ce îi oferi un bun pretext pentru a schimba subiec- 
tul. Cum se simte Randy? 

- Ai intrat în comă, azi-dimineaţă. Se crede că nu va 
mai trăi mai mult de o zi sau două. Tom suspină. Săr- 
manul copil, se temea să nu moară singur. Măcar asta 
nu se va întâmpla. Suntem şase care facem cu schimbul 
la căpătâiul lui. 

Ea desluși durerea din vocea lui, dar și resemnarea. 
Anii de voluntariat la cămin îi accentuaseră spiritualita- 
tea, determinându-l să accepte că moartea făcea parte în 
aceeaşi măsură ca viața din marele dans. Totuşi, simţea 
dorința egoistă ca Tom să se afle acolo, pentru a se pu- 
tea refugia în brațele lui, așa cum făcuse de pe vremea 
când amândoi erau ţânci. 

Hotărâtă să se concentreze asupra aspectului pozitiv 
al celor întâmplate, spuse: 

- În seara asta, Charles Hamilton ne-a comunicat 
conţinutul ciudatului testament lăsat de Sam, iar acesta 
include câteva vești surprinzător de bune. Tu ești unul 
dintre moștenitorii principali. 

- Doamne, Dumnezeule, m-a trecut Sam în testament? 

- Mama zice că el n-a încetat niciodată să te iubească. 

- Nici nu ştii ce înseamnă asta pentru mine. Vocea 
fratelui ei se frânse. Nu, nu-i adevărat. Tu eşti singura 
care ştie ce înseamnă. 

-Cât a trăit, Sam n-a putut recunoaște că a greșit, 
rosti ea încet. Cred că e o scuză tardivă pentru faptul că 
a fost atât de ticălos cu tine. 

-A fost aşa cum a fost, Kate. Mă bucur că, în sfârşit, 
a reușit să facă un gest frumos față de mine. Imi doresc 
doar să se fi întâmplat cât era în viaţă. 

li dădu răgaz fratelui ei să absoarbă minunea uver- 
turii postume înainte de a trece la aspectul dificil 
al moştenirii. 

- Cu toate că Sam a făcut în final un gest frumos, nu 
începe să-ți cheltuiești moştenirea. Noi doi vom primi 
mulţi bani, iar Donovan va primi firma, însă doar dacă 
este îndeplinită o condiţie foarte ciudată. 

- Ce condiţie? 

-A vrut ca eu și Donovan să locuim în casa de pe 
Brandy Lane, vreme de un an. Altfel, noi doi n-o să 
căpătăm un sfanţ, iar PDI va fi vândută unei alte com- 
panii de demolări. 

-Sfinte lisuse! După câteva momente de tăcere şo- 
cată, Tom spuse: Imposibil. Nu poţi locui cu Donovan. 
Presupun că le-ai zis asta imediat. 

- Nu încă. Mă... gândesc la asta. 

- Pentru numele lui Dumnezeu, Kate! Sunt doar 
bani. Noi doi ne descurcăm foarte bine și acum, iar tu 
nu-i datorezi lui Donovan absolut nimic. 

Grija lui Tom era liniștitoare, dar, fiindu-i un protec- 
tor frate mai mare, îi lipsea obiectivitatea. Situaţia avea 
prea multe ramificații pentru a lua rapid o decizie. 

- Mama crede că ne-ar prinde bine amândurora să 
locuim în aceeași casă, vreme de un an. 

-N-ar spune asta dacă ar cunoaște întreaga poveste! 
Nici măcar să nu te gândești să faci asta, Kate. Te rog! 

Lui Tom îi păsa prea puţin de bani, însă ea ştia că 
el avea nevoie de moștenirea de la Sam. Deși era un 
consultant de primă clasă în calculatoare, îşi lua doar 
atâtea proiecte cât să-și plătească facturile. În cea mai 
mare parte a timpului, făcea muncă de voluntariat 
la cămin, având grijă de copiii cu probleme. În calitate 
de soră, Kate dorea ca el să aibă o siguranţă financiară 

mai mare. Cu banii lui Sam, ar fi putut deschide un 
cămin al lui. lar ei i-ar face plăcere să renoveze o veche 
casă din San Francisco pentru fratele ei. 

Sam, blestemat fie sufletul lui uneltitor, ştiuse că ea 
ar putea face pentru Tom ce n-ar face pentru sine. 

- Sunt multe la care trebuie să mă gândesc, Tom. 
Dacă sunt de acord cu condiţiile lui Sam, eu și Dono- 
van vom fi doar colocatari. Abia dacă ne-am vedea unul 
pe celălalt. 

- Asta o fi teoria, dar poţi garanta că va fi la fel și în 
practică? 

- Viaţa nu-ţi oferă garanţii, exceptând moartea și 
taxele. 

- Bine. Gândeşte-te. Cântăreşte plusurile şi minusu- 
rile. lar apoi... refuză. 

- Vom vedea. Kate își înăbuși un căscat. O să încep 
prin a dormi, fiindcă noaptea e un sfetnic bun. 

- Aşa să faci. Să-i zici mamei că o iubesc. O s-o sun 
mâine. 

- O să-i zic. Ai grijă de tine, Tom. 

Kate închise telefonul, epuizată până în măduva oa- 
selor și dornică să se ducă la culcare. Dar se îndoia că 
avea să poată dormi. 


Un avantaj de a fi prieten vechi cu cineva era că nu 
trebuia să vorbeşti. Julia îi era recunoscătoare lui Char- 
les pentru tăcerea relaxată. Chiar și o flecăreală ar fi fost 
prea mult pentru ea. 

Kate intră în salon pentru a le ura noapte bună, cu 
ochii marcați de cearcăne. În vreme ce se îndepărta doar 
în ciorapi, cu pantofii legănândur-i-se în mână, Julia se 
gândi cât de plăcut ar fi ca fiica ei să locuiască în același 
oraș cu ea - sau măcar pe același fus orar. 

După plecarea lui Kate, Julia spuse: 

- Barman, încă unul la fel! 

Charles se ridică şi îi umplu paharul cu chardonnay. 

- Dacă vrei să te îmbeţi zdravăn, va trebui să treci la 
ceva mai tare. 

- Atunci, mi s-ar face greață, ceea ce-i foarte nedemn. 

Telefonul începu să sune. Ea îl ignoră, iar țârâitul în- 
cetă brusc. 

- Robotul e pornit. Sunt în punctul în care încă niște 
condoleanţe amabile și pline de compasiune m-ar face 
să ţip. A 

- Nu, n-ai ţipa. Ai fi foarte politicoasă. Își mai puse și 
el ceva de băut, apoi se aşeză la loc. După cum obișnuia 
Barbara să spună, ești etalonul magnoliilor de oțel de 
pretutindeni. 

Ea se gândi cu tristeţe la soţia lui Charles, care fusese 
una dintre prietenele ei cele mai bune. 

- Barbara m-a supraestimat. Nu sunt din oţel. Ci din 
fier, şi ruginesc rapid. 

- Puţină rugină nu înseamnă că structura de rezisten- 
tă nu e solidă, rosti el încet. Ai de gând să-i spui lui Kate 
despre suspiciunile tale legate de moartea lui Sam? 

-Nu încă. Are destule pe cap. Julia îl mângâie pe 
Oscar, al cărui cap se afla la ea în poală. Poate că nicio- 
dată. La urma urmelor, nu există dovezi clare. 

- Dată fiind reacţia ei la manipulările postume ale lui 
Sam, sunt surprins că nu e deja în drum spre aeroport. 
Legănă scoteh-ul din paharul lui. Crezi că ea şi Dono- 
van vor face o încercare? 

- Habar n-am. Nici unul din ei n-a spus vreodată de 
ce s-au despărţit, dar am bănuit mereu că Patrick a avut o 
legătură extraconjugală, iar Kate l-a părăsit când a aflat. 

Mirat, Charles zise: 

-Am crezut că el venera pământul pe care Kate 
călca. 

-Aşa e, dar asta nu garantează neapărat fidelitatea. 
Julia încercă fără succes să dea un ton caustic vocii ei. 
Principiul dublului standard nu se va demoda nicio- 
dată. Nu în condiţiile în care atât de mulți bărbaţi se 
bucură de el. 

Citind printre rânduri, Charles rosti: 

- Doamne, Dumnezeule, Julia, Sam te-a...? 

Se opri brusc. 

Știind că el n-ar insista în privinţa unui subiect atât 
de personal, Julia spuse: 


“Focul ascuns 59 


- O dată sau de două ori, la începutul căsătoriei noas- 
tre, când a fost în câte o călătorie de afaceri. Deşi eram 
însărcinată cu Tom, am fost gata să-l părăsesc în clipa 
când am aflat. Sam chiar n-a înţeles cât de mult m-a 
rănit infidelitatea lui - la urma urmelor, aventura lui nu 
însemnase decât sex, eu eram cea pe care o iubea. Cum 
de eu o luam atât de în serios? M-am oprit din împache- 
tatul lucrurilor doar cât să-i cer să își imagineze că mă 
vede în pat cu un alt bărbat. A părut dintr-odată moleşit 
şi a jurat că nu-mi va mai fi niciodată necredincios. Din 
câte știu, s-a ținut de cuvânt. 

Charles fluieră. 

- Multe lucruri nu se cunosc despre căsniciile altora. 

- Nu a fost ceva ce eu sau Sam ne-am fi putut dori 
să facem cunoscut. Închise ochii și își lipi paharul cu 
vin rece de frunte. Proveneam din lumi diferite, şi mare 
parte din atracţia inițială se datora acelor diferenţe. 
Problemele erau inevitabile. Acum, oamenii se grăbesc 
mai tare să divorţeze. Dacă Patrick și Kate n-ar fi fost 
atât de tineri, poate că ar fi rezolvat lucrurile, ba chiar ar 
fi avut o căsnicie mai solidă ca urmare a acestui fapt. 

- Încă se mai poate întâmpla. 

- Mă îndoiesc. A trecut prea mult timp. Sorbi din 
chardonnay și continuă: Ţi-am spus vreodată că eu şi 
Sam ne-am cunoscut când el a venit acasă la părinţii 
mei ca şef al echipei care trebuia să se ocupe de reno- 
varea subsolului? Tocmai ieșise din armată și lucra în 
construcții, până când avea să se decidă ce să facă 
în continuare. A fost atracţie fizică la prima vedere, din 
partea amândurora. 

-N-am ştiut asta. Din fericire, te-ai zgârcit la detalii 
atunci când mi-ai înapoiat inelul și mi-ai zis că speri că 
vom rămâne mereu prieteni. 

- Dumnezeule, chiar am spus asta? Cel mai vechi cli- 
şeu folosit pentru a sfârşi o relaţie. 

În ciuda cuvintelor ei bine intenţionate la momentul 
respectiv, fuseseră câţiva ani în care ea și Charles nu 
luaseră deloc legătura, cu toate că ea citise anunţul că- 
sătoriei lui şi sperase că era fericit. Însă Baltimore-ul era 


60 Mary Jo Putney 


un oraş mic în multe privințe, iar ei se învârteau în ace- 
leaşi cercuri. În cele din urmă, drumurile lor se întâl- 
niseră la nunta unui prieten comun. Barbara şi Sam se 
adoraseră unul pe celălalt cu o ardoare mediteraneeană, 
ceea ce făcuse ca Julia și Charles să reînnoade mai uşor 
firele prieteniei lor de-o viaţă. 

În scurt timp, între cei patru se crease legătura speci- 
ală care există atunci când fiecare membru al celor două 
cupluri le apreciază cu adevărat pe celelalte persoane. 
lar acea legătură se întărise pe măsură ce copiii lor 
crescuseră împreună. Când Sam avusese nevoie de un 
avocat, apelase la Charles, care sfârșise prin a afla majo- 
ritatea secretelor familiei Corsi, cu excepția dureroasei 
infidelităţi a lui Sam de la începutul căsniciei. Barbara, 
alungată din familia ei ortodoxă pentru că se căsătorise 
cu cineva de altă religie, o tratase pe Julia ca pe o soră. 
La rândul ei, Julia considerase tovărăşia Barbarei capti- 
vantă cam în același mod în care era și a lui Sam. 

Gândindur-se la toţi acei ani fericiţi, spuse: 

- li mulțumesc adesea lui Dumnezeu că am redevenit 
prieteni. Tu, Barbara şi fetele voastre ne-ați îmbogăţit 
nespus vieţile. 

- Același lucru e valabil și în privinţa ta, a lui Sam 
şi a copiilor voștri. Îşi termină băutura şi puse paharul 
deoparte. Aveam o imagine foarte clară în minte cu noi 
doi îmbătrânind fericiți împreună, aşa că am fost stupe- 
fiat când ai rupt logodna. Dar şi... uşurat. Pentru un om 
logodit, mi se părea cam prea atrăgătoare bruneta sexy 
care avea biroul alături de al meu. 

- Barbara, presupun. 

- Da. Faptul că tu ai fost suficient de vitează să sfi- 
dezi aşteptările și să te măriţi cu cineva care nu era „de 
rangul tău“ mi-a dat curaj să fac același lucru. N-am 
regretat niciodată. 

Nici Julia nu regretase. Totală şi copleșitoare, durerea 
o invadă. 

- Charles, cât durează până accepţi caracterul ferm al 
morţii? Eu încă sunt în faza de negare. Parcă mă aștept 

să dea năvală în cameră, strălucind de energie și încon- 
jurat de un nor de praf de la demolări. 

- Aş vrea să ştiu răspunsul. Chiar și după doi ani, 
uneori am un șoc când intru în bucătărie și n-o găsesc 
pe Barbara încropind una dintre delicioasele ei mâncă- 
ruri rapide. Charles o privi cu compasiune. Un lucru 
ştiu însă, Julia. O să fie mai rău înainte să fie mai bine. 
Dar, cu timpul, o să fie mai bine. 

Ea își îngropă faţa în palme. 

- Naiba să-l ia pe Sam Corsi! Naiba să-l ia în iad. 


Ștergătoarele ștergeau cu intermitențe parbrizul în 
faţa lui Donovan în vreme ce acesta conducea spre nord 
pe Charles Street. Zăpada umedă înghețase pe asfalt 
şi îi alungase în case pe cei mai mulţi dintre locuitorii 
orașului. Era nevoie de concentrare pentru a controla 
maşina, cu toate că avea tracţiune integrală, dar asta nu 
era suficient pentru a-i alunga gândurile legate de testa- 
mentul nebunesc al lui Sam. Ideea de a locui împreună 
cu Kate, de a o vedea în fiecare zi i se părea paralizantă. 
Terifiantă. 

Îngrozitor de tentantă. 

Ninsese la fel în seara în care hotărâseră să se căsăto- 
rească. Donovan nu crezuse că era posibil să se căsă- 
torească atâta vreme cât amândoi încă erau la facultate. 
Apoi, la o pizza după un film, Kate scoase o foaie cu 
calcule în stil afacerist. Însumase bursa lui de la Loyola 
College, venitul ei dintr-un mic fond fiduciar, estimase 
veniturile obţinute de la slujbele de vară, apoi compara- 
se totalul cu al cheltuielilor preconizate, dovedind că își 
permiteau să se căsătorească. 

Lui nu-i plăcuse ideea de a se baza parţial pe banii ei, 
însă era gata să accepte orice dacă asta însemna să fie 
împreună. În particular, recunoscu o profundă dorinţă 
de a o face oficial a lui, înainte ca ea să se trezească şi 
să-și dea seama că putea avea ceva mai bun. 

Pe drumul înapoi spre casa familiei Corsi, în timp 
ce conștientiza că ea avea să fie a lui pentru totdeau- 
na, rotise mașina, făcând cercuri în zăpada alunecoasă 

a intersecțiilor pustii şi țipând ca un nebun. Kate osci- 
lase între râsete și spaimă, fiindu-i teamă că poliția i-ar 
putea aresta ori că un camion uriaş şi neiertător i-ar pu- 
tea face una cu pământul. 3 

Însă el o dusese teafără acasă. În fața uşii, se săruta- 
seră atât de lung, încât amândoi aveau fulgi de zăpadă 
prinşi ca niște stele pe gene atunci când intraseră pen- 
tru a-și anunța logodna. 

Cu toate că soţilor Corsi le plăcea prietenul fiicei lor, 
fuseseră surprinşi şi nu foarte încântați, deoarece Kate 
şi Donovan erau prea tineri. Însă Kate le arătase cal- 
culele ei, adăugând că părinţii ei nu erau în măsură să 
protesteze din moment ce şi ei se căsătoriseră de foarte 
tineri şi cu o iuțeală orbitoare. În cele din urmă, soții 
Corsi consimţiseră și organizaseră o nuntă magnifică, 
de parcă n-ar fi avut deloc îndoieli. 

Oare Sam şi Julia simţiseră și ei aceeaşi foame dispe- 
rată de a fi împreună? Probabil. Donovan tânjise să fie 
cu Kate, şi nu doar pentru sex, deși era fenomenal. 

Sexul... Tot trupul i se încordă când își aminti cum fu- 
sese prima oară. Încercă să alunge gândul, dar nu izbuti. 
Amintiri care fuseseră reprimate aproape un deceniu îi 
năvăliră prin tot trupul ca un potop de primăvară. 

Cu mintea înfierbântată, viră la stânga de pe Bellona 
Avenue, aproape ieşind de pe drumul îngust. Înjură și 
opri pe acostament, știind că nu era în stare să condu- 
că până nu se calma. Dar controlul nu era ceva ușor 
de recăpătat în vreme ce privea zăpada spulberată și își 
amintea de seara în care Kate intrase în viaţa lui. 

Faptul că le-o prezentase mătușii şi unchiului fusese 
o încercare deliberată de a sublinia diferenţele dintre 
lumile în care trăia fiecare dintre ei. In loc de asta, 
vizita înrăutăţise lucrurile, deoarece ea se simţise la 
fel de în largul ei în casa modestă din Hampden cum 
se simţise și la bal. Descoperirea faptului că ea era pe 
jumătate italiancă, la fel ca el, o făcuse să pară mai 
ușor accesibilă. 

Intenţiile lui iniţiale fuseseră onorabile - fetele sumar 
îmbrăcate nu aveau ce să caute singure pe stradă sau 

să facă autostopul pe străzile orașului, în serile de de- 
cembrie. Dar, după ce ajunseseră în mașina unchiului 
Frankie, ea își ridicase spre el acei uriași ochi întunecaţi, 
iar el nu se putuse abţine să n-o sărute. Primul sărut fu- 
sese urmat de altele. În loc să se ferească de mângâierile 
lui tot mai intime, ea îi răspunsese cu suspine ușoare, 
fermecătoare, ameţindu-l cu cedarea ei completă. 

Deși ardea de dorința de a face dragoste cu ea, reușise 
să găsească voința de a se retrage înainte de a trece din- 
colo de punctul de unde nu mai exista cale de întoar- 
cere. Acel moment al retragerii îi era bine întipărit în 
minte. Geamurile acoperite de zăpadă ale mașinii creau 
o intimitate seducătoare. Lumina palidă se filtra prin 
neaua translucidă pentru a face să-i strălucească părul 
blond și arcuirile elegante ale obrazului şi ale gâtului. 
Delicateţea florală a parfumului ei se întrepătrundea 
cu mirosurile mai bogate ale pasiunii și ale vinului vă- 
rului Giuseppe. 

Nu apucase decât să întindă mâna spre cheia din con- 
tact. Atunci, Kate șoptise: 

- Nu te opri! 

lar el fusese osândit. Cuvintele ei veniseră ca benzina 
peste foc. El era nebun de dorinţă, iar ea îl dorea la rân- 
du-i, aşa că de ce nu? Poate că bogătașele erau diferite de 
fetele cu care se întâlnise el. Sau poate că visa toate astea 
şi, din clipă în clipă, ceasul avea să sune și să-l trezeas- 
că, iar el urma să fie nevoit să se scoale şi să se ducă la 
cursul de matematică de la ora opt. 

În vreme ce el încerca să se hotărască, ea se prelinsese 
pe scaunul din faţă şi îşi frecase nasul de gâtul lui, respi- 
rația ei fiind fierbinte şi insuportabil de excitantă. 

- Care e prenumele tău? 

Dacă acesta era un vis, el nu voia să se trezească ni- 
ciodată. 

- Patrick. Nu mi-a plăcut niciodată, aşa că îmi dau 
doar numele. 

- Patrick. Păcat că nu-ţi place. Mie îmi place. 

- Îmi place felul cum îl rostești. 

Numele lui nu sunase nicicând mai bine decât acum, 
când cea mai sexy fată pe care o cunoscuse vreodată îi 
torcea silabele la ureche. 

Apoi, mâna ei se târâse ezitantă în jos pe trupul 
lui, iar orice gând rațional dispăruse. Instinctul ex- 
plodase în sărutări înfometate, puls bubuitor, mâini 
care mângâiau frenetice, pipăind şi dând la o parte ha- 
inele deranjante. 

O asemenea intensitate nu putea dura mult. Ea îi 
răspundea într-un mod incredibil, şi, în câteva secunde 
de la atingerile lui intime, fusese cuprinsă de un tremur 
convulsiv, agăţându-se de el de parcă ar fi fost singura ei 
speranţă de a ajunge în rai. Apoi, venise rândul lui. Din 
fericire, avea un prezervativ în portofel şi chiar, cu un 
efort, stăpânirea pentru a-l folosi. 

Ea era subţire și mlădioasă sub el, atât de minunată, 
atât de darnică, încât lui nu prea îi venea să creadă că 
e reală. Își dăduse seama prea târziu că era virgină. Ge- 
muse de durere când el o penetrase, însă era mult prea 
copleșit de plăcerea mistuitoare ca să se retragă. 

În câteva momente, totul se terminase, iar el rămă- 
sese gâfâind și zguduit, cu teribila convingere că ea îl 
luase de prost. Cumplita lui nefericire neajutorată se 
transformase rapid în furie. li dăduse drumul lui Kate 
şi se trăsese la o parte. 

- Dăruirea virginității unui lacheu din parcare a fost 
un mod de a te răzbuna pe tatăl tău? Ar fi trebuit să mă 
avertizezi. Ar fi fost mai uşor pentru tine. 

O fată mai slabă de înger poate că ar fi izbucnit în 
lacrimi din cauza asprimii lui. Nu și Kate. 

- Asta n-a avut nici o legătură cu tatăl meu, rostise 
ea cu voce răgușită. Mâinile ei rătăciseră pe pieptul și 
pe braţele lui ca şi cum nu se putea sătura de el. Mi s-a 
părut doar că... că seara asta este seara potrivită și că tu 
ești omul potrivit. Am greșit? 

El crezuse că dificila lui copilărie îl făcuse dur și in- 
sensibil, dar dulcea ei onestitate îi dărâmase toate zi- 
durile de apărare, iar el se prăbușise cu capul înainte 

în prăpastia iubirii. „Poftim inima mea, carissima. Şi via- 
ţa, și trupul, și sufletul, dacă le dorești.“ 

Sentimentele lui erau atât de primare, de puternice, 
de teribile, încât tot ce putu el să facă fu să prindă 
una dintre mâinile ei rătăcitoare şi să o lipească de 
propriul obraz. i 

- Cred că probabil ai greşit, Kate. Îşi întoarse capul și 
îşi lipi buzele de mijlocul palmei ei. Tu meriţi șampanie, 
așternuturi de satin şi petale de trandafir, nu pe mine şi 
un Chrysler vechi. 

Ea râse, un sunet vesel, care îl atrase într-un loc unde 
nu mai fusese niciodată. Pentru prima dată după ani 
de zile - sau poate pentru prima dată în viaţa lui -, se 
gândise că fericirea ar putea fi posibilă. 

- Nu-mi pare rău, murmurase ea, ochii strălucinduri 
ca două stele întunecate. Sper că nici ţie. 

Nu-i păruse rău. Nici atunci și nici măcar acum, în 
ciuda durerii şi a sentimentului de vină pe care dragos- 
tea li le provocase amândurora. 


capitolul 7 


Revenind în prezent, Donovan strânse volanul cu 
atâta forță, încât acesta fu în primejdie să se frângă. 
Nu era de mirare că ţinuse acele amintiri ferecate atât 
de mult timp. Eliberarea lor era aproape la fel de năuci- 
toare cum fusese experienţa originală. 

Adevărul brutal era că el îi răpise lui Kate viața. 
El fusese cel care ajunsese să aibă o slujbă incitantă 
în afacerea familiei și o relație caldă şi de susţinere cu 
părinţii ei. Nu că încercase deliberat s-o elimine pe Kate. 
De fapt, îşi dăduse demisia de la PDI în dimineaţa de 
după ce ea îl părăsise, convins că i-ar fi imposibil să mai 
lucreze acolo. 

Ședea posomorât în bucătărie, golind o sticlă de 
whisky irlandez, când Sam intrase în casă. După ce văr- 
sase whisky-ul în chiuvetă, îi ceruse ginerelui său să se 
întoarcă la PDI. Sam arăta ca naiba - un bărbat sfâșiat 

de forțe ireconciliabile. Avea prea multă mândrie pen- 
tru a-i cere lui Donovan să se răzgândească, însă fusese 
clar că dorea cu disperare să salveze măcar o relație din 
dezastrul familial. 

Cu toate că Donovan încercase să i se confeseze, Sam 
refuzase să asculte. Se părea că socrul lui presupusese că 
despărțirea lui de Kate fusese una dintre repercusiunile 
exploziei care despărțise familia Corsi în două. Kate îi 
luase partea lui Tom, în vreme ce Donovan, ca de obi- 
cei, lui Sam. 

Adevărul era însă mult mai complicat decât bănuia 
Sam, dar, cum Donovan și Sam aveau nevoie atât de 
mult unul de celălalt, în dimineața următoare se întor- 
sese să lucreze la PDI, făcând tot posibilul să-și îngroa- 
pe nefericirea muncind câte 16 ore pe zi. Cu stoicism, 
îi acordase lui Kate divorțul fără să-l conteste. Insă nu 
din întâmplare nu ceruse niciodată anularea din partea 
Bisericii. Nu și-o dorise fiindcă, într-un colț al inimii, 
tot o mai considera soția lui. Atâta vreme cât asta era 
adevărat, el nu avea să-și aleagă alta. Acesta era adevăra- 
tul motiv pentru care relaţiile lui cu alte femei fuseseră 
doar ocazionale. Cu toate că fusese foarte ocupat în de- 
cursul ultimilor zece ani, şi-ar fi putut găsi timp pentru 
o relaţie serioasă dacă ar fi dorit. Dar nu fusese cazul. 

Kate era cea pe care o voia. Doar Kate. 

Da, sexul fusese ameţitor, dar firea lui Kate fusese 
cea care îl captivase. Deși putea să joace perfect rolul 
blondei aristocrate reci, în general dispoziţia ei era la 
fel de însorită precum strălucitorul păr blond. Chiar 
şi numai prezenţa ei îl făcuse fericit. Dacă făceau treabă în 
părţi diferite ale casei, o căuta cu regularitate pentru a 
o îmbrățișa, ca să se asigure că era reală, nu plăsmuirea 
fermecătoare dintr-un vis. 

Ea nu doar că fusese un miracol în sine, dar îi şi des- 
chisese foarte multe uși. Fără efort, relaxată în preajma 
oamenilor de orice soi, îl ajutase să capete aceeași leje- 
ritate. Împreună cu ea, găsise un cămin adevărat. Nu că 
rudele lui nu fuseseră cumsecade. Mătuşile și unchii lui 
ar fi suferit dacă ar fi ştiut că el nu se simţise cu adevărat 

acasă la nici unii dintre ei. Nu se simţise nicăieri acasă 
până n-o întâlnise pe Kate. 

Era blestemata lui de vină că mariajul lor se isprăvise. 
El o ştia, o știa și Kate, dar nici unul nu se confesase 
cuiva despre motivele despărțirii lor. După ce Sam re- 
fuzase să-i audă mărturisirea, fusese imposibil să-i spună 
altcuiva. În ceea ce o privea pe Kate, ea fusese mereu re- 
zervată în a vorbi despre propriile sentimente. Prietenii 
şi familia ştiau prea bine că nu era cazul să insiste asupra 
unui subiect pe care ea nu dorea să-l deschidă. 

Deoarece el şi Kate păstraseră pentru ei secretele 
căsătoriei, Sam decisese cu nerușinare să-i aducă iarăși 
împreună. Părea o trădare a tuturor anilor de încredere 
şi afecţiune dintre Donovan şi fostul lui socru. 

Sau nu? În vreme ce se uita la fulgii purtaţi de vânt, 
îşi dădu seama că Sam i-o încredinţase pe fiica lui o 
dată, iar acum dorise s-o facă din nou. O sarcină dată 
de un mort celor vii. 

Deși Donovan o văzuse pe Kate doar o oră în ziua 
aceea, era limpede cât de mult se schimbase comparativ 
cu fata de care el se îndrăgostise. Mult din firea ei des- 
chisă dispăruse, iar el era sigur, în inima lui, că vina îi 
aparţinea exclusiv. 

Totuși, avea s-o iubească profund, pentru totdeauna. 
Poate că nu la fel cum o făcuse când erau tineri, dar 
ar fi trecut prin chinurile iadului pentru ea. Îi datora 
mai mult decât ar fi putut să-i plătească vreodată, iar 
testamentul lui Sam îi oferea șansa de a încerca să se re- 
vanșeze. Dacă Donovan era suficient de deștept, poate 
reușea să îndrepte o parte din răul făcut. 

Va trebui să se poarte cu mare răbdare și grijă, altmin- 
teri ea avea să decoleze spre San Francisco precum o 
rachetă. Trebuia să-i câștige încrederea. Să-i fie din nou 
prieten, așa cum, pe vremuri, fiecare fusese cel mai bun 
prieten al celuilalt. 

Deoarece, chiar mai mult decât dorinţa de-a o avea 
pentru el, el voia ce era mai bun pentru ea. lar cel mai 
bun nu avea să fie niciodată el. 

După ce lămuri lucrurile, viră jeepul înapoi pe drum 
şi se îndreptă către casă. Înmormântarea lui Sam și în- 
tâlnirea cu Kate făcuseră deja ca ziua asta să fie cum- 
plită, iar situaţia avea, cu siguranţă, să se înrăutăţească. 
Dar măcar acum avea ceva de făcut. 

Să-şi ispășească păcatele. 


Dormitorul lui Kate se schimbase puţin în anii de 
când plecase, iar ea tresărea de durere ori de câte ori 
intra. Nu că mama ei ar fi ţinut acea cameră ca pe un 
altar - Julia era mult prea practică pentru asta. Însă 
dormitorul tot mai avea mult din Kate, pentru că ea 
intenţionat nu-şi luase multe bagaje când se mutase, 
începându-și viaţa de femeie căsătorită cu Donovan. 
Avuseseră nevoie să pornească împreună ca egali. Fiind- 
că el avea prea puţine bunuri personale în afară de haine 
şi cărți, ea nu dorise să umple noua lor casă cu obiecte 
aduse din casa părinţilor ei. 

Așa că vechea ei bibliotecă încă era plină cu îndrăgite- 
le cărți ale copilăriei, pe care Kate presupusese că urma 
să le ia după nașterea vreunui copil. Alesese, sub îndru- 
marea mamei ei, strălucitoare covoare scandinave ţesute 
manual, iar cuvertura cu model de „stea hawaiiană“ de 
pe pat fusese făcută de ele două în vara când Kate avea 
doisprezece ani. Multe discuţii și povești de familie erau 
tesute în cuvertura aceea. Fusese ultima vară a copilăriei 
ei. Până în anul următor, devenise adolescentă, având 
alte interese. Fără îndoială, Julia știuse că asta avea să 
urmeze şi de aceea sugerase să facă acea cuvertură. 

Faptul că venise acum să doarmă în vechea ei cameră 
o purtă pe Kate înapoi în vremuri mai bune, când cre- 
dea în finaluri fericite. Simţindu-se foarte bătrână şi ci- 
nică, porni pătura electrică, se ghemui în fotoliu și sună 
iarăși la San Francisco, pentru o altă doză de realitate. 

Partenera ei răspunse imediat: 

- Chen and Corsi. Cu ce vă pot fi de folos? 

- Lucrezi peste program. Kate îşi sprijini capul de 
spătar şi închise ochii. Vorbește-mi despre lucruri 
normale, Liz. Spune-mi ce mai este nou cu proiectul 

Tanaka și ce altă faptă revoltătoare a mai comis cumna- 
tul lui, instalatorul. Povestește-mi despre fleacurile unei 
vieți normale. 

- Lucrurile stau chiar atât de rău? 

- Nu chiar. Sunt doar obosită. 

Era imposibil s-o păcălești pe Liz. 

- Se pare că ai nevoie de o prietenă. Vrei să iau, 
mâine, un avion spre Maryland? Clienţii pot aştepta 
câteva zile. 

- O să primeşti o stea de aur în cer pentru această 
ofertă, dar nu e necesar. Doar că ziua de azi a fost cu 
adevărat... epuizantă. 

- Fireşte că a fost, rosti Liz pe un ton grav. Când a 
murit mama, eu... Lăsă propoziţia neterminată. Mi-ai 
cerut ceva care să-ți ia gândul de la asta, nu să-ţi vorbesc 
despre amintirile mele. Păcat că n-ai fost azi aici. Jenny 
Gordon a sunat în dimineaţa asta. Fiindcă s-au făcut re- 
duceri de personal, a fost concediată de la slujba ei din 
Chicago, iar ea a decis că a venit vremea să se întoarcă 
acasă. Așa că am scos-o la prânz și ne-am pus la curent 
cu bârfele. 

Jenny fusese prietenă bună atât cu Kate, cât și cu Liz, 
pe vremea când toate trei studiau arhitectura la Berke- 
ley. De fapt, visaseră să lucreze cândva împreună, dar 
Jenny își urmase prietenul în Vestul Mijlociu. La fel ca 
slujba, nici el nu se dovedise a fi un angajament pe ter- 
men lung. 

- Îmi pare rău că n-am fost acolo, dar măcar acum o 
s-o vedem mai des. Având în vedere că Jenny ura iernile 
din Chicago, probabil acum e în extaz că s-a întors în 
California. Şi-a găsit o slujbă? 

- Încă nu. Ştii cât de greu e să găsești de muncă în 
arhitectură, iar Jenny nu mai vrea să lucreze la o altă 
firmă gigantică. Cândva între nachos și desert, am avut 
geniala idee de a-i cere să mă ajute aici vreme de câteva 
zile. O să mă ajute să mai răsuflu puţin cât eşti plecată, 
iar Jenny o să mai scape astfel din casa părinţilor. I se 
pare foarte dificil să stea acolo. 

- Dacă vrea, Jenny poate sta la mine, până mă în- 
torc, sugeră Kate. În felul acesta, Tom nu va mai tre- 
bui să treacă pe-acolo în fiecare zi ca să-l hrănească pe 
Ginger Bear. 

- Sunt sigură să va fi în culmea fericirii să aibă grijă 
de o casă și de un motan. O să-i dau mâine o cheie de 
la casa ta. Se auzi un foșnet de hârtii. Te întorci până la 
începutul săptămânii următoare? 

Kate nu avu forța necesară pentru a pomeni iarăși 
despre testamentul lui Sam. 

-S-ar putea să stau aici mai mult decât m-am aştep- 
tat. O să te anunţ când voi şti ceva sigur. 

- Rămâi oricât e nevoie. Mi-e dor de tine, dar, cu aju- 
torul lui Jenny, pot să mă descurc mult și bine. Un nou 
foşnet de hârtii. Unde mi-am pus lista cu întrebări? A, 
iat-o! Gresia pentru familia Jackson. Vrei să fac coman- 
da sau să mai aştept, în caz că se răzgândesc din nou? 

-Mai bine așteaptă. Soții Jackson se răzgândesc 
întotdeauna de trei ori, iar acum n-au făcut-o decât de 
două ori. 

Liz trecu la următorul punct de pe listă. Lui Kate 
conversaţia i se păru extrem de relaxantă. Aceasta era 
realitatea - afacerea ei, prietenii ei, casa ei, motanul ei. 

- Dacă ai nevoie de mine în persoană sau ca să te 
ascult și să te consolez, sunt aici, spuse Liz după ce ter- 
mină cu afacerile. La telefon. Fax. E-mail. La orice oră 
din zi și din noapte. Şi nu uita că e în regulă să plângi. 

- Mulţumesc pentru... pentru tot, Liz. 

Kate îi ură noapte bună și închise, simțind o furni- 
cătură în ceafă. Brusca apariţie a unei prietene vechi și 
de încredere - una care avea priceperea necesară şi care 
îşi dorea un loc de muncă - era atât de potrivită în acel 
moment, încât părea mâna destinului. 

Cu toate că partea rațională a creierului ei luă în râs 
ideea unei intervenţii divine, în sinea ei credea mai mult 
decât pe jumătate că existau tipare după care se derula 
viața. Când o uşă se deschidea cu o sincronizare atât 
de dramatică, o femeie înțeleaptă trebuia să se gândeas- 
că dacă nu cumva era cazul să intre pe ea. Sau, pentru 

a folosi o expresie californiană: „Hei, du-te cu valul!“ 
Universul îi mai trimisese mesaje de genul acesta o dată 
sau de două ori, plus că mai asistase la situații similare 
în viețile prietenilor ei. 

Dumnezeule mare, oare asta însemna că trebuia să se 
supună testamentului lui Sam? Sau oboseala o făcea să 
vadă semne, în locul unei simple coincidențe? 

Mai târziu. Avea să se gândească la toate astea mai 
târziu. 

Când îşi scoase sacoul, un foşnet de hârtie îi aminti 
de scrisoarea de la tatăl ei, pe care o băgase în buzunar. 
Scoase plicul şi tresări de durere când își văzu numele 
scris cu caligrafia nerăbdătoare a lui Sam. Era prea epui- 
zată pentru a face faţă în seara asta unui mesaj de la el. 

Însă curiozitatea învinse oboseala. Rupse plicul cu 
antetul PDI, apoi se lăsă nervoasă pe marginea patului 
şi privi rândurile ultimului mesaj pe care avea să-l mai 
primească vreodată de la tatăl ei. 


Draga mea Kate, 


Nu ştiu când vei citi asta, dar pot să fac pariu că 
vei fi furioasă ca naiba pe mine. Bine că sunt mort. 

la de bun faptul că sunt un nebun bătrân care 
se amestecă în treburile tale, însă jur pe mormântul 
bunicii Corsi că vreau doar ce-i mai bun pentru tine. 
Am crezut mereu că sunt parţial responsabil pentru 
faptul că tu şi Donovan aţi divorțat. Am ştiut cât de 
mult ai dorit să lucrezi la PDI, dar el a fost cel pe 
care l-am angajat. Nu mi-a părut niciodată rău pentru 
asta — nimeni nu-și poate dori un angajat, sau un pri- 
eten, sau un ginere mai bun. Totuşi, ar fi trebuit să 
vă iau pe amândoi la firmă, în ciuda rezervelor mele, 
deoarece faptul că lam angajat pe el şi nu pe tine pro- 
babil a cauzat nişte probleme. 

Ei bine, acum nu te mai pot ţine departe de PDI. 
Postul lui Nick e liber, iar tu şi Donovan aţi face 
o echipă al naibii de bună — la fel ca atunci când 
eraţi căsătoriți. 

Însă eu sper că va fi mai mult decât un parteneriat de 
afaceri, acesta fiind motivul pentru care am spus că va 
trebui să împarti casa cu el. Să locuiţi împreună, să vă 
vedeţi la micul dejun înseamnă altceva decât să lucraţi 
împreună. Ori de câte ori eu şi mama ta lam vizitat în 
Brandy Lane, m-am gândit cât de fericiţi aţi fost când 
aţi remobilat casa împreună, sau când aţi pregătit o 
masă grozavă în bucătărie, sau când aţi stat pur şi 
simplu pe canapea ţinânduvă de mână atunci când 
aveati musafiri. Poate veţi reuși să fiţi din nou aşa. 

Probabil că pare ca şi cum încerc să-ţi controlez 
viaţa din mormânt, şi ai oarecum dreptate, însă chiar 
şi eu trebuie să recunosc că nu-l pot sili pe nici unul 
dintre voi să aibă o relaţie pe care nu şi-o doreşte. Ceea 
ce pot încerca să fac este să vă dau amândurora o a 
doua şansă. Stiu cum e să fii tânăr şi înfierbântat 
şi să te bagi într-o situaţie din care nu mai poţi să ieşi. 
Tu şi Donovan probabil aţi spus şi aţi făcut lucruri care 
par de neiertat, dar au trecut mulţi ani de-atunci. Poa- 
te că e vremea să te gândeşti la ce ai avut şi să te 
hotărăști dacă merită să recapeţi acel ceva. 

Aşa încât, carissima, după ce nu vei mai fi fu- 
rioasă pe mine, poate că îmi vei ierta lipsa de tact. 
La urma urmelor, sunt italian, nu mă pot abtine. 

Și sper că îţi vei aminti cât de mult te-am iubit. 

Pentru totdeauna, 


Tata 


Până să termine de citit, ochii îi fură atât de plini de 
lacrimi, încât abia dacă putu desluși semnătura. Luă o 
pernă în braţe şi începu să plângă. Dacă n-ar fi murit 
în acel accident, probabil că ea n-ar fi văzut niciodată 
scrisoarea. Era evident că o scrisese după plecarea lui 
Nick, când se simţea abandonat și își dorea în jur mai 
mulți membri ai familiei. În cele din urmă, testamentul 
ar fi fost schimbat dacă ea sau Donovan se recăsătoreau, 
însă, din cauza cumplitei coincidenţe a morţii tatălui 
ei atât de curând după scrierea acelui mesaj impulsiv, 

cuvintele aveau un amar caracter imediat. Parcă auzise 
ecoul vocii lui groase în timp ce citea. 

Blestemat fie el, de ce trebuise să-i aducă aminte de 
cât de apropiaţi fuseseră ea și Donovan? Dacă ar fi fost 
acolo, l-ar fi strâns de gât. 

O, Doamne, măcar de-ar fi fost Sam acolo! 

Strângând în braţe perna umedă, se cufundă în cele 
din urmă în somn, răpusă de epuizare. 


capitolul 8 


Kate mângâie câinele din poala ei în vreme ce Dono- 
van viră mașina pe Bellona Avenue. Fusese nebună să 
accepte să viziteze casa în care locuiseră. Cele mai bune 
şi cele mai rele momente ale căsniciei lor se petrecuseră 
acolo, și, cu cât se apropia mai mult, cu atât mai încor- 
dată se simţea. 

Se uită pe geam la dealurile împădurite ale Ruxtonu- 
lui. Cu toate că acel cartier se afla pe linia de centură 
a Baltimore-ului, îngustele drumuri laterale şi copacii 
înalţi îţi dădeau senzaţia că ajunseseși la ţară. În această 
dimineaţă, fiecare tufă somnoroasă strălucea sub stratul 
fragil şi cristalin de zăpadă. Un decor perfect pentru o 
căsnicie moartă. 

Anii petrecuţi în California o făceau să fie temătoare 
pe drumurile îngheţate, însă avea încredere în Dono- 
van şi în al său jeep Cherokee. Priceperea lui la aproape 
orice făcuse parte din farmecul lui. La 18 ani, ea crezuse 
că era un om în care putea să se încreadă în orice privin- 
tă. Dovada clară că instinctul nu valora doi bani. 

Oscar își înălță capul şi lătră a recunoaștere când coti- 
ră pe Brandy Lane, șerpuitorul drum înfundat care du- 
cea spre casă. Câinele stătuse adesea la Donovan atunci 
când Julia și Sam călătoreau şi insistase să vină şi astăzi. 

După ce se pregăti sufletește pentru întâlnirea cu ve- 
chea ei casa, Kate fu ușurată să constate că modesta casă 
din amintirile ei se schimbase substanţial. Se afla pe o 
pantă care urca dinspre drum, şi mulţi copaci fuseseră 

plantați în fața ei, așa că era greu să evalueze amploarea 
modificărilor, însă era clar că fusese adăugată cel puţin 
o nouă aripă, plus ceea ce părea un garaj pentru trei 
mașini, în care se intra din lateral. 

Donovan trase maşina în faţa casei, apoi opri moto- 
rul şi îşi desfăcu repede centura. 

-M-am gândit că ai vrea să foloseşti intrarea 
principală. 

- Macduff, loveşte! Fie blestemat cel care strigă-ntâi: 
„Destul! M-am dat!“! 

- Chiar e asta o tragedie shakespeariană? 

- De fapt, e mai mult o farsă, recunoscu ea. 

El cobori și ocoli maşina pentru a-i deschide portiera. 
Oscar sări din poala ei și alergă spre casă, o minge de 
blană care fugea mâncând pământul, să se apere de frig. 
Trecu în viteză pe lângă azaleele pe care ea le plantase 
lângă intrare. Le alesese special pentru că florile aveau o 
rară nuanţă de violet. Crescuseră mult în zece ani. 

Bucuroasă că Donovan se abţinuse să-i ofere mâna 
pentru a o ajuta să coboare, Kate se dădu jos din mași- 
nă, apoi icni când o pală de vânt rece ca gheaţa îi stră- 
punse trupul. 

- Dumnezeule mare, s-a mutat Baltimore-ul mai 
aproape de Polul Nord de când am plecat? 

- Până acum, acest ianuarie este cel mai friguros 
din istorie. 

Închise portiera pasagerului din faţă şi o însoţi spre 
casă. Ea se simţi casantă ca sticla în vreme ce el descuia 
ușa din faţă. 

Înăuntru, simţi o nouă ușurare. Casa se schimbase 
de nu mai putea fi recunoscută. La stânga, văzu că mica 
bucătărie și salonașul pentru luat masa fuseseră unite, 
devenind o primitoare bucătărie de ţară. Era o încăpere 
atractivă și plină de soare și de frumoase dulapuri din 
stejar, dar nu mai era bucătăria ei. 

La capătul îndepărtat, o arcadă largă dădea spre 
un nou salon de luat masa. Părea impecabil și folosit 
rar. Nu era de mirare - dacă ea ar fi locuit singură acolo, 


! Macbeth, traducere de Ion Vinea (n.red.) 

ar fi mâncat mereu în bucătăria prietenoasă. Îşi desche- 
ie impermeabilul și il dădu lui Donovan. 

El îl puse împreună cu canadiana lui într-un dulap 
care nu existase cu nouă ani în urmă. 

- Cafea? Cappuccino? 

Ea intră în bucătărie. 

- Cappuccino în Baltimore, orașul în care trendurile 
vin să moară? 

- Dovada clară că această băutură a devenit populară. 
Vrei o cană? 

- Mi-ar plăcea o cafea normală. 

În vreme ce ea admira faianţa decorată manual din 
spatele chiuvetei, Donovan scoase din frigider o pungă 
cu boabe de cafea de culoarea alunei. Fusese mereu un 
bun bucătar. Fusese atât de amuzant să pregătească me- 
sele împreună, să-și dispute fundul de tocat, să se fereas- 
că unul de altul, fără să reuşească întotdeauna... 

Kate îşi muşcă buza, alungând imaginea provocată de 
scrisoarea tatălui ei. Impărțirea amiabilă a unei bucătă- 
rii nu echivala obligatoriu cu căsătoria. 

În timp ce punea boabele măsurate într-o râșniţă, el 
spuse: 

-Ce-ar fi să te duci singură să explorezi? Nu există 
locuri interzise. 

Ușurată că putea colinda casa de una singură, des- 
chise uşa spre ceea ce fusese o pivniţă sumbră, în ciuda 
eforturilor ei de a o zugrăvi și de a o lumina. Acel loc 
fusese complet transformat, devenind de două ori mai 
mare atunci când fusese adăugată noua aripă. Peretele 
sudic era acum format în mare parte din geamuri care 
dădeau spre pădure, iar pivniţa fusese transformată 
într-un salon spaţios, cu o baie completă, un atelier bine 
organizat și o încăpere mare, în care se aflau echipamen- 
te sportive. Sala de gimnastică ar fi fost un plus dacă ar 
fi venit aici. Însă exista un mare „dacă“. 

Urcă scările și se uită în mica spălătorie care fusese 
înghesuită între bucătărie şi ușa spre garaj. Ca arhitectă, 
aprecie acest lucru - era avantajos să poţi supraveghea 
spălătoria în timp ce găteai. 


76 Mary Jo Putney 


Curiozitatea profesională fiindu-i stârnită, traversă 
holul de la intrare și intră în vechea sufragerie. Acum 
era o cameră de lucru și pentru uitat la televizor. Nimic 
din mobilierul comod nu îi era familiar, motiv pentru 
care fu recunoscătoare. 

Zăbovi pentru a studia cărțile de pe rafturi. O com- 
binaţie eclectică de ficțiune şi nonficțiune, inclusiv un 
manual despre explozibili. Şi, la naiba, iată frumoasa 
ediție de pus pe măsuţa de cafea a Book of Kells, pe care 
i-o făcuse ea cadou cu ocazia unui Crăciun. Amânduro- 
ra le plăcuseră străvechile litere celtice împodobite. 

Se îndepărtă de cărți, preferând să admire sistemul 
audio de ultimă generaţie. Donovan trăsese proba- 
bil fire în toată casa, pentru ca muzica să se audă în 
toate camerele. 

O nouă ușă se deschidea din acea încăpere, către una 
mult mai mare. Oscar Wilde lipăia în acea direcţie, așa 
că ea îl urmă, coborând cele trei trepte. Apoi, se opri 
înmărmurită. Dumnezeule mare, era casa ei! Nu era de 
mirare că tot ce văzuse până acum i se păruse atât 
de potrivit. 

Privirea ei cercetă magnifica sufragerie cu tavan ca 
de catedrală, şemineul din pietre obișnuite flancat de 
vitralii înguste. Lumina soarelui se revărsa prin lucarne, 
iar ferestrele înalte ofereau o privelişte minunată către 
pădurea din jur. Era exact cum își imaginase ea când 
desenase planurile. 

Auzind paşi în spatele ei, se răsuci și îl zări pe Dono- 
van ieşind pe ușa bucătăriei cu câte o ceaşcă de cafea în 
fiecare mână. Cu vocea gâtuită, exclamă: 

- Ai folosit planurile pe care le-am desenat când stu- 
diam la Maryland! 

- Mi s-a părut o prostie să reinventez roata când 
ideile tale erau atât de bune, roti el oferindu-i o cană 
aburindă. Am făcut câteva schimbări minore, dar în 
esență este casa pe care ai conceput-o ca prim mare 
proiect rezidenţial. 

Mâna ei tremura atât de tare, încât cafeaua fierbinte 
i se prelinse pe degete. Casa originală fusese atât de mică 

şi de greu de definit, încât Kate nu avusese nici o reține- 
re în a se gândi la schimbări majore. Dorise să creeze o 
casă scăldată în lumina soarelui și să încorporeze câteva 
minunate elemente arhitectonice salvate din construc- 
tiile demolate de PDI, cum erau poliţa din stejar sculp- 
tat a șemineului și vitraliile aflate de o parte și de alta 
a acestuia. 

Desenase o mulțime de schițe, vânzându-şi ideile so- 
țului ei de parcă ar fi fost un client care plătea. Să desco- 
pere că proiectul ei fusese transpus în lemn și piatră era 
mult mai supărător decât dacă ar fi văzut casa originală. 
Pusese atât de mult din ea şi din visurile ei de viitor în 
acele planuri. Să-şi vadă casa era ca şi cum... ca și cum ar 
fi descoperit că avea un copil de care nu ştiuse. 

Sorbi din cafea. Avea doar lapte, așa cum îi plăcea ei. 
„Al naibii să fii, Donovan!“ 

Cuprinzând cana în palme, pentru a se încălzi, porni 
să se plimbe în lungul camerei. La fel ca în restul casei, 
mobilierul era confortabil, dar cam sporadic. Spațiile 
goale cereau imperios tablouri şi plante, draperii ţesute 
şi perne decorative... 

Își stăpâni imaginaţia care se pusese pe treabă. Aceas- 
ta nu era casa ei. Nu mai era. Dar existau similarități fra- 
pante cu casa din San Francisco. Ea și Donovan aveau 
gusturi similare în privinţa covoarelor persane şi a mo- 
bilierului bogat capitonat şi ușor neutru, ceea ce crea 
ecouri fantomatice între casa ei și a lui. 

Încercând să se refugieze în detașarea profesională, 
rosti: 

- Foarte frumos. Când ai pus să fie construită asta? 

- În cea mai mare parte, am făcut-o singur. Sufrageria 
a fost ultimul proiect major. Am terminat-o cam acum 
un an. 

Văzându-i expresia întunecată, se întrebă cum se sim- 
țise să lucreze după planurile la care ea muncise luni de 
zile. Oare se gândise la ea sau se străduise să n-o facă? 

- Ţi-ai folosit timpul liber pentru a construi ca să con- 
trabalansezi faptul că demolezi case la slujbă? 

- Ceva de genul ăsta. 

Oprindu-se lângă uşile de sticlă, privi dincolo de 
verandă, spre copaci. Unul dintre capetele verandei era 
închis, o ușă dând în bucătărie. Era un loc minunat 
unde să mănânci şi să stai vara la aer. Fusese ideea lui 
Donovan - planurile ei nu vizaseră exteriorul. 

Alungând amintirea plimbărilor pe care ea şi Dono- 
van le făcuseră în pădure - și a ocaziilor când se întorse- 
seră cu frunze agățate de haine sau pătaţi de iarbă -, se 
îndepărtă de geamuri. 

-M-am întrebat mereu de unde ai avut bani pen- 
tru a cumpăra partea mea de casă. Nu mi-aș fi permis 
să merg la Berkeley dacă n-ai fi făcut asta. Te-a împru- 
mutat Sam? 

- Nu Sam, Julia. Tatăl tău a fost atât de furios din 
pricina divorţului nostru, încât n-a vrut să facă nimic 
pentru a te ajuta să stai departe. Julia a fost mai practică. 
A spus că nu doreşte ca fiica ei să trebuiască să renunţe 
la şcoală şi să devină o dansatoare topless sau mai rău. 

Kate zâmbi involuntar. Era atât de caracteristic 
mamei ei. 

- Am presupus că, odată divorţul încheiat, vei vinde 
casa asta. 

- Am fost tentat. Dar era casa mea. N-am vrut să fiu 
nevoit să-mi găsesc alta. 

Ea ar fi trebuit să ştie asta. El iubise acest cartier la 
fel de mult ca ea. 

Acest gând atrase o cascadă de amintiri. Prietena ei 
Rachel Hamilton fusese cea care îi spusese că o casă 
neglijată din apropierea celei a părinţilor ei avea să fie 
în curând scoasă la vânzare. Kate şi Rachel o verificase- 
ră împreună. Micuța casă nu era cine știe ce, însă tere- 
nul era spectaculos. Făcând parte dintr-o lichidare de 
bunuri, proprietatea putea fi obţinută la un preț foarte 
avantajos de către cineva dispus să achite suma rapid și 
să accepte starea proastă a casei. 

Fără să-i zică lui Donovan, Kate le ceruse părinţilor 
ei să le ofere casa ca dar de nuntă. Aceștia fuseseră de 
acord, astfel încât contractul era deja semnat când Kate 
îl adusese pe Donovan să vadă casa, cu o săptămână 

înainte de nuntă. Ea clocotea de entuziasm, sigură că el 
avea să fie încântat să aibă o casă a lui. 

În loc de asta, el se enervase. Răsucindu-se, o înşfă- 
case de umeri cu o forță brutală şi o zgâlțâise furios, 
țipând că nu era un afurisit de animal de companie și că 
nunta era anulată. Stupefiată, ea rămăsese cu gura căs- 
cată. Ocazional, el mai lăsase să i se întrezărească tem- 
peramentul aprig, dar, de fiecare dată, trecuseră repede 
peste asta. De obicei, era dulce și romantic, adică exact 
bărbatul visurilor ei. 

Acel incident se sfârşise într-o clipită, oripilându-l pe 
Donovan mai mult decât pe ea. li dădu drumul, alb la 
faţă în timp ce bâiguia o scuză. 

Ea nu fusese rănită, ci doar şocată și îngrozită de pro- 
pria prostie. Știind că Donovan nu se simţea în largul 
lui din cauza prosperității și poziţiei familiei sale, fusese 
o idioţenie din partea ei să ia o asemenea decizie impor- 
tantă fără a se consulta cu el. 

Tremurând, se afundase în braţele lui, spunând că ea 
dorise numai să-i facă o bucurie și că absolut niciodată 
n-avea să mai fie atât de nechibzuită. Aveau să anule- 
ze contractul și să locuiască oriunde dorea Donovan. 
Vorbind în acelaşi timp, el zisese că îi plăcea mult casa, 
că era cel mai frumos cadou pe care i-l făcuse cineva 
vreodată și că ar fi încântat să locuiască acolo pentru 
totdeauna dacă ea îi putea ierta ieșirea îngrozitoare. 

Remușcările amândurora se transformaseră exploziv 
în pasiune, şi făcuseră dragoste pe dușumeaua de ste- 
jar goală, cu o intensitate plină de mânie. După aceea, 
el fusese atât de tandru, de amabil, încât ea se simţise 
încântată de prima lor ceartă importantă, deoarece îi 
apropiase și mai mult. 

Dacă ar fi ştiut atunci ce aflase mai târziu, ar fi pus 
capăt logodnei? Poate - dar nu putea fi sigură nici mă- 
car acum. Fuseseră bune și rele în căsătoria lor. La bine 
şi la rău, ea era ceea ce o făcuseră acei trei ani cruciali 
ai căsătoriei lor. 

Oprindu-și privirea pe un arbust îmbrăcat în zăpadă, 
întrebă pe un ton neutru: 


80 Mary Jo Putney 


- Te vezi cu cineva în mod regulat? 

După o uşoară ezitare, el spuse: 

- Da. 

- Vei continua să te vezi cu ea dacă voi locui aici? 

- Îţi par nebun? Fireşte că nu. Viaţa va fi suficient de 
complicată şi fără asta, zise el. Dar tu? Te întâlneşti cu 
cineva în San Francisco? 

- Da. 

Se gândi la relația ei superficială cu Alec. Geografia îi 
va pune repede capăt. 

Cum tăcerea se lungea, el spuse: 

- Se pare că iei în calcul varianta de-a rămâne. 

Ea îşi mușcă buza. Asta se pare că făcea. Inainte de 
micul dejun, citise şi recitise scrisoarea tatălui ei, pro- 
fund afectată de sinceritatea lui. 

La fel de importantă fusese și observația mamei sale 
că ei doi încă se lăsau conduși de trecut. Aceasta făcuse 
să vibreze coarde neplăcute în sufletul lui Kate atunci 
când se gândise la Alec și la ceilalți bărbaţi cu care se 
văzuse în acești ani. Totul fusese minunat, plăcut, inci- 
tant - dar poate din punct de vedere sentimental ea nu 
fusese nici o clipă disponibilă. 

Asemenea alegeri nu erau accidentale. Cu toate că 
presupusese că avea să se recăsătorească într-o bună zi, 
preferabil înainte ca al ei ceas biologic să bată miezul 
nopţii, nu făcuse pași importanţi în această direcție. 
Poate că venise vremea să se confrunte cu ceea ce atunci 
fusese mult prea dureros pentru a suporta. Și totuși, 
chiar și numai gândul o făcu să se alarmeze. 

De parcă i-ar fi citit gândurile, Donovan rosti: 

- Dacă rămâi, îți promit că n-o să te ating niciodată. 

Iar el era un om de cuvânt. Sau poate ar fi mai corect 
spus că intenţiile lui erau întotdeauna bune. 

- Dacă... se întâmplă ceva, o să plec de aici imediat. 

-N-o să se ajungă la asta, Kate. Îţi jur! 

Încercând să fie obiectivă, ea îl studie de parcă nu 
s-ar fi întâlnit niciodată. Donovan arăta exact cum era - 
un om puternic şi practic, la fel de priceput în afaceri, 
inginerie și muncă fizică dură. Părul lui negru și mătă- 
sos îi era tot lung, dar nu-i mai ajungea până la umeri. 

Il tunsese când începuse să aibă de-a face cu clienții, cu 
toate că Sam nu-i ceruse s-o facă. Donovan muncise din 
greu, şi în privinţa lucrurilor mărunte, şi a celor semni- 
ficative, pentru a obţine dreptul de a conduce. Izbucni- 
rile temperamentale care o fascinaseră şi o alarmaseră 
atunci când se cunoscuseră păreau să fi dispărut. 

Dar asta era la suprafaţă. Schimbările interioare 
erau cele care contau mai mult. Anii de succes într-o 
afacere dură, solicitantă îl făcuseră mai cumpătat. Mai 
sigur pe el. 

Amândoi erau adulți. Poate... poate că reușeau să 
facă asta. 

- Dacă nu mă atingi și renunţi la relaţia pe care o ai, 
o să fie un an lung. 

-Se spune că bărbaţii ajung la apogeul sexual pe la 
19 ani și că, după aceea, lucrurile o iau la vale. Cineva 
aflat la vârsta mea ar trebui să fie în stare să suporte do- 
uăsprezece luni de celibat, rosti el pe un ton sec. 

Ea pufni - nimic n-o lua la vale la Donovan. 

- Eşti sigur de asta? 

- Nici unul dintre noi n-ar dori să mai treacă o dată 
prin ce a trecut. ` 

O minimalizare surprinzătoare. Incruntându-se, ea 
traversă camera. Avea absolută dreptate că problemele 
lor își avuseseră rădăcinile în sex. Așa că, dacă nu exista 
sex, nu existau nici probleme, corect? Ei bine, poate. lar 
dacă apăreau probleme, putea să plece oricând. 

Căsătoria nu mai putea fi salvată, dar în privinţa afa- 
cerii lucrurile stăteau altfel. 

- Seara trecută, am citit scrisoarea de la tata. Mi-a 
explicat de ce a lăsat un asemenea testament bizar și 
a recunoscut că nu mă mai poate împiedica să lucrez la 
PDI. Părea să creadă că aș putea dori să preiau postul 
lui Nick. 

- Sam era încăpățânat, dar nu prost. De la plecarea 
lui Nick, noi n-am avut un manager de cont. Te-ai pri- 
cepe de minune la asta. Ca arhitectă, înţelegi deja mulți 
dintre termenii tehnici și fac pariu că ești expertă în 
lucrul cu clienţii. 

Da, era, dar nu asta visase să facă la PDI, încă de 
când era copil. Dorea să arunce clădiri în aer, nu să-și 
petreacă o mare parte din viaţă la telefon. Aceasta era 
şansa pe care și-o dorise dintotdeauna. lar dacă lui Do- 
novan nu-i convenea - ei bine, ei îi plăcea ideea că şi el 
trebuia să ia o decizie dificilă, la fel ca ea. 

- Dacă va trebui să-mi întrerup viaţa un an de zile, 
vreau să mă aleg cu ceva. 

- Aşa- cinstit. 

Expresia de pe chipul lui era îngrijorată. 

Mâinile ei se încleştară involuntar în vreme ce se 
pregătea să treacă dincolo de ușa care se deschisese în 
faţa ei. 

- O să rămân, cu o singură condiţie. 

- Care? 

-Să fac muncă de teren la PDI, să am de-a face cu 
explozibili. La fel ca tine. 

- În nici un caz! exclamă Donovan. 

- Crezi că sunt incapabilă să fac treaba asta? 

Dându-și seama că era pe punctul de a da de belele, 
el spuse: 

-Nu este vorba că nu ai fi capabilă, Kate. Eşti sufici- 
ent de deşteaptă pentru a face orice îţi pui în minte. Dar 
Sam avea dreptate - demolările nu sunt o treabă pentru 
femei. Munca de teren e murdară, epuizantă şi potenţial 
primejdioasă. 

- Crezi că am uitat că această afacere tocmai la ucis 
pe tata? Însă totul presupune riscuri - să predai la liceu 
poate fi mai periculos decât să mânuieşti explozibili. Ştii 
cât de mult mi-am dorit să lucrez la PDI. Asta e şansa 
mea. În mod cert nu mă pot muta aici și să-mi petrec 
următorul an gătind şi tăind frunză la câini. 

- Adevărat. Dar, sincer, ai fi mai utilă la birou decât 
pe teren. În general, a fi şef de șantier sau manager de 
proiect presupune muncă de rutină. Să faci găuri și să dai 

ordine echipelor formate din oameni deloc grijulii 
la limbaj. 

Începând să se distreze, ea își încrucişă braţele și se 
sprijini de șemineu. 

- Tu ce crezi că fac arhitecţii, Donovan? Am pus la 
punct muncitori de o sută de kile şi am purtat la fel 
de multe căști de protecţie ca tine. Cine să ştie cum 
să doboare clădiri mai bine decât cineva priceput să le 
construiască? 

El și-o imagină dând ordine unui muncitor mătăhă- 
los şi nu se îndoi că ea se putea impune. Dar era vorba 
despre a construi, nu a distruge! 

- N-ai decât să crezi că sunt un neanderthalian, însă 
gândul ca tu să lucrezi cu dinamită îmi dă fiori. 

- Eşti așa fiindcă e vorba despre mine sau ai simţi la 
fel în privinţa oricărei femei atrase de dinamită? 

El fu cât pe ce să se dea de gol că ea era cea care îl 
făcea să se simtă atât de misogin, că nu suporta gândul 
ca ea să fie rănită, însă reuși să se abţină. 

-Ar fi mai ușor să angajez pe cineva complet stră- 
in pentru slujba asta decât pe oricare dintre cunoscuţii 
mei. Îţi amintești de mica mea verișoară Lissie? Nepoata 
lui Connie și a lui Frank. 

- Desigur. Ce mai face? N-am mai văzut-o de la comu- 
niunea ei. Ce scumpă era. 

- Acum e cu cinci centimetri mai înaltă, este prima 
în clasă la Western High şi nu răspunde decât dacă îi 
spui Melissa. Ambiţia ei actuală este să urmeze același 
program de inginerie de la Loyola College pe care l-am 
făcut și eu, iar apoi să vină să lucreze la PDI, pentru a 
putea arunca lucruri în aer. 

Kate râse. 

- Mai devreme sau mai târziu, va trebui să te împaci 
cu ideea că n-ai argumente ca să te poți opune, așa că ai 
putea foarte bine s-o faci acum. Ai avut mereu o doză de 
conservatorism în tine, dar eşti cu o generaţie mai tânăr 
decât Sam. Poţi să le accepţi pe femei ca egalele tale. 

- E mai ușor în teorie decât în practică. 

Își aminti de o partidă de softball mixtă din prima 
vară a căsătoriei lor. El era la aruncare, în vreme ce 
Kate, un fundaș al naibii de bun, era la baza a doua. 
Ea tocmai prinsese mingea, când alergătorul, un tip 
mare, pe nume Denny, se lăsase atât de tare purtat de 
val, încât se repezise cu putere spre ea, încercând să-i 
smulgă mingea din mănușă. Kate fusese azvârlită vreo 
doi metri și rămăsese fără suflare la pământ. 

Donovan își ieșise din minţi când o văzuse zăcând 
nemișcată. O luase la goană de pe movila aruncătorului, 
strigând: 

- Kate! Kate! 

Gâfâind în încercarea de a-şi recăpăta suflul, ea reu- 
şise să se ridice în șezut și să asigure pe toată lumea 
că nu era grav rănită. Odată frica domolită, Donovan 
se răsucise și îl lovi pe Denny cu forță, fiind cât pe ce să-i 
rupă acestuia maxilarul. 

- Ticălosule, ştii al naibii de bine că în acest gen de 
joc ne se fac alunecări! 

Tocmai se pregătea să-l lovească din nou, dar Kate 
şi alți doi jucători îl trăseseră de lângă Denny, care își 
cerea înspăimântat scuze. 

Se calmase rapid, mai ales pentru că detesta să vadă 
spaima pe chipul lui Kate, însă fusese zguduit de inten- 
sitatea reacției lui. În ziua aceea, își dăduse seama cât de 
primitivă şi de puternică putea fi dorinţa de a-ţi proteja 
partenera. Nevoia de a-i proteja pe cei dragi era la fel de 
volatilă și de primejdioasă ca nitroglicerina - iar acum, 
Kate dorea să arunce în aer clădiri. Presupuse că era 
justiţia karmică întorcându-se împotriva lui. 

Gândurile lui fură întrerupte de cuvintele lui Kate: 

- Este decizia ta, Donovan. Dacă noi doi trebuie să 
stăm în fiecare noapte sub același acoperiş, asta înseam- 
nă călătorii de afaceri împreună, așa că aș putea să mă 
fac utilă. Acceptă, iar firma va fi a ta. Refuză, şi va trebui 
să alegi între a-ţi porni propria afacere și a deveni anga- 
jatul lui Bud Marchetti. 

Oscilând între exasperare și admiraţie ezitantă, el 
rosti: 

- Eşti fiica lui Sam până în măduva oaselor. Încăpăţâ- 
nată şi hotărâtă să se facă totul după bunul tău plac. 

- Ceea ce înseamnă că ar trebui să fiu al naibii de 
bună la demolări. 

Din păcate, Kate avea dreptate. Cu precauţiile cuve- 
nite, lucrul cu explozibili nu era exagerat de primejdios. 
Dar îi era greu să-şi amintească asta când Sam tocmai 
murise într-un accident al naibii de ciudat. 

- Ai obţinut ce-ai vrut, Kate. Nu uita însă că eu sunt 
şeful şi că mă aştept să-mi respecţi ordinele la fel ca ori- 
cine din firmă. Afacerea asta este prea primejdioasă ca 
tu să faci lucrurile de capul tău, pe baza amintirilor din 
copilărie. 

- O să fiu un angajat model. 

- Mă îndoiesc. 

Dar, cu toate că tonul îi fu sec, în sinea lui îi venea să 
ţopăie. Ea avea să rămână! Mulțumită lui Dumnezeu și 
lui Sam Corsi, el avea şansa să-şi ispășească păcatele tre- 
cute - și să își stăpânească încordarea în vreme ce Kate 
învăţa aspectele delicate ale mânuirii explozibililor. 


Pe drumul înapoi spre casa familiei Corsi, Donovan 
şi Kate discutară despre detaliile practice. Ea estimă că 
urma să aibă nevoie de două săptămâni pentru a-şi pune 
la punct afacerile din California. Apoi, avea să se întoar- 
că în Maryland. În casa lui. În casa lor. 

Între timp, el putea să-și antreneze voinţa. Să se pre- 
gătească s-o vadă pe Kate sexy și somnoroasă pornind 
în fiecare dimineaţă râșniţa de cafea şi să-i audă vocea 
caldă și seducătoare în birou sau pe şantiere. 

Mintea lui continuă să se frământe după ce îi lăsă 
acasă pe ea și pe Oscar. Își amintea mult prea clar ex- 
presia de pe chipul ei atunci când aflase că Sam îi ofe- 
rise viitorului său ginere o slujbă de vară la PDI - exact 
lucrul după care tânjise Kate. Reacţionase ca şi cum 
ar fi primit o palmă. Incapabil să suporte privirea îndu- 
rerată din ochii ei, îi spusese imediat că avea să-l refuze 
pe Sam. 

Kate înghiţise cu dificultate şi zisese că nu era nece- 
sar. Refuzul tatălui ei de a o angaja nu avea nimic de-a 
face cu Donovan. El dorea să lucreze pentru PDI la fel 
de mult ca ea, iar salariul generos avea să le prindă foar- 
te bine. Din moment ce aveau să se căsătorească, era 
cazul să dea dovadă de pragmatism. 

El fusese încântat şi ușurat la modul egoist să capete 
permisiunea ei de a accepta slujba pe care o dorea cu 
disperare. Nu doar că fusese fascinat de demolările 
cu ajutorul explozibililor, dar voia din tot sufletul să-l 
aibă pe Sam ca tată-surogat. Kate, deloc genul care 
să stea bosumflată, își reprimase dezamăgirea și își gă- 
sise o slujbă de vară la o firmă de arhitectură. Aparent, 
faptul că el lucra la PDI nu fusese niciodată o proble- 
mă. Însă el fusese mereu dureros de conștient de be- 
neficiile de care se bucurase din cauza misoginismului 
lui Sam. 

Încercând să nu se gândească la toate accidentele 
şi situaţiile aproape dezastruoase de care avusese parte la 
PDI și cu care Kate urma să se confrunte, viră spre car- 
tierul de lângă Johns Hopkins University. Era sâmbătă, 
așa că, dacă avea puţin noroc, putea să termine imediat 
ce avea de făcut. Amânarea nu îi putea ușura misiunea. 

Câteva minute mai târziu, opri mașina în dreptul 
unei căsuțe cochete de pe o străduţă liniștită. Mașina 
proprietarului era parcată în față. 

Descuie cu propria cheie. Aerul era încărcat de mi- 
rosuri care făceau să-ţi lase gura apă. În vreme ce două 
pisici apărură şi începură să se frece de gleznele lui, 
o delicată voce feminină se auzi dinspre bucătărie: 

- Tu ești, Donovan? 

- Nu. Este prietenosul tău vecin ucigaș în serie. 

Chicotind, Val Covington ieși din bucătărie, cu părul 
roșu și creţ în dezordine și cu un pulover lălâi atârnând 
până la jumătatea coapselor, ca o concesie față de gerul 
din ianuarie. 

- Perfectă sincronizare. O oală cu supă de fasole a 
fiert toată dimineaţa, iar pâinea cu grâu și miere va fi 
gata în curând. Se ridică pe vârfuri şi îl îmbrăţișă. Parcă 

nu ne-am mai văzut de-o veșnicie. Înmormântarea nu 
se pune la socoteală. Cum te simţi? Moartea lui Sam 
echivalează probabil cu moartea propriului tată. 

- Mai rău. Mult, mult mai rău. 

O îmbrăţişă şi el, gândindu-se cât de ușor îi era să 
fie cu Val. li amintea mereu de un spiriduș diabolic 
de inteligent. 

- Cum se simt Kate şi doamna C? întrebă ea. Păreau 
năucite ieri. 

- Încearcă să facă față. Presupun că ăsta-i cel mai bun 
lucru la care te poți aştepta. 

Val se încruntă. 

- Trebuie s-o sun pe Kate înainte să plece. Poate reu- 
şim să ne întâlnim. 

Cu buclele tresăltând, ea îl conduse spre bucătărie. 

- Mă tem că a apărut... o situaţie neașteptată. În mod 
normal, s-ar fi dus direct la oala cu supă, pentru a o 
gusta. În loc de asta, se opri în uşă. Am venit să-ți îna- 
poiez cheia. 

Val păli atât de tare, încât pistruii ieşiră în evidență 
ca un abur de culoarea cuprului. 

- Poftim? 

Simţindu-se ca un ticălos, el spuse: 

- Îmi pare rău, ar fi trebuit să am mai mult tact. 

-Nu există un mod cu tact de a-ţi lua rămas-bun. 
De ce? 

El se concentră asupra scoaterii cheii lui Val din 
breloc. 

- Testamentul lui Sam stipulează că Tom și Kate vor 
primi cea mai mare parte a banilor, iar eu voi primi 
PDI, însă numai dacă eu şi Kate vom locui în casa mea 
vreme de un an. Ea s-a hotărât să facă o încercare. 

- Înţeleg. Val se lăsă să cadă pe un scaun. Ei bine, 
Donovan, nu e ca și cum relaţia noastră ar fi dus la ceva. 
În fond, a fost un avantaj reciproc. Un partener sănătos 
de pat, fără nici o obligaţie. 

Cuvintele ei îl durură. 

- Nu bagateliza ce a fost între noi, Val. Am fost prie- 
teni buni. Sper că încă mai suntem. 

- Dacă n-am fi împărțit patul, nu ne-am fi văzut nicio- 
dată. Nu asta- definiția mea pentru o prietenie. 

Probabil avea dreptate. O cunoscuse pe Val când 
aceasta fusese una dintre domnișoarele de onoare ale 
lui Kate. Se plăcuseră mereu unul pe altul, dar, din mo- 
ment ce ea fusese una dintre cele mai bune prietene ale 
lui Kate, pierduseră legătura după divorţ. Apoi, într-o 
sâmbătă, se întâlniseră întâmplător în librăria Borders, 
băuseră o cafea împreună și începuseră o relaţie. 

- Indiscutabil, sexul sporește mereu interesul, dar 
n-am fi împărţit un pat dacă n-ar fi fost mai mult de- 
cât sex. 

- Presupun că nu. Se jucă puţin cu un cercel de care 
atârna o mărgică. Dar ai, cu siguranţă, dreptate că nu 
ne mai putem vedea din moment ce vei locui cu Kate. 
Ar semăna prea mult cu adulterul. 

- Eu şi Kate urmează să avem o relație strict platonică. 

- Dacă spui tu. Ochii ei căprui îi trădau îngrijorarea. 
Ştie Kate că noi doi... am avut o relaţie? 

- l-am spus doar că m-am văzut cu cineva. Nu i-am 
spus şi cu cine. 

- Bine. Eu şi Kate suntem prietene de multă vreme. 
Nu cred că ar fi încântată să afle că m-am culcat cu fos- 
tul ei soț. Contravine codului bunelor prietene. 

- Nu există vreun soi de perioadă de graţie? La urma 
urmelor, înainte de săptămâna asta, eu și Kate nu ne-am 
mai văzut de aproape zece ani. 

- A fost în regulă cât timp ea era în California. Dar 
nu şi când ne aflăm în același oraș. 

El întinse mâna și îi mângâie părul. Era roşu și cârli- 
onţat, și deborda de vitalitate, la fel ca Val. Nu existaseră 
suișuri și coborâşuri pasionale, însă fuseseră o companie 
plăcută unul pentru celălalt. Mai ales în pat. 

-Va trebui să aștepți până să te întâlneşti cu Kate. 
Mâine se întoarce în California și nu va reveni decât 
peste cel puţin două săptămâni. 

Val se îndepărtă de mâna lui care o mângâia. 

- Nu-mi spune - mesajul subliminal este una 
dintre chestiile masculine. „Hai să facem sex pentru 

ultima oară.“ Nu ţine! Nu mă interesează despărțirile 
sentimentale. 

El se trase îndărăt. . 

- Asta părea că fac? Imi pare rău. 

El nu făcuse niciodată nici o încercare de a afla ce 
o motiva pe Val și, cu certitudine, nu se gândise nici- 
când să-i împărtășească secretele lui cele mai întunecate. 
Poate că, dacă s-ar fi întâmplat asta, ar fi fost posibil ca 
între ei să existe o relație mai profundă? Poate că da, 
poate că nu. 

Însă nu avea să ştie niciodată. Fusese mai ușor să pri- 
vească totul superficial. Mai sigur. 

-O să-mi fie dor de tine, Val. Poate mai mult decât 
am crezut. 

- Mda. Şi mie o să-mi fie dor de tine, uriașule. 

- Probabil o să-ţi găseşti pe altcineva mai bun cu mult 
înainte ca eu să fiu iarăși liber să mă întâlnesc cu cineva. 

- O spui ca pe o glumă, dar nu este. Vocea îi era seri- 
oasă. Eşti o partidă bună, Donovan. Deștept, amuzant, 
bine făcut, prosper și de treabă. Cu toate astea, te porţi 
mereu de parcă nu ţi-ar veni să crezi că cineva poate să 
ţină la tine. Acesta este motivul pentru care tu şi Kate 
v-aţi despărțit? 

Brusc, el își aminti de ce preferase ca relația lor să 
rămână superficială. 

- Dacă vrei să afli toată povestea, întreab-o pe Kate. 
Poate că ea ţi-o va spune. 

- N-o să mi-o spună. Kate n-a suflat niciodată o vorbă 
despre motivul pentru care te-a părăsit. Cele mai multe 
femei ar fi vărsat totul, ca să poată fi consolate apoi, dar 
nu şi Kate. 

Cuptorul de pâine scoase un ding. Val se ridică de pe 
taburet şi se duse spre el. 

- Magazinul de sex s-a închis, dar oferta de supă este 
încă valabilă. 

- Minunat. O să-mi lipsească şi supele tale. 

-O să-ți trimit prin e-mail niște rețete, replică ea cu 
răceală în glas. 

În vreme ce ea se duse să scoată două boluri dintr-un 
dulap, el se întrebă în câte alte feluri viaţa lui avea să fie 
perturbată de întoarcerea lui Kate. 

Trecuse o săptămână de când Kate se întorsese în 
San Francisco pentru a-și pune la punct afacerile, 
iar lui Donovan îi fusese dor de ea în tot acest timp. 
În vreme ce rupea niște lăptuci pentru salata de seară, se 
întrebă cât avea să mai treacă până la întoarcerea ei în 
Maryland. Încă o săptămână, după estimarea ei, însă, 
date fiind comentariile ei despre vremea rece, bănuia că 
era posibil să n-o vadă până în martie. 

În clipa aceea, ușa de la garaj se deschise, iar Kate 
intră în bucătărie. Cu poşeta într-o mână şi cu geanta 
de voiaj în cealaltă, purta o haină elegantă, mult prea 
subţire pentru cele minus zece grade, iar expresia de pe 
chipul ei îi aminti de o grenadă gata să explodeze. Evi- 
dent, se folosise de telecomanda pentru uşa de la ga- 
raj pe care el i-o dăduse înainte de a pleca, dar, pentru 
Dumnezeu, de ce nu sunase să-l anunţe că sosea mai 
devreme decât se așteptase? 

Pentru a-l prinde pe picior greșit, își dădu el sea- 
ma. Pentru a puncta într-un conflict care stătea să iz- 
bucnească. Mai era mult, foarte mult până să-i câștige 
încrederea. 

Ei bine, n-o putea condamna că era neliniștită - el în- 
suşi era nervos ca o pisică. Dar și fericit — foarte fericit - 
s-o vadă, cu toate că părul ei era strâns ferm la spate, iar 
ea părea la fel de fragilă şi de strălucitoare ca un înger 
de sticlă. 

- Deci locuitul împreună a început. Nu te aşteptam 
înainte de sfârșitul săptămânii următoare. 

- Lucrurile s-au aranjat rapid. Își lăsă jos poşeta și 
geanta de voiaj, apoi se cuprinse în brațe pentru 
a-și stăpâni tremurul. E enervant, dar măcar există avan- 
tajul că, dacă încep mai repede, se termină mai repede. 

El n-ar fi contrazis-o nici în ruptul capului. 

- Cum a fost zborul? 

- Lung. Obositor. Am fost nebună să plec din Cali- 
fornia în mijlocul iernii. 

În vreme ce Kate își atârna haina în dulap, el se între- 
bă dacă ea ar fi dispusă să împrumute ceva de la el până 
ajungea la cumpărături. Măcar puloverul şi pantalonii 
bleumarin păreau călduroşi. 

Donovan îşi şterse mâinile cu un prosop. 

- Mă duc să-ţi aduc restul bagajelor. 

- Pot s-o fac și singură, rosti ea cu asprime. 

El își încrucișă braţele și se sprijini de tejghea. 

- Ştiu că poţi, Wonder Woman. Dar chiar vrei? 

- Termină cu politețea masculină. Nu suntem un cu- 
plu. Nu suntem prieteni. Nu facem decât să împărțim 
aceeaşi casă. 

Identificând sursa iritării ei, spuse cu tact: 

- Probabil ţi-e foame. Ia loc, iar eu o să-ți găsesc ceva 
de mâncare. 

Ea deschise gura pentru a protesta, apoi se răzgândi 
dându-și seama de adevărul vorbelor lui. 

-Ai dreptate. Păcat că liniile aeriene au încetat să 
mai servească mâncare. 

În vreme ce ea ocoli tejeheaua în formă de U şi se 
așeză pe un scaun, Donovan turnă ulei de măsline pe 
o farfurie. După ce presără niște parmezan ras şi nişte 
piper măcinat, dezveli o focaccia proaspătă și tăie câteva 
felii. Pâine și ulei de măsline, așa cum obișnuia să-i dea 
bunica lui italiancă pe vremea când era mic. Împinse 
pâinea spre ea pe blatul de tăiat. 

- Vin? 

- Te rog. 

Își scoase elasticul care îi ţinea părul la spate și îşi 
scutură capul. Valuri blonde îi căzură în jurul chipului, 
făcând-o să arate mai pașnică și mai abordabilă. 

El cumpărase şi pusese la rece câteva sticle cu char- 
donnay-ul care îi plăcuse ei întotdeauna. Scoţând una, 
umplu un pahar cu picior şi îl puse lângă mâna ei, apoi 
se întoarse la salata lui, pentru a pregăti o cantitate mai 

mare. Kate fusese mereu în stare să dea iama într-un 
castron de verdețuri cu o însufleţire care l-ar fi făcut de 
ruşine şi pe un iepure. 

Ea rupse o felie de focaccia și o cufundă în ulei și 
în amestecul de brânză. După ce înghiţi prima îmbu- 
cătură, scoase un mic oftat, încordarea de pe chipul ei 
diminuându-se. E 

- Mulţumesc, Donovan! Intr-o bună zi, o să fii o ne- 
vastă grozavă. 

Bucuros să vadă că starea ei de spirit se îmbunătăţea, 
el scoase o sticlă cu bere de ghimbir din frigider și își 
umplu un pahar. F 

-Mai mănâncă nişte focaccia. Îmi imaginez că, după 
alte două bucăți, vei fi mai binevoitoare. 

- Pentru a fi binevoitoare, am nevoie de un an de zile, 
nu de ulei de măsline, rosti ea fără sarcasm în voce. N-ar 
trebui să împărțim mâncarea, Donovan. Este prea... 
prea intim. 

Menţinând tejgheaua între ei, el cufundă o bucată de 
pâine în uleiul de măsline. 

- Kate, n-o să fie ușor să locuim împreună, dar nu 
cred că a ne ignora forțat unul pe altul este soluţia. 
Am băgat niște lasagna în cuptor. N-ar fi mai uşor să pu- 
nem două tacâmuri pe masă şi să mâncăm împreună? 

-Sigur că e mai uşor pe termen scurt, însă noi avem 
obiceiuri care ni s-au format în acei trei ani şi care abia 
aşteaptă să învie. Cât crezi că va trece de la o lasagna 
mâncată împreună la a simţi că suntem iarăşi un cuplu. 
Și, dacă se întâmplă asta, ce vom face? 

- Nu mai suntem copii, Kate. Nu avem de ce să lăsăm 
trecutul să ne dicteze comportamentul. Nu acesta era 
scopul acestui exerciţiu? 

Ea rupse o bucată din pâinea densă în fărâme 
minuscule. 

- Eu pur și simplu... nu fac prea bine față acestei situ- 
aţii. La modul abstract, încercarea de a respecta condiţia 
testamentului mi s-a părut o idee rezonabilă, dar, în ul- 
tima săptămână, mi-am pierdut afacerea, casa, pisica și 
poate și rădăcinile. 

- Puteai să aduci pisica. 

-Ginger Bear e bătrân, și va fi mult mai fericit 
într-un loc care îi este familiar. Prietena mea Jenny o să 
aibă grijă de el. La fel cum o să aibă grijă de casa și de 
afacerea mea. 

Kate închise ochii, iar umbrele negre de sub ochi îi 
ieşiră în evidenţă. 

Înţelegând că ea avea nevoie de timp pentru a-şi re- 
veni, el se duse în garaj pentru a-i lua bagajele. După 
ce îi lăsă valizele în zona dormitoarelor, se întoarse în 
bucătărie şi comentă: 

- Conduci Cadillacul lui Sam? 

- Mașina mea este adusă de doi studenţi absolvenţi 
în drum spre Johns Hopkins. Julia a spus că pot folosi 
maşina lui Sam până sosește a mea. Afurisita e cât o 
autocisternă, dar mult mai arătoasă. Probabil că Sam 
o iubea la nebunie. 

- Chiar o iubea. Nu-i plăceau deloc mașinile stră- 
ine luxoase. Donovan începu să pună masa. De fapt, 
Caddy-ul aparține PDl-ului, nu mamei tale. La un mo- 
ment dat, treaba asta va trebui rezolvată. 

- Este o mașină de firmă? Din moment ce tu ai deja 
un jeep, un Corvette roșu şi retro și o motocicletă Har- 
ley uriașă, dacă am numărat corect jucăriile de băiețel, 
presupun că nu vrei Cadillacul pentru tine. Poate că ar 
trebui să-l dai altui angajat, cum ar fi Luther. E la PDI 
de mai mult timp decât oricine. 

-O să-l întreb dacă-l vrea, dar bănuiesc că are ace- 
eași părere ca tine despre mașină. Acum, că i-au crescut 
copiii, are o mică mașină sport, cu care el şi nevastă-sa 
zburdă ca niște adolescenți. Donovan scoase un vas 
cu lasagna aburindă din cuptor și îl puse pe un suport 
pe masă, apoi amestecă în salată ulei şi oţet. Dacă nu 
vrea ditamai mașina, o s-o vând. PDI ar avea nevoie de 
niște bani. 

Kate mută băuturile și focaccia pe masă. 

- Serios? Credeam că firma a fost foarte profitabilă în 
ultimele două decenii. 

-A fost întotdeauna, dar moartea lui Sam are reper 
cusiuni. În toată lumea există doar şase firme de de- 
molări care lucrează cu explozibili, iar PDI se distingea 
prin faptul că era singura care nu provocase niciodată 
moartea cuiva. Ei bine, cu excepția firmei lui Nick, care 
e prea nouă pentru a fi pusă la socoteală. Acum, ne-am 
pierdut aura de infailibilitate. Nu doar că asigurarea a 
crescut, dar, când am luat legătura cu firmele care ne 
contactaseră pentru eventuale lucrări, câteva mi-au zis 
că nu era nevoie să mă deranjez să fac o estimare scrisă. 

Încruntându-se, ea puse lasagna în farfurii. 

- E neplăcut că firma are probleme, dar, cu siguranţă, 
e ceva temporar. 

- Dragul tău verișor a făcut tot posibilul să ia cât de 
mulți clienţi la noua lui firmă, Implosions, Inc. 

- Presupun că era de așteptat. Dar, dacă nu s-a pus 
la punct cu aspectele tehnice, Nick nici nu se compară 
cu tine. 

- Nu se pricepe foarte bine la detonări, însă munca 
lui de teren e competentă, și a luat doi oameni buni 
cu el. Marele lui avantaj este că a lucrat foarte mult ca 
manager de conturi, așa că îi cunoaște pe clienţi mai 
bine. Sam nici n-a fost bine îngropat, că Nick a şi pus 
mâna pe telefon ca să destabilizeze afacerea PDI cât de 
mult posibil. Nu doar că ne defăimează, dar strategia 
lui de vânzări susține cu tărie că Sam a murit pentru că 
Nick nu a fost acolo ca să verifice dacă totul era făcut 
corect. Minunat. 

Kate se încruntă. 

- PDI are necazuri serioase? 

- Nimic fatal, dar lucrurile au stat și mai bine. Sam 
n-a apucat să-i înlocuiască pe Nick și pe șeful de şantier 
care a plecat odată cu el, iar acum moartea lui Sam a 
distrus moralul tuturor. Ne lipsesc oameni și toată lu- 
mea e cu nervii la pământ. Am muncit ca nebunul pen- 
tru a drege lucrurile. În ultima vreme, Sam lăsase unele 
aspecte nerezolvate. Donovan simţea povara afacerii pe 
umerii lui. El purtase o mare parte din responsabilitate 

în ultimii ani, însă Sam fusese mereu acolo pentru ai 
asigura spatele. Şi mai e și Concord Place. 

- Asta-i un ansamblu de locuinţe publice din oraş, 
nu-i aşa? 

- Da, şi i-a venit vremea să dispară. Cinci clădiri de 
înălțime medie, unul dintre acele ansambluri de reîn- 
noire urbană care păreau o idee grozavă cu patruzeci de 
ani în urmă, dar care s-a degradat în timp. Am demolat 
multe asemenea ansambluri în toată ţara. Orașul vrea 
să construiască vile în acel loc. Sunt mai sigure şi dau 
mai mult senzația de cartier adevărat. Donovan mai luă 
o bucată de lasagna. Nu fusese niciodată genul care să-și 
piardă pofta de mâncare atunci când era stresat. PDI a 
câştigat contractul pentru demolare. 

- Există şi un „dar“ în vocea ta, rosti Kate. 

Donovan străpunse salata cu o forță care nu era 
necesară. 

- Nick a studiat clădirile şi a venit cu o propunere. 
Chiar înainte de semnarea contractului, el a plecat de 
la PDI. lar apoi, Sam a murit. Așa că Nick s-a dus la 
comisia de evaluări a oraşului şi a încercat să-i convingă 
pe membrii ei că acel contract ar trebui transferat com- 
paniei lui, motivând că el a făcut toată treaba, și, cum 
Sam e mort, PDI nu mai e, în fapt, aceeași companie 
care a primit contractul. 

- Nick a fost întotdeauna un competitor dur. l-a con- 
vins să facă schimbarea? 

-Charles Hamilton nu e degeaba avocat la PDI. 
După ce și-a arătat colții şi a explicat comisiei ramificaţi- 
ile legale, Nick n-a mai avut nici o şansă. Donovan răsu- 
ci cu furculița fâșiile de mozzarella. N-ar fi bine pentru 
imagine să pierdem o astfel de afacere care e chiar la ușa 
noastră. Deşi, ca să fiu cinstit, dacă n-aş avea nevoie de 
bani, aș fi tentat să i-o las lui Nick. 

- De ce? 

- Pentru că s-a transformat într-un fel de fotbal politic. 
În ciuda problemelor cu bandele şi cu drogurile, mulți 
oameni cumsecade locuiesc în acele apartamente, iar 
lor nu le place să-și piardă casele. In plus, un organizator 

comunitar se foloseşte de această demolare pentru a 
atrage atenția asupra deficienţelor locative ale orașului. 
Pe scurt, e un întreg circ mediatic, cu PDI la mijloc. 
Mă aştept să fie pichetări când vremea se va mai încălzi. 

- Văd că ai sentimente amestecate în legătură cu trea- 
ba asta. 

El o privi gânditor. 

-Să te am la PDI s-ar putea dovedi un mare avantaj. 

- O să fiu doar ucenic de maistru. 

- Eşti mai mult decât atât. Fiind fiica lui Sam, ești și 
cea care menţine flacăra aprinsă, fie că vrei, fie că nu. 

- Dacă spui tu. Eu mă vedeam mai degrabă ca fiică 
risipitoare. 

-Şi asta, zise el. Presupun că a sosit vremea să-ţi 
dau veştile proaste. Mâine-dimineaţă, trebuie să plec la 
Las Vegas pentru câteva zile, iar apoi la San Francisco. 
Nu ţi-am pomenit despre asta deoarece credeam că voi 
termina până la întoarcerea ta în Baltimore. Dacă ai su- 
ficientă energie, sper că vei veni cu mine. 

-Să traversez iarăşi țara cu avionul? Spune-mi că 
glumeşti! 

-Mă tem că nu. Dacă reușesc să-ți găsesc un loc, va 
trebui să plecăm de-aici mâine-dimineaţă la ora şapte, 
ca să prindem avionul. Se ridică și luă farfuriile, apoi 
umplu două cești cu cafea şi puse o farfurie cu biscotti 
pe masă, între ei. PDI demolează un mare hotel-cazi- 
nou, iar clientul se grăbeşte fiindcă pierde câteva sute de 
mii de dolari pe săptămână până la deschiderea noului 
local. Înţeleg dacă alegi să nu faci această călătorie, dar 
e genul de lucrare importantă la care participarea fiicei 
lui Sam ar fi cu adevărat binevenită. 

Aceste vorbe părură s-o încânte. 

- Atunci, o să merg, dar te avertizez că o să fiu foarte 
afectată de diferența de fus orar. Cufundă în cafea un 
biscotti învelit în ciocolată. Cu toate că s-ar putea să nu 
mai am forța să apar din nou în San Francisco după 
toate acele despărțiri dureroase. 

-Te poţi furișa fără să dai de ştire cuiva. O să stăm 
acolo doar cât să evaluăm o clădire pentru a face 

o ofertă. Cel puţin va fi mai cald în Nevada decât este în 
Maryland. 

Ea îi adresă primul zâmbet sincer de când dăduse 
buzna pe ușa bucătăriei. 

- Cum aș putea să rezist unei asemenea oferte? 


capitolul 11 


La cafea și desert, Donovan o puse pe Kate la curent 
cu activitatea PDI, cu angajaţii actuali și cu proiectele 
viitoare. Până goliră cafetiera, ea învățase prima lecţie 
legată de această afacere. Înăbușindu-şi un căscat, se ri- 
dică și începu să strângă masa. Fusese regula lor - dacă 
unul gătea, celălalt strângea masa. 

- Mă ocup eu de asta, spuse Donovan. Probabil vrei 
să despachetezi şi să te instalezi. 

- Mersi. O să mă revanşez. Înainte de a pleca, petrecu 
câteva clipe dând o raită prin bucătărie, deschizând ser- 
tare și dulapuri pentru a se familiariza cu locurile unde 
erau ţinute diverse ustensile. Care este camera mea? 

- Camera de oaspeţi este vechiul dormitor principal. 

Ar fi trebuit să ştie - celelalte dormitoare erau mici 
şi nici unul nu avea baie proprie. Va trebui să stea în 
vechiul dormitor principal. 

- O să mă culc după ce despachetez. Ne vedem 
dimineaţă. 

leşi din bucătărie și se îndreptă spre noul ei dormitor, 
făcându-şi curaj. Chiar şi așa, fu luată prin surprindere 
de senzațiile resimţite când păşi înăuntru. Incăperea fu- 
sese redecorată, iar ea crezu că detectează mâna fină a 
mamei ei în schema coloristică, în alegerea cuverturii 
şi a draperiilor. Însă mobila îi era dureros de familiară. 
Ea şi Donovan finisaseră ei înşişi fiecare piesă. 

Atinse uşor lemnul cald de castan al șifonierului în 
stil rustic, amintindu-și că fusese vopsit într-un roșu stri- 
dent. Cu toate că plătise doar cincisprezece dolari pe el, 
Donovan se întrebase, în timp ce îl căra în casă, dacă 
era sănătoasă la cap. Dar, după ce vopseaua fusese dată 

jos, iar lemnul, uns cu ulei, şifonierul se dovedise a fi o 
adevărată frumuseţe. 

lar patul... Se îndepărtă repede. Nu doar că avea 
propria poveste a achiziţionării şi recondiţionării, dar 
probabil că era saturat cu amintirile a o mie de nopţi 
de pasiune și de apropiere. Ei bine, 700 sau 800 fu- 
seseră, în orice caz. Spre sfârșit, tensiunea luase locul 
apropierii. În ultimele două luni, umblase cu prudență 
în preajma lui Donovan, ca un șoricel care încerca să nu 
trezească o pisică. 

Privirea îi căzu pe o fotografie înrămată aflată pe 
birou. „La naiba!“ Era o poză a ei făcută de Donovan 
în luna de miere, un portret tot numai păr blond și 
zâmbet visător, satisfăcut. Simţi un junghi de durere 
aducându-și aminte cât de fericiți fuseseră atunci. Cât 
de încrezători că iubirea lor avea să dureze o veșnicie. 
Dumnezeule mare, dar fuseseră atât de tineri! Nu era de 
mirare că mariajul lor se dovedise un eșec. Dacă ar avea 
o fată atât de tânără, ar închide-o în dormitorul ei și i-ar 
interzice să aibă întâlniri cu băieţii. 

Era surprinsă că Donovan nu distrusese acea foto- 
grafie - sau că măcar s-o fi ascuns undeva. Desigur, 
probabil că intra rar în această cameră. Nedorind să-și 
vadă chipul naiv din frageda tinereţe, Kate puse poza în 
sertarul noptierei de lângă pat. 

Cel puţin, baia de alături nu-i stârni nici o amintire. 
Iniţial, în ea se aflase doar un duș, însă Donovan reușise 
să instaleze o cadă scurtă, dar adâncă în spaţiul disponi- 
bil, atunci când renovase, așa că nu trebuia să folosească 
baia principală dacă avea chef să zacă în cadă. 

Studie brâul decorativ de gresie pictată manual. 
Donovan făcuse o treabă frumoasă. Din partea mamei 
lui, descindea din generaţii de meșteșugari italieni, 
în general pietrari și meșteri care făceau dulapuri. Pre- 
cizia și minuţiozitatea îl făcuseră să aibă un talent înnăs- 
cut pentru demolările cu explozibili, unde nu era loc de 
neglijențe. 

Dar, Dumnezeule, cum avea să poată ea dormi în 
această casă? În acest pat? Avea să reușească să alunge 
vreodată fantomele? 

Suspinând, începu să-şi despacheteze lucrurile. Multe 
altele urmau să-i fie aduse, dar luase îndeajuns de multe 
pentru a amenaja camera după placul ei. Pe măsuţa de 
toaletă, puse o fotografie a celui mai important mascul 
din viaţa ei - doar că Ginger Bear era un motan, nu un 
bărbat. I-ar fi plăcut să creadă că îi era dor de ea, însă 
ştia că un oportunist blănos ca el se vârâse deja în pat 
cu Jenny. 

li luă o oră să despacheteze și să se pregătească pentru 
călătoria de a doua zi. După ce termină, închise ușa, 
apoi își luă pe ea un halat călduros și se ghemui în ve- 
chiul fotoliu pe care îl retapițase cu ajutorul unei cărți 
de la bibliotecă. Fusese o mică gospodină pe vremea aia, 
folosindu-și timpul liber și talentul creator pentru a în- 
frumuseţa micuța casă pentru ea și soţul ei. Cândva, 
îşi imaginase cum copiii lor aveau să se fugărească prin 
casă şi să se joace în pădure... ` 

Sună la biroul lui Charles Hamilton. În căsuţa voca- 
lă, îi lăsă un mesaj succint prin care îi transmitea că toc- 
mai se mutase în Brandy Lane, așa că putea să înceapă 
numărătoarea zilelor de domiciliu forțat. 

Mai avea de îndeplinit o singură sarcină importan- 
tă - să-i spună lui Alec Gregory că relaţia lor de un an 
se încheiase. Vorbiseră ultima dată când ea îl sunase să-i 
comunice că tatăl ei murise și că urma să meargă la în- 
mormântare. El tocmai se pregătea să plece într-o călă- 
torie de afaceri în Asia, iar de atunci nu discutaseră, cu 
toate că îi trimisese e-mailuri pline de grijă din locuri 
exotice. Ea îi dăduse răspunsuri neutre, fără a-i pomeni 
de faptul că urma să se mute în Maryland. Era foarte 
sigură că despărțirea de un bărbat prin e-mail nu era o 
metodă considerată politicoasă. 

Făcu o socoteală în minte. Alec încă era în străinăta- 
te, dar urma să fie în San Francisco când ea și Donovan 
aveau să ajungă acolo. Ceea ce însemna că putea încer- 
ca să se întâlnească cu el. Să te desparţi de un bărbat 

la telefon poate fi acceptabil dacă te afli în celălalt capăt 
al ţării, însă nu şi când eşti în același oraș cu el, chiar 
dacă pentru scurt timp. Nu aștepta cu încântare această 
întâlnire. E drept, nu fusese o mare poveste de dragoste, 
dar se distraseră bine împreună. O companie plăcută, 
sex mulțumitor, zero conflicte. Era ceva aproape la fel 
de rar ca iubirea. Poate chiar mai rar. 

Privirea i se îndreptă spre pat, și ea se întrebă brusc 
dacă nu cumva relaţia ei simplă cu Alec era dragoste 
adevărată, iar ceea ce îi legase pe ea şi pe Donovan fuse- 
se simplă obsesie, nu iubire. Gândurile îi fură atrase ire- 
zistibil spre seara în care căsătoria lor căpătase o turnură 
întunecată, care, în cele din urmă, dusese la distruge- 
rea totală. 


Căscând, Kate își băgă Mustangul în garaj, alături 
de vechiul Chevy al lui Donovan, fericită că seara lui de 
studiu împreună cu alți studenţi la inginerie de la Loyo- 
la nu se transformase într-o noapte întreagă. Semestrul 
de primăvară era aproape pe sfârșite, iar orele lungi de 
pregătire a proiectelor şi a examenelor finale însemnau 
că ea și soţul ei se văzuseră foarte rar. Sperând că era 
treaz, pentru a petrece o vreme împreună, aprinse lumi- 
nile când intră în sufragerie. 

Soţul ei ședea pe sofa, cu o doză de bere într-o mână, 
şi o fixa cu o privire glacială. 

- Unde naiba ai fost? 

Ea lăsă geanta şi mapa să-i cadă lângă ușă. 

- La College Park, firește. Echipa mea de design ur- 
ban a decis să lucrăm până mai târziu. Nici unul dintre 
noi nu a fost satisfăcut de ce reușiserăm până atunci. 

-E trecut de miezul nopţii. Te aştepţi să cred că tu și 
trei bărbaţi v-aţi petrecut toată noaptea vorbind despre 
niște maghernițe? 

- Da, Donovan, răspunse ea răbdătoare. Am stat în 
jurul mesei, cu creioanele în mâini şi cu blocurile de 
schițe în faţă, până ne-am dat seama cum să transfor- 
măm o mahala într-un loc mai plăcut, mai locuibil. 
După ce am băut repede ceva pentru a sărbători găsirea 

câtorva soluţii grozave, am venit acasă. Am făcut pe 
drum aproape un ceas, chiar și la ora asta înaintată. 

- Deci te-ai dus să bei cu tipii. Cu câţi dintre ei te-ai 
culcat? 

Ei îi căzu falca. 

- Dumnezeule mare! De unde ai scos-o? Poate că nu 
ar mai trebui să bei de unul nun Probabil ești beat de 
spui ceva atât de... atât de revoltător. 

Se îndreptă către dormitor. În cei doi ani de căsni- 
cie înțelesese că soţul ei avea o latură posesivă și, une- 
ori, un temperament feroce, dar asta era de-a dreptul 
scandalos. 

El se mişcă atât de repede, încât ea nici nu băgă de 
seamă că Donovan se ridicase de pe sofa până n-o înșfă- 
că de braţ și o răsuci spre el. 

- Nu încerca să schimbi subiectul! Dacă ești atât de 
inocentă, de ce n-ai negat că ţi-o tragi cu alții? 

- De ce aș nega ceva atât de absurd? Îşi smulse braţul 
din strânsoarea lui. Fie ai încredere în mine, fie n-ai. 
Și, dacă n-ai, ești dus cu pluta. 

Cu un strigăt de furie, îşi repezi palma deschisă spre 
obrazul ei, cu o forță care o împinse spre spate, făcând-o 
să cadă pe un fotoliu. Braţul capitonat i se înfipse dure- 
ros în șold în vreme ce se rostogolea pe dușumea. Răma- 
se stupefiată acolo. 

Așa ceva nu era posibil. Nimeni nu o lovise nicio- 
dată, în toată viaţa ei. Şi totuşi, simţea dureros urma 
mâinii lui pe obraz, a fiecărui deget. 

Șocul fu urmat de furie. Cum îndrăznea? Îşi ridică 
privirea spre soţul ei şi văzu că expresia de pe chipul lui 
trecuse de la turbare la oroare pură. Pentru câteva clipe, 
amândoi se holbară unul la altul, încremeniţi de acel 
teribil moment de violenţă. 

- Dumnezeule, Kate, ești teafără? 

Alb la faţă, Donovan căzu în genunchi alături de ea. 

- Eu... bănuiesc că da. Își duse o mână tremurândă la 
obraz. Îl mai văzuse pe Donovan explodând și altă dată, 
dar niciodată faţă de ea. Cum ai putut să faci așa ceva? 

-Nu ştiu! Eram furios ca naiba, dar n-am vrut să te 
lovesc. S-a întâmplat pur și simplu. O strânse la piept, 
respirând cu dificultate. Pare atât de stupid când o spun 
cu voce tare, dar urăsc să ştiu căți petreci mai mult timp 
cu colegii decât cu mine. 

Lacrimi de durere fizică şi de nefericire se revărsară 
din ochii ei. 

-Ai perfectă dreptate că e stupid. l-ai cunoscut pe 
aproape toţi colegii mei. Îmi sunt ca niște fraţi. 

-Poate că tu te gândești la ei ca la niște fraţi, dar, 
crede-mă, ei au băgat de seamă cât de frumoasă și de 
sexy eşti. Mă... mă sperie ca naiba gândul că s-ar pu- 
tea să te decizi că unul dintre ei e o partidă mai bună 
decât mine. 

Mânia ei păli când constată că bizara lui furie fusese 
declanșată de spaimă. Cu toate că el nu vorbise nicio- 
dată despre copilăria lui, ea aflase de la mătușa Connie 
îndeajuns cât să ştie că fusese o perioadă dificilă, ceea ce 
făcea ca lui să-i fie greu să accepte că soţia lui îl iubea 
cu adevărat. Ar fi trebuit să-l liniștească, în loc să se 
enerveze și să se răstească la el. Mama ei avea dreptate - 
furia crea mai multe probleme decât rezolva. 

Dorind să-i aline nefericirea, se desprinse din braţele 
lui şi spuse cu sinceritate: 

- Te iubesc, Patrick. N-am fost niciodată cu alt bărbat 
şi nici măcar nu-mi pot imagina că mi-aş dori vreoda- 
tă să fiu. Sunt soţia ta! Îţi amintești? Ne-am jurat să ne 
lepădăm de toți ceilalți până când moartea ne va despăr- 
ţi. Clătină din cap, tresărind când durerea îi înjunghie 
maxilarul. Dar știu al naibii de bine că în slujba cununi- 
ei nu s-a pomenit nimic despre faptul că i-ar fi îngăduit 
să mă lovești. 

- Merit să fiu împuşcat, zise el și trase un pumn în 
dușumea. 

Kate îl prinse de încheietură înainte de a lovi din nou 
podeaua. 

- Patrick, nu! Au fost destule gesturi nebunești pen- 
tru o noapte. 

Îi simţi muşchii şi tendoanele încordându-se sub 
strânsoarea ei, înainte de a se relaxa și a-și lăsa mâna în 
jos. Se uită la ea, vina și suferinţa citindu-i-se limpede 
pe chip. 

- Mai mult decât de-ajuns pentru o viaţă întreagă. 
N-o să se mai întâmple niciodată, îţi jur! 

- Ar fi cazul! Văzându-i expresia îndurerată, rosti mai 
încet: Va trebui să înveţi să ai încredere în mine, Patrick. 
Nu există nimeni altcineva. Nu va fi niciodată. 

- Am aflat însă că tu ești chiar mai minunată decât 
am crezut. 

Își strecură braţele pe sub ea și o ridică de pe podea. 

În timp ce o purta spre dormitor, ea își dădu seama 
că mereu iubise forța lui. Nu se gândise niciodată s-o 
considere o potenţială ameninţare. 

Întinzând-o pe pat, el o întrebă: 

- Să te duc la spital? 

- Ultimul lucru de care am nevoie este să-mi petrec 
câteva ore într-un spital, așteptând ca un doctor să-mi 
spună că n-am nimic. Își atinse obrazul, care începea 
să se umfle. În afară de asta, ar trebui să explic ce s-a 
întâmplat, lucru pe care aș prefera să îl evit. 

- Dumnezeule, nu! 

Dispăru câteva minute, după care se întoarse cu un 
pachet de gheață. li ţinu gheaţa pe obraz o vreme, până 
când durerea începu să se domolească. Apoi, ea dădu să 
se ridice pentru a se dezbrăca. 

-Rămâi întinsă și relaxează-te. Erai şi-aşa obosită 
când ai ajuns acasă, probabil că acum te simţi ca naiba. 
O să am eu grijă de tine. 

Ea îl ascultă, cufundându-se în perne şi închizând 
ochii. Salteaua se lăsă când el se așeză alături de ea și în- 
cepu să-i desfacă nasturii cămășii. l-o scoase, apoi trecu 
la jeanși. Atingerea lui era atât de blândă, de delicată. 
Acesta era adevăratul Donovan, omul pe care îl iubea. 
Momentul de violență nebună părea deja mai degrabă 
un vis decât realitate. Fusese o aberaţie cumplită, care 
nu avea să se mai repete vreodată. 

Modul în care mâinile lui treceau pe pielea ei goală 
în timp ce îi scotea hainele era liniștitor. Până să o dez- 
brace complet, ea era pe jumătate adormită. 

Buzele lui atinseră obrazul lovit, întro mângâiere 
extrem de delicată. 

- Eşti atât de generoasă, Kate. 

li sărută pielea sensibilă a gâtului exact aşa cum îi 
plăcea ei cel mai mult. Ea suspină de încântare. Era 
plăcut. Chiar mai plăcut când buzele lui coborâră pe 
umăr în drum spre sân. Când îi atinse cu blândeţe sfâr- 
cul, fu cuprinsă de căldură. Întinse mâinile pentru a-l 
trage mai aproape. 

El i le prinse şi i le puse înapoi pe așternut. 

- Nu face nimic, cara mia. Doar relaxează-te în vreme 
ce eu mă revanșez pentru ce-am făcut. 

De obicei, amândoi erau parteneri activi atunci când 
făceau dragoste, dar acum ea simţi o plăcere de vis când 
îi acceptă pasivă mângâierile. Gura lui cobori şi mai jos, 
atingându-i cu delicateţe pântecele. li simţi respiraţia 
caldă printre buclele moi dintre coapse. 

- Nu ştiu ce m-aș face fără tine, Kate, șopti el. 

Ea se cutremură când limba lui o pătrunse. Excita- 
rea ușoară se transformă în pasiune, alungând oboseala 
şi durerea cu o intimitate fizică și afectivă pe care ea 
nu-și putea imagina că ar găsi-o vreodată cu alt bărbat. 
Durerea lui era a ei, remușcarea lui devenise palpabilă. 

El nu se grăbi, profitând de faptul că-i cunoștea 
trupul pentru a-i intensifica pasiunea până în punctul în 
care ea nu mai putu suporta. Atunci, ea se cutremură, 
ţipând în valurile nesfârşite ale plăcerii, până când, în 
cele din urmă, se opri, moleșită şi gâfâind. 

El își dădu jos hainele şi se întinse lângă ea. 

- lartă-mă, Kate! N-o merit, dar... te rog, iartă-mă. 

-Sigur că te iert, șopti ea. Ştiu că n-ai vrut să-mi 
faci rău. 

El avea de gând s-o lase să doarmă, însă ea îl atinse - 
o rugăminte mută pentru și mai multă intimitate. El o 
pătrunse ezitant, ca şi cum s-ar fi aşteptat să fie respins. 

Ea îi simţi îndoiala şi nevoia de a şterge cele petrecu- 
te la fel de limpede de parcă ar fi fost înseși trăirile ei. 
Lacrimile îi înțepară din nou ochii. Ea crezuse că ei erau 
legaţi de atâta dragoste şi încredere, încât nimic nu i-ar 
putea despărți vreodată. Dar, în noaptea aceasta, o um- 
bră întunecată se aşternuse peste relația lor, chiar dacă 
pentru o clipă, iar conştientizarea acelei posibilităţi 
o înspăimânta. 

- Te iubesc, Kate, mai mult decât credeam că este po- 
sibil să iubesc pe cineva. 

Se cufundă în ea, apoi rămase nemișcat, cu trupul 
cutremurându-se, cu obrazul lipit de tâmpla ei. În întu- 
neric, ea simţi lacrimi care nu erau ale ei. 

Dincolo de faptul că nu se gândise niciodată că avea 
să fie lovită de un bărbat, considerase întotdeauna că 
era un gest de neiertat. Totuși, acum, că se întâmplase, 
îşi dădea seama că realitatea era mult mai complicată 
decât teoria. Căsătoria îi apropia atât de mult pe oa- 
meni, încât răul din fiecare era la fel de vizibil cum erau 
şi aspectele pozitive. Deci soţul ei nu era perfect. Nici 
ea nu era. 

Mama ei spusese nu doar o dată că iertarea era o 
componentă vitală a iubirii, iar Kate își iubea soţul, nu 
încăpea îndoială. 

- E-n regulă, Patrick, şopti ea în vreme ce coapsele 
începură să i se legene ritmic, lipite de ale lui. Totul este 
în regulă acum. 

- O, Dumnezeule, Kate! Trupul lui fu scuturat de 
convulsii, iar el o cuprinse într-o îmbrăţișare zdrobitoa- 
re, în vreme ce repeta cu voce răgușită: Te iubesc, te 
iubesc, te iubesc... 

Adormiră epuizați, unul în braţele celuilalt. 


Dar nu era în regulă. Mult mai târziu, ea înţelese cât 
de mult se schimbase relaţia lor în acea noapte. Încă 
exista iubire, aprigă și arzătoare, însă era subminată 
de o umbră palidă de îngrijorare. Era mai precaută în 
preajma soţului ei, încercând să facă tot posibilul să nu-i 

stârnească temperamentul. Ceva din spontaneitate se 
pierdu. Şi un strop de încredere. 

Ea pornise pe drumul spre distrugere, dar încă nu 
ştia asta. 


capitolul 12 


În noaptea aceea, Donovan zăcu în pat şi privi în întu- 
neric, în vreme ce vântul înghețat lovea de casă crengile 
desfrunzite. Crezuse că era pregătit s-o aibă din nou sub 
același acoperiş pe fosta soţie. Ce prostie din partea lui 
să nu-şi dea seama cât de cumplită avea să fie realitatea. 
Din clipa în care ea intrase în bucătărie, el fusese cu- 
prins de o dorinţă copleșitoare de a o trage la el în poală 
şi de a o ţine în braţe până se încălzea și se relaxa. 

Firește, dacă ar fi pus o mână pe ea, Kate ar fi ieșit pe 
ușă pentru totdeauna - probabil, după ce i-ar fi dat cu 
o tigaie în cap. Dar măcar acceptase s-o răsfeţe puţin - 
dovadă clară a faptului că era epuizată. 

Era oare supărată că trebuia să-l părăsească pe iubitul 
din San Francisco? Se pomeni întrebându-se cum era ti- 
călosul acela, dar alungă imediat gândul. Nu era treaba 
lui cu cine se culcase ea. 

Şi cu cine s-ar putea culca în continuare. Se forță 
să accepte acest lucru. Ea spusese că geografia urma să 
pună capăt relaţiei, dar erau mai puţin de șase ore de 
zbor cu avionul. Celălalt bărbat ar putea veni în Mary- 
land sau ei doi s-ar putea întâlni în altă parte. Angajaţii 
PDI care lucrau pe teren călătoreau mult. 

Euforia lui iniţială stârnită de faptul că ea acceptase 
să îndeplinească acea condiţie pusă de Sam începu să se 
transforme în anxietate. Kate avea să-l părăsească încă 
o dată, şi avea s-o facă fără ezitare dacă îi dădea cel mai 
mic motiv. 

Aşa că era mai bine să nu fie gelos. Cândva, crezuse 
că gelozia era dovada a cât de mult o iubea. În loc de 
asta, gelozia îi zăpăcise minţile până ajunsese s-o loveas- 
că. De neiertat. 

Cum putuse s-o rănească în felul în care o făcuse? 
Cum de fusese în stare? 

Îndepărtă gândurile care se încăpăţânau să revină, de 
ură față de propria persoană. Mai bine se gândea la ceva 
util, cum ar fi conducerea companiei care îi aparţinea, 
cel puţin deocamdată. Sam fusese un conducător excen- 
tric, așa că lui Donovan nu îi venea deloc ușor să pună 
lucrurile la punct. 

Sau putea sta să se gândească la cum își găsise Sam 
moartea într-un accident imposibil. 

Să se gândească la orice numai nu la Kate și la cât de 
mult o dorea în continuare. 


Kate se trezi la auzul unui deşteptător care nu-i era 
familiar. Avu nevoie de câteva clipe până să-ţi aminteas- 
că unde se afla. „A, da, Maryland.“ Nu era nici măcar 
şase dimineaţa, iar trupul obosit îi spunea că ar trebui să 
fie în California, dormind liniștită. Zică cine ce-o vrea 
despre disconfortul de a traversa continentul într-o că- 
ruţă, dar măcar nu aveai de ce să-și faci griji în privința 
diferenţei de fus orar. Mai moțăi puţin, simțind lipsa 
trupului blănos al lui Ginger Bear alături de al ei. În anu- 
mite privinţe, un an fără pisică era mai rău decât un an 
fără bărbat. 

Un gând neinspirat, căci îi aduse instantaneu amin- 
te de faptul că împărţise patul cu Donovan. După ce 
se despărţiseră, nu îi lipsise doar sexul minunat, ci și 
afecțiunea lui. Dormiseră înlănțuiţi ca firele de iederă, 
atingându-se permanent, chiar dacă își schimbau poziția 
în somn. Când se băgau în pat, existau câteva momente 
în care se cuibăreau unul în brațele celuilalt - coapsa 
ei băgată între genunchii lui, capul lui odihnindu-se pe 
umărul ei. Amândoi scoteau mici suspine de mulțumire 
în vreme ce se eliberau de tensiunile zilei. Ea iubea sen- 
zația trupului său cald și solid lipit de al ei. Mirosul lui 
şi gustul lui sărat. Felul cum braţul lui se arcuia pentru 
a o lipi de el. Se pricepuse cel mai bine din lume s-o 
ţină în braţe. 

Acest lucru fusese valabil chiar și la sfârșit. Bunica ei 
Corsi murise cu doar o lună înainte de sfârșitul căsni- 
ciei cu Donovan. Ei doi ajunseseră să stea întinși unul 
lângă celălalt ca nişte statui de granit, fără să se atingă, 
fiecare îndurerat de singurătate. 

Ea fusese trezită la ora trei dimineaţă de sunetul tele- 
fonului, genul de apel care nu prevestea niciodată nimic 
bun. Ameţită, luase receptorul şi îl lipise de ureche fără 
să-şi ridice capul. 

Vocea Juliei rostise fără preambul: 

- Veşti proaste, Kate. Nonna Corsi a avut un atac ce- 
rebral și a murit. A... a fost foarte repede. 

Kate sărise în picioare pe duşumeaua goală, în vreme 
ce mama ei îi spunea numele casei de pompe funebre. 
Ora și locul pentru ceea ce avea să fie prima dintre cele 
câteva adunări ale familiei. Da, tatăl ei avea să fie de- 
vastat, firește. Însă ea avusese o viață lungă și plină și se 
stinsese foarte repede. Puteau fi recunoscători pentru 
asta. Glasul Juliei se frânsese. Fusese mai apropiată de 
soacră decât de propria mamă. 

Kate închisese telefonul, simțindu-se ca şi cum tem- 
peratura corpului ei scăzuse cu zece grade. Începuse să 
tremure. Rămasă văduvă de tânără, bunica ei siciliană 
făcuse curat în diverse case pentru a-și creşte cei patru 
copii, îndemnându-i să înveţe carte, deși ea însăși nu 
fusese niciodată la liceu. În casa pe care i-o cumpărase 
Sam mai târziu, avusese grijă de copii orfani, făcuse pe 
şefa cu toţi membrii familiei şi gătise cele mai bune pas- 
te din lume. 

Donovan pusese o mână caldă pe spinarea ei. 

-Ce s-a întâmplat, Kate? 

- Nonna a murit. 

El înjurase încet. 

-La naiba! Imi pare foarte rău. Era atât de specială. 
La fel ca bunica mea Russo. Cu blândeţe, o cuprinsese pe 
Kate în braţe şi o trăsese sub plapumă. Se înfășurase în 
jurul ei, folosindu-se de căldura trupului său pentru 
a-i potoli tremurul. Eşti îngheţată, Kate. Vrei o cafea, 
o tărie sau ceva? 

- Nu. Doar... stai lipit de mine. 

Apoi plânsese. Donovan putea fi uneori un ticălos 
nebun, însă ea nu uitase niciodată cum el trecuse peste 
înstrăinarea tot mai mare dintre ei pentru a-i oferi tan- 
dreţe şi mângâiere atunci când avusese nevoie. 

Degete dure bătură în uşă, aducând-o în prezent. 

- E vremea să te trezești, strigă Donovan. Dacă ești 
îmbrăcată, îți dau o cană cu cafea. 

Kate se rostogoli din pat şi înșfăcă halatul de baie 
lung. Legându-i cordonul, descuie și deschise ușa. 

Donovan, cu ochii strălucitori şi complet îmbrăcat, 
ţinea câte o ceașcă de cană în fiecare mână. Ea luă una 
murmurând: 

- Neaţa, omule. Uf! 

- Din fericire, am reuşit să-ți găsesc un loc la zborul 
meu, dar asta înseamnă că trebuie să plecăm în mai pu- 
ţin de jumătate de oră. Nu uita că nu trebuie să porți 
nimic de lână când te ocupi de explozibili. Orice încăr- 
care statică poate declanșa o explozie. 

Privirea lui o evită pe a ei. Ea se înroşi când își dădu 
seama că era cam dezbrăcată. 

- Bine. Du-te! O să fiu gata în douăzeci de minute. 

Donovan obișnuia s-o tachineze că își lua prea mul- 
te lucruri când călătoreau. Nu și de data aceasta. Avea 
doar un bagaj ușor, ca un afurisit de angajat exemplar. 
Făcu rapid un duș înviorător, apoi își termină cafeaua 
în timp ce se îmbrăca. 

Cu trei minute înainte de termenul-limită, se îndrep- 
tă spre uşă, valiza pe roţi urmând-o ca un căţel bine 
dresat. În sinea ei, clocotea de entuziasm. In cele din 
urmă, sosise timpul pentru botezul focului la Phoenix 
Demolition. 


În vreme ce avionul decola, Donovan spuse: 

- A venit momentul să aflăm cât de multe știi de fapt 
despre demolările cu explozibili. 

Kate deveni instantaneu atentă. 

- Întreabă-mă. 


110 Mary Jo Putney 


-O să încep cu ceva simplu. Care sunt principalele 
tipuri de construcții de care ne ocupăm? 

- Beton armat şi oțelbeton, rosti ea cu promptitudine. 

- Cum faci ca o construcție să nu plece la plimbare? 

-Să nu plece la plimbare? Da, aşa numea Sam căde- 
rea în lungime, ca un copac, a unei clădiri. Indepărtând 
cât mai multe dintre elementele de rigidizare, cum ar fi 
puțul lifturilor şi casa scărilor. În felul acesta, clădirea se 
poate prăbuşi pe propria amprentă la sol. 

Apropo de amprente, pantoful ei stâng atingea bo- 
cancul lui drept. El îşi îndepărtă piciorul. Nici măcar 
faptul că zburau la clasa întâi, ca recompensă pentru 
zborurile frecvente, nu le oferea suficient loc pentru a 
menţine o distanţă sigură între ei. Impunându-și să se 
concentreze asupra întrebărilor, rosti: 

- Cum controlăm exact modul în care se prăbușește? 

- Prin sincronizarea exploziilor. Începu să gesticuleze, 
în stil italian. Calculând momentele exploziilor, putem 
dărâma clădirea în orice direcţie dorim, dacă o facem 
cum trebuie. În plus, datorită exploziilor secvențiale, se 
disipează impactul şi se reduc șansele de a afecta con- 
strucţiile din apropiere. 

O mână care gesticula îi atinse în treacăt antebraţul. 
Drept reacţie, simţi furnicături pe piele. 

li puse întrebări mai grele, bucurându-se de fap- 
tul că mintea lui se putea concentra mai mult asupra 
subiectului, nu asupra ei. Până să ajungă avionul dea- 
supra Virginiei de Vest, el se lămurise că ea înţelegea 
perfect principiile și fizica. Firește, Kate nu cunoștea 
chichiţele inginerești şi punerea lor în aplicare, dar, 
ca arhitectă, pricepea deja vectorii, forțele şi transferul 
maselor. Era candidata ideală pentru a deveni manager 
de proiect. 

Își reaminti șieși că explozibilii pe care îi foloseau erau 
în general foarte stabili și siguri. O altă parte a minții 
lui sublinie imediat că accidente se întâmplau totuşi, iar 
pregătirea clădirilor pentru demolare putea fi riscantă. 
Foarte riscantă. 

Cerând numeroaselor voci să tacă, băgă mâna sub 
scaunul din faţa lui, pentru a lua servieta, din care scoa- 
se nişte hârtii. 

- E timpul să trecem de la general la cazuri concrete. 
Acesta este planul preliminar de explozii pentru acest 
proiect. În principiu, ar trebui să fie sigur, dar, întot- 
deauna înainte de detonare, sunt mici ajustări pe care 
trebuie să le facem. 

Ea studie schiţele, care erau simple elevaţii şi secțiuni 
pe orizontală înfățișând forma clădirii, structurile de 
rezistenţă și locurile propuse pentru plasarea încărcătu- 
rilor explozive. 

- Deci vom dobori Nevada Palace. 

- Ai fost acolo? 

- Nu înăuntru, dar am trecut cu mașina pe lângă. 

Netezi cu palma cutele schiţei întinse în poală. 

Avusese mereu mâini minunate, nu gingașe şi neaju- 
torate, ci frumos modelate şi pricepute. Își aminti cum 
privise acele degete lungi frecând cu buretele de sârmă 
o masă pe care o recondiționa. Tăind ardei pentru o 
salată. Coborând pe trupul lui... N 

Fu străbătut de un val de căldură. Își îndepărtă pri- 
virea, recunoscător că atenția ei era îndreptată asupra 
planurilor pe care le avea în față. 

- Am lucrat cu Bill Berrigan, dezvoltatorul, de două 
ori, dar aceasta va fi prima mea vizită aici, deoarece era 
proiectul lui Sam. Hotelul a fost construit de un magnat 
paranoic, iar Sam a menționat faptul că e plin de surpri- 
ze. Sperasem să-l vizitez mai devreme, pentru a-l verifica, 
dar am fost prea ocupat. 

Ea încă privea încruntată planurile. 

- Deci nu poţi spune că doar mi se pare că e o clădire 
foarte ciudată. 

-Şi mie mi s-a părut la fel. Planul final al exploziilor 
ar putea necesita mai multe ajustări decât de obicei. 

Se gândi să-i spună şi ce altceva s-ar mai putea petrece 
în legătură cu această detonare, dar se hotărî să aștepte 
până știa sigur. Începu să-i explice condiţiile și modul 
de abordare a lucrării. Kate prinse totul atât de repede, 

încât rămase timp pentru un pui de somn înainte 
de prânz. 

Însă el nu putu dormi. Nu în condiţiile în care fosta 
lui soție se afla la câțiva centimetri de el - şi era de 
neatins. 


Traversarea țării în două zile consecutive era o moda- 
litate bună de deveni buimac. Kate ateriză în Las Vegas, 
sperând din tot sufletul să nu mai fie nevoită să se urce 
întrun avion cel puțin o săptămână. 

Senzaţia de ireal spori când intrară în holul gigantic, 
cu tavan foarte înalt, în care se aflau benzile rulante 
pentru bagaje. Sute de oameni mișunau de colo-colo, 
ceea ce nu era surprinzător într-un aeroport aglomerat. 
Dar fu mirată să audă corul magnific din ultima parte a 
Simfoniei a IX-a de Beethoven răsunând cu putere din 
difuzoare. Efectul era supranatural - asta puţin spus. 
Și mai erau şi neoanele. Multe neoane, cu toate că era 
miezul zilei. 

- Viva Las Vegas! 

- Mi s-a părut mereu că acest oraș este un Disneyland 
pentru adulți. 

Privirea ei se îndreptă către un palmier înalt din alu- 
miniu. Unul dintr-un șir. 

-Nu este nici un pericol ca Las Vegasul să moară din- 
tr-un exces de bun-gust. 

- În ciuda anilor petrecuţi în California, în suflet tot 
o snoabă din est ai rămas. 

Ea surâse cu o precizie letală. 

- Ţi-ai cumpărat vreodată una dintre acele picturi ale 
lui Elvis pe catifea, după care tânjeai? 

- Ai grijă ce vorbeşti, că s-ar putea să cumpăr una și 
s-o pun în colţișorul unde ne vom lua micul dejun. 

Ea îi întoarse zâmbetul înainte de a-şi da seama de 
primejdie. Umorul era unul dintre lucrurile cele mai 
seducătoare la un bărbat. lar ăsta era un lucru primej- 
dios, căci părea imposibil să fii supărată pe un om care 
te făcea să râzi. 

Donovan jurase să n-o atingă, însă Kate bănuia că nu 
l-ar deranja s-o farmece şi s-o determine să-l atingă ea. 
Partea proastă era că avea şanse să reușească. Petrecuseră 
mai puţin de douăzeci și patru de ore împreună, şi deja 
se tachinau. Era greu să-ţi amintești de trecut când te 
bucurai de prezent. 

Își luă valiza de pe bandă. 

- Nu-mi vine să cred că efectiv lucrăm împreună. Tata 
a fost la fel de subtil ca un tren de marfă. 

Donovan îşi luă și el geanta și o porni înainte prin 
mulțime către ieşire. 

- O fi fost Sam ca un marfar, dar, într-o dispută între 
el şi magnolia de oţel, cine câștiga mereu? 

- Mama câștiga mereu, în cel mai distins mod 
imaginabil. 

- lar tu eşti un boboc desprins din bătrâna magnolie. 
Nici om, nici fiară, nici tren dezlănţuit nu te va deter- 
mina vreodată să faci ceva ce nu-ți dorești. Am aflat asta 
foarte devreme. 

- Ar fi fost mai bine dacă eram un preş de pus în faţa 
ușii și te lăsam să mă calci în picioare? 

- Nu. Fireşte că nu. Ezită înainte de a continua. Dar 
uneori m-am întrebat dacă nu există o cale de mijloc 
între supunere totală și abandonare totală. Poate că, 
dacă am fi încercat să rezolvăm lucrurile... Dacă am fi 
cerut ajutor... 

- Nu! Nu-i plăcea direcţia în care evolua această con- 
versaţie. Era exclus. 

Trebuia să creadă asta, pentru că era prea dureros să 
se gândească la faptul că existase posibilitatea ca maria- 
jul lor să fi fost salvat. 

În vreme ce Donovan viră mașina închiriată în ampla 
parcare de la Nevada Palace, Kate își duse mâna streași- 
nă la ochi pentru a se proteja de soarele palid de iarnă şi 
studie obiectivul lor. O construcţie octogonală acoperită 

de sticlă strălucitoare, cazinoul-hotel se afla pe Las Vegas 
Boulevard, lata stradă fiind mai cunoscută sub numele 
de The Strip. Clădirea fusese considerată de mare stil 
atunci când fusese înălțată, la sfârşitul anilor '50. 

În jurul cazinoului erau adunate macarale, platforme 
şi alte echipamente grele alături de containere gigantice 
pentru evacuarea molozului. Întorcând spatele locului 
unde se desfăşura activitatea, Donovan opri lângă o ru- 
lotă ce juca rol de birou, aflată într-un colț al parcării. 

Înăuntru, o femeie atrăgătoare de vârstă mijlocie, 
cu păr negru şi cu o expresie imperturbabilă, lucra la 
biroul din faţă, în vreme ce o voce masculină aspră 
se auzea răstind ordine la un telefon aflat dincolo de un 
perete despărțitor. Femeia își ridică privirea când ușa 
se deschise. 

- Mă bucur să te văd din nou, Donovan. Bull este în 
biroul lui. 

- Îl aud răcnind, zise Donovan. Kate fă cunoştinţă cu 
Carmen Velasquez, puterea din spatele tronului de la 
Berrigan Enterprises. 

- Te-am auzit, irlandez în care nu se poate avea încre- 
dere, mugi vocea aspră. 

O clipă mai târziu, vorbitorul apăru de după perete, 
cu un trabuc fumegând într-o mână. Era ușor să-ţi dai 
seama de ce Bill Berrigan fusese poreclit „Bull“. Bărbat 
vânjos, trecut de 50 de ani, el arăta exact așa cum era - 
cineva care îşi croise singur calea de la muncitor la con- 
tractor, iar apoi, la dezvoltator multimilionar. 

- Ţi-ai adus prietena cu tine, ca să te poți distra în 
Vegas, în timpul liber? 

- Nu aș spune asta, răspunse Donovan. Fă cunoştinţă 
cu asociata mea, Kate Corsi. 

Sprâncenele stufoase ale lui Bull se înălțară. 

- Fiica lui Sam? Incântat de cunoştinţă, scumpo. Mi-a 
părut cu adevărat rău de ce-a păţit tatăl tău. A fost un 
tip nemaipomenit. 

- Chiar a fost. Tuturor ne e dor de el. 

Chipul dezvoltatorului se lumină. 

- Nu zicea, oare, Sam că ești arhitectă? 

-Se poate, recunoscu ea, încântată că tatăl ei o 
pomenise. 

- Atunci, vei dori să vezi ce se va ridica în acest loc. 
Haide, am un model la scară aici. 

Kate şi Donovan îl urmară în spatele peretelui des- 
părţitor. Într-un colț al biroului aglomerat se afla un ela- 
borat model arhitectonic. Berrigan gesticulă cu mândrie 
spre el. 

- O să construiesc un hotel tematic numit Harem. 
Drăguţ, nu-i aşa? 

Kate studie modelul care înfățișa o abundență de do- 
muri, curţi cu palmieri și arcade grațioase. O făcea să se 
gândească la fortăreaţa Alhambra într-o variantă proastă 
şi l-ar fi făcut pe un arhitect purist să bată în retragere, 
dar, la naiba, uneori bunul-gust era plictisitor. 

- O să fie o minunată destinaţie fantastică. 

- Exact. Şi o atracție pentru familii. Vezi acea curte 
din spate? Vor fi cămile care vor putea fi călărite. Pri- 
vi modelul cu duioșie preţ de câteva momente, apoi se 
îndepărtă. Dar, înainte, trebuie să scăpăm de această 
cutie de sticlă urâtă. Se lăsă să cadă pe scaunul rotativ, 
făcându-le semn să ia loc. Doi oameni nu par suficienţi 
pentru a face treaba asta. Credeam că o să vii de îndată 
ce te-am anunţat. 

- Am presupus că era posibil să mă fi anunţat îna- 
inte de finalizarea pregătirilor, replică Donovan. M-am 
înșelat? 

Bull chicoti netulburat. 

- Nu. Mai e de lucru vreo două zile la nivelurile infe- 
rioare, dar poţi începe deja cu cele de sus. 

- După ce verific locul și confirm programul, o să 
mai chem niște oameni din Maryland. 

Bull își flutură trabucul. 

- Tocmai am primit nişte vești bune. Hank Hawkins 
vrea categoric să folosească această explozie în filmul pe 
care îl face acum, ceea ce va însemna publicitate bună 
pentru Harem, plus câţiva dolari. Nu-ţi va afecta mun- 
ca, nu-i așa? 

Kate își arcui sprâncenele când auzi de unul dintre 
cei mai buni regizori de filme de acţiune de la Holly- 
wood, însă Donovan nu se arătă impresionat. 

- Absolut deloc. Am vorbit cu Hawkins, cu câteva 
săptămâni în urmă. În esenţă, vrea o explozie pe timp 
de noapte, cu multe flăcări. Dacă adaug câteva sute de 
litri de combustibil, o să capete ceea ce vrea. Şi poate câ- 
teva focuri de artificii, dacă vrea un plus de spectacol. 

Kate simţi un fior de entuziasm. Nu era neobișnuit 
pentru PDI ca exploziile să fie incluse în filme - de fapt, 
drepturile de filmare reprezentau o sursă substanţială 
de venit pentru companie =, însă era noroc pur că asta 
avea să se întâmple la primul ei proiect. Distractiv! In- 
cercând să adopte un ton de afaceri, rosti: 

- Sună grozav, dar oamenii din echipa de filmare n-o 
să întârzie demolarea? Donovan spunea că termenul 
e foarte strâns. 

- O să filmeze oricum exterioarele în Vegas, așa că se va 
potrivi de minune. Hawkins jură că echipa de filma- 
re și actorii vor fi aici mâine sau poimâine. Bull rânji. 
Pe Carmen o apucă leșinul când se gândește că-l va în- 
tâlni pe Kenzie Scott, însă eu pe Raine Marlowe vreau 
s-o cunosc. Ce puicuţă! 

- Eu nu leşin, strigă Carmen de dincolo de perete. 
Nici măcar pentru cel mai sexy bărbat în viaţă, care 
e Kenzie, după cum susţine revista People. 

-O să vină și Rainey? întrebă Kate. 

- Da, răspunse Donovan. N-am vrut să-ţi spun până 
nu se confirma înţelegerea. 

- Va fi grozav s-o văd din nou. 

- O cunoști pe Raine Marlowe? se miră Bull. 

- Am fost colege de şcoală. Nu prea am văzut-o în 
ultimii ani, dar păstrăm legătura. 

- Ei bine, fir-aș al naibii! rosti Bull. Te vezi cu Raine 
Marlowe. 

Capul cu păr negru și drept al lui Carmen apăru de 
după peretele despărțitor, ochii strălucindu-i de interes. 

- Părul lui Raine este cu adevărat blond-roșcat sau 
şi-l vopseşte? 

- E natural, o asigură Kate. Prima dată când am vă- 
zuto, m-am gândit că are cel mai frumos păr din lume. 

-Ea şi Kenzie formează un cuplu minunat, rosti 
Carmen visătoare. E atât de romantic felul în care s-au 
cunoscut pe când turnau The Scarlet Pimpernel. Oamenii 
spun că a fost cea mai impresionantă chimie de pe ecran 
şi din afara sa, de când Bogart a întâlnit-o pe Bacall. 

Nu pentru prima dată, Kate mulțumi cerului că viaţa 
ei nu era tratată ca un bun public. Se întreba adesea 
cum de suporta Rainey, care era o persoană în esenţă 
retrasă. Acesta era prețul succesului. 

Bull o privi dezgustat pe Carmen. 

- Un drogat care joacă în filme. Şi eu care credeam că 
ești o femeie cu rațiune. 

Carmen se uită de sus la el. 

- Atmosfera se încinge aici. Dacă nu eşti atent, depar- 
tamentul de stat al sănătăţii va închide această rulotă. 

Se îndreptă spre geam și trase de un lănţişor pentru a 
porni un ventilator, apoi se îndepărtă, silueta ei volup- 
tuoasă legănându-se provocator. 

- Uneori, mă întreb de ce o ţin aici pe femeia asta, 
murmură Bull. 

- Pentru sexul grozav, strigă Carmen. 

Bull se făcu roşu ca sfecla, iar Donovan zâmbi larg 
către Kate. 

- Am omis să menţționez că ei doi sunt căsătoriţi. 

- M-am gândit că e mai ieftin să mă însor cu ea decât 
să-i plătesc un salariu exorbitant. 

-Şi ce plasă a luat! ciripi Carmen de dincolo de 
perete. 

- Hai să vă duc la Palace. Bull luă o vestă și o cască 
dintr-un cârlig de pe perete. Din moment ce Carmen mă 
boscorodeşte deja, puteţi foarte bine s-o faceţi şi voi. 

În ciuda văicărelilor, își sărută apăsat soţia în drum 
spre ieşire. 

Afară, Donovan se opri lângă mașina închiriată și 
deschise capota portbagajului. După ce scotoci prin 
geanta sa, scoase două căști de protecţie şi îi aruncă una 
lui Kate. 

- Poftim! 

- Mulţumesc. 

Casca de un alb strălucitor avea logoul PDI în faţă și 
pe laterale. După ce ea și-o puse, el îi dădu un aparat de 
emisie-recepţie, perechea celui pe care el și-l prinse la cu- 
rea. Şi- fi dorit Donovan ca ea să se limiteze la brodat, 
dar o trata ca pe o colegă adevărată. 

Urcară în camioneta lui Bull și străbătură scurta dis- 
tanță prin parcare până la Palace. Vântul muşca puţin, 
dar temperatura era totuși plăcută comparativ cu gerul 
năprasnic din Baltimore. 

Cu geamurile-oglindă strălucind la locul lor, clădirea 
părea suficient de normală pentru a putea fi folosită 
într-un film. Apoi, Bull ocoli şi duse mașina în spate. 
Resturile rezultate în urma dezmembrării superficiale 
fuseseră îndepărtate, iar o parte dintre geamuri erau 
sparte sau lipseau. 

Urcară toţi trei la ultimele cinci etaje, unde puteau fi 
deja plasați explozibilii. În interiorul clădirii, iluzia de 
normalitate dispăruse. Hotelul era o carapace a ceea ce 
fusese cândva, răsunând de ecoul zgomotelor brutale 
ale lucrărilor de demolare. Ultimele etaje fuseseră com- 
plet golite de mobilier şi de mochete, iar pereţii care 
nu erau de rezistenţă fuseseră dărâmaţi, rămânând doar 
podelele de beton goale, inelele concentrice ale stâlpilor 
de susţinere și pustietatea. 

În vreme ce Kate adulmecă distinctivul miros acru și 
prăfos al clădirilor care erau dezmembrate, se întrebă 
ce drame omenești fuseseră jucate aici - luni de miere 
şi vacanțe, călătorii de afaceri şi întâlniri ilicite. În doar 
câteva zile, acești pereţi care ascultaseră de toate aveau 
să piară, luând amintirile cu ei. 

Se uită la Donovan. Pe fundalul luminii care se re- 
vărsa pe ferestre, arăta suplu și puternic, și perfect 
în largul lui, ca un leu umblând după pradă în savană. 
Preţ de câteva clipe, fu izbită de ciudăţenia pură a situ- 
aţiei - după ani de despărțire, ea și fostul ei soţ lucrau 
şi locuiau împreună. Era mai straniu decât orice şi-ar fi 
putut imagina. 

Neștiind ce îi trecea ei prin minte, Donovan îi spuse 
lui Berrigan: 

- Sam mi-a zis că locul ăsta este foarte excentric, însă 
nu mi-a dat detalii. Tu ce-ai găsit? 

- Pentru început, nu există planuri. Ray Farmer, tipul 
care a construit palatul ca loc de joacă personal, era ne- 
bun de legat - pe măsură ce fiecare etaj era terminat, îl 
punea pe contractor să ardă planurile. 

- Bizar, rosti Kate. 

- Şi devine şi mai bizar. 

Bull arătă spre o gaură rectangulară din dușumeaua 
de beton. Dacă te uitai în ea, puteai vedea că există găuri 
identice la fiecare etaj până la parter. 

- Am crezut că este un puț de utilități pentru ţevărie 
şi cabluri. S-a dovedit însă a fi o casă a scărilor secre- 
tă, care ducea de la penthouse-ul lui Farmer la o ieșire 
ascunsă, în stradă. Numai Dumnezeu știe pe cine a stre- 
curat pe-acolo. 

- Starlete, dacă este să dăm crezare reputației lui 
Farmer. Donovan privi de jur împrejur. A venit timpul 
să verificăm dacă băieţii tăi au făcut pregătirile așa 
cum trebuie. 

Berrigan mârâi: 

- Deşi lucrez de atâta vreme cu PDI, tot nu te aştepţi 
să fac treabă bună. Vrei să mă faci să cercetez fiecare 
metru pătrat al fiecărui etaj? 

- Nici gând. Eu și Kate vom face asta. Legea inviolabi- 
lă a demolării cu explozibili - să nu iei nimic de bun. 

Acesta fusese unul dintre principiile după care se 
călăuzise Sam, își aminti ea. O atitudine ușor obsesivă 
era esenţială pentru genul acesta de muncă. 

- Distracţie plăcută! rosti Berrigan. Eu mă întorc la 
birou. 

Își atinse casca în semn de salut față de Kate, apoi îi 
lăsă să-şi vadă de treabă. 

După ce dezvoltatorul plecă, Donovan spuse: 

- A venit timpul să facem cunoștință cu această clădi- 
re. Să-i găsim toate punctele tari şi pe cele slabe, dar și 
secretele. Apoi, o putem doboriî. Se roti încet, privirea 
lui cercetând fiecare colțișor al etajului gol. De obicei, 

un manager de proiect are săptămâni sau chiar luni pen- 
tru a studia o clădire. De data aceasta, va trebui s-o fac 
în trei sau patru zile. 

- Atunci, e cazul să ne apucăm de treabă, rosti ea ho- 
tărâtă. Ce vrei să fac? 

El o conduse pe etaj, explicându-i ce să caute. Ori- 
ce elemente de rezistență care ar fi trebuit îndepărtate, 
dar nu fuseseră. Ciudăţenii care ar fi putut ieşi la iveală 
după golirea spaţiului. Orice ar putea complica implozia 
clădirii. Explicaţiile lui o ajutară să însumeze într-un tot 
unitar cunoștințele cam răzlețe despre această afacere. 

La etajul de dedesubt, el spuse: 

- De data aceasta, tu preiei conducerea. 

Kate fu mai lentă decât Donovan, dar, până să termi- 
ne inspecția, se lămurise despre ce era vorba. Faptul că 
făcea munca asta care însemnase totul pentru tatăl ei îi 
dădea senzaţia unei stranii legături cu el. Alungân- 
du-și gândul că Sam ar fi trebuit să fie cel care o învăţa, 
nu Donovan, termină de cercetat etajul. 

După ce isprăvi, Donovan spuse: 

- Continuă cu etajele inferioare cât eu mă duc la ru- 
lota lui Bull să sun la birou. S-ar putea să dureze ceva 
până mă întorc - partea administrativă a afacerii e des- 
tul de haotică deocamdată. 

- E lesne de înţeles, din moment ce tu faci și treaba 
ta, şi pe a lui Sam. 

- În plus, investigarea accidentului a durat foarte mult. 

- Cu detașamentul de pompieri? 

- Plus poliţia statală și inspectorii de la sănătate și 
siguranţă. Toţi cei care lucrau pe acel şantier au fost in- 
terogaţi de cel puţin trei ori. 

Ea bănuia că acele interogatorii îl făcuseră pe Dono- 
van să se învinovăţească în tot acest timp. 

- Accidente se întâmplă. 

- Da, dar trebuie să aflăm de ce, ca să nu se repe- 
te vreodată. Investigatorii de la pompieri s-au apucat 
să cearnă molozul. Mă rog lui Dumnezeu să afle cât mai 
curând ce s-a petrecut. Ridurile din jurul ochilor i se 
adânciră. Ne vedem mai târziu. Dacă dai peste ceva 
ce nu înţelegi, notează-ţi și spune-mi. Să nu presupui 

nimic. Nouăzeci la sută din ce se petrece într-o implozie 
e predictibil, însă există mereu unele surprize. Este trea- 
ba ta să te asiguri că vor fi cât mai puţine posibil. 

Se îndepărtă, conștient de faptul că avea să fie nevoitsă 
verifice mai târziu treaba făcută de Kate, dar ştiind că ea 
trebuia să aibă şansa de a lucra de una singură. Cu cât 
se califica mai repede pentru a lucra pe cont propriu, cu 
atât mai bine era pentru firmă. 

Discuţiile la telefon durară mai mult decât se aştepta- 
se. Nu doar Janie, managerul de birou, trebuise să stea 
de vorbă cu el, ci și o mare parte dintre ceilalți angajaţi. 
Janie încheie cu promisiunea amenințătoare că avea să-i 
trimită prin fax la hotel documentele de care trebuia să 
se ocupe. 

Reîntoarcerea la Palace veni ca o ușurare. Kate in- 
spectase alte două etaje. 

- Probleme? o întrebă el. 

Privirea ei trecu peste acel spațiu vast. 

__—Nu cred că această clădire are grinzi transversale. 
În planurile pe care mi le-ai arătat în avion apăreau, 
dar părerea mea este că dușumelele sunt doar lespezi 
de beton puse pe stâlpii de susţinere, cu casa lifturilor 
în mijloc. 

El fluieră ușor. 

- La naiba, cred că ai dreptate. Asta explică de ce clă- 
direa asta îmi dădea o senzaţie neplăcută. Încă o excen- 
tricitatea a constructorului. Planul explozibililor va avea 
nevoie de revizuiri majore. 

- Bine. Te pot urmări în timp ce faci calculele. 

- Cu cât înveți mai repede cum se fac, cu atât mai re- 
pede o să îţi revină sarcina de-a le face tu, o avertiză el. 

- Așa să fie! rosti Kate cu un zâmbet spontan. 

Cel puţin deocamdată, erau din nou parteneri. 


capitolul 14 


Era deja seară când Kate și Donovan terminară de 
inspectat hotelul. După ce urcară în mașina închiriată, 
Kate întrebă: 

- Acum, după ce ai văzut locul, cum ţi se pare că stăm 
cu timpul? 

- Golirea clădirii ar trebui să fie gata până mâine-seară. 
Faptul că vine echipa de filmare ne mai dă două zile în 
afară de asta, așa că e vreme suficientă pentru a întocmi 
un nou plan pentru explozibili și a-i instala înainte ca 
Bull să iasă cu coarnele la atac. Donovan porni mașina 
şi se îndreptă spre ieșirea din parcare, așteptând să apară 
o breșă în traficul intens. 

-lam chemat pe Luther şi pe Jim. O să sosească 
mâine. 

Traficul deveni mai lejer, iar el intră pe The Strip. 
Kate îi remarcă ridurile de oboseală din jurul ochilor. 
Fireşte, el funcţiona după ora coastei de est, unde era 
seară târziu. Aici, luminile Las Vegasului abia se aprin- 
deau, transformând noaptea într-un carnaval. 

- O să fie de ajuns patru oameni? 

- Luther este cel mai experimentat din birou, iar Jim 
e şi inginer-şef, și manager de proiect. Frână la un sema- 
for care avea aprinsă culoarea roșie. După ce planul e 
făcut, putem pregăti repede clădirea pentru demolare. 
O să-ți meriţi banii. E 

Banii? Nu se gândise la remuneraţie. În cele din 
urmă, aveau să fie nevoiţi să negocieze o împărțire re- 
zonabilă a cheltuielilor legate de casă, dar deocamdată 
nu avea energia să-l abordeze pe Donovan în legătură cu 
acest subiect. 

- Îmi amintesc prima lucrare pe care ai făcut-o de 
unul singur, clădirea de birouri din St. Louis. Toate în- 
cărcăturile au fost detonate, dar blocul nu s-a prăbuşit. 

- Nu-mi aminti! Am fost speriat de moarte când am 
intrat pentru a-mi da seama ce s-a întâmplat. Toţi stâl 
pii de susţinere fuseseră distruși, dar clădirea încă stătea 
în picioare. Mă aşteptam să-mi cadă în cap în fiecare 
secundă. Aproape că îmi doream să se întâmple asta - 
toată treaba era extrem de jenantă. 

Kate fusese speriată când Donovan o sunase în seara 
aceea și îi spusese întreaga poveste, cu toate că, la vremea 
aceea, tratase acel rateu ca pe o glumă amuzantă. Acela 

fusese momentul când ea înţelesese cu adevărat sea- 
ma cât de primejdioase erau demolările cu explozibili. 
Copil fiind, se gândise că totul era un fel de magie și că 
tatăl ei și compania lui erau infailibili. Însă nu era aşa. 
Până și cineva atât de deștept şi de atent precum Dono- 
van putea să facă o eroare de calcul potenţial letală. 

- M-am întrebat uneori dacă nu cumva Sam m-a lăsat 
intenţionat să fac acea greşeală pentru a-mi da o lecţie. 
Dacă da, a funcţionat. La fiecare proiect pe care lam 
avut de-atunci, am refăcut calculele de șase ori. 

-Ca să nu mai existe clădiri care să nu se prăbușească. 

Kate dădu să zâmbească, dar se răzgândi când înţele- 
se că se lăsaseră prinşi într-un alt moment de intimitate. 
Trecutul comun reprezenta o legătură primejdioasă. 

- Unde stăm? 

- Avem un apartament la Grand Maya. 

Destinația lor le apăru în câmpul vizual. Unul dintre 
acele hoteluri-cazinou ţipătoare, avea forma unei gigan- 
tice piramide în trepte, înconjurată de luxuriante gră- 
dini imitând jungla și scăldată în lumini colorate. 

- Credeam că PDI numără fiecare bănuţ. 

- Berrigan este unul dintre proprietarii de la Grand 
Maya, așa că ne-a oferit gratuit apartamentul. 

Amândoi tăcură pe măsură ce oboseala își spunea 
cuvântul. Fusese o zi foarte lungă și încă nu se sfârşise. 
Kate suspină. Să demolezi era uşor; să zeudui zdravăn 
totul din temelii era dificil. 

Pentru a ajunge la recepţia hotelului, trecură printr-un 
hol cu automate cu fise, care zornăiau înnebunitor. 
Atacul tâlharilor electronici. După ce se înregistrară, 
luară un lift de sticlă din holul central spre una dintre 
treptele de la vârful piramidei. 

Kate oftă când intrară în apartament. Era decorat în 
stil cuibușor de nebunii modern, ferestrele largi fiind 
flancate de draperii viu colorate. Existau un bar cromat 
şi o mulțime de covoare albe și de oglinzi. O invitaţie 
flagrantă la păcat, în stil Las Vegas. 

- Locul ăsta arată ca un bordel. 

- Dar unul de mare clasă. Alegeţi dormitorul. 

Ea își trase valiza spre cel mai apropiat și nu fu sur- 
prinsă să vadă că patul se afla pe un podium mochetat 
şi că exista o oglindă pe tavan. Priveliştea luminilor stră- 
lucitoare ale orașului fu mult mai pe gustul ei. 

- Descurcă-te cu cina. Eu o să fac un duș și o să chem 
room»-service-ul. 

- Exact asta am şi eu de gând, spuse Donovan. Dacă 
mâncarea noastră ajunge în același timp, te-ar deranja să 
mâncăm împreună la aceeaşi masă? 

- Presupun că ar fi o prostie să-mi iau mâncarea în 
dormitor doar pentru a sta departe de tine. 

Nu era o acceptare prea amabilă, însă Donovan zâm- 
bi când îi auzi replica. 

Exasperată, ea încuie uşa, apoi își scoase gentuţa cu 
obiecte de toaletă, se dezbrăcă și se îndreptă spre baie. 
Sam ştiuse că avea să-i fie imposibil să se comporte băţos 
şi formal cu Donovan vreme de un an. Nu reușise nici 
măcar o zi întreagă. 

La prima vedere, era ușor să-l ai pe Donovan în preaj- 
mă. Era amuzant. Politicos. Păcătos de atrăgător. Nu era 
de mirare că diabolicul ei tată presupusese că faptul că 
avea să-l vadă zilnic o putea face să reconsidere încheie- 
rea căsătoriei lor. 

Dădu drumul la duș și aşteptă ca temperatura apei 
să se stabilizeze. Fusese alegerea ei să intenteze divor- 
tul fără vreo explicaţie. Dintr-un complicat amestec 
de vină și compasiune, preferase să pară ea ticăloasa 
vinovată de despărţire. Dacă ar fi dezvăluit motivele, 
Sam s-ar fi năpustit asupra lui Donovan. L-ar fi costat 
pe soţul ei slujba la PDI și mult mai mult de-atât. lar 
ea nu dorise asta. 

Fusese oare o greșeală să ascundă adevărul? Poate. 
Unii susțineau că adevărul, oricât de urât, era întot- 
deauna mai bun decât minciunile. Kate nu era atât de 
sigură. Alesese calea care păruse a le face cel mai puţin 
rău lui Donovan și familiei ei. Totuși, nu fusese cu ade- 
vărat o alegere - vina şi umilinţa provocate de întreaga 
situaţie o făcuseră incapabilă să vorbească despre cele 
petrecute, și atunci, şi acum. 

Observând prea târziu că baia se umpluse cu aburi, 
potrivi apa şi se băgă sub ploaia fierbinte. Alături de pi- 
sici şi de îngheţată, dușurile erau unele dintre plăcerile 
simple ale vieţii. 


Donovan auzi soneria faxului din apartament în vre- 
me ce se ștergea, după duş. Probabil că Janie își respec- 
tase promisiunea de a trimite documentele pe care el 
trebuia să le vadă. Of, ce bucurie, avea să fie nevoit să 
se ocupe de ele și să întocmească şi planul de amplasare 
a explozibililor. 

Însă Kate avea să se afle prin preajmă, ceea ce era 
plăcut. Foarte plăcut. Oare câte nopţi petrecuse singur 
în camere de hotel, în ultimii doisprezece ani? Prea al 
naibii de multe. 

Deși Kate se ţinea la distanţă şi fizic, şi afectiv, pre- 
zenţa ei îi conferea liniște și o senzaţie de bine, ceea 
ce era de-a dreptul înspăimântător. Împăcarea după 
atât de mulţi ani nu era posibilă. Însă el tot avea senza- 
ţia că o cunoștea de zece vieţi, deși cineva ca el, care fu- 
sese crescut de niște iezuiţi, nu prea avea cum să creadă 
în reincarnare. 

Unul dintre numeroasele lucruri care îl fascinaseră 
la familia Corsi fusese modul în care religii diferite coe- 
xistau în aceeaşi familie. La începutul relaţiei lor, Kate 
îi explicase că Sam o dorise pe Julia într-atât de mult 
încât acceptase să se căsătorească în biserica ei. Mai târ- 
ziu, părinţii ei adoptaseră o modalitate veche de secole 
de a împăca diferenţele religioase - fiii erau crescuţi în 
religia tatălui, iar fiicele, în a mamei. Din fericire, Sam 
şi Julia avuseseră câte unul din fiecare, astfel că Tom 
era un catolic devotat, iar Kate era o adeptă a bisericii 
episcopaliene și urmase o școală a quakerilor. În plus, 
Julia își încurajase copiii să citească și să discute despre 
alte religii. Ceva foarte diferit faţă de intransigentul car- 
tier catolic în care crescuse el. 

Se îmbrăcă şi se duse în sufragerie. Kate stătea lân- 
gă fax, uitându-se la un maldăr de hârtii. Părul îi era 
umed, și își pusese un halat lung și albastru, care reușea 

s-o acopere cu totul, dar și s-o facă să arate încântător 
de feminină. 

- Îmi citeşti corespondenţa de la birou? 

Ea își ridică ochii și îl fixă cu o privire tăioasă. 

- Am văzut antetul de la biroul de investigaţii al pom- 
pierilor, așa că m-am uitat să văd despre ce-i vorba. M-am 
gândit că ar putea fi un raport legat de moartea lui Sam, 
dar se pare că e mai mult o punere la curent din partea 
anchetatorului-șef, Stanski. 

- Eu și Phil Stanski am studiat planurile de la Jeffer- 
son Arms, diagramele de cablare, modul de manifestare 
a explozibililor - orice ne-ar fi putut furniza un indiciu. 
E pregătit să întocmească raportul final? 

- Încă nu. Citește asta. 

El se așeză și parcurse scrisoarea, citind ultima pagină 
de două ori. 

- lisuse! Deci Stanski crede că vreun afurisit de împă- 
timit de implozii a intrat în clădire și a umblat la o capsă 
detonantă, fără să îşi dea seama de posibilele consecințe. 
Sam e posibil să fi amorsat detonarea în timp ce făcea 
verificarea. Pentru că a fost folosit un sistem de iniţiere 
non-electric, explozia s-a propagat în întreaga clădire, în 
loc să se limiteze la o singură încărcătură. 

- Cum adică un împătimit de implozii? 

- PDI îi fascinează pe oameni. Puse scrisoarea trimisă 
prin fax pe un capăt al mesei. Există chiar și un club. Fa- 
nii călătoresc peste tot ca să vadă cu ochii lor o implozie. 
Acest lucru este inofensiv în sine, însă există unii care 
vor să-şi bage nasul, ca să nu mai vorbim despre nebunii 
care vor să fure niște dinamită ca să provoace propria 
implozie. Acesta este motivul pentru care avem perma- 
nent paznici după ce explozibilii sunt aduși pe șantier. 

- E posibil să fi intrat cineva de genul ăsta la Jefferson 
Arms? 

- Vremea era groaznic de rece. N-ar fi de mirare dacă 
un paznic s-a ascuns într-un cotlon şi nu și-a făcut trea- 
ba. Securitatea deplină este un mit chiar și în cele mai 
bune condiţii. 

- Deci e posibil ca tata să fi murit pentru că vreun 
puști a intrat acolo şi s-a băgat în ceva ce nu înțelegea, 
rosti ea cu voce plină de amărăciune. 

Donovan se gândi la posibilitatea ca moartea lui Sam 
să fi fost mai degrabă rezultatul vandalismului decât al 
unui accident real. „La naiba!“ 

-Mă tem că da. 

- Din moment ce făcea verificarea finală, presupun 
ca voi doi comunicaţi prin radio. A pomenit cumva că a 
văzut ceva neobișnuit exact... exact înainte de explozie? 

- De fapt, da. Când s-a apropiat să verifice, explozia 
s-a declanșat, așa că Stanski are probabil dreptate. 

- Ce se întâmplă în continuare? 

- Fiindcă a existat un deces, ancheta va rămâne des- 
chisă până când vor ajunge la o concluzie clară. 

Donovan se întrebă cât avea să dureze asta. O con- 
cluzie ar face posibilă începerea împăcării cu realitatea 
crudă a morţii lui Sam. 

- Măcar, poţi înceta să te mai simţi vinovat. N-a murit 
din cauza unei greșeli făcute de tine. 

- Poate că nu. Dar, dacă a umblat cineva la una din- 
tre încărcături și a lăsat un semn pe care Sam l-a văzut, 
ar fi trebuit să-l zăresc eu primul. 

- Exagerezi cu vinovăția, Donovan. Nu ești singu- 
rul care a lucrat acolo. Nimeni altcineva n-a observat 
nimic. 

El se gândi să-i spună că trăia cu sentimentul de 
vină, că era numele lui mijlociu. Dar probabil că ea ştia 
deja asta. 


La cina constând din ravioli cu fructe de mare adu- 
să de room-service, Kate începu să înveţe arta și ştiinţa 
întocmirii unui plan de amplasare a explozibililor. Mân- 
carea și băutura fuseseră de mult consumate, iar tăvile, 
scoase din apartament când Donovan împinse deoparte 
hârtiile întinse pe masa dintre ei. 

- Prinzi asta mai repede decât oricare altă persoană 
cu care am avut de-a face vreodată. 

- Poate că îmi amintesc lucrurile auzite în anii când 
mă învârteam pe la birou. Își răsuci gâtul pentru a-l dez- 
morți. Informaţiile pe care mi le dai despre sincroniza- 
re, tipurile de explozibil și controlarea exploziilor sunt 
prezentate undeva? Există vreun manual al demolării cu 
explozibili pe care laş putea studia? 

El se lăsă pe spate în scaun. Lumina lustrei îi juca pe 
chip subliniindu-i unghiurile. 

-Nu chiar. Multe dintre tehnicile noastre au fost in- 
ventate de PDI, aşa că sunt proprietatea noastră. Totuși, 
în ultimii doi ani am alcătuit o bază de date cu variabile 
şi rezultate ale diverselor tipuri de lucrări pe care le-a 
avut de făcut PDI. N-o să înlocuiască niciodată expe- 
riența efectivă, dar mi-a oferit un motiv să îi pun pe 
membrii seniori ai echipei noastre să-și stoarcă creierii 
în legătură cu proiectele lor cele mai memorabile. 

- Deci o parte din cunoștințele lui Sam s-au păstrat. 
Sunt bucuroasă să audă asta. Şi, desigur, ai toate acele 
fabuloase înregistrări video cu imploziile clădirilor. 

- Am luato imagine dintr-un film cu demolarea unui 
pod şi am făcut-o screen saver pe computerul meu. 

Ea râse. Era de așteptat din partea lui Donovan. 

O tăcere caldă se lăsă între ei. Apoi apăru tensiunea. 
Tensiunea sexuală, la fel de inconfundabilă ca masa de 
abanos ce-i despărțea. 

După un moment de conștientizare acută şi recipro- 
că, Donovan rosti: 

- Sunt frânt. Bănuiesc că a venit vremea să ne băgăm 
în pat. 

Pat. Un cuvânt simplu, dar un prea intens eufemism 
pentru sex. Cu o claritate halucinantă, îşi aminti de 
vremurile când ajungea târziu în pat și îl găsea dor- 
mind, frumosul lui trup gol fiind întins sub pătură. 
Ea se strecura alături de el și îşi petrecea un braț peste 
talia lui. Deşi adormit, reacţiona răsucindu-se și tră- 
gând-o aproape. 

Uneori, se trezea și poate își lipea buzele de tâmpla 
ei, în vreme ce mâna îi căuta sânii. Sau poate că ea ex- 
plora alene pe sub pătură. În zilele acele, își considerau 

trupurile drept proprietate comună. Chiar şi atunci 
când se simţea moartă de oboseală, era surprinzător cât 
de repede dorinţa putea alunga oboseala. Sexul de la 
miezul nopţii era blând și lent, tandru, aducător de 
vise plăcute. 

Pierduseră atât de mult, atât de al naibii de mult. 
Aproape panicată, sări în picioare și se îndreptă spre 
dormitor. 

- Din moment ce vom rămâne aici câteva zile, o să-mi 
închiriez și eu o maşină. Nu trebuie să fii nevoit să mă 
cari peste tot. 

- Poţi fugi, Kate, dar nu te poţi ascunde, spuse el 
încet. 

- Vrei să pariem? 

Se năpusti spre camera ei și trânti ușa. După ce o 
încuie, se sprijini tremurând de ea. 

Partea cea mai cumplită era că el avea dreptate. Ori- 
cât de mult voia să nege atracţia dintre ei, oricât de mult 
dorea s-o controleze prin puterea voinţei, nu putea. 

„Poţi fugi, Kate, dar nu te poţi ascunde.“ 

__ Aproape că era prea frig ca să scoţi un câine afară. 
Își făcură treaba repede, fără a se opri să verifice dacă 
alte patrupede lăsaseră mesaje în tufișurile aflate de-a 
lungul străzii tăcute. Charles Hamilton mergea repede, 
la fel de nerăbdător să scape de noaptea îngheţată cum 
erau și Tort, golden retrieverul, și Retort, cățelul de 
rasă incertă. 

În loc să meargă pe lunga și cotita alee, traversă pelu- 
za inundată de lumina lunii, iarba îngheţată rupându-se 
sub pantofii lui grei. Fusese frig în iarna aceasta, dar 
măcar nu ninsese prea mult. 

În vreme ce se îndrepta spre ușa din spate, văzu o 
maşină intrând pe alee și îndreptându-se spre casă mai 
repede decât o făceau de obicei vehiculele. Cine să-l vi- 
ziteze la o asemenea oră? 

Lumina lunii era suficient de strălucitoare pentru a-i 
permite să identifice Mercedesul argintiu al Juliei Corsi. 
Oprise motorul și stinsese luminile, dar rămăsese înă- 
untru, o siluetă întunecată în interiorul umbrit. 

El bătu în geamul mașinii. 

- Julia? 

Ea ieși, chipul fiindu-i un oval palid, iar fusta de lână 
lungă până la glezne căzând grațioasă peste cizme negre 
înalte. Câinii se lipiră de ea. 

- Nu mă hotărâsem dacă să intru sau nu. E târziu. 

El îi privi haina. Era mult prea subţire pentru vremea 
de-afară. 

-Nu e atât de târziu. Intră înainte să mori de frig. 

O luă de braţ şi o conduse spre ușa din față. 

Căldura de la intrarea din casa cu două niveluri veni 
ca o surpriză, deşi una binevenită. Holul teatral, cu sca- 
ra şerpuitoare ce avea drept fundal un vitraliu uriaş, era 
foarte prețuit de miresele care își doreau fotografii 
de nuntă memorabile. Fiica lui mai mare, Sandy, ară- 
tase minunat acolo. El spera ca și Rachel să pozeze 
acolo ca mireasă, însă deocamdată nu avusese noroc. 
Se pare că doctorii erau mult prea ocupați pentru a avea 
întâlniri amoroase. 

- Ce zici de niște cacao cu lapte? Pare potrivită pentru 
vremea asta. 

Încet, ea își dădu jos pălăria și haina, lăsând la vedere 
un frumos pulover în culorile strălucitoare ale penelor 
de păun. 

- Sună... bine. 

După ce puse hainele lor în cuier, el o conduse în 
bucătărie și scoase laptele din frigider. Julia se lăsă pe 
antica bancă din lemn de nuc, frecându-și braţele pen- 
tru a se încălzi. 

- Te-ai apucat de gătit. 

- Dacă n-aş avea o menajeră, aş muri de foame, dar 
am învățat câteva lucruri elementare. Imi imaginez 
că un om care are o diplomă în drept ar trebui să fie în 
stare să încălzească laptele fără să-l ardă. 

Puternica lumină din bucătărie îi scotea în evidență 
ridurile de pe chip și firele argintii din părul blond, însă 
ea era în continuare o femeie frapantă. Sau ar fi fost 
dacă n-ar fi părut atât de tensionată. Ín vreme ce se în- 
drepta spre dulap pentru a lua cafeaua, Charles făcu un 
calcul în minte. 

- Dumnezeule, Julia, tocmai mi-am dat seama că ne 
cunoaştem de peste cincizeci de ani. 

- Îmi amintesc ziua când ne-am întâlnit întâia oară. 
Maai tras de codițe. 

- Trebuia să-ţi atrag atenţia cumva. Se sprijini de tej- 
ghea, supraveghind cu un ochi ibricul în care pusese 
laptele. Erai mai interesată de păpușile surorii mele de- 
cât de mine. 

- Pe măsură ce îmbătrânesc, îmi dau seama tot mai 
mult că viața este o acumulare de detalii și contexte. 
Şi înţeleg cât de mult depindem de confortul a ceea ce 
ne este familiar. În ziua în care ne-am cunoscut, nu mi-a 
trecut deloc prin minte că noi doi vom sfârşi prin a fi 
alături întreaga viaţă. 

- Probabil că, pe-atunci, nu ţi-ar fi plăcut această idee. 
Nu de aia ai rupt logodna noastră, cu atât de mulţi ani 
în urmă? Îţi eram prea familiar. 

- Acesta a fost unul dintre motive. 

Roti nervoasă cerculeţele de aur ale inelului de logod- 
nă şi al verighetei. 

O mai văzuse vreodată făcând gesturi nervoase? Din 
câte își amintea, niciodată. 

- Pari foarte tensionată, Julia. Te-ai gândit să pleci 
undeva, pentru o vreme? 

Tort îşi puse botul pe genunchiul Juliei. Ea îi mângâ- 
ie mătăsosul cap auriu. 

- Tom insistă să-l vizitez, dar, deocamdată, mi se pare 
un efort prea mare. 

Lui nu-i plăcea cum suna asta, însă laptele era pe cale 
să dea în clocot, așa că luă ibricul de pe aragaz şi adăugă 
cacao. După ce turnă băutura aburindă în două căni 
mari, adăugă câte o măsură de lichior de alune, o porţie 
zdravănă de frişcă și presără praf de nucșoară. 

- Poftim! Te ajută garantat să faci față celei mai frigu- 
roase nopți de iarnă. 

Ea sorbi, apoi, delicată a o pisică, își linse mustaţa 
de frişcă. 

- Sunt impresionată. 

- Mă gândesc să mă retrag de la firma mea de avoca- 
tură şi să mă fac barman. E timpul pentru o schimbare 
de carieră. 

- Glumești, nu-i așa? 

- Nu sunt pregătit să devin barman, dar sunt gata 
pentru nişte schimbări. Probabil că mi se va oferi ur- 
mătorul post vacant la Curtea Supremă. Cred că va fi 
interesant. Sunt mai puțini bani, dar poate că munca 
mea va fi mai utilă. 

- Felicitări! O să fii un judecător minunat. 

- Sper. Cu cât devin mai bătrân, cu atât înţeleg 
mai bine cât de vitală este legea pentru o societate 
sănătoasă. 

O conduse în camera mare şi confortabilă de lângă 
bucătărie și răsuci reostatul pentru ca lumina să fie 
mai odihnitoare. Apoi, luă o telecomandă şi aprinse 
şemineul. 

- Focul acesta nu trosnește precum cel de lemne, dar 

are calitatea că este uşor de aprins. 
_ Julia se cufundă în sofaua lată din faţa căminului. 
În fusta ei cu un imprimeu subtil și cu puloverul trico- 
tat manual, arăta ca o ilustrație dintr-o revistă despre 
viața de lux la ţară. El se așeză alături şi își întinse pi- 
cioarele în timp ce o pală de vânt îngheţat de februarie 
făcu ferestrele să zornăie. Era o noapte numai bună să 
stai lângă foc. Câinii veniră din bucătărie și se tolăni- 
ră în faţa șemineului. Asemenea lui, nu mai erau la fel 
de tineri ca odinioară, așa că le plăcea tihna. 

Băură în tăcere, până când el spuse: 

- În primăvara asta, o să scot casa la vânzare. 

Ea îl privi stupefiată. 

- Charles, nu! Este o casă atât de minunată. Ţi se 
potrivește de minune. Nu mi te pot imagina locuind 
altundeva. 

- Vrei să spui că în ea e atât de mult din mine și din 
Barbara. Mi-am acordat un răgaz, după cum m-a sfătu- 
it toată lumea, și n-am făcut nimic pripit după moar- 
tea ei, dar au trecut deja doi ani. Este mult prea mult 
spaţiu pentru o singură persoană. Până să ajung acasă, 
LaDonna şi-a terminat programul. O văd atât de rar, 
încât este ca şi cum niște spiriduși ar face curat în casă 
și ar găti. 

Își termină porţia de cacao cu lapte și puse cana pe 
masă. 

-Ar fi altfel dacă fetele ar veni mai des pe-aici, dar 
Sandy și familia ei locuiesc în Chicago, iar pe Rachel o 
văd foarte rar, cu toate că locuiește numai la o jumătate 
de oră distanţă. Mă fâţâi aiurea de colo-colo, cu câinii 
după mine. 

- Presupun că ai dreptate. Suspină. Au fost atât de 
multe schimbări, Charles. În sinea mea, nu mă simt 
altfel decât la douăzeci de ani. Dar, acum, viața mea este 
practic terminată, cu toate că s-ar putea să mai am trei- 
zeci de ani de trăit. 

- Suferi acum, dar viaţa nu ți s-a sfârșit. Ai fost mereu 
o femeie activă, cu un număr nesfârșit de prieteni și 
de interese. 

- Asta nu mă ajută! 

Brusc, azvârli ceaşca în șemineu. Aceasta se sparse de 
polița din piatră și căzu în cămin. 

- Cu toţii vor fi cupluri, precum cele de pe Arca 
lui Noe, în vreme ce eu voi fi mereu singură. Atât de 
singură. 

Șocat de gestul ei neașteptat și îndurerat de suferința 
ei, o cuprinse în braţe. 

-O să fie mai bine, Julia, îţi jur! 

Degetele ei se înfipseră în braţele lui de parcă se îne- 
ca, iar el era colacul de salvare. 

- Pot să cred asta cu mintea, dar nu cu inima. 

El îi mângâie părul ca și cum ar fi fost una dintre 
fiicele lui când era mică. Mirosea a nucșoară. 

-Ia zilele aşa cum vin, Julia, și nu te teme niciodată 
să ceri ajutorul prietenilor. Crede-mă, cu toții vrem să 
facem tot ce ne stă în putinţă. 

Când polițistul venise la ei acasă să-l anunţe de moar- 
tea Barbarei, fusese atât de năucit, încât ofițerul nu do- 
rise să-l lase singur și îi ceruse numărul de telefon al 
unui prieten. Un sfert de oră mai târziu, Julia fusese 
lângă el folosindu-și o mână pentru a-l ţine ancorat în 
realitate şi pe cealaltă pentru a le telefona fetelor și al- 
tor membri ai familiei, ca să le dea cumplita veste. lar 
acum, într-un mod teribil, ea era cea care își înfrunta 
durerea crâncenă, iar el nu era nici pe departe la fel de 
priceput cum fusese ea în a i-o alina. 

Ușor, îşi lipi buzele de tâmpla ei, nu cu pasiune, ci 
cu profundă afecţiune, o promisiune mută că avea să-i 
fie mereu alături la nevoie. Ea își înălță chipul spre el, 
privirea ei îndurerată întâlnind-o pe a lui. 

El nu era sigur care dintre ei se mișcase, însă buzele 
lor se lipiră. Moale, caldă și plină de dorinţă, gura ei nu 
era a unei prietene. Preţ de o clipă nesfârșită, senzaţia 
clocoti între ei, atracția instinctivă dintre un bărbat şi o 
femeie. Apoi, el își smuci capul într-o parte. 

- Îmi pare rău. Eu... nu prea știu cum de s-a 
întâmplat. 

-Sa întâmplat pentru că... pentru că eu am vrut să 
se întâmple. li atinse cu degete tremurătoare obrazul. 
Fă dragoste cu mine, Charles. Te rog! 

El se întrebă dacă auzise bine. 

-Cred că asta ar însemna să ne pripim. 

- Nu-mi pasă! Mă simt amorțită până în măduva oa- 
selor. Râse scurt. Nu este numai faptul că mi-e dor de 
Sam, cu toate că îmi lipseşte cumplit de mult. Sincer, 
e şi teama că... că niciodată nu voi mai avea parte cu 
adevărat de intimitate. Că sunt prea bătrână, şi uscată, 
şi neatrăgătoare. Expirată şi lipsită de valoare. Asta pro- 
babil că te şochează. Ştii de ce m-am măritat cu Sam? 
Deoarece cu el mă simțeam cea mai sexy, cea mai dorită 
femeie de pe pământ. Logodna cu tine a fost un aranja- 
ment lipsit de pasiune, ceva ce am decis să facem pentru 

că ţineam unul la altul, nu pentru că eram îndrăgostiți 
nebunește. 

Judecata lui sănătoasă ieși la iveală. 

- Asta pentru că tu n-ai fost atrasă de mine, Julia, nu 
pentru că eu nu eram atras de tine. M-am îndrăgostit de 
tine de când aveam șapte ani. Am tot sperat că şi tu vei 
simţi la fel, dar, și când ne-am logodit în cele din urmă, 
tu tot prinţesa de gheaţă ai rămas, mult prea doamnă 
pentru pasiune. 

- Pe vremea aceea, nu știam nimic despre pasiune. 
Ezitând, își puse o mână pe braţul lui, puloverul lui gros 
abia adâncindu-se sub apăsarea ei. De atunci... am aflat 
multe despre asta. 

El ştia că ar fi o greșeală să accepte ceea ce îi ceruse ea. 

La naiba cu judecata sănătoasă! Strecurându-şi dege- 
tele în părul ei de un blond mat, își înclină capul pentru 
a o săruta - nu sărutul cast al unei prietenii îndelunga- 
te, ci o explorare şi o întrebare. Julia avea gust de cacao, 
de nucșoară și de lacrimi. Degetele ei reci alunecară pe 
gâtul lui, însă gura ei era fierbinte de dorinţă. 

Şi el aflase foarte multe de când se sărutaseră ultima 
oară. Cum să-și exprime pasiunea, cum s-o stârnească în 
partenera lui. Cu toate astea, fu surprins de intensitatea 
răspunsului ei. Era atât de înnebunită de dorinţa de a 
se elibera, de a se îneca în senzaţii, chiar și numai pen- 
tru câteva momente. Aceasta era Julia, care le ţinuse de 
mânuțţele dolofane pe fetele lui, la fel cum el îi învățase 
pe copiii ei să navigheze. Era prietena care îi oferise sfa- 
turi bune în zilele furtunoase de la începutul căsniciei 
lui, care îi fusese mereu aproape în lunile dureroase de 
după moartea Barbarei. 

Și era o femeie pe care el o dorise întotdeauna. Bar- 
bara fusese lumina vieţii lui, găsind în sufletul lui zone 
ascunse, despre a căror existenţă nici el nu ştiuse, dar, 
cu toate astea, nu încetase niciodată să ţină la Julia. 
Acum, tăciunii dorinței izbucniră în flăcări, la fel de 
înnebunitori de parcă ar fi avut douăzeci, nu aproape 
şaizeci de ani. Cu o ultimă fărâmă de luciditate, rosti 
cu glas răgușit: 

- E o greșeală. 

— Numi pasă! 

Mâna ei coborî pe trupul lui. Se cuprinseră în brațe 
cu o grabă feroce, faldurile grele ale fustei ei strivindu-se 
între trupurile lor. Pasiunea preluă controlul, arzând in- 
tensă, pe deplin satisfăcătoare, în vreme ce fiecare uita 
de sine și de rănile vieții, lipit de celălalt. 

După aceea, gâfâind îmbrățişați, el se simţi mai li- 
niștit decât oricând după moartea Barbarei. Trase o 
pătură peste ei. Julia se răsuci, lipindu-și spinarea de 
pieptul lui. 

El îi mângâie cu blândeţe părul încâlcit, apoi își dădu 
seama că ea plângea. 

- Julia, ce s-a-ntâmplat? 

Fără să se uite la el, ea şopti: 

- Ai avut dreptate, a fost o greșeală. 

- Doar dacă o lași să fie astfel. Amândoi suntem tre- 
cuţi bine de vârsta la care avem nevoie de consimțămân- 
tul cuiva și nici nu prea prezentăm cine ştie ce risc de 
boli grave. Şi, cel mai important, nu înșelăm pe nimeni. 
Avem tot dreptul să fim împreună dacă asta ne dorim. 

-N-a trecut nici măcar o lună de la moartea lui 
Sam! 

- El te-a iubit, Julia. Nu ţi-ar refuza liniștea pe care ţi-ai 
putea-o găsi alături de un prieten. Ezită. Ultima dată 
când lam văzut, el... el mi-a cerut să am grijă de tine. 

-Mă îndoiesc că la asta se gândea. Se ridică și îşi 
aranjă grăbită hainele. Îmi pare rău că te-am târât în ne- 
fericirea mea, Charles. N-a fost cinstit din partea mea. 

- Pentru numele lui Dumnezeu, Julia, nu-ţi cere 
scuze! 

Ea trecu peste câini și se năpusti spre bucătărie cu 
viteza unui jucător de tenis de primă clasă. 

- Şi nu fugi! 

Se duse după ea, dar se împiedică imediat de Retort. 
Până să se desprindă de câine, Mercedesul se îndepăr- 
ta grăbit pe lunga alee spre Ruxton Road, pierzându-se 
printre copacii argintaţi de lună. 

Înjurând, rămase în pragul ușii și o privi îndepărtân- 
du-se. Zgomotul făcut de maşină se stinse, în urma lui 
rămânând doar foşnetul aspru şi înghețat al rămurelelor 
mișcate de vântul nopţii și bâzâitul îndepărtat al traficu- 
lui de pe Jones Falls Expressway. Mâinile lui căzură pe 
capetele câinilor care îl urmaseră la ușă. y 

Julia avea dreptate -fusese o greşeală să facă sex. Ina- 
inte de asta, doar unul dintre ei se simțea îngrozitor. 

Acum, erau amândoi în această situație. 

În Las Vegas, oraşul permanent treaz, Kate putuse 
suna după miezul nopții ca să închirieze o mașină, așa 
că de dimineață o avea deja la dispoziție pentru a merge 
să ia micul dejun într-o cafenea. Se furișase devreme din 
apartament, pentru a-l evita pe Donovan. 

Cu toate că ajunse pe şantier înainte de ora opt, el 
era deja acolo. leşi din Palace în vreme ce ea își parca 
mașina, având într-o mână o coadă de mătură retezată, 
iar în cealaltă, un baton de dinamită. 

- Este timpul pentru prima ta lecţie despre lucruri- 
le de bază ale meseriei, Kate. O să producem o explozie 
de probă. 

Punându-și casca de protecţie, ea rosti: 

- Sunt gata oricând dorești. 

Urcară împreună la etajul cel mai de jos unde aveau 
să fie plasați explozibili și se îndreptară spre un stâlp de 
susținere aflat în partea din spate a clădirii. Un mare 
burghiu pneumatic se afla pe dușumea lângă stâlp, ală- 
turi de echipamentul de siguranță ce includea, printre 
altele, şi ochelari și apărători pentru urechi. 

- Ai folosit vreodată un perforator pneumatic cu pi- 
cior!? întrebă Donovan. Chestiile astea cântăresc treizeci 
şi cinci de kilograme, acesta fiind motivul pentru care 
găurile pentru explozibili sunt făcute de echipe formate 
din câte doi oameni. O persoană ghidează, iar cealaltă 
ţine aparatul și are grijă să menţină presiunea constantă. 

Nu va fi necesar să faci asta prea des, însă va trebui să 
ştii cum se face vrei să te afli la conducere. 

Găurirea plăcilor de beton era un aspect al demolării 
cu explozibili care nu apăruse în visurile copilăriei lui 
Kate, însă n-avea de gând să-i spună asta lui Donovan. 
Dacă voia această slujbă, trebuia se arate dispusă să fie 
şi muncitor, și inginer deopotrivă. 

- N-am mai folosit acest gen de perforator, dar am 
lucrat cu unele mai mici. O să mă descurc. 

El îi dădu o lecţie rapidă de tehnică înainte să-și pună 
amândoi echipamentul de protecţie. Apoi, el ridică apa- 
ratul, de parcă ar fi fost o nimica toată, și făcu o gaură 
în duşumea, la circa doi metri de stâlp, într-o izbucnire 
asurzitoare de zgomot. După ce fixă piciorul perforato- 
rului în gaura respectivă, spuse: 

-Eu o să ghidez aparatul, tu ocupă-te de burghiu. 
Probabil o să dai de armătură metalică, și vei ști când se 
va întâmpla asta, dar continuă. Burghiul este din carbu- 
ră metalică şi e proiectat să taie oţelul. 

Ea luă burghiul și mai că scăpă blestemăţia aia. 
La treizeci și cinci de kilograme, era greu chiar și cu spri- 
jin. Dacă Donovan se amuză de stângăcia ei, avu de- 
cența să n-o arate. O ajută să pună burghiul în poziția 
dorită și își plasă mâna înmănușată deasupra suportu- 
lui. Precaută, apăsă butonul de pornire aflat pe mâner. 
Burghiul lovi ca un măgar cu copita și făcu un vacarm 
capabil să scoale morţii, dar, spre încântarea ei, reuși 
să-l mânuiască. 

Sfredelitul în beton necesita concentrare și forță. 
Vibraţiile i se transmiteau prin mâini şi prin braţe, în 
timp ce praf și resturi de beton ţâșneau din gaura care 
se adâncea. După vreo douăzeci și ceva de centimetri, 
ajunse la o bucată de armătură, una dintre tijele de oțel 
care ranforsa betonul armat. 

Donovan avusese dreptate că ea avea să ştie când avea 
să se întâmple - burghiul scrâșni și ricoșă, dar ea îl ţinu 
cu toată forța şi continuă. 

Centimetru cu centimetru, pătrunse până în miezul 
stâlpului. Armătura părea să fi fost folosită fără zgârcenie. 

Nu putea spune că i-ar plăcea să facă asta toată ziua, 
zi de zi, dar exista o satisfacție îmbătătoare în atacarea 
betonului și a oţelului și în înfrângerea lor. 

Când aprecie că gaura depășise cu puţin raza stâlpu- 
lui, retrase burghiul și eliberă butonul de pornire. 
Ce tăcere binecuvântată! 

Donovan o ajută să lase jos burghiul, apoi luă coada 
de mătură și o băgă în gaură. 

- Ai nimerit bine adâncimea. Acum, a venit vremea 
să pui primul tău explozibil. 

li întinse batonul de dinamită. 

În sfârșit, putea să se joace cu explozibili! Luă batonul. 

El scoase de la curea un dorn din alamă, iar dintr-un 
buzunar, tubul metalic subţire al unei capse detonante. 

- Fă cu dornul o gaură în unul din capetele batonu- 
lui și bagă înăuntru capsa detonantă. Să foloseşti întot- 
deauna un dorn de alamă, nu din fier, pentru a evita 
apariţia scânteilor. 

Capsa detonantă era un cilindru subţire, cu două 
fire, unul verde şi altul roşu, atașate la capăt. După ce 
le desfășură, Kate introduse capsa în gaura pe care o 
făcuse, lăsând firele afară. 

Donovan îi arătă cum să lege firele cu un nod în jurul 
batonului. Apoi, ea se folosi de coada măturii pentru a 
împinge explozibilul în gaura făcută. Până acum, totul 
era în regulă. 

- Nu se pune, de obicei, un săculeţ cu nisip, pentru 
ca forţa să rămână concentrată în stâlp, în loc să se risi- 
pească în afara găurii? 

- Ai o memorie bună. 

Scoase un săculeţ dintr-un buzunar și i-l întinse. Ea îl 
îndesă peste batonul de dinamită. 

- Şi acum ce facem? 

- Înainte de a conecta încărcătura, înfăşurăm stâlpul 
cu o plasă metalică și cu material geotextil pentru a îm- 
piedica molozul să zboare în toate direcţiile. Donovan 
îşi trecu o mână peste stâlpul rugos. Plasa opreşte bucă- 
tile mari de beton, iar materialul geotextil este pentru 
bucăţile mai mici. 

De partea cealaltă a stâlpului se aflau două suluri lungi 
de material tăiat, unul de țesătură neagră, cu aspect sin- 
tetic, iar celălalt de plasă metalică. Donovan fusese foar- 
te minuțios când pregătise această lecție pentru ea. 

Lucrând împreună, înfăşurară stâlpul în plasă, apoi 
îl acoperiră cu materialul aspru. Trupul înalt al lui 
Donovan se afla la doar câţiva centimetri de al ei, sufi- 
cient de aproape pentru ca ea să-i poată simţi căldura în 
aerul rece al dimineţii, în vreme ce securiza acoperitori- 
le cu sârmă de oţel groasă. Arăta enervant de atrăgător 
în hainele practice de lucru care îi scoteau în evidență 
forța şi condiţia fizică. Kate se îndepărtă de îndată ce nu 
mai fu nevoie ca ea să țină materialele. 

- Acum, leagă firele acelei bobine la capsa detonantă 
şi desfășoară-le până afară, spuse Donovan. Ne vedem 
acolo. 

Oare de câte ori făcuse tatăl ei acest lucru? Sau Dono- 
van? Acum, era rândul ei. 

Până să scoată firele, Donovan o aştepta deja cu un 
explozor ponosit. 

-Aceasta este doar o explozie de probă, dar princi- 
piile sunt aceleași ca pentru a dărâma întreaga clădire. 
Singura diferenţă e amploarea. 

Ea îngenunche lângă explozor pentru a lega firele, 
însă el o opri cu un gest. 

- Legarea firelor la explozor este ultimul - absolut 
ultimul - pas. Întâi, ne asigurăm că nu se află nimeni 
în zonă. 

Își scoase de la curea staţia radio şi apăsă comutatorul 
pentru transmisie. 

- Bull, sunt Donovan. Suntem gata pentru explozia 
de probă. Au plecat toți oamenii? 

- Cred că da, se auzi cu pârâituri vocea gravă a lui 
Berrigan. Dar lasă-mă vreo două minute, să mă asigur. 

După ce Berrigan îl apelă pentru a-l anunţa că totul 
era în regulă, Donovan spuse: 

- OK, viteazo. Leagă firele şi, când eşti gata, detonează. 

Inima îi tresăltă în piept. Poate că nu avea să fie cine 
ştie ce explozie, dar era a ei. Cu grijă, conectă firele 

cu ale explozorului, apoi ezită în vreme ce fixa cu privi- 
rea cele două butoane. 

- Încălzește mașinăria ţinând apăsat butonul verde, 
zise Donovan. Când se aprinde butonul roşu, pe care 
scrie „Foc“, e gata de detonare. În momentul ăla înce- 
pe numărătoarea inversă de la „Zece“ la „Foc“. Atunci, 
apeși cel de-al doilea buton. Trebuie să le eliberezi pe 
amândouă pentru a declanșa explozia. Ai priceput? 

Ea apăsă primul buton. 

- Să încep numărătoarea inversă? 

- Da. Este o explozie adevărată, chiar dacă la scară 
mult mai mică. 

După ce beculeţul roşu se aprinse, ea începu să 
numere. 

- Zece, nouă, opt... 

„Foc!“ Cuprinsă de un val de entuziasm pur, ea apăsă 
al doilea buton, completând conexiunea electrică. Dea- 
supra lor, o bubuitură răsună în clădirea goală, făcând 
geamurile să zornăie și împrăștiind praf în aerul limpede 
al deşertului. Kate chiui triumfătoare. Reuşise! Reuşise! 

- Bravo, Kate! Eşti pe drumul cel bun. 

Ea râse puţin stânjenită din cauza propriei exaltări. 

-E un fel de plăcere foarte copilărească, nu-i așa? 
Ca a unui ţânc care dărâmă o grămadă de cuburi. 

El zâmbi larg. 

- Aşa e. Oricât am spune noi că aceasta este o afacere 
şi o parte necesară în ciclul construcţiilor, în sufletul 
nostru o facem pentru pura plăcere copilărească de a 
produce zgomote puternice și de a distruge lucruri. 

- Asta-i motivul real pentru care ne este considerată o 
meserie pentru femei, nu-i aşa? Să arunci lucruri în aer 
e o treabă atât de masculină. 

- Da, dar tu tocmai ai fost admisă în club. 

Intimitatea înșelătoare ce se întrevedea dincolo de 
toate conversațiile lor era prezentă cu toată forța. Kate 
îşi îndepărtă privirea. 

- A venit vremea să examinăm rezultatele. 

- Poftim! 

Donovan scoase dintr-un buzunar o pereche de măști 
împotriva prafului. Pentru ea nu mai era o surpriză să îl 
vadă dând la iveală tot felul de obiecte. 

Ea își trase elasticul peste cap astfel încât masca să-i 
acopere nasul și gura, apoi intră în clădire pentru a exa- 
mina rezultatele primei sale explozii. Când ajunseră în 
zona de testare, praful începea să se aşeze, iar ea fu dez- 
amăgită să vadă că stâlpul nu fusese retezat. Cu toate 
că betonul fusese spulberat, oasele de oțel ale armăturii 
erau aproape intacte. 

- Am făcut eu ceva greșit? 

Privirea pătrunzătoare a lui Donovan studie stâlpul. 

- Nu, doar că e al naibii de multă armătură aici - 
mult mai multă decât în mod obișnuit. În nici un caz 
nu aveam de unde să ştim, din moment ce nu ni s-au 
pus la dispoziţie planurile. De aceea facem teste, pentru 
a ne asigura că știm ce are să se întâmple. O să mai 
trebuiască făcute niște găuri de testare, pentru a veri- 
fica dacă grosimea armăturii este aceeași în toată clă- 
direa. Apoi, mai facem o explozie de probă. Bănuiesc 
că acești stâlpi vor avea nevoie de un baton şi jumătate 
de dinamită. | 

„Împreună.“ În ciuda rezervelor lui Donovan privind 
implicarea ei în PDI, Kate făcea acum parte din echipă. 

Entuziasmul pe care i-l stârnise lui Kate prima ex- 
plozie fu urmat de banala muncă de birou, deoarece 
Donovan îi ceruse să dea telefoanele necesare. Ea privi 
filosofic situaţia. Şi copil fiind, ştiuse că fiecare mare 
explozie presupunea săptămâni și luni de muncă 
de rutină. 

Tocmai discutase cu furnizorul local de explozibili, 
când avu loc invazia celor de la Hollywood. Kate și Car- 
men erau singure în birou. 

- O limuzină uriaşă tocmai opreşte afară. Crezi că 
sunt Kenzie și Raine? zise Carmen surescitată. 

Kate își ridică privirea de la lista pe are o avea înain- 
tea ochilor. 

- N-aş fi crezut că actorii ar trece să vadă locaţia, dar 
presupun că e posibil. Hai să ieșim să aflăm. 

Carmen se îndreptă hotărâtă spre uşă. 

- Dacă ei sunt, vreau să le fiu prezentată. 

leşiră din rulotă la vreme pentru a o vedea pe Raine 
Marlowe, una dintre cele mai bogate femei de la Holly- 
wood, strecurându-se ca o vidră afară din limuzină. Pur- 
ta ochelari de soare cu lentile-oglindă, o salopetă turcoaz 
care îi scotea în evidenţă fiecare centimetru al siluetei 
perfecte, o eșarfă fluturând în stil Isadora Duncan și 
niște cizme de zeiţă afurisită cu tocuri cui. 

Kate își aduse aminte de ziua când se cunoscuseră, pe 
atunci Rainey fiind un copil înspăimântat şi mânios, cu 
privirea chinuită. Fiica ilegitimă a unei faimoase vedete 
rock și a iubitului ei neidentificat, rămăsese orfană la 
vârsta de şase ani din cauză că mama ei luase o supra- 
doză. Clementine - doar Clementine, nici un alt nume 
nefiind necesar - fusese găsită purtând un tricou pe 
care scria: „Live Fast, Love Hard, Die Young, and Leave a 
Beautiful Corpse“!. Clementine le făcuse pe toate patru. 
Undeva în Valhalla starurilor rock decedate, probabil că 
ea se bucura știind că devenise o legendă. 

Dar, dacă pe de-o parte moartea ei prematură fusese 
o cale sigură de a obţine faima, pe de altă parte fusese 
un lucru groaznic pe care să i-l faci unei fetițe. Kate își 
amintea cu precizie ziua când Raine - pe atunci pur- 
tând încă numele de Rainbow, pe care i-l dăduse mama 
ei - apăruse la Friends School. Părea năucită atât din ca- 
uza pierderii mamei ei, cât şi a șocului cultural provocat 
de plecarea din Los Angeles şi găzduirea ei în conserva- 
toarea casă din Maryland a bunicilor ei. Bătrânii Mar- 
lowe nu aprobaseră niciodată viața dusă de Clementine, 
dar, pentru Dumnezeu, aveau să-şi facă datoria față de 
fiica ei. 

! Trăieşte în viteză, iubește cu tărie, mori tânăr și lasă în urmă un 
cadavru frumos. (n.tr.) 

Din culcușul propriei siguranțe, Kate, compătimitoa- 
re, se împrietenise cu fata cea nouă. Ea fusese cea care 
începuse s-o numească Rainey. Şi aşa rămăsese. 

Dintre cele cinci fete care, până la urmă, se autointi- 
tulaseră „cercul de prietene“, Rainey s-a dovedit cea mai 
extravagantă. A ajuns o adolescentă cu părul de culoa- 
rea piersicii, oase mici, un trup perfect proporţionat şi 
o pasiune pentru lucrurile revoltătoare. În timpul pri- 
mului an la Goucher College, a plecat în California fără 
să privească în urmă. Asemenea lui Kate, nu s-a mai în- 
tors în Maryland odată ce a evadat de-acolo. Dezgustaţi, 
bunicii ei au dat-o uitării, la fel cum făcuseră și în cazul 
lui Clementine. 

Rainey s-a avântat în lumea producției de filme, stu- 
diind actoria, ducându-se la audiții și chiar urmând 
cursuri la colegiu, doar de distracţie. S-a bucurat de un 
succes modest chiar de la început, punând temeliile 
pentru când avea să devină, în apropierea vârstei de trei- 
zeci de ani, „o senzaţie apărută peste noapte“. 

În tot acest timp, Rainey păstrase legătura cu vechile 
ei prietene. Locuind pe coasta de vest, Kate se întâlnise 
cel mai des cu ea. Aproape în fiecare an petreceau împre- 
ună câte un weekend prelungit, în vreun loc interesant. 
Ultima asemenea ieșire fusese în Carmel, cu peste doi 
ani în urmă, cu puţin înainte ca Rainey să-l întâlnească 
pe Kenzie Scott. De atunci, Rainey fusese prea ocupată 
pentru a-şi petrece weekendurile cu prietenele. 

Cu toate că vorbiseră ocazional la telefon, nu intrase- 
ră niciodată în detalii. Viaţa profesională şi cea persona- 
lă ale lui Rainey erau grozave... Oare Kate ce mai făcea? 
Aceste discuţii o tulburau pe Kate. Deși cariera priete- 
nei sale era în plin avânt, în lumea filmelor succesele 
se plăteau scump, şi, dincolo de suprafaţa dură, Rainey 
era o persoană vulnerabilă. Dar ele îşi respectaseră me- 
reu intimitatea una celeilalte, așa încât Kate nu afla mai 
multe decât voia prietena ei să-i spună. 

În vreme ce cobora din limuzină, privirea lui Rainey 
o întâlni pe Kate. 

- lată-te! 

Se repezi să o îmbrăţișeze. 

Kate o strânse și ea în braţe. Ani de zile, se întrebase 
dacă urma să vină vreodată ziua în care Rainey avea să 
se gândească la ea ca la o parte îndepărtată și nu foarte 
interesantă a trecutului, însă acest lucru nu se întâm- 
plase încă. 

- La naiba, Rainey, cu siguranţă poţi să le faci să se 
rușineze pe vedetele din filmele de groază. Cum m-ai 
găsit aici? 

- Am fost pe platoul de filmare, și tocmai am auzit de 
moartea tatălui tău. Îmi pare atât de rău, Kate. A fost un 
om grozav. Dar măcar a plecat cu stil. 

- Da, așa a făcut. Îmi doresc doar să se fi întâmplat 
peste treizeci de ani. 

- Niciodată nu este un moment bun să îţi pierzi un 
părinte. Rainey își scoase ochelarii de soare, lăsând să-i 
i se vadă ochii albaştri-cenușii a căror culoare varia şi 
care păreau mult mai în vârstă decât chipul fără cusur. 
Oricum, când te-am sunat la birou pentru a-ţi transmite 
condoleanţe, Liz mi-a spus că vei lucra la firma familiei 
un an de zile. Şi, fiindcă ştiam că această explozie a PDI 
urma să apară în film, am cerut ca limuzina să treacă pe 
aici în drum spre hotel, pentru orice eventualitate. Mă 
bucur că, în sfârşit, ai reușit să intri în această afacere. 

- Chiar am reușit. Vrei să-mi vezi casca de protecţie? 

Prietena ei râse. 

- Am o poză cu tine purtând așa ceva când erai în 
clasa a doua. Îţi stătea bine chiar și atunci. 

Doi bărbaţi coborâseră din limuzină în urma ei, iar 
acum studiau carcasa strălucitoare a fostului cazinou. 
Rainey îi făcu semn bărbatului mai înalt. 

-Nu Lai cunoscut pe soţul meu, nu? Kate, Kenzie 
Scott. Kenzie, ea este Kate Corsi, cea mai veche prietenă 
a mea. 

Se spune că, de obicei, actorii par mai piperniciţi în 
realitate, dar nu era cazul lui Kenzie Scott. Era mare - 
înalt şi cu umeri largi, frumos proporționat, charismatic 
şi cu nişte ochi verzi pentru care să mori. Kate abia izbu- 
ti să nu rămână cu gura căscată. 

- Mie nu mi se pare „veche“, rosti Kenzie cu voce gra- 
vă. Ba dimpotrivă. 

Cu toate că putea vorbi o americană perfectă pentru 
rolurile de pe ecran, accentul lui natural era englezesc - 
irezistibil. 

Kate întinse mâna și roşi când el se aplecă galant 
pentru a i-o săruta. Îl văzuse pe Kenzie Scott pe marele 
ecran, unde întruchipa o combinaţie între entuziasmul 
eroului de acțiune gen Harrison Ford și farmecul urban 
al lui Cary Grant. Şi iată-l aici, sărutându-i mâna. 

- Am senzaţia unei disonanţe cognitive. Am crezut 
mereu că ai şase metri înălțime. 

Pielea bronzată din jurul ochilor i se cută când el 
zâmbi. 

- Este o percepţie greșită des întâlnită. Dar iată-mă, 
din păcate, în carne și oase prea, prea modeste. 

Kate o văzu pe Carmen ascunsă în rulotă. 

- Aș vrea să vă fac cunoștință cu Carmen Valasquez, 
care, am informaţii din surse sigure, este puterea din 
spatele tronului companiei de construcţii care se ocupă 
de demolarea acestei clădiri și de construirea a ceva mai 
bun. Carmen, ei sunt Raine Marlowe şi Kenzie Scott. 

Cu ochii mari, Carmen se apropie. În vreme ce Rai- 
ney și Kenzie o salutau, celălalt bărbat care sosise cu 
limuzina, un tip înalt și zvelt, pe care Kate îl recunoscu 
ca fiind Hank Hawkins, regizorul filmului, strigă: 

- Hei, Kenzie, vino încoace. 

Cerându-și scuze, Kenzie se duse înspre el. Carmen 
rosti cu timiditate: 

- Mi-au plăcut la nebunie toate filmele tale, domni- 
şoară Marlowe. Absolut toate. 

Rainey râse. 

- Chiar și primul, Biker Babes from Hell!? 

- Mai ales acela. Nu doar că mi-a dat curajul să-mi 
părăsesc primul soț, care era o jigodie, dar m-am dus 
şi mi-am cumpărat o Yamaha. De fapt, a avut un rol 
important în agățarea actualului soț. N-ai crede cât de 
tare îl excită motocicleta aia a mea. 


! „Motociclistele din iad“ 

- Eu aș crede, zise Kate gândindu-se la motocicleta pe 
care o avea Donovan pe când erau căsătoriţi. Motocicle- 
tele sunt sexy. 

- Mă bucur că acel fiasco de film a avut şi asemenea 
consecinţe plăcute, spuse Rainey. Chiar de când lam fă- 
cut am știu că, într-o zi, îmi va fi jenă că am jucat în el. 

- Dacă Steve McQueen a putut să joace în The Blob, 
scumpo, n-ai nici un motiv să te jenezi pentru Biker 
Babes from Hell, zise Carmen. Scuzaţi-mi flecăreala, ştiu 
că voi două aveţi de vorbit. Mi-a făcut mare plăcere să te 
cunosc, domnişoară Marlowe. 

- Spune-mi Raine. Sunt sigură că ne vom vedea des 
în următoarele câteva zile, domnişoară Valasquez. După 
un zâmbet cald şi o strângere de mână, Rainey îi zise lui 
Kate: Hai să ne uităm mai îndeaproape la clădirea pe 
care o veţi arunca în aer. 

- De fapt, n-o vom arunca în aer. O vom dărâma. 

Străbătură marea parcare spre Palace, care strălu- 
cea ca o seră în blândul soare de iarnă. Conștientă că 
Rainey nu îi spusese mare lucru despre soţul ei, Kate 
o întrebă: 

- Cum este să trăiești cu un idol? 

-Statutul de idol dispare al naibii de repede când 
Înălțimea Sa lasă tubul de pastă de dinţi fără capac. 

Încă din ziua căsătoriei lor grăbite, tabloidele prezise- 
seră divorțul dintre Raine și Kenzie. Kate dorea să crea- 
dă că asemenea preziceri nu erau altceva decât zvonurile 
obișnuite, dar poate că lucrurile nu stăteau așa. 

- Presupun că da. 

Văzând expresia de pe chipul lui Kate, Rainey spuse: 

- Cel mai grozav la Kenzie este că, sub exteriorul ab- 
solut incredibil, se află un tip cu adevărat cumsecade. 
E şi un actor al naibii de bun. 

- Atunci, vă potriviţi foarte bine, fiindcă și tu ești o 
actriţă extrem de bună, zise Kate. Felul în care ai jucat-o 
pe fata muribundă în Home Free m-a făcut să vărs râuri 
de lacrimi pe scaunul cinematografului. 

- A fost un rol bun. Este mereu foarte distractiv să 
rumegi scenariul când e o scenă de moarte. 

- Colegii tăi care te-au nominalizat pentru Oscar au 
crezut, cu siguranță, că Lai rumegat bine. Cred în conti- 
nuare că ar fi trebuit să-l câştigi. 

-Şi eu am crezut același lucru, replică Rainey zâm- 
bind. Dar nominalizarea m-a pus pe lista celor mai 
apreciaţi actori de la Hollywood, așa că tot a fost bine. 
Abandonând subiectul, întrebă: Povestește-mi despre 
vechea gaşcă. Ceva vești interesante? 

- Ei bine, Laurel a fost promovată art director, începu 
Kate. lar Val jură că s-a plictisit de moarte de avocatură 
şi că preferă să întoarcă burgeri dacă de asta e nevoie 
pentru o schimbare de carieră. 

- Val spune asta mereu. 

Se opriră în apropierea cazinoului. Rainey își umbri 
ochii cu mâna și studie clădirea. 

- Exceptând echipamentul greu și muncitorii care 
mișună prin jur, clădirea arată cam ca de obicei. 
Credeam că oamenii de la PDI trebuie să scoată ferestre- 
le şi tot ce se află în interior înainte de demolare. 

- Numai etajele unde se pun explozibili au fost go- 
lite complet, până la beton. Echipelor li s-a ordonat să 
lase geamurile intacte, în caz că era nevoie de ele pentru 
film. Şi, că veni vorba, despre ce e filmul? 

- Lethal Force este, în esenţă, un thriller plin de tes- 
tosteron. Kenzie se luptă cu niște grupări paramilitare, 
ieşind, evident, triumfător. Punctul culminant este când 
el se năpusteşte cu un tanc afară din hotel, exact înainte 
ca acesta să explodeze. | 

- Un tanc? Kate clipi. Într-un hotel? 

- Grupările paramilitare au un congres, iar printre 
exponate se află un tanc. Încearcă să nu te gândeşti prea 
mult la asta - o să te alegi cu o durere de cap. Fiindcă ho- 
telul e plin de tipi răi, nu contează că numărul cadavre- 
lor este astronomic. Eu sunt Fata, un soi de recompensă 
primită de Kenzie pentru eroismul supraomenesc. 

- Nu pari prea încântată. 

- De fapt, scenariul nu-i chiar atât de rău. Rainey își 
puse din nou ochelarii de soare. Eu și Kenzie am vrut să 
facem un alt film împreună, iar acesta părea o mișcare 

bună în carieră. L-am convins pe Hank să-i confere ceva 
inteligenţă personajului meu și să-i dea puţin mai multe 
de făcut. O să ajung chiar să-l salvez pe Kenzie, o dată 
sau de două ori. Nu e genul de film demn de ţinut min- 
te pentru evoluţia personajelor, dar ar trebui să poată 
reprezenta o plăcere vinovată. 

-Nu e nimic rău în a te distra. Dar tu cum reuşești 
să-ți duci viața pe banda de viteză? Pari puţin stresată. 

De fapt, mai mult decât puţin. 

- Există mereu un alt gard care trebuie sărit, Kate. 
Este o viață ciudată pentru o persoană introvertită. 

Kate rosti încet: 

- Nu pari foarte fericită. 

- Fericită? Cine se așteaptă la fericire? Rainey se uită 
peste umăr la soţul ei care îl urmărea cu atenţie pe Hank 
Hawkins gesticulând. 

- Cel puţin, viaţa mea e interesantă. 

Urmă un lung moment de tăcere înainte ca ea să 
izbucnească: 

- Uneori vreau să mă dau pur și simplu jos din caru- 
sel, Kate. Să fug împreună cu Kenzie la o fermă sau pe o 
insulă pustie, unde să creștem pisici și copii. 

- Aţi putea dacă aţi vrea. Probabil că voi doi aveţi 
suficienţi bani pentru a trăi câteva vieţi în lux. 

- N-aş putea să ies niciodată din afacerea asta. Este 
însăși fiinţa mea. Rainey aruncă o privire inexpresivă 
înspre soţul ei. Şi Dumnezeu știe că el n-ar renunţa 
niciodată. Dar mi-ar plăcea la nebunie să mănânc ce 
vreau și să nu mai folosesc niciodată blestematul ăsta 
de machiaj. 

- Mai sunt și alte slujbe la Hollywood. 

- Este interesant că ai pomenit despre asta. Dorinţa 
mea secretă este să regizez. Să-mi îngădui să mă îngraș, 
şi să devin rea, și să mă bucur terorizându-i pe actorii 
Nenorocoşi. 

- Tu n-o să te îngrași niciodată și mă îndoiesc că ţi-ar 
face plăcere să-i terorizezi pe cei slabi. Ai preferat dintot- 
deauna să-i ataci pe cei bogaţi și puternici. 

- Ai dreptate, recunoscu Rainey. Dar, chiar dacă n-o 
să chinuiesc pe nimeni, tot vreau să regizez. Doar aşa 
e posibil să spui cu adevărat povestea pe care o ai de 
zis. Să creezi o imagine de ansamblu, nu să fii doar o 
unealtă care exprimă viziunea altcuiva - adică fix ceea 
ce face un actor. 

- In Hollywoodul de astăzi nu este imposibil ca feme- 
ile să ajungă regizori. 

- Nu, dar încă este al naibii de greu. 

În vreme de se îndreptau spre Palace, Donovan, care 
stătuse de vorbă cu șeful de echipă, le văzu apropiin- 
du-se. Încheie conversaţia și porni în direcția lor, paşii 
săi lungi și ușori fiind o încântare pentru ochi. Rainey 
fluieră încetişor. 

- Cine-i tipul masiv, cu cască de protecţie? 

- Fostul meu soţ și actualul șef. Infamul Donovan. 

- Dumnezeule mare! E la fel de spectaculos precum 
Kenzie. Se uită la Kate. Singura dată când aproape că 
mi-am încălcat jurământul de a nu mă mai întoarce ni- 
ciodată în Maryland a fost cu ocazia nunţii tale. Dacă 
nu m-aș fi aflat în toiul filmărilor pentru primul meu 
film, aş fi venit. 

- Nu contează. Prima nuntă nu a fost cu noroc, așa 
că, poate, într-o zi, o să primești o invitaţie la a doua. 

-O să vin, îţi promit! spuse Rainey. Cum e să lucrezi 
pentru fostul soț? N-ai zis niciodată prea multe despre 
motivul pentru care l-ai părăsit. A trecut îndeajuns de 
mult timp pentru ca asta să nu te mai deranjeze? 

- Există ceva mai rău decât faptul că-l am ca șef - lo- 
cuim în aceeași casă. 

Kate îi povesti despre testamentul lui Sam, în vreme 
ce Rainey se holba la ea nevenindu-i să creadă. 

- Este diabolic. Şi cum te descurci? 

Kate se gândi ce să-i răspundă și într-un final zise: 

- Deocamdată, bine. Dar au trecut numai două zile 
de când am început să lucrez cu el. 

- Spune-mi cum o să daţi jos clădirea asta. Ai fost me- 
reu americanca tipică pe vremea când erai copil. Cine 
ar fi crezut că, în suflet, erai o teroristă. 

-Nu teroristă. Kate ezită. Distrugerea este o parte 
esenţială a ciclului vieţii. Shiva Distrugătorul, zeul ani- 
hilării și al regenerării. Pasărea Phoenix, care dispare în 
flăcări şi renaşte din propria cenușă. Muribundul înde- 
părtat pentru a face loc unei vieţi noi. 

În timp ce Rainey încuviința din cap, pricepând ce 
voia să spună, Donovan se apropie suficient pentru a fi 
auzit când rosti: 

- Kate, ai reușit să afli când se va face livrarea princi- 
pală de explozibili? 

- Poimâine. Maşinile păzite vor pleca la ora opt dimi- 
neaţă. Domnul Kimmel tocmai mergea să facă o livrare, 
aşa că a zis că va trece pe-aici, cam într-o oră, pentru 
a ne lăsa dinamita şi capsele detonante pentru următo- 
rul test. 

- Bine. Acestea fiind stabilite, Donovan se întoarse 
spre Raine. Mă bucur că treaba asta vă dă ţie şi lui Kate 
şansa de a vă vedea din nou, domnişoară Marlowe. 

- Şi eu. Rainey își întoarse spre el ochii ascunși din- 
colo de ochelarii de soare cu lentile-oglindă. Tu știi cine 
sunt eu. Iar tu, desigur, ești ticălosul care i-a frânt inima 
lui Kate. 

- Rainey! exclamă Kate. Poartă-te frumos. 

Ignorând-o pe Kate, Donovan rosti: 

- Poate că am făcut-o. Nu că ar mai avea vreo impor- 
tanță, dar este ultimul lucru de pe lumea asta pe care aș 
fi vrut să-l fac. 

- Asta nu valorează prea mult, spuse Rainey, cu vocea 
ei flexibilă de actriță plină de răceală. Drumul spre iad 
e pavat cu intenţii bune. 

- Crede-mă, știu asta. Ţi-a spus Kate de ce m-a părăsit? 

- Nu. Este prea discretă și loială pentru a împroşca pe 
cineya cu noroi, oricât de mult ar merita-o. 

- Încetaţi să vorbiţi ca și cum n-aș fi aici, interveni 
Kate. 

Atmosfera se detensionă. Donovan spuse solemn: 

- Fără îndoială că eu sunt ticălosul în piesa asta. 
Flagelarea la nouă. Filmarea la unsprezece. 

- Nu mă face să râd, zise Rainey. Mi-e greu să mârâi 
așa cum trebuie dacă mă pufneşte râsul. 

- Ştiu o glumă bună cu becuri, spuse Donovan. Asta 
te-ar împiedica să mârâi? 

Ea cedă şi râse, uitându-se la Kate. 

-Ar fi trebuit să ştiu că ai avut un motiv întemeiat 
pentru care te-ai măritat cu el. 

- Dacă aţi terminat, putem vorbi despre altceva? rosti 
Kate pe un ton acid. De exemplu, despre vreme. 

În spatele ei, o voce profundă spuse: 

- Vremea este întotdeauna un subiect potrivit, dom- 
nișoară Corsi. Mult mai plăcut decât o poveste senti- 
mentală străveche. Pot să te fac englezoaică onorifică 
dacă tot ai o deprindere atât de elegantă a stilului con- 
versaţional britanic? 

Kate se răsuci spre Kenzie Scott și-l privi uşurată. 

- Protestanţii cu strămoși anglo-saxoni se pricep foar- 
te bine la astfel de lucruri, domnule Scott. Am avut nu- 
mai note maxime la flecăreală, când eram la școală. 

- Genul de femeie care îmi place. 

Privirea i se îndreptă spre Donovan, şi își puse mâna 
pe talia lui Rainey cu un gest care spunea clar: „E a 
mea!“ Kate se gândi că un bărbat căsătorit cu una dintre 
cele mai dorite și de dorit femei din lume avea o practi- 
că îndelungată în a-și marca teritoriul. 

Cei doi bărbaţi se măsurară din priviri în timp ce 
dădură mâna. Evaluarea fusese probabil favorabilă, de- 
oarece Kenzie îi zâmbi amical lui Donovan. 

- Am fost fascinat de treaba pe care o face compania 
ta, de când am văzut un film în care PDI dărâmă un 
uriaș hotel din Miami Beach. Magnific. Wagnerian, de 
fapt. Mi-am tot imaginat clădirea prăbuşindu-se lent, 
muzica de fundal fiind un cor de walkirii care jelesc. 

- Dacă te interesează, avem o casetă video cu înregis- 
trări ale mai multor demolări. Nu doar clădiri, ci şi poduri 
şi platforme petroliere avariate și diverse alte construcții 
neconvenţionale. Ţi-aș trimite cu plăcere o copie. 

- Mulţumesc, m-ar bucura. 

Donovan își scoase casca și își trecu degetele prin păr, 
făcându-l să se onduleze. Am auzit că Hawkins vrea ca 
un tanc să iasă din hotel? 

- Da, de acea vrea o clădire care are fațada din sticlă. 
Gândeşte-te ce distrugere magnifică va provoca. Va avea 
succes și pe piața internaţională, fiindcă „bum, trosc, 
poc“ nu au nevoie de traducere. Multe pot fi făcute 
de laboratorul pentru efecte speciale, însă Hank vrea 
să filmeze tancul trecând prin peretele de sticlă. Putem 
folosi un unghi care să nu fie vizibil în timpul filmării 
principale. Kenzie se întoarse spre Rainey. Cred că l-am 
convins pe Hank să mă lase să-mi îndeplinesc ambiția 
din copilărie de a conduce eu tancul. 

- Pot să vin şi eu? întrebă Rainey. Nici măcar super- 
vedetele asigurate şi răsasigurate nu riscă să se rănească 
într-un tanc. 

Kate se simţi ușurată. Acest subiect era mult mai 
sigur decât discuţiile despre ea şi mult mai interesant 
decât vremea. Cum conversaţia se îndreptase spre film, 
ea vorbi puţin, fiind mai interesată să observe decât să 
spună ceva. 

Kenzie era un puzzle care o intriga. În ciuda farme- 
cului, el avea o armură emoţională care făcea dificil să 
intuieşti cum era adevăratul om aflat dincolo de faţada 
elegantă. Poate că era ceva inevitabil pentru cineva care 
putea fi recunoscut în orice ţară din lume. Nu era de 
mirare că starurile se căsătoreau de obicei între ele - 
ambii parteneri înțelegeau presiunea. 

De dragul lui Rainey, Kate se pomeni sperând din 
tot sufletul că el era capabil să-şi dea jos armura atunci 
când se afla doar cu soţia lui. Altminteri, ce fel de ma- 
riaj putea fi acela? În zilele de început ale căsătoriei ei, 
când totul era în regulă, Kate şi Donovan împărţiseră 
totul. Abia mai târziu, ea începuse să se îndepărteze de 
soţul ei. 

Și, odată ce începuse să se retragă, nu mai știuse cum 
să se oprească. 

Vizita lui Rainey și a soţului ei fu scurtă, doar o opri- 
re rapidă între aeroport și hotelul unde aveau să stea 


154 Mary Jo Putney 


cât timp filmau în Las Vegas. Cu o fluturare a mâinii 
după ce Rainey îşi exprimase speranța de-a se revedea în 
câteva zile, limuzina plecă. 

Donovan se răsuci și aruncă o privire sugestivă spre 
clădirea care urma să fie dărâmată. Intimidaţi, muncito- 
rii care se opriseră pentru a se holba la vedete reveniră 
la treburile lor. 

- Acum, că prietenii tăi au plecat, îi spuse el lui Kate, 
putem face încă o explozie de testare. 

Kate își luă casca și dinamita care tocmai sosise - era 
de așteptat ca Donovan să observe sosirea camionetei 
speciale cu explozibili chiar și în mijlocul conversaţiei 
cu două importante staruri de film -, și începură să urce 
scările spre cel mai înalt etaj la care aveau să se pună 
explozibili. Aparatul de emisie-recepție pârâi prinzând 
viață când şeful de echipă al lui Berrigan rosti: 

- Donovan, ai putea veni la primul nivel? Avem o ne- 
lămurire aici. 

- Vin imediat, replică acesta la staţia lui. Tu dă- dru- 
mul și începe să pregăteşti explozia, îi zise lui Kate. Oa- 
menii lui Bull trebuie să fi făcut deja o gaură în stâlpul 
de lângă puţul lifturilor. Ajung sus în câteva minute. 

Ea ţinea în mâna dreaptă explozibilii și capsa de- 
tonantă, așa că se folosi de stânga pentru a-l saluta 
ironică. 

- Da, căpitane! 

Fluierând, Kate urcă spre etajul la care urma să aibă 
loc explozia. Provocase prima ei mică explozie, îşi văzuse 
o prietenă veche, îl cunoscuse pe Cel Mai Sexy Bărbat în 
Viaţă, iar acum, avea suficientă încredere în ea pentru a 
pregăti un alt test. Astăzi, stâlpi; mâine, zgârie-nori! 

Zâmbind, se rugă în sinea ei să nu fie niciodată ne- 
voită să explice public de ce o încânta atât de mult să 
lucreze la Phoenix Demolition. Plăcerea de a distruge 
era, cu siguranță, o dovadă a unui caracter îndoielnic. 

La etajul stabilit pentru explozie era liniște, lumina 
după-amiezii strălucind prin geamurile-oglindă şi fä- 
când să licărească particulele de praf care pluteau în aer. 
Localiză rapid stâlpul în care fusese făcută gaura, aflat 

lângă spaţiul gol unde fusese casa lifturilor. O bandă 
galbenă subţire, de siguranță marca gaura. Se uită peste 
margine, în golul de zece etaje. Huruitul aspru al unui 
generator aflat la subsol se auzi până la ea, de la nu mai 
mult de treizeci de metri, deși părea mult mai departe. 

Îndepărtându-se de spaţiul gol, pregăti cu grijă încăr- 
cătura. Făcu o gaură cu dornul în primul baton şi intro- 
duse capsa detonantă. Îndreptă firele şi le înnodă o dată 
în jurul dinamitei, după care o băgă în gaura existentă. 

Brusc, în secvențele de rutină apăru ceva în neregulă. 
În loc să se oprească la un moment dat, firele continu- 
ară să alunece în gaură. Kate își dădu în ultima clipă 
seama că nu era bine ce se întâmpla. Înjurând, prinse 
firele chiar înainte de a dispărea. Se părea că gaura fuse- 
se săpată în tot stâlpul. 

„Să nu presupui nimic.“ Ea presupusese că gaura 
avea adâncimea corectă, dar se înșelase. Donovan n-ar fi 
făcut o asemenea greșeală. 

Trase de fire, însă acestea nu se clintiră. Explozibilul 
atârna probabil în spate, direct în puţul lifturilor. Dacă 
trăgea prea tare, putea rupe firele, iar dinamita ar fi că- 
zut în gol. 

Înjură din nou, începând să înţeleagă de ce lucrătorii 
în demolări aveau reputaţia că vorbesc urât. Probabil că 
explozibilul era suficient de stabil pentru a cădea zece 
etaje fără a declanșa vreo deflagraţie, dar, cu siguranță, 
ea nu putea risca viața nimănui. 

Chiar dacă nu era nici o primejdie, s-ar simţi ca o 
proastă nenorocită. Toată lumea de pe şantier ar afla 
că nu te puteai baza pe faptul că ea, Kate Corsi, nu 
avea să scape un baton de dinamită în puţul lifturilor. 
Trebuia să recupereze explozibilul şi să-și facă treaba îna- 
inte să apară Donovan. 

În primul rând, asigură firele, pentru a le putea da 
drumul din mână. Înfipse dornul de alamă într-o mică 
fisură de la buza găurii, apoi răsuci firele în jurul anco- 
rei improvizate. 

Cu prudenţă, se aplecă peste puţul lifturilor. Dina- 
mita se legăna precar din gaură, susținută doar de firele 

subțiri. Ar trebui să poată ajunge în spatele stâlpului și 
să poată recupera explozibilul fără probleme. 

Cu toate că nu-i fusese niciodată frică de înălțime, 
era pe deplin conştientă de golul care se căsca sub ea 
în timp ce încerca să se prindă bine de stâlp cu mâna 
stângă. Dorindu-și ca acesta să fi avut muchii, nu să fie 
cilindric, păși spre deschizătura puţului și întinse mâna 
dreaptă. Uşor. 

Doar că dușumeaua care păruse solidă se sfărâmă sub 
greutatea ei, iar piciorul drept îi căzu în gol. 

— Ce...? 

În clipa când dădu să strige, trupul i se prăbuşi în 
puț, rupând firava bandă de siguranţă. Mâna îi alune- 
că de pe stâlp și, pentru o clipă înfiorătoare, căzu în 
gol. Încercând disperată să se agaţe de ceva, se prinse de 
marginea unde stâlpul se intersecta cu podeaua. 

Înainte de a apuca măcar să ţipe, trupul i se smuci 
rotindu-se, capul i se lovi de beton, iar braţul şi piciorul 
stâng îi zvâcniră, cât pe ce să-i fie smulse din articulaţii. 
Năucită, avu nevoie de câteva momente pentru a-și da 
seama că sfărâmarea dușumelei crease o gaură ascunsă. 
Paradoxal, acea gaură fusese și salvarea ei, prizându-i pi- 
ciorul îndeajuns cât să-i împiedice căderea fatală. 

Piciorul blocat până la genunchi în gaură era îndoit 
astfel încât forma un cârlig ciudat, care îi susținea cea 
mai mare parte a greutăţii trupului, ajutat fiind de mâna 
cu care se ține de margine. Surprinzător, casca îi rămăse- 
se pe cap, protejând-o de o lovitură serioasă. Cu toate că 
poziţia ei era precară, cu capul mai jos de şolduri, măcar 
nu zăcea fărâme zece etaje mai jos. 

Se sili să tragă adânc aer în piept şi să se gândească. 
Ar trebui să ţipe după ajutor? Nu, n-ar putea fi auzită 
din cauza generatorului care urla la parter. Cineva ar 
putea să se uite în sus prin puţul lifturilor şi s-o vadă 
atârnând acolo, însă acest lucru nu era prea probabil 
să se întâmple. Nici pe Donovan nu putea conta - era 
posibil ca acesta să fie reținut jos de la câteva minute la 
câteva ore. 

Era piciorul ei suficient de bine ancorat pentru ca 
ea să rămână agăţată chiar dacă mâna îi aluneca, iar ea 
rămânea atârnată cu capul în jos, ca un liliac? Nu. Ten- 
siunea în picior și în genunchi era feroce. În curând, 
piciorul avea să fie prea amorţit pentru a rămâne în- 
cordat şi a o susține. lar când avea să se întâmple asta, 
greutatea avea să o tragă în jos, şi ea urma să cadă ca o 
piatră. lar numai în mână nu se putea susţine. 

Se rugă să aibă forța și flexibilitatea de a se sălta în- 
apoi pe duşumea, deoarece asta părea singura ei spe- 
ranţă. Poate reuşea să se apuce cumva cu mâna dreaptă 
de stâlp. Își trecu palma peste suprafaţa aspră. A, iată o 
adâncitură rugoasă cam la același nivel cu umărul. Prop- 
tindu-și podul palmei în ea, transferă cu grijă o parte din 
greutatea trupului asupra acestei susțineri. Părea sigură, 
așa că începu să se ridice, trecându-și în același timp pal- 
ma stângă peste dușumea, ca să găsească un alt punct de 
prindere. La naiba, mai bine făcea gimnastică, în loc 
de softball și hochei de câmp, în anii copilăriei - pentru 
ce urma să facă ea acum era nevoie de un contorsionist. 

Își ridică anevoie torsul până când braţul drept ajun- 
se să fie întins, dar nu găsi nimic de care să se apuce cu 
mâna stângă. Tot corpul tremura din pricina efortului 
făcut pentru a se susține. Tot mai înspăimântată, recu- 
noscu că ar putea muri acolo. 

- Kate! 

Vocea lui Donovan ricoșă de pereţii de sticlă din jur. 

O clipă mai târziu, el era îngenuncheat deasupra 
ei. Agăţându-se cu braţul stâng de stâlp, și-l petrecu pe 
dreptul pe după talia ei şi o ridică. Ea zbură pur şi sim- 
plu și se prăbuși peste el. Piciorul i se eliberă din gaură, 
iar casca îi fu aruncată de pe cap. Se rostogoliră depar- 
te de hău, şi, când se opriră, Donovan era pe jumătate 
deasupra ei. 

Aflată la un pas de isterie, senzaţia inițială de ușu- 
rare a lui Kate fu urmată de o reacţie de panică în 
clipa când simţi greutatea trupului lui. Atingând-o. 
Ținând-o captivă. 

- Hristoase, Kate! Cum ai putut să faci ceva atât de 
prostesc? 

Teroarea care îi inunda venele se combină cu o te- 
roare mai veche, mai profundă. Il împinse la o parte și 
înșfăcă o bucată de beton zimţuită. 

- Nu te apropia de mine! 

Donovan se ridică în șezut în vreme ce ea înălță arma 
improvizată, gata să-l lovească dacă se îndrepta spre ea. 
El se holbă la bucata de beton din mâna ei ridicată. 

-Ai de gând să-mi crăpi capul, Kate? 

Ea lăsă arma improvizată să-i cadă din mână şi se 
cuprinse în braţe, simțind că i se face rău. 

- O, Dumnezeule, îmi pare rău, Patrick. Tu îmi sal- 
vezi viaţa, iar eu reacţionez de parcă ai fi un bandit. 
Imi... pare rău. 

Se legănă înainte și înapoi. Acesta era motivul pentru 
care stătuse la un continent distanţă de fostul ei soț - 
din cauza acestei dureri, a acestei frici, a acestei furii 
mistuitoare, care nu dispăruseră niciodată, ci doar fu- 
seseră îngropate de timp și de dorinţa ei arzătoare de 
a uita. Cu toate astea, fusese de-ajuns o singură clipă 
pentru ca vechea rană să se deschidă și să sângereze. 

Când o rănise cel mai rău fusese, de fapt, un acci- 
dent. El se înfuriase dintr-un motiv pe care ea nici mă- 
car nu şi-l mai amintea. Ceva legat de gelozie. Ea tocmai 
făcea o plăcintă de piersici când el intrase mânios în 
bucătărie. O înşfăcase de încheietură și o trăsese spre el, 
cu o expresie feroce pe chip. Ea ţipase. 

Făcând eforturi să se controleze, el se smucise de lân- 
gă ea şi se răsucise, lovind cu pumnul în frigider. Când 
o împinsese, ea se dezechilibrase și căzuse, izbindu-se cu 
capul de colțul tejghelei. Își pierduse cunoştinţa pen- 
tru câteva clipe, iar, când își revenise, sângele îi curgea 
dintr-o rană la cap, în vreme ce Donovan se străduia 
înnebunit să oprească hemoragia. 

Atunci, ajunseseră la spital. Tânăra doctoriţă îl tri- 
misese pe Donovan afară cât timp îi curăţase şi îi cu- 
suse rana lui Kate. O întrebase șoptit ce se petrecuse, 


Focul ascuns 159 


adăugând că îi putea spune adevărul, deoarece soţul ei 
nu se afla acolo. 

Șocată că doctorița bănuia că era o soţie abuzată, 
Kate jurase că se împiedicase și căzuse, lovindu-se de 
tejghea. La urma urmelor, era aproape adevărat. Do- 
novan fusese furios, dar, cu siguranţă, nu intenționase 
s-o rănească. 

Doctoriţa strânsese ușor din buze, însă nu mai zise- 
se nimic. 

Mai târziu, Kate înţelesese cât de mult crescuse teama 
ei după acel incident care demonstrase că soţul ei o pu- 
tea răni chiar și fără să vrea. În același timp, dorinţa ei 
cea mai arzătoare fusese să pretindă că nu se întâmplase 
nimic și devenise expertă în negare. 

Doctoriţa ceruse ca ea să rămână peste noapte, pen- 
tru a fi ținută sub observaţie, însă Kate dorise cu dispe- 
rare să se întoarcă la normalitate. Donovan o condusese 
acasă şi o băgase direct în pat. Ameţită de la calmante 
şi dorind să-i arate că nu-l învinovăţea pentru acel acci- 
dent, îl sedusese. Ceea ce fusese destul de ușor - şi el fu- 
sese la fel de nerăbdător ca ea să repare fisura din relaţia 
lor. Făcuse dragoste cu ea cu tandreţe, apoi o ţinuse în 
braţe cât timp dormiseră. 

Kate reveni la prezent și se pomeni că își mângâia 
compulsiv cicatricea ascunsă de păr. Își lăsă mâna jos şi 
făcu efortul de-a se aduna. 

- Te rog, iartă-mi nebunia temporară. A fost un efect 
secundar al faptul că practic era să mă omor. 

- Kate, nu minimaliza lucrurile. Este normal să fii 
speriată de un accident care ar fi putut să te ucidă, dar 
nu e normal să reacționezi ca un animal încolțit. 

- Nu vreau să vorbesc despre asta. Își recuperă casca. 
E vremea să ne apucăm din nou de treabă. 

- La naiba, nu! Donovan își scoase casca, astfel încât 
ochii nu-i mai fură umbriţi. Prea multă vreme ai refuzat 
să vorbeşti. După ce ai plecat din Baltimore, te-ai dus la 
vreun psiholog? Ai avut parte de consiliere? 

- Ce să-mi spună un psiholog? Că am fost o soție ab- 
uzată, care şi-a petrecut prea mult timp negând și încer- 
când să găsească explicaţii raționale. Ştiam asta deja. 

El nu dădu înapoi. 

- Un bun terapeut te-ar fi putut ajuta să te împaci cu 
ce s-a întâmplat, ca să nu te mai doară atât de mult. 

-Ceea ce ţi-ar fi permis ţie să scapi basma curată? 
N-am făcut terapie, dar am citit mult. Un lucru pe care 
Lam aflat este că bărbaţii abuzivi nu-și pierd controlul, 
așa cum pretind. Ştiu pe cine pot să lovească fără să 
păţească nimic. Nu pe șef, nu pe prieteni, pentru că asta 
ar crea probleme. Dar pe neveste şi pe copii e în regu- 
lă să-i bată. Sunt proprietatea lor. E perfect normal să-i 
pocnească atunci când li se năzare. 

- Nu a fost niciodată normal, şi nici măcar când m-am 
purtat îngrozitor n-am considerat că ar fi, rosti el încet. 
Aș da orice să pot schimba trecutul, dar mi-e imposibil. 
Cel mai bun lucru pe care-l pot face este să mă revanșez. 
Acesta este motivul pentru care Julia a susținut ideea de 
a fi siliți să stăm împreună - ca să scăpăm de automatis- 
mele emoționale. 

Ea își răsuci agitată casca în mâini. O zgârietură de pe 
o parte marca locul unde se lovise de stâlpul de beton. 

- Îmi cam plac automatismele mele emoţionale. 

- Da? Cred că nu te poţi ierta că te-ai băgat într-o 
asemenea situație sau că nu ai scăpat mai repede din ea, 
rosti el. Lucrurile par mereu ușoare pentru tine, poate 
prea ușoare. Eşti atrăgătoare, inteligentă, fermecătoare, 
apreciată de toţi cei care te cunosc. N-ai fost răsfăţată. 
Mi-a plăcut mereu că erai drăguță cu toată lumea, de la 
tocilari la cei obișnuiți. 

Gândindu-se că păruse cam insuportabilă în tinerețe, 
întrebă: 

- Atunci, unde am greșit? 

- N-ai avut niciodată cu adevărat de-a face cu proble- 
me serioase. Până să mă cunoşti pe mine, n-au existat 
dificultăți. Aşa că, atunci când în căsnicia noastră au 
apărut primele probleme, ai intrat într-o fază de negare, 
vreme îndelungată. Apoi, în timpul... - pentru prima 

dată, vocea lui șovăi - ultimului incident, ceva s-a rupt, 
iar tu ai ieșit dintr-o situație primejdioasă cât de repede 
ai putut. Ai fost îndreptăţită să pleci. Lucrurile degene- 
rau foarte repede. Urăsc să recunosc, dar, atâta vreme 
cât mă acceptai aşa, nu aveam motive să mă schimb. 

- Acum te-ai schimbat? 

- Așa sper. Ochii i se întunecară. Dumnezeu știe că 
am încercat din răsputeri. 

- Le-ai mai abuzat și pe alte femei? 

- Nu. 

Vocea ei deveni tăioasă. 

- Cum de am fost eu cea norocoasă? Am fost mai afu- 
risită decât iubitele tale? 

- Niciodată, zise el și-și feri privirea. Eu... am fost vi- 
olent cu tine pentru că am ţinut mai mult la tine, Kate. 
Și n-am nevoie să mi se spună că ăsta-i un motiv patetic, 
de doi bani. 

- Tipul din estul Baltimore-ului cu care m-am măritat 
n-ar fi vorbit niciodată aşa. Chiar ai primit consiliere? 

- După ce ai plecat, nu am mai putut nega faptul 
că eram un ticălos nenorocit. De fapt, am avut de ales 
între a mă schimba și a-mi trage un glonţ în cap. Așa 
că m-am alăturat unui grup de bărbaţi abuzivi sponso- 
rizat de un adăpost pentru femei. Partea cea mai grea 
a fost să recunosc față de mine cât de multe aveam în 
comun cu ceilalți bărbaţi. Se uită în altă parte. La urma 
urmelor, te-am iubit - n-am vrut niciodată să-ţi fac rău. 
Apoi, am constatat că şi ceilalți bărbaţi susțineau că 
şi-au iubit soțiile. Evident, dragostea nu a fost de-ajuns. 

Și ea descoperise asta, şi fusese cea mai tristă desco- 
perire din viaţa ei. 

- Am aflat şi lucruri mai practice acolo, continuă el. 
Cum a fost faptul că nu eram capabil să-mi controlez 
impulsurile. Şi că, atunci când loveam peretele, în loc 
să te lovesc pe tine, nu îţi făceam rău fizic, dar asta te 
afecta emoţional. Şi că gelozia iraţională nu are nimic 
romantic. Am stat în acel grup până când mi-am dat 
bine seama cu ce am greșit. 

- Aşa că acum ești vindecat. 

- Nu prea ştiu. Sincer să fiu, am evitat genul de rela- 
ţie care m-ar fi pus la încercare. 

- Se pare că ai lămurit totul. Atunci, spune-mi unde 
am greşit eu. 

- Bănuiesc că, după ce ai plecat, ai ascuns toată mi- 
zeria sub covor, spuse el. Deloc surprinzător, dat fiind 
iadul prin care te-am făcut să treci, dar nu e o soluţie 
bună pe termen lung. Acum, marginea covorului a 
fost ridicată, iar tu descoperi că durerea și furia sunt 
tot acolo. 

Poate că era ceva adevăr în vorbele lui. Ea se mân- 
drise mereu cu faptul că era în stare să-şi controleze fu- 
ria. Era îngrozitor să descopere cu câtă ușurință aceasta 
putea prinde viaţă. Erupsese cu o forţă înfricoșătoare cu 
ocazia sfârșitului exploziv al mariajului ei și acum fier- 
bea mocnit în ea. 

Își trecu degetele peste zgârietura căştii. 

- Ai vreo sugestie, Domnule Iluminat? 

- lartă-te pentru faptul că erai tânără, Kate. Dacă ai fi 
fost mai matură și mai înțeleaptă, ţi-ai fi dat mai repede 
seama ce era de făcut. Dar tu nu aveai decât nouăspreze- 
ce ani când ne-am căsătorit, iar slăbiciunile mele fatale 
au fost bine camuflate de dragostea puternică. Iubirea a 
fost foarte reală, iar eu niciodată n-o să cred altceva. 

Ea simţi înțepătura lacrimilor. Da, iubirea fusese rea- 
lă. Însă, după cum spusese Patrick, nu fusese de-ajuns. 

-Te pricepeai foarte bine să-ţi exprimi sentimentele, 
rosti el. A venit vremea să-ţi reiei acest obicei. Dacă te 
superi pe mine, ţipă în loc să fii atât de al naibii de 
civilizată. Eşti pe jumătate italiancă - ar trebui să fii în 
stare să ţipi. 

Ea avusese „momentele ei italienești“, și, când se în- 
tâmplase, fusese în stare să facă mult mai mult rău decât 
doar să ţipe. Acesta era motivul pentru care încerca atât 
de tare să-și ţină temperamentul sub control. 

- Este cu adevărat o conversaţie foarte ciudată de pur- 
tat şezând pe duşumeaua unei clădiri care urmează să 
fie demolată. 

-Ar fi o conversaţie foarte ciudată oriunde și oricând. 

- Dar poate că-i tardivă. 

Se ridică, dar aproape că se prăbuși când durerea îi 
înjunghie genunchiul. Muşchii nu erau proiectați pen- 
tru a fi smuciţi aşa cum fuseseră ai ei. 

- Îţi sângerează piciorul. 

- Presupun că m-am zgâriat în vreo sârmă din armă- 
tură. Când am băgat încărcătura, a căzut prin stâlp şi a 
ieşit pe partea cealaltă. Incercam s-o recuperez când am 
pășit într-o gaură ascunsă şi mi-am pierdut echilibrul. 

- Carmen are o trusă de prim ajutor în birou, aşa că 
ar trebui să te poată pansa. Dacă nu ești la zi cu vacci- 
nul antitetanos, trebuie să-ți faci unul rapid. Asta este 
un ordin! 

Donovan se apropie de puţul lifturilor. Verificând 
soliditatea podelei și evitând zona sfărâmată unde Kate 
dăduse de necaz, se aplecă și recuperă batonul de di- 
namită cu o smucitură fermă, care desprinse firele din 
jurul ancorei improvizate de Kate. Faptul că avea peste 
1,85 metri înălțime îi dădea un avantaj incorect. 

Se întoarse la ea, ţinând neglijent în mână batonul 
de explozibil. 

- Asta n-ar fi explodat dacă ar fi căzut în puț. 

- M-am gândit că probabil n-o va face, dar n-am vrut 
să aflu asumându-mi un asemenea risc. 

- Nu te pot învinovăţi că ești prudentă. Băgă dinami- 
ta într-un buzunar de la vestă. O să trebuiască să facem 
altă gaură. Dacă asta duce până jos, s-ar putea să alte- 
reze prea mult distribuţia forței ca să facem o detonare 
de probă. 

- Apreciez faptul că n-ai transformat asta într-o predi- 
că despre primejdiile demolării. 

Amuzamentul licări în ochii lui. 

- Să nu spun „Ţi-am zis eu“ a presupus un efort foar- 
te mare. Acum, înţelegi mai bine de ce Sam n-a vrut să 
lucrezi în asemenea condiţii? 

Ea se gândi cum ar fi fost să îşi știe propriul copil în 
primejdia de a cădea în puţul unui lift. 

- Admit faptul că este un lucru primejdios. Cu sigu- 
ranță, am învăţat o lecție despre precauţie pe care n-o s-o 

uit niciodată. Dar, dacă tu speri că m-am decis că asta 
nu-i o carieră pe care să vreau s-o urmez, las-o baltă. 

- Asta nu mă surprinde. 

Doar o cunoștea bine - surprinzător de bine, în ciu- 
da anilor în care fuseseră despărțiți. 

lar ea nu-l cunoştea atât de bine cum crezuse. 

A doua zi după căderea aproape fatală a lui Kate, 
activitatea la Nevada Palace porni la turație maximă. 
Scenariştii se apucaseră să aranjeze decorul astfel încât 
să dea iluzia de normalitate, în vreme ce cordoanele de 
siguranţă erau instalate în jurul parcării, pentru a-i ţine 
la o distanţă neprimejdioasă pe cei veniţi să caște gura. 

Donovan finalizase planul de amplasare a explozi- 
bililor, așa că era timpul să înceapă pregătirea stâlpilor 
pentru introducerea încărcăturilor. O puse pe Kate să se 
ocupe de echipa care urma să înfășoare stâlpii în plase 
de sârmă și material geotextil. 

Muncitorii care alcătuiau echipa ei de șase oameni 
o priviră surprinși pe Kate când ea veni și se prezentă, 
apoi îi lămuri ce aveau de făcut. În vreme ce ea îl între- 
ba pe fiecare cum se numește, un șmecheraș tânăr, pe 
nume Luis, îi studie fascinat părul. Era suficient de lung 
pentru a face o scurtă coadă împletită, care atârna la 
spate de sub cască, blond și peste poate de frivol. Cu o 
expresie inocentă pe chip, acesta rosti în spaniolă: 

-Cred co s-o invit pe micuța blondină la dans, 
iar apoi o să-i arăt la ce-i bun batonul de dinamită al 
unui bărbat. 

Bucuroasă că avea experienţă cu echipele de construc- 
tori din California, ea replică în spaniolă: 

- Un baton de dinamită? Mai degrabă, o pocnitoare 
udă, chico. 

Luis deveni stacojiu până în vârful urechilor, în timp 
ce restul echipei izbucni în hohote de râs. Unul dintre 
bărbaţii mai în vârstă îl bătu pe Luis pe spate. 

- Hombre, să nu te iei niciodată de o lady care ţi-e 
şefă. 

După acest moment, oamenii o acceptară pe Kate cu 
un respect amabil şi nu-i făcură probleme. Transportul 
sulurilor de plasă și de material până la etajele unde 
aveau să se petreacă exploziile se dovedi o muncă difi- 
cilă, la fel ca înfășurarea şi legarea acoperitorilor. După 
nouă ore de trudă cu doar o scurtă pauză la prânz, 
Kate era mai mult decât dornică să încheie ziua de lu- 
cru. Crezuse că era într-o formă fizică destul de bună, 
dar grupe musculare pe care nu știuse că le avea se văi- 
tau amarnic. 

Când ajunse la Grand Maya, făcu un duș și, cu părul 
ud, intră în sufrageria apartamentului când auzi telefo- 
nul sunând. Erau Luther Hairston și Jim Frazer, ceilalți 
oameni de la PDI, care tocmai sosiseră din Maryland și 
se cazaseră la hotel. 

Petrecură seara toți patru, în camera de conferin- 
te a apartamentului în care stăteau Kate și Dono- 
van, lucrând în timp ce savurau mâncarea adusă de 
room-service. După ce studiară planul de amplasare a 
explozibililor, bărbaţii discutară despre problemele pe 
care le putea cauza armătura suplimentară. Kate urmări 
tăcută conversaţia, absorbind fiecare cuvânt, în aștepta- 
rea zilei când va putea să participe ca egală a lor. 

După ce ședința luă sfârșit, Donovan şi Jim începură 
să vorbească despre detalii inginereşti. Kate profită de 
ocazie pentru a sta de vorbă cu Luther, care fusese pri- 
mul angajat al lui Sam. Cei doi bărbaţi se cunoscuseră 
în corpul de geniști din armată și învăţaseră împreună 
cum era cu explozibilii. Când Sam înființase PDI, îl 
angajase pe Luther într-o perioadă când era mai puţin 
obișnuit ca un alb și un bărbat de culoare să lucreze cot 
la cot, ca egali. 

Cu toate că, la înmormântare, Luther fusese unul 
dintre purtătorii sicriului, Kate nu avusese ocazia să dis- 
cute cu el. Părul lui era alb acum, ceea ce făcea ca pielea 
să-i pară și mai întunecată, însă zâmbetul era acelaşi pe 
care ea îl îndrăgise dintotdeauna. 

- Mă bucur că tu te ocupi de proiectul ăsta, Luther. 
Poţi să mă ţii departe de necazuri. 

- Soţul tău poate face asta, Greieraş. 

- Fost soţ, te rog. Sam merită să petreacă vreo câţiva 
ani în purgatoriu pentru testamentul pe care l-a lăsat. 

- Tatăl tău a fost autoritar, nu neg asta, dar prost n-a 
fost, spuse Luther. Ar trebui să profiţi de acest timp pen- 
tru a te gândi cu seriozitate la căsnicia ta. 

- Este nevoie de doi oameni pentru a exista o căsni- 
cie. Nici unul din noi nu vrea s-o ia de la capăt. 

- Poate nu de la capăt, dar asta nu înseamnă că nu 
puteţi merge înainte. N-am uitat cum vă stătea ţie și lui 
Donovan împreună. Cândva, a fost ceva foarte frumos 
între voi. Poate că ar fi posibil să existe din nou. Lucrez 
deja de doisprezece ani cu el. E temperamental, însă 
este un om bun, Kate. Deştept. Cinstit. Responsabil. 
Cu simţul umorului. Puteai să nimerești și mai rău. Lu- 
ther zâmbi. La urma urmelor, nu întinerești. E timpul 
să te măriți din nou. Măcar lui Donovan îi cunoşti păr- 
țile rele. 

Prea adevărat. 

- Lumea e plină de oameni divorțaţi. De ce toată lu- 
mea trebuie să aibă o părere despre mine şi Donovan? 

- Pentru că ţinem la tine, scumpo. Dar n-o să insist, 
fiindcă o să te încăpăţânezi, la fel cum ar fi făcut și 
taică-tău. 

- Am deja o părere fermă în această privinţă. 

- Atunci, n-o să mai zic nimic pe tema asta. Luther își 
ascunse un căscat cu dosul palmei. A venit vremea de 
culcare. Pe coasta de est e trecut de miezul nopţii. 

Ea fu bucuroasă să-l vadă plecând. Ultimul lucru de 
care avea nevoie erau alte sfaturi binevoitoare. 


Plecarea lui Luther îl făcu şi pe Jim să se retragă, aşa 
că Donovan rămase singur cu Kate. Încă șezând la masa 
de conferinţe, îşi ridică privirea și o văzu pe Kate pu- 
nând farfuriile pe căruciorul lăsat de ospătar. 

- Nu trebuie să ne ocupăm de vase. Lasă totul în 
seama cameristei. Este unul dintre marile avantaje ale 
şederii la hotel. 

- Îmi imaginez hoarde de gândaci invadându-ne 
dacă lăsăm farfuriile murdare peste noapte aici. Kate 
îngrămădi tacâmurile pe farfuria de deasupra. Prefer să 
scot totul pe coridor și să sper că gândacii ne vor lăsa 
în pace. 

- Dacă pui astfel problema... 

De fapt, dacă n-ar fi început ea să strângă vesela, 
probabil ar fi făcut-o el. Amândoi erau foarte ordonaţi. 
În privinţa aceasta, la fel ca în multe altele, se înțelesese- 
ră mereu de minune. 

Se auzi clinchetul paharelor când ea le strânse pe 
cele goale și împinse căruciorul afară. Intrând înapoi în 
cameră, spuse: 

- Privind paharele, am observat că n-ai băut deloc 
alcool, deşi toată lumea a încheiat seara cu o bere. 
Apoi, mi-am dat seama că nu te-am văzut atingându-te 
de alcool de când m-am întors în Maryland, nici măcar 
când am mâncat lasagna. Eşti un alcoolic care s-a lăsat 
de băut? 

„lisuse!“ El îşi băgă documentele în servietă și trânti 
capacul. 

- Nu. Dar puteam fi. Așa că am încetat să mai beau. 

Ea se lăsă să cadă pe un scaun tapiţat. 

- O declaraţie interesantă. Vrei să dezvolți subiectul? 

Ezitând, el rosti: 

- După ce ai plecat, mi-am dat seama că, de fiecare 
dată când făcusem un gest de neiertat, băusem ceva. 
Poate doar o bere sau un pahar cu vin, dar, de fiecare 
dată, băusem ceva. 

- Nu-mi amintesc să te fi îmbătat vreodată cu adevă- 
rat. Ai băut mereu cât au băut şi ceilalți. Poate că te-ai 
amețit puţin la o petrecere sau după ce ai jucat softball 
cu prietenii, însă mereu ai rezistat bine la băutură. 

- Faptul că nu mergeam împleticit, că articulam bine 
cuvintele sau că nu îmi puneam abajururi pe post de 
pălărie, crezându-mă amuzant, nu însemnă că băutura 

nu mă afecta. Puse cu mare precizie servieta pe masă. 
Un lucru pe care lam aflat cu ocazia terapiei de grup 
a fost că, pentru unii, chiar și puţin alcool e suficient 
pentru a izbucni dacă îi deranjează ceva. Se pare că asta 
s-a întâmplat în cazul meu. Ín general, reacția mea la 
băutură era normală, dar, dacă eram supărat sau gelos, 
două beri erau de-ajuns pentru a mă face incapabil să 
mă controlez. 

- Da, cred că alcoolul te afecta rău uneori. Dar e ace- 
lași lucru cu a fi un potenţial alcoolic? 

- Poate că nu e valabil pentru toată lumea. 

Ea își miji ochii. 

- Dacă tu ești diferit, de ce? 

-La naiba, Kate! Se ridică de pe scaun și începu 
să pășească agitat prin cameră. Nu vreau să vorbesc des- 
pre asta! 

Ea tresări. 

- Eşti acelaşi om care ieri spunea că am evitat prea 
mult timp să vorbesc? 

- Doborât cu propria armă. Se opri lângă fereastră 
şi privi în noapte. Ştiai că expresia asta se referă la un 
grenadier care a fost ucis de propria bombă? 

- Ştiam. Am fost mereu interesată de tot ce are le- 
gătură cu explozibilii. Nu încerca să schimbi subiectul, 
Patrick. Ce nu-mi spui? 

Pumnii lui se încleștară. 

- A trebuit să iau în serios problema cu băutura pen- 
tru că... pentru că tata a fost un alcoolic cu accese de 
furie, iar asta e adesea ereditar. 

Urmară câteva clipe lungi de tăcere, după care ea ros- 
ti cu voce tăioasă: 

-Tatăl tău a fost un alcoolic cu accese de furie. 
Ce ciudat că n-ai pomenit niciodată despre asta. 

-N-am putut, Kate. Pur și simplu... n-am putut. 

- Mi-ai spus că părinţii tăi au murit într-un accident 
de mașină. Tatăl tău era băut? 

- Alcoolul din sânge depășea de peste două ori limita 
legală. El şi mama au fost uciși pe loc. Apucă pervazul 
ferestrei, degetele strângând până când încheieturile 

lor se albiră. Sora mea mai mică a mai trăit aproape 
o săptămână. 

Mary Beth era atât de mică... Avea doar unsprezece 
ani. 

- Cea mai lungă săptămână din viața mea. 

- Îmi pare atât de rău. N-am ştiut asta. Am crezut că 
a murit în accident, ca părinţii tăi. 

- De unde să ştii? rosti el cu voce răgușită. N-am fost 
niciodată în stare să vorbesc despre accident și mi-am 
rugat rudele să nu te întristeze cu asemenea lucruri pe- 
trecute de mult. 

- De vreo două ori, am întrebat-o pe mătușa Connie 
despre familia ta, însă ea doar a clătinat din cap, a sus- 
pinat şi a zis că a fost foarte trist, spuse Kate. Am crezut 
că se referea la accident în sine. Nu mi-am dat seama că 
era vorba despre mult mai mult. 

- N-am idee dacă ea ştia că tata bea. Era secretul fami- 
liei Donovan, rosti el cu amărăciune. Asta-i un alt lucru 
pe care l-am aflat cu ocazia terapiei. În familiile alcoo- 
licilor există adesea un acord tacit de a ascunde față de 
ceilalți realitatea. Chiar și acum, mi-e greu, al naibii 
de greu, să vorbesc despre faptul că tata avea probleme 
cu băutura. 

- La fel cum eu sunt incapabilă să vorbesc despre fap- 
tul că am fost o soţie abuzată. 

Donovan se simţi extrem de ușurat să constate că ea 
înțelesese. 

- Exact la fel. Există o credinţă profundă, iraţională 
cum că simplul fapt că vorbeşti despre secretele familiei 
te poate distruge. 

- Tatăl tău a fost un alcoolic violent? 

Știind că a venit vremea - de fapt, ar fi trebuit s-o facă 
de mult - să-i spună adevărul, se întoarse spre ea. 

- Treaz fiind, tata avea farmecul irlandezilor, dar, 
când bea, era un ticălos nenorocit. O dată, mi-a fractu- 
rat omoplatul, iar altă dată, mi-a rupt două coaste. Își 
rulă mâneca dreaptă, lăsând la vedere o cicatrice subțire 
pe interiorul braţului. Cred că ţi-am zis că mi-am făcut 

asta fiindcă m-am împiedicat în timp ce aveam o sticlă 
în mână. 

Kate încuviință din cap. 

- Am minţit. S-a întâmplat când taică-meu m-a izbit 
de o fereastră. Am avut o arteră secționată. Mi-a curs 
o cantitate uimitoare de sânge. Noroc că eram cercetaş 
şi aveam suficiente cunoștințe de acordare a primului 
ajutor pentru a nu sângera până la moarte. 

- Câţi ani aveai când s-a întâmplat asta? 

- Doisprezece. Cel mai cumplit era că, treaz fiind, 
tata putea fi un tip nemaipomenit. Antrena echipa mea 
din Liga Mică, ne ducea pe mine şi pe Mary Beth să 
prindem crabi, făcea tot ce face un tată bun. Dar, pe 
măsură ce creșteam, era treaz din ce în ce mai rar. 
Până când... 

- Da? 

Vocea joasă a lui Kate îl încurajă să continue. 

- Mama a făcut un tort pentru aniversarea mea de 
şaisprezece ani. Tata n-a apărut la cină, iar noi toți şti- 
am ce însemna asta - era la băut cu prietenii. În cele 
din urmă, nu l-am mai așteptat şi ne-am așezat la masă, 
încercând să ne prefacem că ne distrăm, deși aşteptam 
securea să cadă. A venit beat şi a explodat când a văzut 
că mâncasem fără el. A înșfăcat-o pe mama, gata s-o lo- 
vească. În clipa aia, am luat-o razna. Eram deja la fel 
de înalt ca el, dar într-o formă fizică mult mai bună, așa 
că l-am izbit de perete și i-am spus că, dacă ne mai atinge 
măcar cu un deget pe mama, pe Mary Beth și pe mine, 
aveam să-l ucid. 

Și vorbise serios. Nici dacă ar trăi o sută de ani n-ar 
uita duhoarea acră de whisky din respiraţia tatălui său, 
nici succesiunea de emoţii din ochii albaștri care erau 
atât de asemănători cu ai lui. Şoc. Furie. lar apoi, teamă. 
la momentul respectiv, trăise un sentiment de triumf 
văzând acea frică. Acum, în nopţile de nesomn, ochii 
tatălui său îl bântuiau. 

- Faptul că l-ai înfruntat a fost de vreun folos? 

- Pentru o vreme. 

Fusese atât de mândru de el, crezând că făcuse o 
faptă eroică. Poate chiar așa fusese. Totuși, deși nu re- 
cunoscuse acest lucru decât mulţi ani mai târziu, când 
propriile acţiuni îl transformaseră într-un tiran, aseme- 
nea tatălui său, ajungând să se folosească de amenin- 
tarea cu violența pentru a-și atinge scopul. Trecuse de 
partea întunecată. 

- Accidentul s-a petrecut la numai două luni după 
aceea. 

lar el avea să se întrebe mereu dacă sfidarea lui, 
care schimbase balanța puterii în familia Donovan, 
nu cumva jucase un rol în acel accident fatal comis de 
tatăl său. 

- De ce mama ta nu l-a părăsit și nu v-a luat pe tine și 
pe sora ta de lângă el? 

- Acolo unde am crescut eu, oamenii se căsătoreau 
pentru toată viaţa. Era de așteptat ca femeile să suporte 
micile vicii ale unui bărbat atâta vreme cât el întreținea 
familia. Iar tata a fost oţelar la Sparrow's Point, așa că, 
după standardele locale, era un soţ bun. Şi, ca să fiu 
sincer, ea la iubit. Sau, cel puţin, la iubit pe omul care 
era uneori. 

Degetele lui bătură tensionate darabana în pervazul 
ferestrei. Încerca să nu se gândească foarte des la familia 
lui, în special nu la Mary Beth. Sentimentele față de 
mama lui erau mai complexe. O iubise, iar ea făcuse tot 
ce putuse pentru copiii ei - doar că nu îi protejase. 

- Plecarea ta aproape că m-a ucis, Kate, dar am fost 
bucuros că ai avut curajul să pleci înainte de a-ţi face cu 
adevărat rău. 

- Nu a fost curaj, ci laşitate. 

- Nu. Ai avut curajul de rupe spirala pe care o luase- 
răm la vale, înainte de a fi amândoi distruși. 

El îi fusese întotdeauna recunoscător că dăduse do- 
vadă de acea forță. Dacă n-ar fi făcut-o... Nici măcar nu 
suporta să se gândească la asta. 

- De ce îmi spui toate astea acum? 

- Destăinuirea e grea, dar tăcerea e otravă pură. Şi, în 
plus, nu-ţi pot cere să-ţi înfrunţi trecutul când eu însumi 

mi l-am ascuns în asemenea măsură. Studie expresia de 
pe chipul ei. Ar fi fost vreo diferență dacă ai fi știut că 
provin dintr-o familie disfuncţională, Kate? 

Ea ezită. 

- Eu... nu ştiu. Probabil. 

La naiba! Așadar, dacă ar fi avut curajul de a fi cinstit 
în legătură cu copilăria lui, căsătoria lor ar fi putut avea 
o şansă. Kate simţea o compasiune nemărginită pen- 
tru sufletele chinuite şi s-ar fi gândit să-l târască la un 
consilier matrimonial dacă ar fi înţeles mai bine ce se 
petrecea în sufletul lui. Însă el nu dorise să fie un suflet 
chinuit - voise să fie eroul ei. 

lar în inima lui existase convingerea că, dacă ea ar 
fi aflat adevărul, n-ar fi putut iubi pe cineva atât de ne- 
vrednic şi cu un trecut ca al lui. 


Cu toate că era epuizată de ziua aceea lungă şi de 
discuţia cu Donovan, Kate nu reuși să adoarmă. Când- 
va, crezuse că ea și soţul ei își împărtășiseră totul. 
În schimb, existase această parte a lui sfâșiată de durere 
despre care ea nu ştiuse nimic. Nu, nu o parte, ci chiar 
rădăcinile. Descoperirea că tatăl lui fusese un beţiv vio- 
lent explica atât de multe. Forţat să devină violent pen- 
tru a-și apăra familia, Patrick învățase o lecţie care nu 
era ușor de uitat. Tendinţa spre violenţă care o intrigase 
şi o alarmase de la prima lor întâlnire provenise din du- 
rere şi din furie. 

Ea crezuse că o căsnicie presupune un bărbat și o 
femeie, și, într-o zi, cu voia lui Dumnezeu, copii. În loc 
de asta, își împărţise soţul cu demonii trecutului. 

Și nici măcar nu ştiuse. 


capitolul 20 


Urmară câteva zile extrem de pline, în vreme ce 
hotelul era pregătit pentru a-și întâmpina sfârșitul. 
În Luther și Jim se putea avea încredere deplină, iar 
Kate era foarte conștiincioasă - Donovan se amuză 

când auzi cum își impusese autoritatea asupra echipei 
care acoperise stâlpii. 

Dar munca era totuși epuizantă, pentru că totul 
trebuia făcut perfect. Bine că el n-avea nevoie de mult 
somn, fiindcă nu prea apucase să doarmă. 

După aproape 48 de ore de lucru nonstop, adormi 
la biroul din dormitorul său, în vreme ce verifica din 
nou dacă avea toate avizele necesare. Unul de la district, 
ca să poată demola hotelul; altul de la pompieri, ca să 
poată folosi explozibili la demolare. Un permis de la stat 
pentru a putea închide circulaţia pe The Strip, timp de 
două ore, plus un fel de garanţie că nu aveau să polueze 
aerul orașului. Avuseseră nevoie de hârtii de la paispre- 
zece oficii şi birouri guvernamentale. 

Se tolăni pe scaun ca să-şi odihnească ochii înainte 
de a verifica permisul pentru evenimente speciale, de- 
oarece PDI avea să provoace tulburarea liniștii publice. 
Când îi deschise din nou, era aproape șase dimineață. 
Era vremea să se trezească. Gemu și se ridică de pe sca- 
un, cu dureri în mușchii amorțiţi din pricina poziţiei 
incomode. Se simţea de parcă era mort şi îngropat de 
trei zile. 

Hotărând că avea nevoie de un duș chiar dacă era 
cam târziu, îşi descheie cămașa. Înainte de a apuca 
să şi-o scoată, se auzi soneria apartamentului. leşi din 
cameră şi o văzu pe Kate primind o măsuţă de room-ser- 
vice pe care se afla micul dejun pentru două persoane. 
La naiba! Cumva, mintea lui ameţită uitase se faptul că 
ei doi împărțeau același apartament. 

Înainte de a apuca să se retragă, Kate închise ușa de 
la intrare și se răsuci spre el. Sprâncenele ei se arcuiră 
când văzu pieptul gol al lui Donovan. Firește, nu era 
pentru prima oară, dar, date fiind condiţiile, el se simţi 
foarte... gol. 

Kate umplu o cană cu cafea, adăugă puţin lapte şi i-o 
dădu. 

- Îţi sugerez să te îmbraci înainte de micul dejun. 
Nu sunt sigură că pot suporta asemenea emoţii la o oră 
atât de matinală. 

Roşind pentru prima oară în mai mulți ani decât își 
putea aduce aminte, Donovan se retrase grăbit. Chiar 
nu-și permitea să se comporte necugetat cât timp locuia 
cu Kate. 

După ce dădu pe gât cafeaua, făcu un duș rapid, astfel 
că ajunse să se simtă ca mort doar de o zi. Se îmbrăcă şi 
intră în sufragerie, unde găsi o farfurie cu şuncă, ouă 
şi crochete de cartofi așteptându-l sub un capac argintiu. 

Amuzată, dar din fericire tăcută, Kate îi mai turnă ca- 
fea cât timp el mânca. Ouă prăjite cu gălbenușul moale, 
așa cum îi plăcea lui. 

După ce termină, Kate îl întrebă: 

- Te-ai hotărât să-ţi laşi barbă? Și 

Dumnezeule, uitase să se bărbierească! Își frecă băr- 
bia ai cărei peri începeau să-l facă să semene cu un 
porc spinos. 

- De fapt, încerc înfățișarea teroristului. l-am invidiat 
mereu pe tipii ăia că reuşesc să-şi menţină un aspect 
perfect de bărbat nebărbierit trei zile. 

- Există aparate de ras speciale, care te ajută să menții 
firele la lungimea dorită. Un fel de mașini de tuns iarba 
pentru bărbie. Totuși, aș fi crezut că asta e puţin cam 
prea pretenţios pentru gusturile tale şi că pur și simplu 
ai uitat să te bărbiereşti. 

Păcat că ea nu avusese decenţa să uite cum să-i citeas- 
că gândurile. 

- Timpul e scurt. Bărbieritul e un lux. 

Fără să se lase păcălită, ea întrebă: 

- După toţi aceşti ani și atâtea implozii, tot mai eşti 
crispat la fiecare proiect? Sau este ceva anume la ăsta 
despre care nu-mi spui? 

Prima lui reacție fu să evite subiectul, dar zilele aces- 
tea exersa sinceritatea. 

- Este o lucrare foarte importantă şi trebuie să iasă 
perfect. Să ai în cartier niște tipi care aruncă în aer clă- 
diri este un lucru destul de înspăimântător. Afacerea 
noastră n-ar fi existat fără încredere. PDI a fost întot- 
deauna cea mai bună, cea mai sigură, echipa de experţi 
în explozibili pe care nu te-ar deranja s-o ai în casa 

de alături. În interviurile date, Sam a pus mereu accen- 
tul pe legăturile de familie. Nepotul, ginerele. 

- Fostul ginere. 

-Sam n-a insistat asupra acestui aspect. Bătrânul 
vulpoi ştia că o familie mare și fericită contribuie la câș- 
tigarea încrederii. Asta și realizările noastre. 

- lar acum, realizările au fost afectate de moartea lui 
Sam, nepotul lui a plecat, iar tu trebuie să arăţi lumii că 
PDI este la acelaşi nivel ca întotdeauna. 

- Asta așa, pe scurt. Intinse gem pe o brioşă. Nu doar 
că acesta ar fi un proiect dificil în orice condiţii, dar 
scumpul văr spune tuturor că el este adevăratul Cosi, 
purtătorul tradiției PDI. Dacă treaba asta iese prost, 
toată lumea din industria demolărilor va afla în cinci 
minute. Şi n-ar fi deloc bine pentru afaceri. 

- Dar Nick e nepotul lui Sam. PDI mă are pe mine, 
unica fiică a lui Sam. 

Dacă Donovan n-ar fi fost năucit de oboseală, s-ar fi 
gândit şi singur la asta. 

- Ai dreptate. Cei de la televiziuni și din presa scrisă 
vor da năvală să-ţi ia interviuri, iar tu vei fi o minunăţie 
în relaţia cu publicul. Deșteaptă, membră a familiei şi 
extrem de fotogenică. 

- Şi blondă. Să nu uităm că sunt blondă. 

- După cum am spus, fotogenică. O să arăţi grozav pe 
coperta revistei Demolition Age. O să te pozeze cu cas- 
ca pe cap, poate ronțăind sugestiv capătul unui baton 
de dinamită. 3 

- Dacă zici tu, Svengali!. Intre timp, o să ne concen- 
trăm să iasă treaba asta perfect. Corect? 

- Faci să pară atât de uşor. 

- Perfecțiunea nu este niciodată ușoară. Dar, dacă 
de perfecțiune avem nevoie, atunci, pentru Dumnezeu, 
o vom face perfect. 

Și ieși din cameră pentru a se duce să se spele. 


! Remarcabil personaj al romanului Trilby, scris de George du 
Maurier şi publicat în 1895, Svengali este un escroc evreu, mare mu- 
zician, care, cu ajutorul hipnozei, transformă o fată lipsită de ureche 
muzicală într-o mare cântăreaţă. (n.tr.) 

Kate era o femeie al naibii de utilă atâta timp cât ră- 
mânea de partea lui. 


Până la sfârşitul după-amiezii, în zona dimprejurul 
hotelului domnea o frenezie controlată, în vreme ce 
echipele de filmare și de construcții își vedeau de treabă. 
Donovan începu să se relaxeze puțin. Oamenii lui aveau 
să fie nevoiți să lucreze până târziu și să muncească mult 
şi în ziua următoare, dar avea să fie totul gata până la 
ora două dimineaţa, ora programată pentru detonare. 

Hank Hawkins, regizorul, se apropie grăbit de 
Donovan şi de Bull Berrigan, care stăteau de vorbă în 
faţa clădirii. 

- Eliberaţi zona! ordonă regizorul. Suntem pe cale să 
filmăm scena cu tancul, iar voi ne staţi în drum. 

- Credeam că o s-o filmaţi după căderea întunericu- 
lui, ca s-o montați pe fundalul imploziei, zise Berrigan. 

Hawkins pocni din degete. 

- Corect, mai că am uitat. Donovan, implozia va tre- 
bui să aibă loc mâine la apus. 

- Poftim? rosti Donovan. 

Regizorul își flutură mâinile către cer. 

-Ați mai văzut vreodată un astfel de cer? Dacă fil- 
măm scena tancului ca să profităm de el, înseamnă că și 
implozia va trebui filmată pe o lumină similară. Anumi- 
te discrepanțe minore pot fi rezolvate în laborator, dar 
ar fi greu să transformăm noaptea-n zi. 

Donovan văzu că un apus de soare posomorât trans- 
formase geamurile-oglindă în aur topit care se profila 
uimitor de fundalul norilor întunecaţi din spate. Era o 
priveliște uimitoare. 

Dar, Hristoase, nu puteau decala implozia! Şi aşa 
erau nevoiți să muncească aproape non-stop pentru a 
respecta termenul-limită stabilit iniţial. 

- Nu putem declanşa explozia mâine-seară. Va trebui 
să fie poimâine. 

- Imposibil! Trebuie să fiu în Los Angeles poimâine. 
Nu pot să-mi pierd timpul aici. 

Alimentat de oboseală, temperamentul lui Donovan 
aproape că înregistră un accident nuclear. Deschise gura 
pentru a-i spune lui Hawkins, un notoriu obsedat de 
control, că putea fie să-și lase un asistent să supraveghe- 
ze filmarea imploziei, fie să ia un baton de dinamită să 
şi-l bage într-un loc unde soarele nu strălucea. 

În clipa aceea, Kate se materializă lângă el. 

- Aveţi perfectă dreptate, domnule Hawkins. Un ase- 
menea cer este prea minunat pentru a nu profita de el. 
Dar nu putem schimba ora exploziei decât dacă permi- 
sele vor fi modificate corespunzător. 

Hawkins flutură dintr-o mână. 

- Nici o problemă - o să-l pun pe unul dintre oame- 
nii mei să vă ajute. Suntem în Las Vegas, lumea va 
asculta de Hollywood. Dar trebuie să filmăm scena 
tancului acum - lumina aceasta n-o să mai țină decât 
câteva minute. 

O luă la fugă pentru a-și ocupa poziţia alături de ca- 
meramanul-șef, în vreme ce membri echipei de filmare 
îi alungau pe oameni din câmpul vizual. 

- Mă duc s-o chem pe Carmen, zise Berrigan. Mă va 
ucide dacă ratează asta. 

- Vino, Donovan, dacă stăm acolo o să vedem per- 
fect, spuse Kate. 

- La naiba, nu punem să plasăm încărcăturile şi să 
tragem firele până mâine-seară! 

- Sigur că putem. Dacă e nevoie, vom suna la birou 
să mai trimită doi oameni, cu un avion privat, dar cred 
că treaba se poate face. Indiferent ce presupune asta, tre- 
buie să-i dăm lui Hawkins ce vrea. Mai ţii minte? Vrem 
să restabilim încrederea în PDI. Trebuie să facem ca per- 
fecțiunea să pară ceva accesibil. 

Furia lui se domoli. Ea avea dreptate. PDI urma să 
facă întocmai ce trebuia făcut, și nu era o idee bună ca 
el să se comporte precum un raton turbat. 

- De fapt, n-ar trebui să fie necesar să aducem pe 
nimeni din Maryland. Furnizorul dinamitei are licen- 
tă pentru detonarea explozibililor. Cred că ar fi dispus 
să ne ajute pentru un preţ bun. lar unul dintre șefii 

de echipă de la PDI supervizează o lucrare în Phoenix. 
Și-au făcut treaba în avans, așa că laş putea chema aici 
pentru vreo zi. 

- Bine gândit. Se întoarse spre Palace. Abia aştept să 
văd asta. Este atât de absurd! Această mare și înfricoșă- 
toare mașinărie de război ţâşnind dintr-un cazinou. Mai 
e nevoie să-ţi spun că va avea un succes răsunător? 

- Vestea nu mă surprinde. 

În vreme ce ultimii oameni care nu aveau ce cău- 
ta acolo erau îndepărtați, un membru al echipei de 
filmare aduse un strălucitor Cadillac alb. După ce 
parcă mașina, se grăbi să se îndepărteze. Totul fu învă- 
luit în linişte. Hotelul cu fațada de sticlă, cu numele 
Arroyo scris de-a lungul acesteia, strălucea cu o dia- 
bolică splendoare roșiatică-aurie pe fundalul cerului 
acoperit de nori de furtună. Efectul era ireal - atât 
frumos, cât şi ameninţător. 

În dreapta, Hawkins, care se pare că așteptase mo- 
mentul cel mai bun, ridică mâna, apoi o repezi în jos 
pentru a da semnalul de începere. 

- Acţiune! 

Un huruit mecanic se auzi din interiorul hotelului, 
transformându-se rapid într-un vuiet. Apoi, un tanc ne- 
gru țâșni în viteză maximă din clădire, ţeava tunului și 
şenilele late părând demonice în lumina ciudată. Gea- 
murile se făcură țăndări, iar cioburile reflectând apusul 
străluciră în vreme ce tancul zdrobi strălucitorul Ca- 
dillac, transformându-l într-un morman de fiare. 

Donovan își ţinu răsuflarea în vreme ce masivul vehi- 
cul se îndreptă mugind spre camera principală. Hawkins 
rămase pe poziţii, imperturbabil în faţa posibilității de 
a sfârși sub șenile. În ultima clipă, tancul se opri scrâş- 
nind în faţa camerei de filmat. 

Se lăsă o linişte absolută. Apoi, chepengul turelei se 
deschise, și Kenzie Scott ieși cu chipul acoperit de răni 
făcute la machiaj. Actorul părea puternic și periculos în 
uniforma sa militară zdrențuită. 

O mână subţire ieși din turelă pentru a o prinde 
pe a lui. Fără efort, el o săltă pe Raine Marlowe, părul 

ei de culoarea piersicii revărsându-i-se în valuri pe umeri. 
Purta o ţinută de scenă sfâșiată artistic. Donovan zâmbi 
larg. Dacă rochia cu paiete şi pene ar mai fi fost o idee 
ruptă, filmul ar fi putut intra în altă categorie. 

Cuplul se sărută, trupurile lor îmbrăţișate profilân- 
du-se pe faţada sângerie a hotelului. 

- Văd deja acest sărut sălbatic de romantic ca poster 
în dormitoarele a peste jumătate dintre tinerele ameri- 
cane, rosti Kate. Kenzie Scott este, fără îndoială, răspun- 
sul la rugăciunile unei fecioare. 

El bănui că ea îl momea, pentru ai testa nivelul 
geloziei. 

-Se pare că va fi un film amuzant, spuse el. Stupid, 
dar amuzant. 

- Cam asta a zis și Rainey, iar ea se pricepe de minune 
la asemenea evaluări. Kate îşi îndreptă din nou privirea 
spre hotel, în ale cărui geamuri lumina pălea, trecând 
de la roşu-portocaliu la indigo. Îţi poţi imagina cum va 
arăta această scenă pe marele ecran, filmată dintr-un 
unghi larg și poate cu încetinitorul? 

- Imaginaţia ta este mai bună decât a mea. Eu sunt 
doar inginer. 

- Nu „doar“. Eşti cel mai bun inginer în explozibili 
din lume. Dacă vrei să refaci încrederea în compania ta, 
trebuie să gândeşti la scară mare. 

Casca ei era pătată, iar murdăria i se impregnase în 
haine, dar zâmbetul era al fetei radioase care îi furase 
inima, de la prima întâlnire. Fu inundat de un val de 
emoții. În seara zilei în care avusese loc înmormântarea 
lui Sam, îşi spusese că voia s-o ajute pe Kate să depășeas- 
că trecutul. Că îi dorea ce era mai bun pentru ea, iar el 
nu se putea califica. Un gând foarte nobil şi obiectiv. 

Acum, orice urmă de detașare dispăruse, fiindcă re- 
cunoștea că o iubea pe Kate la fel cum o iubise întot- 
deauna. Şi-o dorea de soţie pentru totdeauna, amin! 
O iubise mereu la fel de mult, chiar și atunci când 
încercase să nege, pentru că nu mai avea nici un rost 
s-o iubească. 

Oare mai era posibil un viitor adevărat? 

Kate îşi scosese casca, iar expresia de pe chipul ei 
era relaxată în vreme ce privea echipa de filmare agitân- 
du-se în jurul tancului. Când se îndrăgostiseră, fusese 
totul atât de ușor, atât de natural. Ea îl acceptase cu 
braţele deschise. Dar încrederea ei inocentă și accepta- 
rea dispăruseră de mult. El văzuse deja că dincolo de 
aparenţa plăcută şi marcată de profesionalism sălașluiau 
supărarea și o teamă profundă, viscerală. li dispreţuise 
violenţa - la fel cum o dispreţuise și el. 

Totuși, încă erau legaţi de un trecut comun, iar testa- 
mentul revoltător al lui Sam le dădea şansa de a-și reface 
relaţia. El se schimbase față de cum era la 19 ani şi era 
capabil să se schimbe și mai mult. Kate reprezenta cel 
mai bun motiv pentru a avea curajul de a-și înfrunta la- 
tura întunecată. li spusese deja adevărul despre familia 
lui, lucru pe care nu i-l mai mărturisise decât terapeu- 
tului său. 

Oare se putea schimba suficient cât să-i recâștige 
încrederea? 

Ca să refaci încrederea, trebuie să gândești la scară 
mare. 

Kate se uită la ceas. Mai era o jumătate de oră până 
la demolare. Aerul fremăta de anticipare în vreme ce 
mii de oameni așteptau în spatele baricadelor din jurul 
şantierului. Auzi în depărtare portavocea unui polițist 
cerându-le unor oameni să treacă în spatele barierelor. 
Peste o sută de ofiţeri se aflau aici pentru a controla tra- 
ficul și mulțimea. Las Vegasului îi plăcea un spectacol 
reuşit, iar Kate făcea în sfârșit parte din unul. 

Sub îndrumarea lui Donovan, lucraseră ore nesfârși- 
te pentru a găuri stâlpii astfel încât dinamita să poartă 
fi plasată corespunzător. Un baton şi jumătate în fiecare 
stâlp, în total o sută cincizeci de kilograme. Încărcăturile 
fuseseră legate la fitiluri detonante ce conţineau explo- 
zibil care ardea cu o viteză incredibilă. Dacă asemenea 

fitiluri ar fi fost întinse de la o coastă la cealaltă, ar fi ars 
de la New York la Los Angeles într-un sfert de oră. 

Temporizatoarele fuseseră instalate și verificate de 
trei ori, căci sincronizarea era esenţială pentru demo- 
larea controlată a unei clădiri, spre deosebire de situația 
în care ar fi lăsată să se prăbușească într-un haos primej- 
dios. Mai devreme, Donovan petrecuse o oră singur în 
clădire, comunicând cu ea în vreme ce parcurgea clădi- 
rea de sus până jos, într-un soi de meditaţie, pentru a se 
asigura că înţelegea construcția suficient de bine încât 
să-i dea lovitura de graţie. 

Kate nu se putu abţine să nu-i admire calmul. Dată fi- 
ind presiunea sub care se lucra la acest proiect, probabil 
era încordat ca un arc, dar nu lăsa să se vadă. El era res- 
ponsabil, el controla totul și cunoștea fiecare detaliu. 

Staţia ei pârâi, trezindu-se la viaţă. 

- Ne apropiem, rosti Donovan. Kate, verifică grădi- 
nile din spatele clădirii - este singurul loc unde s-ar pu- 
tea ascunde vreun idiot care a reușit să treacă de poliţie 
pentru a avea o privelişte mai bună. 

- Imediat, şefu'! 

Se duse în spatele clădirii. Săptămânile de lucru aco- 
lo distruseseră grădinile, dar tot mai existau tufișuri su- 
ficient de mari în care un amator de suspans se putea 
ascunde. Deși zona fusese cercetată deja, reverificarea 
făcea parte din filosofia PDI de a nu face presupuneri. 

Cerul nu avea un aspect la fel de dramatic precum 
cu o seară în urmă, dar apusul de soare era totuși fru- 
mos. Huruitul ameninţător al elicelor se intensifică pe 
măsură ce Kate se apropia de locul unde elicopterul 
unui post de televiziune plana, așteptând să transmită 
implozia în direct. Cu televiziunea, echipa de filmare și 
înregistrarea făcută de PDI, fiecare unghi al imploziei 
avea să fie acoperit. A 

Kate trecu prin grădini, verificând totul. În tufe nu 
era nimeni, bazinul fusese secat și umplut cu pietriș și 
mai rămăseseră doar câțiva copaci micuți. 

În ultimul, descoperi un tânăr cocoțat în frunziş, cu 
câte o creangă tăiată în fiecare mână. Incerca să se aco- 
pere cu ele, când ea îl zări. 

- Coboară! îi ordonă ea. Acum! 

- Of, vă rog, doamnă, vreau tare mult să văd asta 
de-aproape, nu din mulțime. 

-Te afli la doar douăzeci de metri de clădire, adică 
mult prea aproape. Vrei să arăţi ca un ficat tăiat bucățe- 
le? Nu cred. Așa că, hai, mişcă! 

Suspinând îndurerat, acesta se dădu jos. Nu părea a 
avea mai mult de şaisprezece ani. 

- Credeam că voi puteţi dobori o clădire lipită de alta 
fără să-i provocaţi nici o stricăciune celei alăturate. 

- Putem, dar nu așa a fost calculată implozia asta. 
Acum, mișcă-te. Moartea ta ar face să ne crească ratele 
asigurărilor, şi nu ne dorim asta. 

Încercând să pară sigur pe el, tânărul de îndreptă 
spre baricadă. Kate așteptă până când acesta ajunse în 
siguranţă în preajma unui poliţist, după care își reluă 
treaba, clătinând din cap în timp ce se gândea la atracti- 
vitatea periculoasă exercitată de explozibili. Nu că avea 
dreptul să-l critice pe puști, din moment ce şi ea era 
exact la fel. 

După ce termină de verificat grădinile, raportă: 

- Am găsit un prost nerăbdător să fie transformat în 
hamburger, dar acum e totul în regulă. 

- Firea omenească nu încetează niciodată să mă 
surprindă, spuse Donovan. Intoarce-te la postul de co- 
mandă, Kate. 

Când intră în rulota lui Berrigan, constată că tensiu- 
nea era suficient de pregnantă pentru a-i simţi gustul. 
Geamul mare care dădea spre Palace era parțial des- 
chis, lăsând să intre firele, sunetele și aerul răcoros al 
serii. În faţa lui erau adunaţi Donovan, Bull, Carmen și 
Jim Frazer, inginerul de la PDI. Jim lega cu grijă firele 
la explozorul aparent inofensiv aflat pe masa din fața 
geamului. 

Încordat, Berrigan rosti: 

- Donovan, mai spune-mi o dată cum se va prăbuşi. 

- Ar trebui să se răsucească în jurul axei sale cu circa 
cincisprezece grade spre stânga, forfecând toată armă- 
tura aia de oţel şi desprinzându-se de scara exterioară, 
apoi să cadă drept în jos. Vocea lui Donovan dădea 
de înțeles că nu răspundea pentru prima oară la acea 
întrebare. După ce se uită la ceas, rosti: Carmen, mai 
e puţin. Vrei să faci tu onorurile? 

- Nici vorbă! E mai grozav decât un meci de Super 
Bowl, dar mi-ar veni să vomit dacă ar trebui să apăs bu- 
tonul. Kate, fă-o tu. 

- Atunci, Kate să fie. Donovan se uită la ea. Ştii cum 
se face. 

Încercând să-şi controleze respiraţia care i se accele- 
rase brusc, îşi șterse de jeanși palmele umede şi se apro- 
pie de fostul ei soț. Copil fiind, tânjise cu inocență să 
apese butonul, fără să înțeleagă implicaţiile. Acum, sim- 
tea mult mai puternic povara simbolismului și consecin- 
tele iremediabile. 

În vreme ce apăsă primul buton pentru a încălzi ex- 
plozorul, Donovan vorbi la staţie: 

- În regulă, oameni buni, hai să facem o treabă bună 
şi sigură. Luther, cât e rezistența electrică? 

- Exact cât ar trebui, nouă virgulă cinci. Suntem gata 
de detonare. 

Donovan comută pe megafon pentru a începe numă- 
rătoarea inversă. Vocea lui bubui în tot șantierul, distor- 
sionată de ecouri. 

- Zece... nouă... opt... 

Foșnetul mulțimii încetă, toată lumea așteptând, 
mulți numărând împreună cu Donovan, într-un cor 
uriaș. În timp ce secundele treceau, Kate atinse uşor bu- 
tonul declanșator. 

Trei... doi... unu. 

„Foc!“ Apăsă cel de-al doilea buton. Cu o viteză uimi- 
toare, flash-uri de lumină străpunseră ferestrele-oglindă 
de la etajele unde fusese plasat explozibil, urmate o cli- 
pă mai târziu de trosnituri seci, ca ale unor pocnitori 
gigantice, atunci când detonatoarele se activară. 

Apoi... nimic. Secundele părură a se lungi la nesfâr- 
şit. Un murmur colectiv de dezamăgire se auzi dinspre 
privitori. Kate îi aruncă lui Donovan o privire plină 
de agonie. 

Cu ochii ațintiți asupra clădirii, el şopti: 

- Haide, bătrânico! Arată lumii că știi cum să pleci 
cu stil. 

O a doua serie de explozii răsună în clădire, ge- 
nerând o bubuitură năprasnică, zeâlțâind rulota și 
asurzindu-i pe privitori. Suprafaţa formată din oglinzi 
a clădirii se ondulă ca un șarpe, culorile aprinse ale 
apusului alunecând de-a lungul sticlei. Cu o graţie 
lentă, care îţi tăia răsuflarea, clădirea se răsuci spre 
stânga în jurul axei sale, iar molozul fu împroșcat 
spre exterior. 

Hotelul şi amintirile sale începură să se plieze ca un 
acordeon. Ceea ce păruse o încetineală neverosimilă 
deveni o mișcare prea rapidă pentru ca ochiul să o poa- 
tă urmări atunci când 25 000 de tone de oțel şi beton 
se prăbușiră, golind cerul cu o bruscheţe şocantă. Flăcă- 
rile produse de combustibilul folosit pentru echipa de 
filmare izbucniră spectaculos, acompaniate de valuri 
de praf sufocant, care se rostogoliră afară şi în sus, 
transformând apusul într-o noapte prematură. 

Țipete entuziasmate sfâșiară aerul în vreme ce mulți- 
mea o luă razna. Declanșate de undele de şoc, alarmele 
maşinilor urlau într-un cor supranatural. Berrigan o cu- 
prinse cu un braţ pe Carmen, care ţopăia euforică, și o 
trase spre el pentru a o săruta triumfător. 

- Harem, pregăteşte-te! 

Adrenalină pură năvăli în venele lui Kate la elibera- 
rea glorioasă de tensiune, un catharsis al violenței fără 
consecințe. Se răsuci spre Donovan, care o ridică exube- 
rant în brațe, strigând: 

- Da! 

Pentru un moment de nebunie, ea savură forța îmbră- 
țişării lui, iubitul trup familiar lipit de al ei. Euforia pro- 
dusă de explozie dispăru, rămânând doar el și sângele 

care îi gonea nebunește prin vene. „O, Dumnezeule, 
Patrick, Patrick...“ 

Ea îl simţi şi pe el trecând de la camaraderie la con- 
ştientizarea apropierii dintre un bărbat și o femeie. Pura 
senzaţie de bine dată de atingerea lui o făcură să nu-și 
dorească, pentru o clipă, decât să rămână pentru tot- 
deauna în braţele lui. 

Senzaţia de teamă apăru însă imediat. Nu panica stâr- 
nită de căderea accidentală în puţul lifturilor, ci, mai 
degrabă, o anxietate profundă până în măduva oaselor, 
care o făcu să simtă... că nu era în siguranţă. Și nevoia 
de a fi în altă parte înainte de a-și pierde și puţina jude- 
cată care îi mai rămăsese. 

Hotărâtă să nu se umilească pierzându-și controlul și 
de data aceasta, se desprinse din braţele lui ca dintr-o 
îmbrăţișare oarecare. 

- Ai reușit, Donovan, a fost o explozie perfectă. S-a 
prăbușit exact așa cum ai spus că o va face. Ai dovedit 
că PDI este la fel de bun ca întotdeauna. 

Pentru o clipă, în ochii lui se citi dezorientarea pe 
care o simţise și ea. Apoi, o tânără își vâri capul în 
rulotă. 

- Domnule Donovan, vreţi să veniţi afară pentru un 
interviu? 

- Sigur, rosti el. Haide, Kate, ar trebui să participi 
și tu. 

Înainte ca ea să poată protesta, Donovan o trase afa- 
ră, ruinele hotelului aflându-se în spatele lor, iar lumi- 
nile și microfoanele, în față. 

- Care este senzaţia când distrugi o parte din istoria 
Las Vegasului!? întrebă grăbit un reporter. 

- De umilinţă, spuse Donovan. 

O femeie întrebă: 

- Câtă dinamită a fost folosită? 

De data asta, răspunse Kate: 

- O sută cincizeci de kilograme. 

- Atât de puţin pentru a pricinui o distrugere atât de 
mare, rosti prezentatoarea de știri. 

-Optzeci şi cinci de procente din clădire sunt aer, 
explică Donovan. Treaba noastră este să convingem 
celelalte cincisprezece că nu mai vor să stea în picioare. 
E un fel de a-i reteza picioarele unui fotbalist. 

Se uită la Kate. Pricepând mesajul, ea spuse pe un 
ton solemn: 

- Gravitaţia. Nu este doar o idee bună... e o lege. 

Reporterii chicotiră. Apoi, unul dintre ei zise: 

- Phoenix Demolition era considerată cea mai bună 
din lume la demolările cu explozibili, dar totuşi fonda- 
torul companiei a fost ucis în una dintre exploziile voas- 
tre. Cum vă va afecta acest lucru afacerea? 

Kate se simţi de parcă primise o lovitură neașteptată, 
dar răspunse: 

- Când în marile familii de acrobaţi de la circ se pe- 
trec accidente tragice, acestea își continuă evoluţiile. 
Tatăl meu ar fi dorit același lucru. 

Reporterii nu-și dăduseră seama că ea era fiica lui 
Sam. După o pauză jenată, reportera întrebă: 

- Domnişoară Corsi, cum se simte o femeie în aceas- 
tă lume dură a demolărilor? 

- Nu este un lucru foarte diferit de munca mea în 
construcţii, ca arhitect. Dar, în cazul demolărilor, sunt 
plătită pentru a dărâma ceva cu surle și trâmbiţe. 

Urmară alte râsete, iar conferința de presă se termi- 
nă. După plecarea reporterilor și a cameramanilor, Kate 
răsuflă uşurată. 

- Așa se întâmplă după fiecare demolare? 

Donovan încuviință din cap. 

- Cel mai adesea. Sincer, prefer să demolez platforme 
petroliere, singur pe mare. 

- Oi prefera tu asta, dar te pricepi de minune să dis- 
cuţi cu presa. 

- N-am încotro. Apropo de asta, și tu te-ai descur- 
cat bine. Foarte bine. Vii să vedem mai îndeaproape 
ruinele? 

Kate încuviință din cap, şi se îndreptară spre celălalt 
capăt al șantierului. Praful încă se așeza într-un strat gros 
şi era vânzoleală peste tot, spectatorii scotocind după 

suvenire prin ruine, iar echipa de filmare strângându-și 
echipamentul și pregătindu-se de plecare. 

- Aţi făcut o treabă grozavă! O să arate fa-a-a-bulos, 
strigă scenograful, apoi își văzu de treabă. 

Clădirea se transformase într-un uriaș morman de sti- 
clă, beton și oţel sfărâmat, dar o bună parte din acoperiș 
rămăsese intactă. Scara exterioară zăcea deasupra lui ca 
arcușul unei viori. 

- Eşti bun, Donovan, zise Kate. 

- Al naibii de bun, fu el de acord. Cu toţii suntem. 

După ce dădură ocol ruinelor, se întoarseră la rulotă, 
care se umplea cu oameni, căci urma să aibă loc o petre- 
cere în cinstea demolării. Donovan fu imediat încolţit 
de Bull, în vreme ce Kate se izbi la propriu de Jock Van 
Meeren, seismologul care înregistra suflul exploziilor și 
vibraţiile în sol la exploziile declanșate de PDI încă de 
pe vremea când Kate era copil. 

- Bună, Jock, ce zice seismograful? Sunteţi pregătiţi 
dacă ne dă cineva în judecată că i-am fisurat acvariul? 

- Mai că îmi doresc să ne dea cineva în judecată. 
Am toate aceste date grozave despre cât de puţine per- 
turbări produce PDI, dar nu am niciodată ocazia de a 
depune mărturie în acest sens. 

- lartă-mă dacă nu-ţi împărtășesc preferința pentru 
litigii. 

După ce stătură de vorbă câteva minute, ea îşi croi 
drum prin mulțime spre biroul lui Carmen, care 
fusese transformat într-un bar improvizat. Kate toc- 
mai își turna un pahar cu vin, când vocea lui Berrigan 
bubui: 

- Vino încoace, Kate. Vreau să-ți arăt ceva. 

În biroul dezvoltatorului, Donovan tocmai punea 
o casetă, pentru ca ei să poată urmări implozia. Berri- 
gan apăsă butonul telecomenzi, iar hotelul se prăbuși 
din nou. 

Timpul de aşteptare care atunci păruse nesfârșit 
trecu acum mult mai repede, scurgându-se doar câte- 
va secunde între declanșarea detonatoarelor și izbuc- 
nirea exploziilor care sfărâmaseră stâlpii de susținere. 

Urmăriră câteva casete filmate din diferite unghiuri, 
atât în timp real, cât şi cu încetinitorul, în vreme ce 
Donovan şi Berrigan analizau tiparul prăbușirii. 

- O treabă excelentă, Donovan, spuse Berrigan. Poţi 
să-mi dărâmi clădirile oricând vrei. Li făcu cu ochiul lui 
Kate. Și ai grijă s-o aduci şi pe domnișoara Corsi. O tipă 
care umblă cu dinamită e aproape la fel de sexy precum 
una pe motocicletă. 

Carmen, care tocmai intrase, replică: 

- Doar să nu uiţi cuvântul „aproape“. 

Soţul ei îi cuprinse talia cu un braţ. 

- Nimic nu e la fel de sexy ca o tipă pe motocicletă. 

Carmen se uită la Kate și îi făcu cu ochiul. 

Charles Hamilton considerase mereu că avea o vo- 
ință mai mult decât puternică. Era avocat, o profesie 
în care era nevoie să fii calculat şi detașat, aşa că reuși 
să stea departe de Julia zile în şir. Nici măcar nu încer- 
case s-o sune. 

Dar voinţa lui cedă în seara în care trecu cu maşina 
prin Roland Park. O furtună de iarnă se stârnise după-a- 
miază târziu, aşa că rămăsese la birou cât timp traficul 
era extrem de aglomerat, pentru a evita să înainteze 
bară la bară. Deşi condiţiile meteo se îmbunătăţiseră 
ulterior, Jones Falls Expressway era închisă din cauza 
poleiului, așa că pornise spre casă pe un drum oco- 
litor. Traseul îl aduse la două străzi distanţă de casa 
familiei Corsi. 

Fără a lua o decizie conștientă, ocoli, derapând puţin 
pe străduţa îngustă când opri la bordură. Ferestrele de 
la parter erau aurite de lumină. Julia era acasă. 

Rămase cu mâinile pe volan, știind că ar trebui să ple- 
ce. Ea fusese înnebunită de durere când fugise din casa 
lui, iar el înţelegea de ce. Dar, cu siguranţă, o prietenie 
care durase o jumătate de secol nu se putea sfârși din 
cauza câtorva minute de nebunie comună. Fiindcă ea 

era probabil prea jenată ca să spargă gheaţa, era necesar 
ca el să facă prima mișcare. 

Se dădu jos din Lincoln şi porni pe aleea alunecoasă, 
după care sună la ușă. Apoi își ţinu răsuflarea, simţin- 
du-se iarăși ca la şaisprezece ani. 

Uşa se deschise. Julia era acolo, purtând pantaloni 
bleumarin şi un pulover de un albastru rece și având pe 
chip o expresie precaută. 

- Charles. Cât e de... neașteptat. 

Din moment ce nu-i trântise ușa în nas, el păşi 
înăuntru. 

- Mi-am făcut într-adevăr griji pentru tine. Voiam să 
văd ce mai faci. 

- Sunt bine. 

Oscar se apropie lipăind și se lipi de glezna lui 
Charles. El ciufuli blana câinelui. 

- Ce mai faci, câine de pază? 

- Este, fără îndoială, un câine care-l conduce pe hoţ 
la argintăria familiei, rosti Julia în vreme ce intră în su- 
fragerie. Vrei să bei ceva? 

- Te rog. 

Ezită întrebându-se cum să vorbească fără să pară un 
mare ticălos. Dar mai fusese un ticălos și altă dată și 
supravieţuise. 

- Julia, e de înţeles că te-a supărat ce s-a întâmplat 
între noi, dar poate că trebuie să te gândești mai mult la 
viaţa ta în acest moment. La... la ce te-ar ajuta să depă- 
şești mai uşor această perioadă cumplită. 

Ea se întoarse de la dulapul cu băuturi. 

- Nu prea înțeleg. 

- Eşti vulnerabilă și suferi. Ai nevoie de căldură ome- 
nească pentru a te ajuta să suporţi durerea. Şi unde s-o 
găsești dacă nu la un vechi prieten? 

Surprinsă, ea întrebă: 

- Vrei să spui că ar trebui să mă culc cu tine în sco- 
puri medicinale? 

La naiba, el nu făcea situația deloc mai uşoară. 

- Vorbeam despre prietenie, nu despre sex, replică el. 
Cu toate că aş fi un mincinos dacă aş pretinde că nu 
m-am gândit la ce s-a întâmplat în seara aceea. 

-Şi eu m-am gândit. Puse pe masă sticla de scotch 
pe care o luase din dulap. Şi am citit şi cărțile despre 
văduvie, pierdere şi durere, pe care mi le-au dat priete- 
nii. Se pare că nu este neobișnuit pentru cineva care și-a 
pierdut recent un soţ să... să caute alinare în altă parte 
şi să nu zică nimănui, de teamă că oamenii ar putea 
comenta. Faptul că am aflat asta mă face să nu mă mai 
simt aşa un monstru. 

- Nici vorbă de aşa ceva, Julia. 

- După moartea Barbarei... tu ţi-ai găsit o altă fe- 
meie care să te ajute să treci peste momentele cele 
mai rele? 

- Nu, dar asta probabil pentru că nu existau femei 
de care să-mi pese și care să fie singure și dispuse. 
Au fost clipe când am simţit că mor de dorul unei 
atingeri omeneşti. li luă o mână, încălzind-o între pal- 
mele lui. Hai să fim iarăși prieteni, Julia. Nu-ţi cer iu- 
birea, sau angajamente, sau să nu-i fi loială lui Sam. 
Ci pur şi simplu să stăm împreună. Să ne împărtăşim 
îndoielile și temerile. Să fie pentru amândoi un adă- 
post în fața furtunii. 

-Ai atât de multă dreptate în legătură cu nevoia de 
atingere. Se aplecă spre el și îşi sprijini fruntea pe umă- 
rul lui. Și, mai mult decât orice, îmi lipsește să fiu ţinută 
în braţe. 

- După moartea Barbarei, i-am invitat pe ambii câini 
în pat, pentru a mă ajuta să fac faţă nopţilor. O cuprinse 
în braţe fără pic de pasiune sau dorință. Pur şi simplu 
prietenește, pentru că, dacă i-ar fi spus ce simţea în rea- 
litate, ar fi înspăimântat-o de moarte. Viaţa îi distrusese 
mult din mândrie. Se mulțumea cu fărâmele de afecţi- 
une pe care le putea primi. Gândeşte-te la mine ca la o 
versiune mai mare a lui Oscar, oricând disponibilă să 
te îmbrăţișeze. 

Ea râse slab. 

- Dar cred că ai vrea să faci un lucru pentru care dra- 
gul de Oscar nu mai e dotat de ani de zile. 

- Nu neg asta. Dar nu vreau nimic ce tu nu dorești 
să oferi. 

- Ceea ce mă deranjează este că... s-ar putea să vreau 
ce vrei şi tu. 

- O să lămurim lucrurile pe parcurs, Julia. O să um- 
plem o parte dintre spaţiile goale din vieţile noastre. 
Nu trebuie să fie o relaţie bazată pe sex. 

li mângâie spinarea, iar ea se relaxă, absorbindur-i 
îmbrățișarea ca o floare însetată de apă. Existau și ră- 
bufniri de dorinţă între ei, dar deocamdată asta nu era 
important. Acum conta armonia reinstaurată între ei. 

- Numai nu mă ţine la distanţă. 

Ea își lăsă capul pe spate, iar el văzu că avea lacrimi 
în ochi. 

- Uită de lege, Charles. Ar fi trebuit să te faci vânză- 
tor de maşini la mâna a doua. 

Dându-și seama că reuşise ce își propusese, el se rela- 
xă și zâmbi. 

- Poate că da. Ar reprezenta un pas în sus pe scara 
socială față de a meseria de avocat. 

Ea râse pentru prima dată cu adevărat după moartea 
lui Sam. Erau iarăși prieteni. 

Poate, cu voia lui Dumnezeu, într-o bună zi aveau să 
fie mai mult de-atât. 


Kate se bucură de petrecerea dată în cinstea demo- 
lării, dar, după o oră de flecăreli şi gustări, oboseala o 
copleşi. Se duse cu mașina la Grand Maya şi făcu o baie 
lungă, relaxantă. Apoi își puse halatul, scoase o sticlă 
cu vin mică și exagerat de scumpă din minibar și se 
trânti pe sofa. Visurile vagi pe care le avuse toată viața 
se transformaseră în realitate, iar rezultatele îi întrecu- 
seră aşteptările. 

Încerca să se decidă dacă era gata să se ducă la culcare 
şi să doarmă zece ore când Donovan se întoarse. 

- N-ai rezistat prea mult, spuse el. 

- Când am început să visez că mă vâr sub biroul lui 
Carmen şi să trag un pui de somn, mi-am dat seama că 
este cazul să închei seara. Îşi stăpâni un căscat. Abia aş- 
tept să mă întorc în Maryland și să am parte de câteva 
zile de linişte și pace. 

-Abia poimâine. Adu-ţi aminte că trebuie să mer- 
gem în San Francisco să inspectăm vechea clădire a 
unei bănci. 

- Uitasem. 

Sau, mai degrabă, nu dorise să-și amintească. N-o fi 
lăsând-o conștiința să se despartă de Alec într-un mod 
nedemn, dar uşor, însă asta nu însemna că avea să se 
distreze alegând calea dificilă. 

Donovan încălecă un scaun și îşi încrucişă mâinile 
pe spătar. 

- Dacă are timp... am putea lua cina cu Tom? 

Ea se trezi brusc. 

- De ce... să-i poţi spune în față că e un poponar? 

- Nu. Ca să-mi pot cere scuze că am fost un ticălos. 

Donovan nu fusese singurul ticălos - cu Sam lucruri- 
le stătuseră mult mai rău. Chiar și pentru Kate, cea mai 
drăgăstoasă soră mai mică, dezvăluirea lui Tom venise 
ca un șoc. 


Se întâmplase într-o sâmbătă de primăvară - ulti- 
ma primăvară a căsnicie ei -, iar ea planta flori de-a 
lungul aleii spre intrarea în casă, când fratele ei venise 
în vizită. 

Înalt, brunet și frumos, se apropiase păşind pe iarba 
proaspătă, expresia din ochi fiindu-i mai puţin relaxată 
decât ținuta. 

- Mai ai o săpăligă sau te distrezi de una singură? 

- La naiba, nu. Dacă Donovan ar fi fost acasă, l-aş fi 
pus să planteze petunii. 

Tom luase o săpăligă, se lăsase în genunchi de partea 
cealaltă a aleii din plăci de ardezie și începuse să sape. 
Lui Kate i se păruse liniștitor să-l aibă acolo, mai ales că, 
în ultimul timp, atmosfera dintre ea și Donovan fusese 
foarte încordată. 

Ar fi ajutat-o să stea de vorbă cu Tom? El era cel mai 
bun ascultător pe care îl cunoştea. Dar, dacă i-ar fi dez- 
văluit că Donovan era uneori puţin prea... puţin prea 
furios, fratele ei n-ar fi fost deloc obiectiv. Mai rău, i s-ar 
fi părut o trădare cumplită față de Donovan să discute 
cu altcineva despre căsnicia lor. 

- Kate, vreau să-ţi spun ceva. 

Își ridicase privirea, uitându-se la ea cu ochii albaştri 
atât de asemănători cu ai mamei lor. 

Ea se lăsase pe călcâie și îşi ștersese fruntea. 

- Tu și Rachel vă căsătoriți? Sunteţi dintotdeauna 
împreună. Acum, că ai terminat şcoala şi faci o grămadă 
de bani ca programator... 

- Nu! Nimic... nimic de genul ăsta. 

- Atunci, ce e? 

-N-o să mă însor cu nimeni. Niciodată. Pusese o 
mușcată într-o gropiță și bătătorise solul negru din jur. 
Când nu mai putuse întârzia cu răspunsul, trăsese adânc 
aer în piept şi își ridicase privirea spre sora lui. 

- Sunt homosexual, Kate. 

Ea clipise nedumerită, nefiind capabilă iniţial să pro- 
ceseze cuvintele. Apoi, înţelesese semnificaţia lor şi se 
albise la faţă. 

Tom rostise crispat: 

- Spune ceva, Kate. Te rog! 

Ea se întinsese peste alee și îl luase de mână. Cu toate 
că vestea o năucise, el tot Tom era, fratele ei. Degetele 
lui se strânseseră în jurul alor ei. 

- Îmi pare rău. Eu... trebuie să-mi pun ordine în 
gânduri. X 

Cum era posibil ca Tom să fie homosexual? li plă- 
ceau femeile, îi făcea plăcere compania lor. Dar, privind 
retrospectiv, își dăduse seama că atitudinea lui față de 
prietenele ei fusese mai degrabă frățească. 

Dumnezeule, cum fusese pentru Tom să ascundă 
ceva atât de fundamental despre sine? 

- Eu... mereu abia am așteptat ca tu să ai copii, ca 
eu să fiu mătușă. O să-mi lipsească asta. Dar sigur o să 
mă obişnuiesc. 

- Probabil mai repede decât mine, spusese el. 

- De când... de când știi? 

- De când mă ştiu... cred. Unele dintre primele amin- 
tiri sunt legate de faptul că înţelegeam că sunt altfel și 
că nu trebuie să vorbesc despre asta. Ani de zile, am 
încercat să neg ceea ce sunt, dar nu mai pot să trăiesc 
în minciună. 

Ea se gândise la Rachel Hamilton, cu care Tom se 
vedea încă de pe vremea liceului. 

- Rachel știe? 

- Şi-a dat seama cu puţin timp în urmă. 

-Şi cum a reacţionat? 

- Rachel o să fie o mare doctoriţă - a rămas perfect 
calmă. De fapt, ea a fost cea care a deschis discuţia, cu 
două săptămâni în urmă, spunând că a venit vremea 
să mă lămuresc ce-i de făcut în situația mea. Aproape 
că am leșinat din pricina șocului, dar, după ce mi-am 
revenit, am simţit o uşurare incredibilă să pot discuta 
deschis despre ceea ce sunt. Ea m-a încurajat să spun 
familiei. M-am gândit să încep cu tine, pentru că sunt 
cele mai mari șanse ca tu să... mă accepți. 

Vocea lui devenise șovăielnică. 

- O, Tom, cum să nu te accept? Se apropiase de el, în 
genunchi pe dalele de piatră. Eşti cel mai bun frate din 
lume și te iubesc. O să te iubesc întotdeauna. 

El o strânsese în braţe atât de tare, cât pe ce să-i 
frângă coastele. Rămăseseră îmbrăţișaţi vreme înde- 
lungată, în vreme ce lacrimile îi înțepau ochii lui Kate. 
El era cel mai cumsecade şi mai plin de compasiune 
om pe care îl cunoscuse vreodată, însă mulți aveau să-l 
judece prin prisma sexualităţii, fără a se osteni să afle 
altceva despre el. 

- Trebuie să-ţi fi fost atât de greu să duci singur aceas- 
tă povară. ` 

- N-a... fost uşor. li dăduse drumul şi se lăsase pe căl- 
câie. Măcar, nu mi-ai zis să nu mai bat niciodată la ușa 
ta. E un început bun. Dar îmi fac griji pentru cum va fi 
când le voi spune mamei și tatei. 

- Ei te iubesc, Tom. Nu ești cu nimic diferit astăzi 
față de cum erai ieri. N-o să te alunge pentru că eşti ceea 
ce eşti. 

- Cred că mama Va reacționa ca tine - va fi șoca- 
tă, dar va face faţă. Însă tata... Luase un pumn de pă- 
mânt şi îl fărâmițase în mână. Treaba asta o să-i frângă 
inima. A fost suficient de rău când am refuzat să-l 
urmez la PDI, dar asta este mult mai rău. Singurul lui 
fiu, un poponar. Un pederast. O să fie devastat, iar asta 
o să se transforme în furie. 

Probabil că Tom avea dreptate. Tatăl lor era încăpăţă- 
nat și un tradiționalist înrăit. Omul care nu îi permisese 
fiicei lui să lucreze în afacerea familiei avea să fie îngro- 
zit să afle că unicul lui fiu era homosexual. 

- O să fie supărat, dar o să-i treacă. Mereu îi trece. 

- De data asta, e diferit, Kate. Foarte diferit. Tom 
începuse să răsucească săpăliga în mâini. Nici lui Dono- 
van n-o să-i pice bine. 

- O să fie surprins, dar el te-a plăcut întotdeauna. 
De asemenea, este mai puţin implicat - este mai uşor 
să accepţi că ai un cumnat homosexual decât un fiu 
homosexual. 

- Adevărat. Dar te rog să nu-i spui până nu le zic ma- 
mei și tatei. Dezvăluirea asta chiar mă seacă de energie. 

- N-ai de ce să te grăbeşti, fu ea de acord. Acum, apu- 
că-te de treabă, fiindcă altfel n-o să-ți dau să mănânci 
la prânz. 

Fratele ei râsese, şi continuaseră amândoi să plan- 
teze flori. 

În anii ce urmaseră, Kate avusese uneori momente 
în care îşi dorise ca fratele ei să aibă o povară mai ușoa- 
ră de dus în viaţă, însă sexualitatea lui nu mai fusese 
niciodată subiect de discuţie între ei. El și prietenii lui 
reprezentaseră o mană cerească atunci când ea fugise 
în San Francisco, cu sufletul şi trupul rănite. Spriji- 
nul lor o ajutase să depășească perioada cea mai grea 
din viaţa ei. Nu Lar fi schimbat pe fratele ei nici dacă 

ar fi putut, deoarece îl iubea nespus de mult exact așa 
cum era. 
Dar alţii nu fuseseră la fel de toleranți. 


Kate îşi dădu seama că ţinea paharul de vin ca pe o 
armă. Şi Donovan observă. 

- Arăţi ca o pisică gata să-şi apere puii până la moarte, 
spuse el. 

- Îmi pare rău. Tom n-are nevoie ca eu să-l apăr. 

- M-am întrebat... din moment ce Tom locuieşte în 
San Francisco de atâţia ani... 

- Dacă e seropozitiv? Nu, Tom e în regulă. Dar Mick, 
„tovarășul lui de mult timp“, cum se spune în necrolo- 
guri, a murit cu trei ani în urmă. 

În acele ultime zile cumplite, ea îl ajutase pe Tom să-l 
îngrijească și plânsese zile în șir după înmormântare. 
După starea iniţială de devastare, Tom își purificase du- 
rerea lucrând la cămin şi oferindu-le forța şi compasiu- 
nea lui altor muribunzi. 

- Mick a fost un tip nemaipomenit. 

- [mi pare rău, zise Donovan. În ceea ce mă priveşte, 
faptul că a trebuit să-mi dau seama ce simt în privinţa 
lui Tom m-a ajutat mai târziu, când un prieten mi-a dez- 
văluit că și el este homosexual. În loc să mă arăt oripi- 
lat, am putut să-i zic: „Şi ce mare lucru? Hai la meci!“ 
A apreciat asta. 

- Păcat că n-ai avut mintea atât de deschisă şi când a 
fost vorba despre Tom. 

- Am fost un mare idiot. Plus că... pe vremea aia erau 
şi alte complicaţii. 

Asta era adevărat. 

- La o analiză mai matură, ce părerea ai acum des- 
pre Tom? 

- Că este un tip grozav, care preferă bărbaţii femeilor, 
rosti Donovan. Aș vrea să-i cer scuze pentru purtarea 
mea din trecut. Să mă umilesc un pic, să-mi pun cenu- 
şă-n cap, orice. 

- Probabil ar da roade dacă te-ai umili puţin. Tom nu 
e genul care să ţină supărarea. O să-l sun să văd dacă este 

liber. O s-o sun şi pe partenera mea. Chiar mi-e dor s-o 
am pe Liz prin preajmă. 

Se retrase în camera ei, conștientă de faptul că Dono- 
van se schimbase în cei zece ani. În bine. 


capitolul 23 


- Bun venit în Sa-a-an Fra-a-an-cis-co, Baghdad by 
the Bay!! cântă Kate, în vreme ce vântul îi biciuia pă- 
rul pe măsură ce ea accelera mașina închiriată, pe Bay- 
shore Freeway. 

Spre surprinderea ei, Donovan îi aruncase cheile 
spunându-i că acesta era teritoriul ei, așa că putea să facă 
pe șoferul pentru el. În vremurile de demult, el se insta- 
la automat la volan atunci când erau împreună, iar ea se 
simţea încântată să-l lase să conducă. 

Euforia dată de revenirea acasă o luă prin surprinde- 
re, căci se gândea că nu lipsise chiar atât de multă vre- 
me. În timp ce conducea spre nordul orașului, se decise 
că explicaţia era faptul că Donovan spusese că se afla pe 
teritoriul ei. Nu locuia în casa lui, nu era o neofită care 
învăţa mersul afacerii de la fostul ei soţ. În San Francis- 
co, era puternică şi deținea controlul. 

- De ce rânjești? întrebă Donovan. 

- Fiindcă oamenii sunt la fel de teritoriali ca lupii, iar 
acesta este teritoriul meu. 

- Asta înseamnă că de obicei te acoperi cu blană când 
e lună plină? 

- Poate. 

Dându-și seama că aproape flirta, își concentră aten- 
ţia asupra autostrăzii. Era una dintre acele zile perfecte 
care apar uneori iarna în Bay Area, după ce ploaia a 
spălat cerul, iar aerul este atât de strălucitor de limpede, 
încât poţi vedea fiecare clădire din East Bay. O zi în care 


! Bagdadul din Golf, poreclă dată orașului San Francisco în 1940, de 
către jurnalistul Herb Caen, pentru a reflecta probabil multicultura- 
lismul și caracterul său exotic (n.tr.) 

să te plimbi pe Fisherman's Wharf!, ca oricare alt turist, 
şi să mănânci supă de crab cu pâine fierbinte. 

În loc de asta, se duceau la birourile unui potenţial 
client al PDI, pentru a discuta despre o lucrare. Dar, 
după muncă, urma să vină vremea distracţiei şi o noap- 
te petrecută acasă la Kate, mulţumită lui Jenny Gor- 
don, care avea să stea la părinţi. În afară de scurta vizită 
pe care intenționa să i-o facă lui Alec Gregory, în acea 
seară, ziua se anunța amuzantă. 

Donovan, care privise golful, spuse: 

- Ar fi al naibii de uşor să dărâmăm Bay Bridge’. Ar fi 
necesare cel mult o sută de kilograme de explozibili. 

Puțin surprinsă, ea întrebă: 

-Te uiţi mereu la construcții gândindu-te cum să le 
demolezi? 

- Mereu. 

În curând avea să ajungă să facă şi ea la fel. 


În vreme ce Kate pornea mașina în faţă la El Dorado 
Bank, Donovan slăbi nodul cravatei. Vizita pe care el, 
Kate şi agentul imobiliar al băncii o făcuseră în clădi- 
rea care urma a fi demolată decursese fără complicaţii, 
cu toate că, la întâlnirea de la sediul firmei, apăruse pe 
neaşteptate şi preşedintele acesteia. 

-Mă întreb de ce a venit și preşedintele pentru o trea- 
bă atât de banală. 

- A fost atras de strălucirea PDI, firește, zise Kate. 
L-ai impresionat. O să obţii proiectul demolării vechiu- 
lui său turn de birouri. 

- Sper să ai dreptate. Este greu de spus când vine vor- 
ba despre baracudele corporatiste. 

Ea opri la un semafor. La colţul străzii, un mim distra 
un mic grup de turiști fascinaţi sau, poate, uimiți. 

- Crede-mă, baracudele te-au plăcut. 

Privirea lui alunecă spre genunchiul care se între- 
zărea prin despicătura lungii fuste, acolo unde nastu- 
rii înşiraţi din talie până la tiv nu mai erau încheiaţi. 


! Cheiul Pescarului 
* Podul Golfului 

Ea îi lăsase descheiaţi până deasupra genunchiului, 
pentru a-şi etala picioarele încălțate cu cizme elegante. 
Remarcabil cum această combinaţie era mult mai pro- 
vocatoare decât o simplă fustă scurtă. 

- Tu ești cea care l-a impresionat. Dacă ţi-ai mai fi des- 
cheiat unul dintre nasturii ăia, ţi-ar fi căzut în poală. 

- Când are de-a face cu baracude, o femeie trebuie să 
se folosească de toate armele. De ce crezi că mi-am pus 
această fustă? A mai dat rezultate şi altă dată. 

- N-ai pic de rușine. Şi eu care credeam că toate întâl- 
nirile tale de afaceri au decurs în spiritul profesionalis- 
mului și al inteligenţei reținute. 

- La naiba! Speram că n-o să te prinzi. 

Relaxat de schimbul de replici dintre ei, Donovan 
privi orașul. Kate avusese o contribuţie importantă la 
succesul acelei întâlniri, chiar dacă Randolph presupu- 
sese iniţial că ea era secretara sau prietena lui Donovan, 
dacă nu amândouă. Mintea ei îl impresionase pe preșe- 
dintele companiei la fel de mult ca fusta. Dacă PDI ob- 
ţinea contractul, Kate avea un mare merit. Nick Corsi 
făcuse o ofertă pentru acel proiect, dar, chiar dacă ar fi 
venit cu soţia, Angie nu era Kate. 


Lui Donovan nu-i plăcea să dea ochii cu oamenii pe 
care îi insultase, iar Tom Corsi nu făcu să-i fie deosebit 
de ușor. Fostul lui cumnat se afla deja la Khyber Pass, 
restaurantul afgan din apropierea casei lui Kate, unde 
stabiliseră să se întâlnească pentru a cina. Se ridică în 
momentul când Kate şi Donovan se apropiară de masă. 
Înalt și zvelt, avea părul negru al tatălui său și ochii al 
baștri ai mamei. Pe chipul lui se vedea deceniul care 
trecuse - şi, poate, câţiva ani în plus. 


Tom avusese mereu o fire deschisă, dar, astăzi, ochii 
lui erau duri precum cremenea. După ce o îmbrăţișă pe 
Kate, îi spuse lui Donovan: 

- A trecut mult timp. 

- Prea mult. De ani de zile, am tot vrut să-mi cer scu- 
ze. În loc să încerc să te ajut, am înrăutățit lucrurile. 

Donovan îi întinse mâna. După o scurtă pauză, Tom 
acceptă să i-o strângă. 

- Scuzele sunt acceptate. 

Era un început. Se așezară, iar Kate preveni orice 
tăcere stânjenitoare lansându-se într-o descriere însufle- 
țită a exploziei din Las Vegas. 

Câteva minute mai târziu, Liz Chen apăru, cerân- 
du-şi iertare că întârziase. Micuţă și graţioasă, cu o claie 
de păr negru, era o sanfranciscană perfectă, cu un ames- 
tec de trăsături chineze și europene. 

- Deci tu ești infamul Donovan, rosti Liz. 

Mâna îi era mică, dar strângerea, fermă. 

- Nu cred că vreau să ştiu ce înseamnă asta. 

Acesta era cu adevărat teritoriul lui Kate - avu impre- 
sia certă că drăguţa şi micuța Liz avea să-i frângă gâtul 
dacă bănuia că el urma să-i facă viaţa amară lui Kate. 

- De fapt, ceea ce te face infam este faptul că ea a spus 
atât de puţine despre tine. Liz îl sărută cu afecţiune pe 
Tom, apoi se aşeză vizavi de Donovan. California e pli- 
nă de foşti soţi, și cel mai adesea auzi mult prea multe 
despre ei. Kate a fost atât de discretă, încât am putut să 
speculez la nesfârșit. 

- lar Liz are o imaginaţie foarte bogată, sublinie Kate. 

Înainte ca Liz să poată da glas speculațiilor, veni chel- 
nerul pentru a lua comanda de băuturi, iar conversaţia 
se îndreptă în altă direcţie. Deşi Tom nu-i spuse nimic 
lui Donovan, flecăreala lui Kate și a lui Liz făcu ca acest 
aspect să nu fie evident. 

Relaxarea se sfârși odată cu mâncarea. După ce farfu- 
riile fură strânse, Tom îi spuse lui Kate: 

- Ştiu că tu și Liz abia aşteptaţi să vorbiţi despre ches- 
tiuni profesionale, așa că o să-l iau pe Donovan la o 
plimbare. Ne putem întâlni la tine acasă, peste vreo oră, 
pentru un desert și cafea. 

Kate îl privi pe fratele ei cu ochii mijiţi. 

- Bine. O să iau niște „urechi de elefant“ de la Khyber 
Pass. Totuși, vă avertizez că, dacă întârziaţi prea mult, 
s-ar putea să nu mai găsiţi nici una. 

După o scurtă ciorovăială în privinţa notei de plată, 
pe care Liz o câştigă explicând că aflase atât de mul- 
te despre demolări, încât, cu siguranţă, cheltuiala era 
deductibilă, Tom îl conduse pe Donovan afară. Era în- 
tuneric, iar luna februarie în San Francisco era umedă 
şi mușcător de friguroasă. 

Merseră o vreme în tăcere, pe coama unui deal. 
Splendoarea luminilor aurea suişurile şi coborâşuri- 
le oraşului. Întrebându-se dacă ar trebui să vorbească, 
Donovan se uită la Tom, al cărui chip era rece şi rezer- 
vat. Nu, era mai bine ca Tom să facă prima mișcare, 
fiindcă el dorise această întâlnire. 

La baza lungului deal, trecură pe lângă o biserică 
sărăcăcioasă în stil misionar, ceața palidă înfășurându-se 
în jurul clopotniţei. 

- Te mai duci la liturghie? întrebă Tom. 

Nu la asta se aștepta Donovan. 

- Nu, în ultima vreme nu. 

Tom se întoarse spre ușa din faţă a bisericii. 

- Atunci, haide să facem o vizită. E bine pentru corp în- 
tro noapte friguroasă. Beneficiul pentru suflet e opțional. 

- Este biserica ta? 

- Nu, locuiesc la câţiva kilometri depărtare, într-o 
altă parohie, dar trec pe-aici în mod frecvent. Tom făcu 
o mătanie, apoi porni agale pe culoarul din stânga. Îmi 
plac bisericile. De orice fel. Ideea mea de vacanţă este să 
mă retrag la o mănăstire din New Mexico. 

În lumina slabă, Donovan văzu Calea Crucii pictată 
în stil spaniol tradiţional. Cu toate că era diferită de bi- 
sericile copilăriei lui, și-ar fi dat seama și cu ochii închiși 
că era catolică. 

Deceniile de tămâie arsă și de evlavie saturaseră lem- 
nul și tencuiala. 

- Cum împaci atitudinea oficială a bisericii față de 
homosexuali cu credinţa ta? 

- Biserica înseamnă mai mult decât cărămizi, și mor- 
tar, şi edicte. Îi accept defectele chiar dacă ea nu mă 
acceptă pe mine. Din fericire, San Francisco are destule 
parohii deschise față de homosexuali. Acesta este unul 

dintre numeroasele motive pentru care m-am mutat 
aici. Se opri lângă suportul pentru lumânări, unde ardea 
doar o singură lumânare, aproape pe terminate. După 
ce vâri câteva monede într-o cutie metalică, luă o lumâ- 
nare nouă şi o aprinse de la cea pe cale să se stingă. 

- Pentru tata, rosti el încet. Cu capul lui tare ca piatra 
şi inima sa generoasă. 

Trecuseră ani de zile de când Donovan nu mai aprin- 
sese o lumânare pentru nimeni, iar acum se simţi izbit de 
puterea simbolistică a gestului. Triumful luminii asupra 
întunericului. O purificare prin foc a sentimentelor com- 
plicate. Scoase o bancnotă de zece dolari din portofel și 
o împături pentru a intra prin fanta cutiei. Apoi, luă o 
lumânare albă și scurtă și o aprinse de la a lui Tom. 

- Pentru Sam, care, poate, a fost un tată mai bun pen- 
tru mine decât pentru tine. 

Aprinse o altă lumânare pentru Mary Beth, draga lui 
surioară care nu apucase să se facă mare. O alta pentru 
mama lui, a cărei profundă credinţă religioasă rămăsese 
neclintită în ciuda suferințelor pe care le îndurase. Apoi, 
aprinse o lumânare pentru tatăl lui, care făcuse lucruri 
groaznice, dar care nu fusese întotdeauna un om rău. 

Ardeau acum suficiente flăcări pentru a crea o căl- 
dură perceptibilă. Mânat de impuls, Donovan mai 
aprinse una. 

- Pentru Mick. 

Tom îl săgetă cu privirea. 

-Mi-a spus Kate. Știu cât de greu este să pierzi pe 
cineva drag, indiferent din ce motiv, adăugă Donovan. 
În ceea ce mă privește, n-am fost niciodată deranjat de... 
de orientarea ta, ci de efectul pe care l-a avut această dez- 
văluire asupra tatălui tău. Încă de când i-ai mărturisit, 
am regretat că dorința mea de a-l susţine pe Sam a părut 
un atac la adresa ta. Am regretat mult acest lucru. 

- Mi-am dat seama de asta, în cele din urmă. Am fost 
chiar bucuros că Sam te-a avut pe tine după ce a distrus 
atât de rău relaţiile cu mine şi cu Kate. Tom aprinse o 
altă lumânare și o puse pe rândul cel mai de sus al su- 
portului. Ce vrei de la Kate? 

Ajunseseră la punctul culminant al discuţiei. 

- Ce te face să crezi că vreau ceva? 

- Lasă jocurile, Donovan. 

- Ţi-a spus Kate de ce m-a părăsit? 

Tom încuviinţă din cap. 

- Din câte ştiu, doar doi oameni au auzit adevărul 
de la ea. 

- Vreau ca ea să treacă peste răul pe care i l-am făcut. 
Apoi... vreau să se îndrăgostească din nou de mine. 

Tom nu reacţionă în nici un fel. 

- O vrei pe ea sau sentimentul de iubire nebună pe 
care îl ai la nouăsprezece ani? 

- Pe Kate o vreau, rosti el. Dumnezeu ştie că n-o me- 
rit, dar ea mă face să simt ce nu reuşeşte nimeni altcine- 
va. Eu... aş face orice pentru ea. 

- Dacă spui tu. Şi ea cu ce s-ar alege dacă aţi reînnoda 
relaţia? 

Bună întrebare. 

- Din punctul meu de vedere, nu există un alt bărbat 
care s-o iubească la fel de mult cum o iubesc eu. 

- De aia ai lovit-o? 

Cuvintele reci fură ca o palmă peste față. 

- Cumplitul adevăr este că iubirea și violenţa au fost 
indiscutabil interconectate. 

- Recunoaşterea este un pas în direcția bună, însă 
sexul și violența reprezintă un amestec primejdios. Une- 
ori, fatal. ÎL privi îndurerat pe Donovan. Ar trebui să 
ştii asta. 

- N-am uitat pentru nici măcar o singură afurisită de 
clipă. Se întrebă dacă avea sens să aprindă o lumânare 
pentru o căsnicie moartă. Merita o încercare. În vreme 
ce apropie fitilul de o flacără, întrebă: O să-i spui lui 
Kate ce ţi-am zis? 

- Dacă nu mă întreabă, nu. Trebuie să se lămurească 
singură. 

- Bine. 

Donovan nu era încă pregătit să-i ofere inima pe tavă, 
nu în condiţiile în care ea era probabil dornică să i-o 
calce în picioare. 

Tom se îndepărtă de suportul pentru lumânări, 
oprindu-se pentru a face o altă mătanie. De data aceas- 
ta, Donovan îi urmă exemplul. Ritualurile vechi te fă- 
ceau să te simți oarecum mai bine. 

După ce ieşiră din biserică, Tom spuse: 

-E vremea să ne ducem la Kate. Sunt gata să beau 
cafea şi să mănânc „urechi de elefant“. 

- Cafeaua e în regulă, dar o să am nevoie de niște 
explicaţii înainte de a mânca vreo ureche de elefant. 

- Sunt foi de aluat fraged, cam de dimensiunea unei 
farfurii, presărate cu zahăr pudră şi cu nucșoară. 

- A, versiunea afgană a gogoșilor prăjite. Pot să mă- 
nânc aşa ceva. 

După câteva străzi, Tom întrebă: 

- A vorbit vreodată tata despre mine? 

-Naa făcut-o ani de zile, dar, chiar înainte de a face 
ultima verificare la Jefferson Arms, a spus că poate ar 
trebui să-ți dea un telefon. 

- Dumnezeule! Serios? 

- Serios. 

- Probabil s-a gândit multă vreme până să mă treacă 
în testament. Păcat că n-a apucat să-mi dea telefon. 

- Testamentul a fost o modalitate de a-și cere scuze. 
Nu s-a priceput să facă primul pas, aşa că la făcut pe 
ultimul. 

- Uneori, m-am întrebat dacă n-ar trebui să iau un 
avion spre Baltimore și pur și simplu să intru neanunţat 
în casă. Cum crezi că ar fi reacţionat? 

- Sincer, nu știu. Poate că ar fi explodat, dar există 
şansa să-ți fi dat un pahar cu vin roşu sau să-ți fi arătat o 
casetă cu înregistrarea ultimei demolări. 

-Cred că ar fi trebuit să-mi asum riscul şi să-i fac o 
vizită, dar... mi-a fost teamă. Viaţa mea decurgea bine, 
eram fericit. M-am temut îngrozitor că, dacă m-aș fi în- 
tors în Baltimore și aș fi dat ochii cu Sam, m-aș fi pier- 
dut, spuse Tom. Pare absurd când o exprimi în cuvinte. 

Donovan se gândi de câte ori își propusese să ia un 
avion spre San Francisco, pentru a o vizita pe Kate, pen- 
tru ca apoi să se răzeândească. 


“Focul ascuns 205 


- Respingerea doare. Doare ca naiba. Nu te învinovă- 
ţi că nu ţi-ai asumat riscul de a fi iarăși ţinta intoleranţei 
lui Sam. 

- Mulţumesc, Donovan! șopti Tom. 

- Cu plăcere. Acum, că tu ai avut ocazia să-mi spui cât 
de mârșav a fost comportamentul meu, mi-a venit şi mie 
rândul. De ce n-ai venit să-ţi vezi mama? Julia are nevoie 
de tine, dar n-o să-ţi ceară să vii. 

- Am încercat s-o conving să mă viziteze. 

- Nu-i suficient. Are nevoie să știe că îţi pasă îndea- 
juns cât să te desprinzi de viaţa ta și să faci ceva ce ai pre- 
fera să eviți. Tu și Julia nu mai sunteţi atât de apropiaţi 
cum aţi fost cândva, dar ea e totuşi mama ta. A făcut tot 
ce a putut mai bine într-o situație imposibilă. Nu lăsa ca 
problemele pe care le-ai avut cu Sam să te împiedice să 
faci ceea ce trebuie. 

Ceaţa se îngroșa - rece și misterioasă. Când ajunseră 
pe creasta dealului, Tom spuse: 

- Detest când cineva îmi zice că sunt un ticălos și are 
dreptate. 

-Nu ești un ticălos, dar ai şi tu partea ta din încăpă- 
ţânarea şi orgoliul Corsi. 

- Ce gând cumplit. Dar... ai dreptate. 

Date fiind ravagiile pe care orgoliul le făcuse în vieţile 
lor, ale tuturor, Donovan înţelegea de ce era considerat 
un păcat capital. 


capitolul 24 


Casa lui Kate era tipică pentru San Francisco, mi- 
cuţă, în stil victorian, cu ferestre boltite și lemn vopsit 
pentru a evidenția înfăţişarea cochetă. Inăuntru, Kate 
şi Liz stăteau ghemuite pe o canapea mare, vorbind și 
bând cappuccino în vreme ce un motan de culoarea 
marmeladei torcea posesiv în poala lui Kate. Chiar 
dacă ea nu s-ar fi aflat acolo, Donovan ar fi știut de la 
intrare că era casa lui Kate. Personalitatea ei se simţea 
în fiecare ungher. 

Se uită în jur, remarcând că reuşise să obțină un 
spațiu deschis fără a-i afecta aerul retro. Ar fi fost de 
aşteptat ca un arhitect să aibă o casă mare, dar Kate re- 
nunțase la acest aspect în favoarea creării unei atmosfe- 
re primitoare. Mobila retapiţată, mulurile și materialele 
texturate care parcă implorau să fie atinse, toate degajau 
o căldură aparte. La fel și eclecticele obiecte micuţe afla- 
te în spaţiile goale de pe rafturile cu cărți, şi selecția de 
fotografii cu familia şi cu prietenii, aranjate artistic pe 
un perete. 

Renovarea realizată de Donovan fusese făcută cu dă- 
ruire și cu grijă migăloasă, însă el era inginer până în 
măduva oaselor. Detaliile speciale care făceau ca o casă 
să fie memorabilă nu intrau în sfera lui de abilităţi. 

- Este o casă minunată, Kate. 

- Mulţumesc. După ce am de-a face cu tot felul de 
clienţi excentrici, este o plăcere să mă întorc acasă şi 
să fac exact ce vreau. Kate se ridică de pe canapea. 
Cappuccino? 

- Te rog. 

Donovan îi dădu haina sa lui Tom, apoi studie co- 
lecţia de fotografii. Kate şi cele mai vechi prietene ale 
ei erau fotografiate împreună pe o plajă din California, 
probabil la reuniunea de zece ani de la absolvirea şcolii. 
Val îi pomenise cândva despre această întâlnire. Alături 
se afla o poză a lui Tom şi a unui bărbat cu barbă roșca- 
tă, un bărbat cam prea slab, dar cu un zâmbet minunat. 
Probabil Mick. După cum spusese şi Kate, părea un tip 
grozav. Mai erau o mulțime de alte fotografii cu rude și 
cu prieteni, inclusiv cu oameni pe care nu-i recunoscu. 
Nu exista nici una cu fostul soț al lui Kate, ceea ce nu 
era o surpriză. 

Intercalate printre poze se aflau câteva certificate 
înrămate, de la diverse grupuri comunitare. Aparent, 
Kate îşi donase timpul și talentul unor proiecte precum 
realizarea unui teren de joacă. Friends School putea să 
fie mândră de ea. Luate împreună, fotografiile și certi- 
ficatele alcătuiau portretul unei vieţi. Își crease o viaţă 
frumoasă aici, în San Francisco. 

Kate se apropie şi îi dădu o cană din care se zărea un 
moţ de frişcă. 

- Îmi imaginez că tu și Tom aţi reuşit să îngropaţi 
securea războiului în altă parte decât între omoplaţii 
celuilalt. 

- Da. A fost bine că am limpezit atmosfera. 

Li se alăturară lui Liz și lui Tom. Cafeaua și desertul 
fură luate într-o atmosferă mai relaxată decât cina, iar 
„urechile de elefant“ aveau un gust mai reuşit decât nu- 
mele. Partea cea mai bună fu mustaţa de zahăr pudră 
pe care și-o făcu Kate şi mișcarea delicată a limbii când 
şi-o linse. 

Petrecerea se sparse pe la 9.30, când Liz și Tom pleca- 
ră împreună, pentru ca el s-o poată conduce până la ma- 
şină, înainte de a-și continua drumul spre apartamentul 
lui. După ce își luă rămas-bun de la ei, Kate zăbovi pe 
mica verandă, privirea rătăcindu-i peste oraș. 

- Nu-mi pot imagina San Francisco fără dealuri. 
Când am venit prima dată aici, m-am tot întrebat cum 
de reușesc oamenii să se descurce pe aceste dealuri 
abrupte atunci când se formează gheaţă pe străzi. 

-Şi eu am avut aceeași reacţie. Presupun că răspun- 
sul e că nu se formează niciodată gheaţă. 

- Corect. Se răsuci către el, relaxarea de mai devre- 
me dispărând. O să ies puţin. Trebuie să mă întâlnesc 
cu cineva. 

El se simţi tensionat. 

- Cu prietenul tău. 

- Da. Își luă haina din cuierul din lemn arcuit. N-ar 
trebui să întârzii prea mult. 

Donovan izbuti să-și păstreze cumpătul în vreme ce 
ea cobori treptele. Închise ușa, apoi se îndreptă orbește 
spre sufragerie. 

Ea se ducea să se vadă cu alt bărbat. 

„Hristoase!“ Altădată ar fi tras un pumn în perete 
sau poate ar fi sfărâmat un scaun, dar, printre altele, 
învățase că exprimarea violentă a furiei nu făcea, de re- 
gulă, decât să amplifice furia. Se lăsă să cadă pe canapea, 

îşi sprijini coatele pe genunchi și îşi îngropă capul în 
palme, sângele bubuindu-i în tâmple. 

Trebuia să treacă peste asta. Căsătoria lor se încadra 
la capitolul istorie antică. Indiferent de speranțele lui 
secrete, nu avea nici un fel de drepturi legale sau morale 
asupra ei. Kate avea tot dreptul să se îndrăgostească de 
cine voia. Şi nici el nu dusese o viaţă de celibat. 

Se sili să şi-o imagineze în pat cu alt bărbat. Râzând, 
transpirând, împărtășind intimităţi de îndrăgostiţi. 
Mâini mari de bărbat şi trupul lui deasupra ei; Kate 
răspunzându-i cu pasiune, ochii fiindu-i umbriţi de plă- 
cere, după cum își amintea atât de bine. 

La început, acele imagini aproape că îi făcură rău 
fizic. Treptat, furia lui se diminuă până la un nivel mai 
suportabil. Se gândi că ar trebui să fie încântat că reu- 
şise să se controleze, că nu lăsase furia să se manifeste. 
Dar se întrebă dacă avea să vină vreodată ziua când 
mânia nu avea să mai clocotească în el, gata să dea 
pe dinafară. 

Probabil că nu. 


Luminile erau aprinse în casa lui Alec. Kate zăbovi în 
mașină, gândindu-se la anul când îl cunoscuse. ÎL întâl- 
nise pe Alec Gregory când acesta apelase la firma Chen 
and Corsi pentru a-i renova bucătăria. li plăcuse treaba 
făcută de ea și o plăcuse și pe ea. Sentimentul fusese 
reciproc, așa că relaţia lor venise de la sine. 

Un telefon dat mai devreme la biroul lui Alec îi con- 
firmase faptul că el se întorcea din călătoria în Asia 
târziu în acea după-amiază, aşa că îi lăsase un mesaj pe 
robot, comunicându-i că avea să treacă pe la el în acea 
seară. li cunoştea rutina. El urma să-şi petreacă seara 
acasă, verificându-şi corespondenţa şi punându-și rufele 
la spălat. În trecut, ar fi invitat-o pe la el mai târziu, dacă 
era liberă. 

Luându-și inima în dinţi, Kate cobori din mașină și 
urcă treptele pentru a suna la ușă. El deschise repede, 
întâmpinând-o cu un zâmbet. În vârstă de treizeci și 
ceva de ani, Alec Gregory avea părul castaniu, ondulat, 

maxilarul pătrăţos care s-ar fi potrivit de minune într-un 
poster pentru recrutare de agenţi FBI şi preferinţe ves- 
timentare scumpe. În seara aceea, asta însemna un pu- 
lover de cașmir gri, care îi punea minunat în valoare 
ochii de un cenușiu-deschis. 

Liz, care îl înţepa ca o pisică nervoasă pe Alec, spu- 
nea că era un tânăr prosper și obsedat de muncă şi care 
nu avea să își lase vreodată trupul bine întreţinut să fie 
atins de alte haine decât cele de designer. 

- Kate, minunată sincronizare. Tocmai voiam să te 
sun. Abia m-am întors de la Singapore și sunt groaznic 
de obosit din cauza diferenţei de fus orar, dar stomacul 
meu pare convins că-i este foame. Mâncăm ceva? 

Înainte de a apuca s-o sărute, ea trecu pe lângă 
el. Ea fusese cea care găsise deosebita comodă japo- 
neză pe care el o folosea ca măsuţă în hol şi îl convinsese 
să o cumpere. 

- Îmi pare rău, nu pot să stau. Am trecut doar pentru 
că vreau să vorbesc cu tine. 

O urmă în sufragerie, unde un maldăr de plicuri um- 
plea un scaun. 

- Sunt bune și câteva minute decât deloc. Mama ta 
se simte bine? 

O cunoscuse pe Julia când aceasta o vizitase pe Kate 
în San Francisco, iar cei doi se plăcuseră. 

- Pe cât de bine e de așteptat de la o femeie care toc- 
mai și-a pierdut soţul cu care a fost măritată mai bine de 
treizeci şi cinci de ani. 

-Ai dreptate, prostească întrebare, zise el jenat. 
Transmite-i gândurile mele bune. 

- Florile pe care i le-ai trimis au fost minunate. 
Flecăriseră destul. Tata a lăsat un testament nebunesc, 
din cauza căruia voi fi nevoită să stau în Maryland un 
an de zile. M-am mutat deja, iar aceasta este doar o scur- 
tă vizită. Eu... am vrut să-mi iau personal rămas-bun de 
la tine. 

- Deci acesta e motivul pentru care mesajele tale 
erau atât de criptice. Ei bine, ne putem descurca un an. 
Eu zbor în mod regulat pe coasta de est, iar tu poţi veni 

aici, din când în când. N-o să fie chiar atât de rău. Zâm- 
bi. Absența face ca inima să tânjească mai mult, dar 
afectează şi alte părți ale corpului. 

- Alec, nu. N-o să funcționeze, spuse ea. Condiția 
din testamentul tatălui meu este să locuiesc în aceeași 
casă cu fostul meu soț. Nu e nimic romantic în acest 
aranjament, dar nu-mi imaginez cum aș putea menţine 
în același timp o relaţie la distanţă. 

El se holbă la ea. 

- Glumeşti, nu? Nici un testament nu te poate sili să 
faci ceva atât de... atât de medieval. 

- Nu sunt silită. 

- Atunci, de ce o faci? Ce este atât de important încât 
să renunţi la viaţa ta pentru un an de zile? 

Ea se gândi din nou la motivele pentru care o făcea. 

- Parţial, mă mut înapoi pentru a fi parte din afa- 
cerea familiei, dar şi pentru că asta reprezintă o şansă 
de a clarifica sentimentele pe care le-am ignorat prea 
mulți ani. 

- Cu alte cuvinte, vei fi atât de ocupată făcând ordine 
în sentimente împreună cu fostul tău soț, încât nu e loc 
pentru mine în viaţa ta. 

- Eu... n-am crezut că ai vrea să încerci să menţinem 
relaţia în condiţiile în care eu mă voi afla la cinci mii de 
kilometri distanţă. 

Chipul lui se încordă, făcându-l să pară cu zece ani 
mai în vârstă. 

- Nu? Am sperat că, în cele din urmă, vom ajunge 
în punctul în care următorul pas logic să fie căsătoria. 
Cred că mă amăgeam singur. d 

Dacă ar fi cerut-o, oare ea ar fi acceptat? Poate. Il plă- 
cea mai mult decât pe oricine altcineva cunoscuse după 
divorț. Poate că dorința de a se așeza la casa ei și de 
a avea o familie ar fi făcut-o să considere o idee bună 
mariajul cu Alec. 

Dar faptul că se înțelegeau bine nu echivala cu iubi- 
rea. Iubire înseamnă să tânjeşti după o altă persoană cu 
fiecare fibră a fiinţei tale. Să te simţi complet doar 
în prezenţa sa. Ea nu mai experimentase o asemenea 

profunzime a sentimentelor de ani de zile - aproape că 
uitase că era posibil. Revăzându-l pe Patrick, își amintise 
cum era să iubești, şi, amintindu-și, nu mai putea accep- 
ta mai puţin de-atât. 

- Îmi pare rău. Eu... chiar nu mi-am dat seama că tu 
simţi asta. 

- N-ai vrut să ştii. 

O tăcere grea și inconfortabilă se aşternu între ei. 

-Ai dreptate. N-am dorit să ştiu multe lucruri. 
De aceea trebuie să stau în Maryland - ca să-mi dau 
seama unde m-am abătut de la traiectorie şi cum să re- 
vin pe ea. Îmi pare rău, Alec. N-am vrut niciodată să 
te rănesc. 

- Ştiu asta, Kate. Doar că... nu arunca numărul meu 
de telefon. N-o să stau acasă să aştept, dar, dacă te în- 
torci, poate că încă o să fiu liber. 

- O să mă întorc. Dar, deocamdată, rămas-bun și 
Dumnezeu să te binecuvânteze. 

- Ai grijă de tine, Kate. 

O trase într-o ultimă îmbrăţișare. Tristeţea din vocea 
lui o aduse pe punctul de a izbucni în plâns, dar șoapta 
lui, „Te iubesc“, fu cea care o trimise în noapte cu lacri- 
mile șiroind pe obraji. 


Lui Donovan îi era imposibil să se ducă la culcare, 
așa că se trânti pur şi simplu pe una dintre canapele, 
în vreme ce în mintea lui se învârteau aceleași gânduri. 
Sunetul cheii în broască îl făcu brusc atent. 

Kate intră, șuviţe de păr blond unduindu-se jucăușe 
în jurul chipului ei, ca și cum ar fi fost răvășite de mâna 
cuiva apropiat. El rămase nemișcat, neîngăduindu-și să 
reacționeze în vreun fel. 

- Dacă te interesează, spuse ea, bărbatul cu care m-am 
culcat în ultimul an se numeşte Alec. 

- Nu aveam nevoie să ştiu asta. 

- E un iubit grozav. Surprinzător de zburdalnic pen- 
tru un vrăjitor al finanţelor. Ne smulgeam hainele unul 
de pe celălalt. Dădeam nume părţilor favorite din trup. 

Se opri lângă Donovan, atât de aproape, încât mai 
aveau foarte puțin și se atingeau. 

- Dimineţile de duminică erau cele mai grozave. 
Mâncare, sex și Chronicle. Sexul era chiar mai bun decât 
vafele belgiene. Alec era foarte gustos cu sirop. Obişnu- 
ia să... 

- Încetează! Donovan sări în picioare şi o prinse de 
braţe pentru a nu fi trântită de mișcarea lui bruscă. 
Ce încerci să faci, Kate? Mă provoci să dovedesc că sunt 
la fel de rău pe cât îţi amintești? 

- Poate că asta vreau. Atunci... atunci aș avea un mo- 
tiv să mă bat. Să ţip şi să fiu furioasă. 

Vocea ei era ezitantă. 

- Asta-i o nebunie. Al naibii să fiu dacă o să te ajut să 
dovedeșşti cât de neisprăvit sunt. 

li dădu drumul şi făcu un pas îndărăt. Furia ei se 
transformă în nefericire pură. 

- Mi-a spus că mă iubeşte, Patrick. Nu mi-a mai zis-o 
niciodată înainte, deoarece ştia că nu voiam s-o aud. 
Ar fi putut să fie atât de multe între noi, dar eu n-am 
îngăduit. Nici măcar nu mi-am dat seama! Ce-i în nere- 
gulă cu mine de nu pot iubi sau nu-i pot îngădui unui 
bărbat să mă iubească? 

El o trase pe canapea, ţinând-o în braţe în vreme ce 
ea suspina. ` 

- Eşti capabilă de iubire, cara. li mângâie părul mătă- 
sos. De iubire nesfârșită, altruistă, generoasă. Poate că 
această capacitate este acum profund înghețată, dar nu 
se poate să fi dispărut. Face parte din tine. 

Se gândi la Val și la cât de orb fusese el în fața orică- 
ror căi pe care ar fi putut-o lua acea relație. Pentru doi 
oameni presupus inteligenţi, el și Kate își dăduseră cu 
adevărat vieţile peste cap. 

În vreme ce agitația lui Kate se domolea, el deveni 
neplăcut de conștient de cât de mult dorea să continue 
să o ţină în braţe. Arcuirea trupului ei lipit de al lui îi 
era la fel de familiară ca bătăile propriei inimi. li masă 
spinarea, simțind cum încordarea se diminua. 

Senzualitatea prinse viaţă, puternică și inconfunda- 
bilă. Pulsul lui se acceleră, trimiţându-i sânge fierbinte 
prin vene. Rămase nemișcat, întrebându-se ce s-ar în- 
tâmpla dacă ar săruta-o uşor sau dacă mâna lui s-ar 
îndrepta spre una dintre acele curbe ale corpului ei pe 
care și le amintea prea bine. Ea se simţea singură, tânjea 
după alinare... 

Pâlpâirea unei scântei de rațiune îl făcu să se con- 
troleze. Chiar dacă ea dorea, el ar fi un nenorocit dacă 
ar acţiona astfel. Și, desigur, el promisese să n-o atingă, 
cu toate că era greu să-și amintească asta când ea se 
aruncase plângând în braţele lui. 

O mai ţinu un moment, simțind chemarea ca de si- 
renă a trupului ei. Gândul de a se afunda în ea, de a se 
uni cu femeia care i se imprimase în suflet era aproape 
insuportabil. Poate că intimitatea ar crea o punte peste 
abisul care îi despărțise atât de mult timp. 

„Nu.“ În perioada căsătoriei lor, sexul fusese cireașa 
de pe tort şi leucoplastul care acoperise rănile, dar nu 
rezolvase niciodată problema de fond. N-ar face-o nici 
acum. Dacă le era menit să aibă un viitor împreună, era 
necesar ca minţile lor să se înțeleagă înainte ca trupurile 
să se contopească. 

Și, în afară de asta, el nu voia să fie din nou ticălosul 
care ar fi dacă ar profita de nefericirea ei din aceste cli- 
pe, iar ea avea să regrete mai târziu. Suspinând adânc, 
se desprinse de ea şi se retrase spre celălalt capăt al cana- 
pelei. Încercând să-şi menţină vocea egală, de parcă ar fi 
continuat o conversaţie, el spuse: 

- Prima iubire e simplă, Kate. Este mai mult instinc- 
tivă. Dar tu te-ai ars rău, așa că trebuie să înveţi cum 
să iubeşti din nou. După cum a zis mama ta, trebu- 
ie să ne împăcăm amândoi cu trecutul şi să mergem 
mai departe. 

Ea se îndreptă de spate, nasul fiindu-i adorabil de 
rozaliu. 

- Sunt deschisă la sugestii despre cum să fac asta. 
Ai vreuna? 

- Am început povestea asta cu anul petrecut împre- 
ună fixați pe vechile poziții. Tu n-ai vrut să fii atinsă, 
îndoită, pliată, întinsă sau mutilată. Iar eu... 

Se întrerupse clătinând din cap, nesigur cum să 
explice. 

- Şi poziția ta care a fost? 

- Mă uram şi eram sătul de asta. 

- Nu sună prea plăcut pentru nici unul dintre noi. 
Și ce sugerezi ca alternativă? 

- Să renunțăm la acele poziţii. Să îngăduim viitorului 
să fie plin de posibilităţi, nu de fundături și de teren 
minat din punct de vedere sentimental. 

- Posibilităţi, repetă ea cu o voce moale. 

Preţ de o clipă, el se gândi să-i spună că încă o iubea, 
însă instinctul îl avertiză că era prea devreme. Orice 
fragilă înţelegere la care era posibil să fi ajuns în acea 
seară ar fi fost zdrobită de greutatea unei declaraţii 
de dragoste. 

În loc de asta, el își întinse braţul pe spătarul cana- 
pelei, astfel că palma ajunse să i se odihnească pe perna 
din mijloc. Vreme de câteva momente, nimic nu se în- 
tâmplă. Apoi, cu un gest brusc, Kate întinse mâna și își 
puse degetele reci peste ale lui. 

El și le împleti cu ale ei, într-un gest firesc. 

Posibilităţi. 

Faptul că se afla acasă, în propriul pat, ar fi trebuit 
s-o ajute pe Kate să doarmă bine peste noapte, dar nu se 
întâmplă așa. Zăcu trează în întuneric, simțindu-se ca 
o ceapă ale cărei foi erau îndepărtate una câte una. 
Declaraţia șoptită a lui Alec fusese profund tulburătoa- 
re. Era clar că el sperase să primească un răspuns, însă 
ea nu i-l putuse da. 

Judecase greșit relaţia lor şi îl judecase greșit şi pe el. 
Aşa cum spusese Donovan mai târziu, rămăsese fixată 
pe o poziţie. 

În întuneric, chipul i se aprinse când își dădu sea- 
ma cât de aproape fusese să i se dăruiască fostului ei 
soţ. Când el o strânsese la piept, ea simţise că ajunsese 
acasă. Dacă ea i-ar fi arătat în vreun fel că era dornică, 
foarte probabil că el i-ar fi acceptat oferta. 

Amândoi ar fi avut parte de un scurt interludiu pasional 
care i-ar fi înecat amarul - și ar fi însemnat să sară din 
lac în puț. În vreme ce Alec era capabil să-i tulbure sen- 
timentele, Donovan era în stare s-o anihileze cu totul. 
Știuse că orice contact fizic între ei avea să fie letal, şi 
avusese dreptate. Acele dureroase minute de apropiere 
treziseră la viaţă toate amintirile senzuale, ameţitoare 
ale vieţii lor de cuplu. Acum, trebuia să se confrunte cu 
o atracţie fizică reînnoită și care nu mai putea fi îngro- 
pată câtă vreme Donovan făcea atât de activ parte din 
viaţa ei. 

Privirea i se îndreptă spre contururile întunecate ale 
mobilierului din dormitor, fiecare având o poveste a 
descoperirii şi a recondiționării. Casa fusese proiectul și 
sanctuarul ei. Şi, cu aceeași grijă cu care îşi remodelase 
casa, își clădise o viață domoală şi confortabilă în San 
Francisco - la fel de drăguță ca o casă de păpuşi și cam 
la fel de reală. Ani de zile plutise între ape, evitând ris- 
curile emoţionale, cele mai profunde sentimente rezu- 
mândusse la fratele şi la prietenele ei. Legături sigure. 

Cândva, nu-i fusese teamă de nimic. Semn al tine- 
reții și al lipsei de experienţă. Apoi, aflase ce însem- 
na teama și se retrăsese din viaţă. Devenise o victimă, 
Dumnezeu s-o ajute! 

Cu toate că și Donovan evitase o relaţie stabilă, mă- 
car înfruntase adevărurile dure despre propria persoa- 
nă. Se comporta mai matur decât ea. 

Acesta era un alt gând sumbru. Reacţiile mature și 
calme erau o parte foarte importantă a imaginii despre 
sine. Nu-i plăcea să recunoască faptul că fusese mai 
degrabă confuză decât matură. Dar măcar putea admi- 
te asta. 

Suspinând, întinse mâna spre trupul cald al lui Gin- 
ger Bear, care era lipit de al ei. Motanul scoase un sunet 

slab când ea îi mângâie spinarea. Nu era de mirare că 
oamenii își luau animale de companie. Tot ce aveai de 
făcut cu un câine sau cu o pisică era să-i dai mâncare și 
să-i arăţi o afecțiune lipsită de complicații. Incomparabil 
mai simplu decât să menții relații cu oamenii. Fără să 
conștientizeze, îl pusese pe Alec în aceeași categorie cu 
Ginger Bear - un companion agreabil, cu care era plă- 
cut să te culci atâta vreme cât era reciproc convenabil. 
Dar, în timp ce Ginger Bear, felina necredincioasă, era 
perfect mulțumit să se bage în pat cu noua locatară a 
casei, oamenii nu îşi reveneau atât de repede. 

Se rostogoli pe partea ei, trupul încovrigându-i-se pe 
lângă al motanului. De ce naiba maturizarea trebuia să 
fie atât de afurisit de neplăcută? 


După iarna temperată din Nevada și San Francisco, 
în Maryland părea atât de frig, că-i îngheţa sângele în 
vene. Pe drumul dinspre aeroport, Kate și Donovan se 
opriră la mama ei pentru a o saluta și pentru a face rost 
de o haină de iarnă pentru Kate. 

Julia fu bucuroasă de vizită, îmbrăţişându-i pe amân- 
doi cu căldură. In ciuda umbrelor de sub ochi, îi invită 
la masă şi scoase un recipient mare cu coq au vin din 
congelatorul bine aprovizionat. Probabil gătise ca o pa- 
văză împotriva durerii. Kate luă o a doua porţie și se 
gândi că acel coq au vin reprezenta o modalitate excelen- 
tă de face faţă unei situaţii dificile. 

Până să bage mașina în garajul de pe Brandy Lane, 
Kate căsca deja. 

- Toate aceste călătorii într-o săptămână, cu diferen- 
tele de fus orar, m-au dat complet peste cap. 

- Pentru luna următoare nu e programată nici o că- 
lătorie. Astăzi, Luther a început pregătirile la Concord 
Place. Poţi lucra acolo, sub supravegherea lui, atunci 
când n-ai de lucru la birou. 

Scoase ambele valize din portbagaj şi le duse în casă. 
Ea nu obiectă. Discuţia din seara precedentă deten- 
sionase și mai mult atmosfera dintre ei. În plus, nu 
mai putea să facă pe dura având în vedere că avusese 

o cădere nervoasă în faţa lui. Amintirea scenei o făcu să 
se cutremure. 

Își dădu jos haina din lână neagră, cu glugă, pe care 
o luase de la mama ei și se duse în camera ei pentru 
a-și despacheta lucrurile. În vreme ce punea deoparte 
hainele care trebuiau spălate, sună telefonul. Donovan 
răspunse imediat. 

Câteva minute mai târziu, apăru în pragul ușii de la 
camera ei. A 

- Era Stanski, investigatorul de la pompieri. Încă nu s-a 
ajuns la nici o concluzie în privinţa accidentului în care 
a murit Sam. Stanski vrea să stea din nou de vorbă cu 
mine, în legătură cu niște lucruri care nu se potrivesc. 

- Presupun că s-ar putea să nu ajungă niciodată la o 
concluzie clară. Luă coşul cu rufe murdare. Tu ai ceva 
care trebuie spălat? Mă duc să pun niște haine în maşină. 

-Ar fi drăguţ din partea ta. Imi adun lucrurile și le 
aduc într-un minut. 

Ea își duse hainele în spălătorie, care se afla între ga- 
raj și bucătărie. Dulapurile de stejar din bucătărie, mași- 
na de spălat și uscătorul de ultimă generaţie reprezentau 
o mare îmbunătăţire faţă de ceea ce era aici cu zece ani 
în urmă. Era greu să te dai în vânt după spălatul rufelor 
când mișunau păianjenii. 

Ținând coșul în echilibru pe un braț, deschise ușa 
şi pipăi peretele în căutarea întrerupătorului. Până să-l 
găsească, un proiectil blănos ţâșni ca o rachetă din în- 
tuneric, atingându-i mâna. O clipă mai târziu, creaturi 
urlătoare se repeziră pe lângă gleznele ei. Luată prin sur- 
prindere, scoase un țipăt şi sări îndărăt, scăpând rutele. 

Auzindu-i strigătul, Donovan sări numaidecât în aju- 
torul ei. 

- Kate? 

Tremurând din pricina șocului, îşi ascunse faţa în 
umărul lui. Cald. Solid. Alarmant de atrăgător. 

- A fost cineva acolo? 

Se uită pe fereastra spălătoriei întunecate, care dădea 
spre pădure. Spunându-și că era cazul să se controleze, 
Kate se îndepărtă de el. 

- Nu. Eu... abia am deschis ușa, și nişte animale s-au 
repezit afară. Cel puţin două m-au atins. Nu mi-au făcut 
nici un rău, dar m-am speriat cumplit. 

- Ce fel de animale? Lilieci? 

- S-a întâmplat atât de repede, că n-am văzut. Veveri- 
te, poate, sau șobolani mari. 

- Eu am venit dinspre dormitoare și n-am văzut ni- 
mic, așa că e posibil să fi intrat în bucătărie. 

Verificară bucătăria și sufrageria. Nimic nu era în 
neregulă. Donovan aprinse luminile în camera de zi, şi 
acolo văzură trei pisici vagabonde. O pisică gri tigrată 
se ghemui într-un colţ, în vreme ce una cu blana împes- 
trițată cu alb, roșcat și negru și alta slabă, cu blana albă 
cu pete negre fugiră de intruși. 

Donovan închise uşa bucătăriei în urma lor. 

- Animalele astea vor doar să ajungă afară. Rămâi aici 
cât deschid ușa. 

Pe ușa deschisă intră o pală de aer care te îngheţa 
până în măduva oaselor, însă pisicile se prinseră de stra- 
tegie de îndată de Donovan se dădu la o parte. Una 
câte una, ieșiră, traversară veranda şi coborâră treptele, 
pierzându-se în noapte. 

- Astea-s toate? întrebă el. 

-Cred că da. Mă simt ca o proastă că m-am panicat 
din cauza a trei pisici, dar, în clipa aceea, am avut senza- 
ţia că sunt atacată de nevăstuici turbate sau mai rău. 

- Cine să se aştepte la invadatori în spălătorie? 

Închise ușa și o încuie. 

-Mă face să-i simpatizez foarte mult pe strămoșii 
noştri vânători. Dacă acele pisici ar fi fost nişte feline 
preistorice, cu colți-sabie? Aș fi fost cina lor. Apropo de 
asta, acele sărmane pisicuţe sunt numai piele și os. Şi a 
fost atât de frig. Ai nişte mâncare pentru pisici? 

- Rezerva mea de conserve de ton ar trebui să le ajun- 
gă în noaptea asta. Mâine, o să iau două pungi cu hrană 
uscată pentru pisici. 

Kate hrănise mereu pisicile vagabonde. Ginger Bear 
fusese un maidanez sfrijit când îl adoptase. În vreme 
ce Donovan se duse să vadă cum intraseră pisicile, 

ea deschise două conserve de ton și puse peștele în două 
boluri puţin adânci, sperând că pisicile aveau să găseas- 
că mâncarea înainte ca aceasta să îngheţe. 

Apoi se întoarse în spălătorie, luând şi coșul pe care 
Donovan îl scăpase când o auzise ţipând. Tocmai îl 
punea jos, când el ieși pe ușa pivniţei, aflată în faţa 
spălătoriei. 

- Sunt nişte animale ingenioase, raportă el. Au reușit 
să intre în camera unde e centrala termică desfăcând 
plasa uneia dintre aerisiri. Apoi, au sfâșiat o parte din 
materialul izolant și au intrat în conducta caldă. Arătă 
spre spălătorie. Aerisirea de aici nu era prinsă bine, așa 
că au dat-o jos şi s-au mutat în spălătorie. Probabil vin şi 
pleacă de-aici de zile întregi. 

- Foarte convenabil. 

Se uită în jur. În câteva prosoape împăturite aflate pe 
maşina de spălat se vedea o adâncitură de dimensiunea 
unei mingi de baschet. Era evident că una dintre pisici 
dormise acolo. Probabil că aceea care îi atinsese braţul 
când sărise pentru a fugi de primejdie. 

Tocmai era pe cale să înceapă să sorteze rufele, când 
auzi un țipăt scurt şi strident, ce semăna cu chițăitul 
unui liliac. Părea să vină din spaţiul îngust dintre ma- 
şina de spălat şi uscător. Îngenunche pentru a investiga 
şi văzu doi ochișori verzi și strălucitori pe o feţișoară 
triunghiulară. 

- Cineva a rămas în urmă. 

Își puse mâna cu palma în sus pe duşumeaua din- 
tre cele două mașini. Pisicuţa scuipă şi se trase îndă- 
răt. Kate o înșfăcă repede și o ridică în ambele palme. 
După ce se zvârcoli disperată câteva clipe, se linişti și o 
privi îngrijorată. 

Scoţând sunete liniștitoare, Kate se ridică. Pisicuţa 
era cenușie cu mai multe pete cafenii şi două albe. Era 
ușoară ca un fulg. Simţi cum i se topeşte inima când 
animăluţul își ridică privirea spre ea. 

- O, Patrick, are niște ochișori verzi atât de frumoși! 

El privi cu suspiciune pisicuţa. 


220 Mary Jo Putney 


- Cunosc tonul ăsta, dar cum putem să ţinem un ani- 
mal când vom călători cu regularitate? 

-O putem lăsa la mama când nu suntem în oraş. 
Juliei îi plac pisicile. Kate începu să mângâie pisicuța. 
Nu pot s-o dau afară. Probabil are doar vreo două luni. 
Este uimitor cum a supraviețuit ea unei ierni atât de 
geroase. 

- Ea? Eşti sigură? 

- Este o pisicuţă blue cream, una dintre variaţiunile pi- 
sicilor tricolore, care toate sunt femele. Pisicuţa începu 
să urce pe braţul lui Kate şi, cu gheruţele ca niște ace, 
se agăță de umărul ei. Sunt cele numite calico, a căror 
blană e o combinaţie de alb, roșcat și negru, tortoiseshell, 
cu blana negru cu roșcat, galben sau crem și foarte puţin 
alb, și blue cream, care sunt un fel de tortoiseshell cu nuan- 
te mai palide, doar gri, crem și foarte puţin alb. 

- Ca să vezi cum am ajuns la o vârstă atât de înaintată 
fără să știu aşa ceva. 

Kate desprinse pisicuţa de pulover, apoi i-o dădu lui 
Donovan. 

-l-o tu, durule. 

El ridică pisicuţa la nivelul ochilor. Se uitară unul la 
altul. 

- Ai dreptate. Are ochi frumoși. 

Tonul lui o izbi pe Kate cu o forţă care o trimise cu 
doisprezece ani în urmă. În seara în care se cunoscuseră, 
îi vorbise micuţei verișoare Lissie exact pe același ton. Își 
dăduse seama atunci că el avea să fie un tată extraordi- 
nar. Mai târziu, visase uneori cu ochii deschişi la copiii 
pe care urmau să-i aibă după ce își puneau la punct 
carierele. Copii puternici, neastâmpărați, împărtășind 
căldura şi râsul tatălui lor, iar ea avea să-i iubească atât 
de mult, ferindu-i de durerea pe care ea o zărea uneori 
în ochii lui. Visurile se sfârşiseră când ea își părăsise 
soțul, însă acum simţea regretul de a nu-i fi avut. 

- Pisicuţa asta ţi-a căzut cu tronc. 

-Nu te umfla în pene. I-ai ales un nume? 

-Are multă energie. Ce zici de Dynamite? Dinah, 
pe scurt. 

- Lasă-mă să ghicesc. Următorul pas este un câine pe 
nume Detonator. 

Încercând să-i răspundă pe același ton relaxat, ea 
replică: 

- Dacă găsim un căţeluș vagabond în conductele de 
încălzire, categoric. 

El scărpină cu un deget minuscula bărbie a lui 
Dinah. 

- Ai mai păstrat nişte ton? 

- Mai e o conservă, plus laptele pe care lam luat în 
drum spre casă. 

În vreme ce se îndreptă spre bucătărie, ea se gândi 
că o casă arăta mai mult a cămin atunci când exista în 
ea un pui mic. Fie el și de pisică. 

Tot restul serii, Dinah exploră plină de energie și fără 
teamă noua ei casă. Pricepu imediat ideea de litieră, pe 
care Kate o improviză dintr-o veche tăviță pentru cupto- 
rul cu microunde. 

Când sosi ora de culcare, Kate lăsă uşa camerei sale 
întredeschisă. La scurt timp după stingerea luminilor, 
simți o ușoară smucitură în pat când pisicuţa sări pe 
pătura care atârna, își înfipse gheruţele în ea, apoi esca- 
ladă patul ca un alpinist. 

Cu o bufnitură audibilă, Dinah își aruncă trupuşorul 
pe saltea și se strânse ca mingiuţă de blană, la câţiva cen- 
timetri de umărul lui Kate. A doua zi dimineaţă, când se 
trezi, Kate o găsi pe Dinah dormind, nu făcând aerobic 
pe faţa ei. Categoric, era o pisică specială. Cu un zâmbet 
pe buze, Kate se pregăti pentru prima ei zi la birou. 

Phoenix Demolition își avea sediul într-o fostă moară 
din secolul al XVIII-lea situată pe un drum de ţară care 
şerpuia printre dealurile din Maryland, la circa douăzeci 
de minute nord de Ruxton. Kate îl urmă pe Donovan 
în mașina lui Sam, oprind alături de el în parcarea din 

spatele clădirii. Era devreme, şi în parcare nu se zărea 
decât o singură altă mașină. 

Lui Kate îi plăcuse dintotdeauna vechea clădire care 
purta patina vremii. La vârsta de treisprezece ani, studi- 
ase arhitectura colonială atunci când tatăl ei hotărâse 
să înceapă niște renovări, pentru ca treaba să fie făcută 
așa cum trebuia. Se distrase de minune impunându-le 
tatălui ei și constructorului ideile ei de design. 

Janie Marino stătea la recepţia din holul de la intrare, 
sub un panou foarte lat pe care era detaliat stadiul tu- 
turor proiectelor de la PDI. O femeie plăcută, cu şuviţe 
argintii în părul negru, fusese a doua persoană angajată 
după Luther Hairston. 

- Bună, Kate, mă bucur să te văd, rosti ea. Frumoasă 
treabă aţi făcut în Vegas, Donovan. Ne-am uitat ieri la 
filmările aduse de Luther. Își sărută vârfurile degetelor 
într-un gest sugestiv. Magnifico! 

- A fost bine. S-a întors Ted din Brazilia? Mi-a lăsat 
ieri un mesaj că vrea să-mi vorbească despre acea lucrare 
pe care o pregăteşte. 

-N-a sunat încă. Ar fi timp pentru o cafea și un tur 
rapid, pentru Kate, dacă simte nevoia de așa ceva. 

- Mi-ar face plăcere, spuse ea. Probabil s-au făcut niş- 
te schimbări. 

- Nu prea multe, zise Donovan. Toţi cei de-aici sunt 
prea ocupați pentru a se apuca să schimbe ceva fără un 
motiv temeinic. 

Kate își turnă o cană cu cafea, apoi porni pe cori- 
dorul care ducea spre biroul tatălui ei. Fu luată prin 
surprindere de durerea care o cuprinse la vederea fami- 
liarei și însoritei încăperi, cu ceasul făcut din batoane 
de dinamită falsă și cu aroma vagă a trabucurilor tatălui 
ei. „Papa. Ah, papa!“ 

În spatele ei, Janie rosti: 

-Nu mă pot obişnui cu faptul că Sam nu are să se 
mai întoarcă. Îl văd în fiecare colțișor al acestui loc. 

- Dacă zăbovește pe-aici, este o fantomă prietenoasă, 
spuse Kate. 

- Prietenoasă pe naiba! Ar răcni la mine să fac trei 
lucruri deodată - și în jumătate din timpul necesar. 

Janie se răsuci pe călcâie şi se îndreptă spre biroul ei. 
Donovan se sprijini de tocul uşii. 

-Nu ştiu ce să fac cu această încăpere. Nimeni nu 
vrea să se mute aici, și, Dumnezeu mi-e martor, nici eu 
n-aş putea. 

Spaţioasa încăpere avea un șemineu funcţional şi pri- 
velişte spre pădure și râu. Vara, rațele înotau în vechiul 
iaz al morii. 

- Clădirea nu-i aglomerată, nu-i așa? 

- Nu, avem doar cincisprezece angajaţi, așa că e des- 
tul loc liber. De ce? Ar fi cam macabru să păstrăm biroul 
lui Sam ca altar. 

- Transformă-l în loc de odihnă şi de luat masa pen- 
tru angajaţi, zise ea. Ar trebui puse un bufet și o chiu- 
vetă, dar altfel nu sunt necesare cine ştie ce renovări. 
O vopsea proaspătă, două canapele, plus scaune şi mă- 
suţe. După ce oamenii vor începe să-şi încălzească mân- 
carea la cuptorul cu microunde de aici, vor trece peste 
sentimentul neplăcut. 

- Minunată idee! Tocmai ai căpătat primul tău pro- 
iect independent. Schiţează un plan și fă un buget. Dacă 
poţi să menţii costul jos, se va face imediat. 

- OK. Dar o să fac şi muncă de teren, nu? 

- Sigur. Vino în biroul meu. Imi place la etaj, pen- 
tru că-i mai multă liniște. Sam prefera să fie în miezul 
lucrurilor. 

La etaj, biroul inginerilor şi cel al contabililor se ex- 
tinseseră, dar, după cum spusese Donovan, nu era o 
diferenţă prea mare față de ce își amintea ea. Se opriră 
în biroul lui, care era chiar deasupra biroului lui Sam. 
Un perete era acoperit cu rafturi de stejar, între cărți 
aflându-se suvenire de pe diferite șantiere. Pe peretele 
de vizavi se afla un panou. Alături de diploma magna 
cum laude în inginerie atârna o diplomă MBA de la 
Loyola. Era utilă când aveai o afacere de condus, dar 
obţinerea ei probabil că îi ocupase serile și weekendurile 
vreme de câţiva ani. 

Arătă spre polița din mahon a șemineului, elaborat 
sculptată. 

- Nu se potriveşte cu perioada în care a fost construi- 
tă clădirea, dar e o piesă grozavă. De unde provine? 

-Am salvat-o dintr-un hotel pe care lam demolat în 
Boston. Își puse cana de cafea pe biroul impresionant 
de ordonat. M-am gândit că ai putea lua biroul de vizavi. 
E gol de când a plecat Nick. 

Înainte ca ea să apuce să răspundă, o voce feminină 
de auzi din interfonul de pe birou: 

- Donovan, Ted e pe linia doi, din Rio de Janeiro. 

El întinse mâna spre telefon. 

- Pentru că am fost plecat, o să fie o zi înnebunitoare. 
N-o să am prea mult timp să mă ocup de tine. Încearcă 
să te ferești de necazuri. 

Noul ei birou avea aceeaşi dimensiune ca al lui 
Donovan și o privelişte la fel de frumoasă. O pasăre 
cardinal furniza o notă stacojie pe subtilul cenușiu și 
cafeniu al iernii. Cândva, ea visase să lucreze aici, ea 
şi Donovan ca parteneri în viaţă și în afaceri. Cu atât 
de mult timp în urmă. 

În ora următoare, rătăci prin clădire. La PDI, fluc- 
tuaţia angajaţilor fusese întotdeauna redusă, aşa că îi 
cunoștea pe mai mult de jumătate dintre ei. Cu ceilalți 
făcu acum cunoștință. Cu toţii o salutată călduros, par- 
ţial din principiu, parţial pentru că, bănuia ea, era fiica 
lui Sam, ceea ce conferea un liniștitor sentiment de con- 
tinuitate. Era fericită că se întorsese. 

Avea să-i fie greu să plece din nou. 


Donovan parcursese jumătate din corespondență, 
când interfonul bâzâi. 

- Ai face bine să cobori, spuse recepţionera. Suntem 
pichetaţi. 

Înjurând, se grăbi să coboare scările şi le găsi pe 
Kate şi pe recepționeră lângă fereastra din față. Afară, 
oameni de toate vârstele se revărsau din mașini, mulți 
dintre ei strângând în mâini pancarte pe care erau scrise 

mesaje precum: „A doua bătălie de la Concord“ și „Nu, 
nu plecăm!“ 

- Ai prezis că îmbunătăţirea vremii îi va scoate pe 
demonstranți din case, comentă Kate. 

O dubă a unei televiziuni parcă pe peluză. 

- Luther a sunat de la Concord Place cu câteva mi- 
nute în urmă, zise el. Șantierul este înconjurat de pro- 
testatari, dar al naibii să fiu dacă am crezut că ne vor 
picheta aici. 

Înșfăcându-şi canadiana, ieşi din clădire, Kate fiind 
cu doi pași în urma lui. Demonstranţii mărșăluiau îna- 
inte și înapoi, în rânduri dezordonate. El bănui că ma- 
joritatea erau oameni care locuiau în Concord Place. 
Doar două dintre cele cinci blocuri ale ansamblului de 
locuinţe fuseseră complet evacuate. În celelalte încă lo- 
cuiau oameni care nu-și găsiseră case noi şi care erau 
somaţi să-şi părăsească apartamentele în cursul lunii. 

Donovan îi compătimea pentru situaţia în care se 
aflau, dar faptul că năpădiseră acum gazonul era de- 
ranjant. Deloc genul de publicitate care îi plăcea pen- 
tru PDI. 

Un individ solid, purtând o haină militară pono- 
sită, pe care Donovan bănuia că n-o câștigase prea 
uşor, izbucni: 

- Ticăloșilor, voi o goniţi pe mama din casa ei! 

- Decizia de a demola Concord Place a fost luată de 
către consiliul orăşenesc, nu de noi. Din câte am auzit, 
rezidenții actuali se află în fruntea listei de acordare a 
noilor case care vor fi construite. 

- Ce să spun, că acum ne face tare mult bine! 

O cameră de luat vederi începu să filmeze confrun- 
tarea. Donovan se foi agitat, ştiind că șeful PDI n-ar 
trebui să se implice într-o luptă. Dar dacă individul 
lovea primul... 

Kate păşi între cei doi bărbaţi. 

- Este regretabil că oamenii sunt evacuaţi, dar carti- 
erul de case care se va construi acolo va fi mai sigur şi 
mai atractiv. 

- Dacă se va construi vreodată, ripostă protestatarul. 
Ceea ce contează acum este că mama își pierde casa şi 
prietenii pe care i-a avut treizeci de ani. Eu și fraţii mei 
am crescut acolo. 

- Asta-i îngrozitor. Spaţiul locativ este una dintre cele 
mai mari probleme orăşeneşti cu care ne confruntăm 
astăzi în America. 

Kate se lansă într-un discurs elocvent - și nesfârșit — 
despre politica urbană. Echipele de televiziune nu venise- 
ră să afle despre labirintul legislaţiei locative. Neexistând 
certuri furioase, își strânseră camerele și plecară. 

Cum demonstranţii începură să se risipească, un hi- 
piot cu barba încărunţită și cu părul prins în coadă se 
îndepărtă agale. 

- Steve, ar fi trebuit să ştiu că tu te afli în spatele aces- 
tei povești, strigă Donovan. 

- O ocazie grozavă pentru o fotografie, nu-i aşa? 
Demonstrația din oraș n-o să ocupe mult spaţiu la știrile 
de seară. Dar asta - oameni nefericiți că-și pierd case- 
le aventurându-se, mânați de disperare, pe elegantele 
dealuri verzi din Baltimore County -, asta e o știre de 
primă mână. 

- Scutește-mă, zise Donovan. 

-Il cunoşti pe acest individ? întrebă Kate. 

-Fă cunoştinţă cu Steve Burke, șeful Centrului 
Locativ St. Francis. Face lucruri foarte bune, dar și une- 
le foarte tâmpite. 

- Donovan ne ajută în weekendurile în care ne ocu- 
păm de reparaţiile caselor în care locuiesc oameni în 
vârstă, explică Burke. Este unul dintre cei mai valoroși 
voluntari pe care îi am. 

-Şi aşa îl răsplăteşti? 

-O să fac tot ce pot pentru ca înfumuraţii din sub- 
urbii, ca dumneata, să se gândească la ce se petrece în 
oraș. Sigur, într-o zi vor exista case pe locul unde e acum 
Concord Place, dar nu vor fi nici jumătate din numărul 
apartamentelor de acum, şi, până atunci, unde vor locui 
oamenii evacuaţi? 

- Acestea sunt întrebări serioase, domnule Burke. 
Dar, aşa cum aţi venit la PDI pentru o decizie luată de 
autorităţile orășenești, la fel de bine aţi putea să piche- 
taţi ciocanul care bate cuie. 

Protestatarul în haine ponosite spuse: 

- Naziștii mereu vorbesc așa: „Doar am dat ascultare 
unor ordine“. Dar voi, ticăloșilor, faceţi treaba murdară. 

- Eu și Joe am încercat să ne luptăm cu Primăria, însă 
fără succes, zise Burke. Aşa că iată-ne căutând publicita- 
te. Cu puţin noroc, poate reuşim să determinăm autori- 
tățile să găsească locuinţe pentru cei evacuați. 

Donovan ripostă: 

- N-am nici o problemă cu scopurile tale, dar al naibii 
să fiu dacă-mi convine că faci din PDI ţapul ispăşitor. 

Înainte ca discuţia să se deterioreze şi mai mult, Kate 
spuse: 

- Bună ziua, domnilor. Nu pot afirma că mi-a făcut 
plăcere să vă cunosc, dar a fost interesant. 

Il prinse cu fermitate pe Donovan de braţ şi îl condu- 
se în clădirea vechii mori. 

- Mulţumesc că ai făcut echipele de filmare să plece, 
rosti el în vreme ce intrară. Nimic nu funcţionează mai 
bine ca lucrurile de fond pentru a panica presa de ştiri. 

Kate zâmbi. 

- Asta-i un loc grozav, Donovan. Nici un moment de 
plictiseală. 


După ce dădu o raită pe la dulapul cu rechizite, Kate 
se întoarse în noul ei birou şi încercă să se instaleze. 
Cu toate că demonstraţia se încheiase pașnic, atât Burke, 
cât şi acolitul său, Joe, i se păruseră potenţiali adversari 
primejdioși. Ea nu se gândise niciodată cu adevărat la 
implicaţiile politice ale treburilor pe are le făcea PDI. 
Avea atât de multe de învăţat. 

Schiţă câteva variante pentru propusa cameră de 
odihnă a angajaţilor, apoi lăsă jos creionul și întin- 
se mâna spre telefon. Din moment ce tot nu avea 
prea multe de făcut astăzi, putea să meargă în vizită 

la mamei ei. Julia răspunse după ce telefonul sună o 
singură dată. 

- Bună, mamă, spuse Kate. Pot să te scot la prânz? 

- Ar fi minunat. Nu-mi vine să cred că te văd de două 
ori în două zile, când, până de curând, nu te vedeam 
nici de două ori într-un an. 

Kate aranjă să se întâlnească la un restaurant aflat la 
jumătatea distanţei dintre birou şi casa Juliei. După ce 
închise, se gândi cât de ciudat era să se poată vedea cu 
mama ei fără cine știe ce aranjamente complicate. Ciu- 
dat şi foarte, foarte plăcut. 

Kate o aștepta deja când Julia ajunse la Valley Inn, un 
local cu vechime. 

- Este liniştitor să vezi cât de puţin s-a schimbat acest 
loc, zise Kate. Nu e ca în California, unde adesea lucru- 
rile se schimbă de dragul schimbării. 

- Nimeni n-a acuzat vreodată Baltimore-ul de așa ceva. 

Julia o sărută pe fiica ei pe obraz. Ani de zile, își spu- 
sese că era dreptul copilului să zboare cât mai departe 
de cuib, dar, în sufletul ei, exista dorința secretă de a-i 
avea pe Kate și pe Tom la doar câteva minute distanţă. 
Pierdeau atât de multe locuind în colţuri opuse de ţară. 
Nu marile drame ale vieţii, ci micile momente ca acesta, 
discuţiile şi râsetele, flecăreala despre vreme, lucrurile 
care stăteau la baza unei relaţii. 

Își terminaseră desertul și erau la a doua cafea, când 
Julia întrebă: 

- Cât ai stat în San Francisco, te-ai văzut cu prietenul 
tău, Alec? _ 

- Tocmai se întorsese din Orientul Îndepărtat, așa că 
mi-am putut lua personal rămas-bun de la el. 

Așadar, Kate pusese capăt relaţiei. Julia nu era sigură 
dacă să-i pară bine sau rău. 

- Era un tânăr uimitor, dar cinci mii de kilometri 
reprezintă o distanţă prea mare. 

- Așa am gândit și eu. Kate își puse pe masă cana de 
cafea. Nu știu dacă ai auzit, dar departamentul de inves- 
tigaţii al pompierilor încă anchetează moartea lui Sam. 
Nu reușesc să-și dea seama care a fost cauza accidentu- 
lui, dar cred că un obsedat de explozii s-a furișat acolo și 
a umblat la ce nu trebuia. 

Julia își ţinu răsuflarea. 

- Dumnezeule, am uitat cu totul de investigarea 
accidentului. 

- Fac tot ce pot, dar s-ar putea să nu aibă niciodată un 
răspuns categoric. 

Julia intenţionase să le spună copiilor ei întregul 
adevăr, dar nu se simţise pregătită. Poate că nu avea să 
fie niciodată. 

- Este ceva ce trebuie să vă zic și ţie, şi anchetatorilor. 
Cu o lună înainte de a muri, Sam a fost diagnosticat cu 
cancer pancreatic. 

Fiica ei păli. 

- Doamne, Dumnezeule! 

Julia se simţise la fel de şocată și de îngrozită când 
doctorul anunţase că soţul ei suferea de unul dintre cele 
mai rapide și mai letale tipuri de cancer. Cum putea 
cineva atât de plin de viaţă ca Sam să aibă în trupul său 
puternic un ucigaș atât de rapid și de nemilos? Însă ade- 
vărul diagnosticului devenise repede evident. 

- Au spus că mai avea, poate, trei sau patru luni. 
Când a murit, boala deja avansa rapid. Nu ar mai fi 
putut să ducă mult timp o viaţă normală. 

- De ce nu mi-ai zis mai devreme? Faptul că ştiu că nu 
a pierdut decenii de viaţă, ci doar săptămâni ori luni, 
face ca moartea lui să fie mai ușor de acceptat. 

- Încă încercam să mă împac eu însămi cu asta. 
Am bănuit mereu că moartea lui Sam n-a fost un acci- 
dent. Eu... sunt aproape sigură că el a declanșat explozia. 

- Da... pricep, rosti Kate după o perioadă de tăcere în 
care încercă să-și revină. Am citit că oamenii nu se tem 
nici pe departe la fel de mult de moarte ca de felul în 
care mor. Pentru Sam trebuie să fi fost cumplit să ştie 
ce-l aștepta. Ce modalitate mai bună de a pleca decât 

în miezul unei implozii, într-un moment și într-un loc 
alese de el? 

- Accidentul s-a petrecut imediat după ce a pus la 
punct toate aspectele legale și financiare. Nu pot să cred 
că este o simplă coincidență. Eu făcusem aranjamentele 
necesare ca, atunci când avea să vină vremea, să fie îngri- 
jit acasă, nu să moară plin de tuburi și de ace în vreun 
spital sumbru. Eram pregătită chiar și să încep să strâng 
analgezice pentru... pentru orice eventualitate. 

Degetele ei se încleştară pe cana de cafea. 

- Dar, până la urmă, Sam a avut grijă să nu trebuias- 
că să fac nimic dificil. A insistat mereu să aibă grijă de 
mine, fie că aveam nevoie, fie că nu. Ar fi trebuit să-mi 
spună că nu voia să mă împovăreze. Dar... mi-a răpit 
şansa de a-i arăta că sunt o soție devotată la bine și la 
rău. Şansa de a avea grijă de el. De a face ceea ce face 
oricare femeie pentru bărbatul pe care îl iubește. 

- O, mami, ce groaznic e pentru tine! Şi cât de tipic 
pentru Sam să decidă să te cruţe fără să se întrebe dacă 
tu asta vrei. 

Vreme de câteva clipe îndelungate, fură doar două 
femei care îl iubiseră pe acelaşi bărbat încăpățânat. Julia 
simți cum ceva se schimba în relația dintre ele, deve- 
nind nu doar mai apropiate, ci şi egale, ca de la adult 
la adult. 

- Par cumplit de egoistă, nu-i așa? Ca şi cum el ar fi 
trebuit să moară în agonie numai pentru ca eu să-mi pot 
dovedi loialitatea. Fireşte că n-am vrut asta. Dar, când a 
murit atât de brusc... m-am simţit înșelată. 

- Şi supărată. Şi eu sunt supărată pe el, spuse Kate. 

- Draga mea, nu sunt supărată pe tatăl tău. Julia se 
opri. Nu, nu-i adevărat. Sunt supărată. De fapt, sunt furi- 
oasă. Acel catâr încăpățânat, acel soţ al meu care le știa 
pe toate mi-a furat timpul care ne mai rămăsese. Încă nu 
eram pregătită să-l las să plece. 

Își înăbuși furia purificatoare, ce erupsese cu sălbă- 
ticie. Deci așa se simțeau izbucnirile specific italienești 
ale lui Sam. Poate că, atunci când el ţipase la ea, ar fi 
trebuit să ţipe şi ea. 

Kate îi luă mâna și i-o ţinu până când supărarea se 
stinse. 

- Nu mi-a dat ocazia să-mi iau rămas-bun, rosti Julia 
încet. Să-i spun cât de mult l-am iubit. 

Fiica ei o privi cu ochi care semănau dureros de mult 
cu ai lui Sam. 

- Dacă sunt absolut sigură de un lucru, acela este că 
Sam știa cât de mult îl iubeşti. Tu erai marea minunăţie 
şi bucurie a vieţii lui. Chiar mai mult decât dinamita. 

- Cu siguranţă, nu mă ridicam la cote atât de înalte. 

- Înţeleg că Sam n-a zis nimănui altcuiva despre boa- 
la lui. 

- Numai mie și lui Charles Hamilton. Julia îşi retrase 
mâna din a lui Kate, gândindu-se stânjenită la ce făcuse- 
ră ea şi Charles. Charles trebuia să știe, pentru a-l ajuta 
pe Sam să-şi pună la punct afacerile. Nu ţi-ai pus între- 
bări despre modul bizar în care testamentul lui v-a silit 
pe tine și pe Patrick să fiți împreună? 

- Acea condiție nebunească capătă mult mai mult sens 
acum, când ştiu cât de limitat era orizontul lui în clipa 
când La întocmit. Nu era testamentul unui om care se aṣ- 
tepta să mai trăiască treizeci de ani. Ştia că eu și Donovan 
suntem încă singuri, așa încât planul lui de a ne combina 
avea o oarecare şansă de reușită. 

-Şi are? 

Kate se înroşi. 

- Fireşte că nu. Cred că eu și Donovan putem su- 
praviețui un an sub acelaşi acoperiș. Chiar începem să 
ne împăcăm cu trecutul. Dar asta nu schimbă motivele 
pentru care ne-am despărțit. 

-De ce v-aţi despărțit? Oamenii se schimbă mult 
în zece ani. Dacă Patrick a făcut o prostie pe vremea 
aceea - ei bine, asta nu înseamnă că este incapabil să fie 
un soţ bun. Era foarte tânăr. Oamenii fac greșeli. 

Kate își mușcă buza, fiind pe punctul de a mărturisi 
totul. Însă ocazia trecu. 

- Şi eu, şi Donovan am făcut greșeli. 

Asta era, probabil, adevărat, dar cu certitudine nu 
explica prea multe. 

Donovan fu chestionat din nou de Stanski și de un 
detectiv de la poliţie, locotenentul Miller, un bărbat de 
culoare de vârstă mijlocie, cu un înșelător chip amabil 
şi cu ochi pătrunzători. Până când aceștia plecară de la 
PDI, toţi ceilalți se duseseră acasă. 

Toţi în afară de Kate. După ce Donovan îi conduse 
pe cei doi anchetatori la ușa din față, făcu un tur al 
clădirii pentru a verifica dacă toate uşile erau încuiate, 
apoi se întoarse obosit pentru a-și lua haina şi cheile de 
la maşină. Kate era cocoţată pe un colț al biroului lui. 
Donovan se animă la vederea lui. 

- Ce mai cauţi aici? întrebă el. Clădirea e pustie, ceea 
ce probabil înseamnă că s-au anunţat ninsori. 

-De fapt, s-a anunţat lapoviță. Janie m-a întrebat 
dacă oamenii ar putea pleca mai devreme, iar eu am 
spus că da. 

- Foarte generos din partea ta. 

- Hei, nu-i vina mea că ea crede că am autoritate, deși 
sunt doar un învățăcel umil. 

- Ai autoritatea naturală care vine odată cu faptul că 
ești o prinţesă din înalta societate. Sau pe jumătate din 
înalta societate. 

- Credeam că anchetatorii n-o să mai plece niciodată. 
De ce a durat atât de mult? 

- Înclină spre teoria cu un obsedat de implozii, 
moartea lui Sam fiind un accident. Dar este posibil ca 
persoana care a umblat la explozibili să fi fost sufici- 
ent de nebună încât chiar să vrea să omoare pe cineva. 
Ezită, apoi se decise să-i spună și restul. M-au întrebat 
dacă pot să identific niște rămășițe ale unui dispozitiv 
electronic pe care le-au găsit printre resturile clădirii. 
Nu făcea parte din echipamentul PDI. N-am putut fi 
sigur, dar e posibil să fi fost părţi dintr-un detonator 
controlat prin radio. 

Kate suspină adânc. 

- Vrei să spui că cineva a plantat un detonator și la 
acţionat de la o distanţă sigură? 

- Este posibil. Dacă laboratorul lor decide că așa 
s-a întâmplat, asta o să se transforme în anchetarea 
unei crime. 

- Nu a fost crimă, Donovan. Am luat prânzul cu 
Julia, iar ea mi-a zis că Sam avea cancer pancreatic și îi 
rămăseseră doar două luni de trăit. 

- Cancer? Șocul lui fu repede înlocuit de ușurare. 
Ştii, nu mă miră cu adevărat. Sam părea foarte obosit și 
slăbise. Își neglija treaba de la birou, ceea ce nu îi stătea 
în fire. Am crezut că este doar extenuat și supărat din 
cauza plecării lui Nick și că va trece curând peste asta. 
Poate că-i o binecuvântare că un obsedat a ales acest 
moment pentru a face o asemenea nebunie. 

Chipul lui Kate se crispă. 

- Julia crede că Sam s-a aruncat singur în aer. 

- Sam nu s-a sinucis, replică Donovan pe un ton sec. 

- Nu? Mie mi se pare evident că el s-a decis să iasă din 
scenă cu un grandios gest teatral. Ar fi exact stilul lui. 
Nimeni altcineva în afară de el nu a fost rănit, și a ţinut 
prima pagină a ziarelor cu un rămas-bun măreț. 

-Tu şi Julia sunteţi protestante, n-aţi fost crescute 
în credinţa catolică, în care sinuciderea este considera- 
tă un păcat mortal. Unul care te trimite direct în iad. 
Fiind un catolic devotat, Sam nu s-ar fi sinucis. Sunt 
sigur de asta. 

- Vrei să spui că nici un catolic nu şi-ar grăbi sfârşitul 
dacă ar şti că îl aşteaptă o moarte cumplită? 

- Poate, atunci când sfârșitul e aproape, iar durerile 
devin insuportabile, admise el. Dar Sam nu era atât de 
grav bolnav, nici pe departe. La naiba, Sam era un luptă- 
tor. N-ar fi aruncat prosopul când mai avea săptămâni, 
poate chiar luni de viață. Dacă doctorii i-ar fi spus că 
toţi cei care au cancer pancreatic mor în trei luni, el ar 
fi fost convins că avea să fie prima excepţie. 

- Pricep ce zici, dar moartea iminentă poate schimba 
lucrurile. Este greu de ştiut ce ar face o altă persoană în 
circumstanţe extreme. 

- Adevărat, însă moartea lui a fost prea bruscă. Ar fi 
dorit să te vadă pentru ultima oară, chiar dacă nu ţi-ar 

fi spus de ce. În plus, chiar înainte de accident, a zis că 
poate ar trebui să-l sune pe Tom. Sunt sigur că ar fi încer- 
cat să se împace cu el înainte de a muri. 

- Crezi? 

- Categoric. l-am spus asta lui Tom când am fost în 
San Francisco. Știind că era bolnav în fază terminală, 
Sam a decis probabil că-i vremea să-și lase deoparte 
mândria încăpățânată. 

- Sper că ai dreptate. Dar tot nu sunt convinsă că n-a 
fost Sam cel care a aruncat în aer clădirea aia. 

- Atunci, o să-ți mai dau un motiv bun, care nu lasă 
loc de speculaţii în privinţa a ceea ce a fost în mintea lui 
Sam în seara aceea. N-ar fi făcut niciodată ceva care să 
afecteze afacerea. Era mândru de faptul că PDI nu pro- 
vocase niciodată un accident fatal. N-ar fi distrus acest 
renume sinucigându-se într-o explozie la o lucrare. Poa- 
te că ar fi făcut o greșeală aruncând vreun fleac în aer la 
momentul ales de el sau ceva de genul ăsta. Dar, cu sigu- 
ranţă, n-ar fi folosit un detonator la Jefferson Arms. 

- Are sens, zise Kate, cu o expresie preocupată pe 
chip. Insă boala lui Sam dă naștere unei alte posibili- 
tăți. Poate că nu un obsedat de implozii a aruncat în 
aer Jefferson Arms. Este posibil să fi aflat cineva apro- 
piat că era bolnav și să fi decis, din milă, să-i ofere o 
moarte rapidă, pentru ca el să nu fie nevoit să comită 
păcatul sinuciderii? 

- lisuse! Donovan se gândi la asta, apoi clătină din 
cap. Mă îndoiesc serios de acest lucru. Chiar dacă ar fi 
ştiut cineva de la PDI că era bolnav, nimeni n-ar fi avut 
aroganţa să se joace de-a Dumnezeu cu viața lui Sam. 
Cu certitudine, eu n-am făcut-o. Sper că ești convinsă 
de asta. 

- Dacă spui că n-ai făcut-o, te cred. 

Se priviră în ochi. El știa că ar trebui să treacă mai 
departe, dar nu putu. Curentul erotic ce pulsa neînce- 
tat între ei se transforma într-un val mareic. Ar fi atât 
de uşor să se aplece şi să-şi lipească buzele de ale ei. Şi, de 
data aceasta, ea nu era îndurerată din pricina altui 

bărbat. Dacă îi răspundea, era pentru că aşa voia, nu 
din disperare... 

- Dacă începe lapoviţa, ar trebui să ne ducem acasă, 
zise ea. 

El își încleștă o mână, rezistând dorinţei de a o atinge. 

- Vrei să te iau eu cu maşina? Jeepul se descurcă mai 
bine dacă se circulă cu dificultate. 

Ea se uită afară. 

- Încă nu a început. O să iau mașina lui Sam. Mai 
bine o bag în garaj decât s-o las aici, ca mâine să fiu 
nevoită s-o curăţ de gheaţă. 

leşi din biroul lui în vreme ce el privea în gol pe geam, 
dorindu-și ca acea gheaţă să fie în venele lui. 


După prânzul cu Kate, Julia participase la o întrunire 
a comitetului, dar, în cele din urmă, trebuise să se ducă 
acasă. Când soţul ei trăia, nu o deranjase niciodată să 
intre în casa goală, deoarece era o chestiune de timp 
până când Sam avea să se întoarcă și să umple încăperile 
tăcute cu vocea lui bubuitoare şi cu personalitatea de- 
bordantă. Acum, el nu avea să se mai întoarcă niciodată 
acasă, iar în centrul fiinţei ei exista un întunecat miez 
de durere. I se părea curios că putea răspunde bunătăţii 
şi pasiunii lui Charles fiind totuși permanent profund 
conştientă de moartea lui Sam. Charles - Dumnezeu 
să-l binecuvânteze! - înţelegea și nu se simţea ofensat. 

Tocmai se întreba dacă avea suficientă poftă de mân- 
care pentru a-şi încălzi ceva, când remarcă lumina care 
venea din salon. Se duse să investigheze și fu surprinsă 
să vadă un bărbat înalt şi brunet îngenuncheat lângă 
şemineu, cu spatele la ea. Donovan avea o cheie de la 
casă, însă nu era el. Era... 

- Tom! 

El se ridică şi se îndreptă spre ea. 

- Mamă, îmi pare rău că te-am luat prin surprindere, 
dar un impuls m-a adus aici. Când te-am sunat de la ae- 
roport, a răspuns robotul. Bine că n-ai schimbat broasca 
de când am plecat. 

- Dragul meu, ce minunat! Julia îl îmbrăţișă, încân- 
tarea alungându-i deprimarea. Deşi nu existase nici o 
prăpastie formală între ei, putea număra pe degete de 
câte ori îl văzuse în ultimul deceniu, și tot nu le-ar fi 
folosit pe toate. Având în vedere dezamăgirea pe care 
ţi-am provocat-o, n-am crezut niciodată că te voi mai ve- 
dea în această casă. Imi pare atât de rău, Tom. Pentru tot. 

El o ţinu strâns în braţe, legănându-se ușor. 

- Eu sunt cel care ar trebui să-și ceară scuze. O mică 
parte copilărească din mine și-a dorit ca tu să te fi purtat 
altfel, dar mintea și inima nu și-au dorit niciodată asta. 
Mi-ai luat apărarea atunci când a contat. Orice altceva 
tiar fi stricat căsnicia, iar asta v-ar fi distrus și pe tine, 
şi pe Sam. 

- Nu-mi vine să cred că n-ai avut deloc resentimente. 

- Au fost câteva, dar nu mai e cazul acum. Tom înge- 
nunche din nou lângă șemineu, pe al cărui grătar pusese 
deja lemne. Ar fi trebuit să vin mai demult. Când ţi-am 
spus că nu pot veni la înmormântarea lui Sam pentru 
că am un prieten pe moarte, ţi-am zis adevărul, dar nu 
pe de-a-ntregul. Sincer să fiu, îmi era teribil de groază să 
mă întorc. Bănuiesc că îmi era frică de amintirile urâte. 
Apoi, Donovan m-a mustrat cu asprime, când ne-am în- 
tâlnit în San Francisco. Suficient cât să mă facă să îmi 
dau seama că mă purtam urât, 

- Eşti prea aspru cu tine. Presupun că asta ai moște- 
nit-o de la mine. Chiar și după toţi aceşti ani, mă mai 
întreb cum aş fi putut să rezolv situația. 

- Ce s-a întâmplat după plecarea mea? 

- l-am spus lui Sam că te-o fi renegat el, dar eu n-am 
făcut-o și că, dacă se opune faptului că voi ţine legătura 
cu tine, voi divorța. 

Tom frecă un băț de chibrit de cutie şi aprinse arză- 
torul din şemineu. 

- Îmi imaginez că a dat înapoi. 

-Cred că s-a bucurat că n-am fost de acord cu el. 
A fost... o modalitate de a ţine legătura cu tine prin 
intermediari. Nu se putea elibera de prejudecățile sale, 

dar te iubea prea mult pentru a te pierde de tot. N-a 
încercat niciodată să-ţi înlăture fotografiile. 

Tom se uită la primele flăcări pâlpâitoare care cuprin- 
deau lemnele. 

- Cât de complicat şi în stilul lui Sam. 

- E chiar atât de neplăcut cum te-ai așteptat să fie în 
Baltimore? 

El se ridică și privi roată prin salon, de la canapeaua 
pe care se tolăneau el, Kate și prietenii lor la comodele 
fotolii pe care ea și Sam le preferau, la colţul în care se 
aflase mereu bradul de Crăciun. 

- Nu. Amintirile frumoase sunt mult mai multe de- 
cât cele neplăcute. 

__Zâmbi slab. În San Francisco, se găsise pe sine. 
În Maryland, prezenţa lui vindeca o dezbinare a familiei 
veche de un deceniu. E 

- Sunt atât de fericită. Îşi petrecu braţul pe după al 
lui. Ai vrea nişte coq au vin la cină? 

Era uimitor cum îi revenise pofta de mâncare. 


În dimineaţa următoare, Kate studie o fotografie a 
demonstraţiei locuitorilor de la Concord Place aflată 
pe prima pagină a secţiunii locale a ziarului The Sun. 
După cum prezisese Burke, prezenţa protestatarilor în 
faţa morii istorice în care îşi avea sediul PDI era ştire de 
prima pagină. În poză se vedeau Burke și prietenul lui, 
Joe Beekman. Era bucuroasă că nici ea, nici Donovan 
nu fuseseră incluși. Cedând unui impuls, luă telefonul 
şi sună la biroul lui Val Covington. 

- Bună, Kate, zise Val. Tocmai mă pregăteam să te 
sun. Ai chef să luăm prânzul împreună de sâmbăta asta 
în două săptămâni? Rachel se va întoarce din Australia, 
unde a fost la o bursă de studii, iar eu m-am gândit că ar 
fi drăguţ să ne întâlnim la Morgan Millard. 

- Minunată idee. După ce stabiliră o oră, Kate spuse: 
Eşti avocat, așa că trebuie să ştii cum se face o cercetare. 
Poţi să afli informaţii despre doi indivizi? 

- Pot încerca, zise Val precaută. Sunt din zonă? 

- Sunt protestatari la șantierul de demolări de la Con- 
cord Place. Probabil că doar dau din gură, dar m-am 
gândit că ar fi util de ştiut dacă există riscul să comită 
acte de vandalism acolo. 

- Merită verificat. Dă-mi numele, iar eu o să caut 
informaţii. 

Kate rosti numele pe litere şi îi mulţumi lui Val. Pro- 
babil că nici unul dintre bărbaţi nu avea vreo legătură 
cu moartea lui Sam, dar nu strica să afle mai multe des- 
pre ei. 


capitolul 28 


Din uşa garajului, Donovan strigă: 

- Ne vedem diseară. 

Kate își ridică privirea de la ziarul în care citea despre 
un cutremur în timp ce servea micul dejun. 

- Distracţie plăcută! Salută-i pe Connie şi pe Frank 
din partea mea. 

- Aşa o să fac. 

Ușa se închise, iar Donovan se duse să-și petreacă 
sâmbăta ajutându-l pe unchiul Frank să renoveze o baie, 
unul dintre acele proiecte îndrăgite de bărbaţi, care îi 
apropiau şi mai mult. 

Connie, femeie deşteaptă, încuraja astfel de lucruri. 
Cu siguranţă, casa ei nu avea decât de câștigat. Cu un 
weekend în urmă, îi invitase pe Kate și pe Donovan la 
cină. Fusese plăcut să-i vadă pe soţii Russo din nou, deși 
Kate știa prea bine că era analizată și judecată pentru 
păcatul de a-l fi părăsit pe Donovan. Până la sfârșitul 
serii, soții Russo păruseră s-o accepte din nou. 

După ce termină lecturarea ziarului, Kate se ridică 
şi își spălă cana. Locuia deja pe Brandy Lane de trei 
săptămâni şi, exceptând acea primă zi plină de eveni- 
mente de la PDI, viaţa decursese pașnic. Donovan mor- 
măise de câteva ori ceva despre numărul neobișnuit de 
mare de accidente stranii care se petreceau pe șantierele 
din toată ţara, dar altminteri firma își desfășura activita- 
tea fără probleme. 

Ea își formase o rutină în care treaba la birou alterna 
cu pregătirea pe teren, sub îndrumarea lui Luther, la 
Concord Place. În timp ce pregătirile pentru demolare 
avansau, protestele se sfârșiră, mai ales pentru că de- 
monstraţiile lui Steve Burke determinaseră primăria să 
găsească locuinţe pentru toți chiriașii. 

În pădure, precauţi, primii lăstari verzi îşi ițeau ca- 
petele. Cu o zi în urmă, vineri, deschisese oficial noua 
cameră de odihnă a angajaţilor, cu un prânz tip bufet 
furnizat de o firmă de catering. Până să ajungă la plă- 
cinta de mere, toată stânjeneala dată de faptul că acea 
încăpere fusese biroul lui Sam fu dată definitiv uitării. 

Era vremea să se pună în mişcare. Astăzi, urma să ia 
prânzul cu Val și cu Rachel. Păcat că Tom se întorsese 
în California, fiindcă ar fi fost plăcut să vină şi el. Fusese 
minunat să-l aibă aproape câteva zile. Julia strălucise de 
bucurie, iar unchii şi mătușşile îl primiseră cu braţele 
deschise şi cu munţi de paste. Chiar dacă era careva de- 
ranjat să-l ştie homosexual, nimeni nu o arătase. 

Înainte de a se întâlni cu prietenele ei, Kate avea 
o programare la veterinar, pentru a-i face vaccinurile 
pisicuţei. 

- Dinah, vino la mama. 

Dynamite, pisica blue cream, moțăise, dar, când auzi 
chemarea lui Kate, decise că era vremea de joacă. Di- 
nah avea doar două viteze - goană la viteză maximă 
şi comă. În clipa aceea, se afla în faza activă. Cu co- 
dița grăsună ridicată drept, exceptând vârful îndoit 
în unghi drept, se repezi în dormitorul principal și se 
băgă sub uriașul pat. 

Kate se opri în pragul ușii. Era camera lui Donovan. 
Se simţea prost să-i invadeze intimitatea, dar pisicuţa 
trebuia prinsă. 

- Dinah, scumpo, diavoliță ce ești, unde te-ai băgat? 

Kate se întinse pe covor şi se uită sub pat. Dinah se 
afla la capul patului și avea chef de joacă. Se prelinse pe 
lângă perete, scăpând de mâna întinsă a lui Kate. Când 
se retrase în colțul format de perete şi piciorul patului, 

Kate dădu s-o înșface. Dinah ţâșni de-acolo, iar degetul 
mijlociu al lui Kate fu înţepat de ceva ascuţit. 

Cercelul unei femei se înfipsese între piciorul patu- 
lui şi perete. Cu grijă, Kate îl desprinse. Era o creaţie 
deosebită, din mărgele și chihlimbar. Fusese pierdut de 
una dintre iubitele lui Donovan, o femeie cu un stil bă- 
tător la ochi. Kate simţi nevoia să zdrobească acel cercel 
de duşumea. 

În loc de asta, strânse din buze și se ridică. De ce do- 
vada existenţei altor femei era mult mai dureroasă decât 
conştientizarea teoretică a acestei realități? 

Ca prin farmec, Dinah se materializă lângă ea, frecân- 
du-și căpşorul de glezna ei de pară ar fi ştiut că mama ei 
adoptivă avea nevoie de consolare. Kate ridică pisicuţa 
şi își frecă nasul de blănița moale. Nu era de mirare că 
femeile singure aveau, de regulă, pisici. Erau mult mai 
de încredere decât bărbaţii. 


De îndată ce Kate intră în restaurant, chelneriţa zise 
zâmbind: 

- Prietenele dumneavoastră s-au așezat deja. 

Morgan Millard era localul de cartier de lângă Ro- 
land Park, unde Kate crescuse, iar ea îndrăgea atmosfera 
plăcută, lemnul auriu şi tapetul bleumarin cu model. 
Și mâncarea era bună. Văzând-o apropiindu-se, Val Co- 
vington se ridică pentru a o întâmpina. Minionă şi cu 
părul de un roșu vibrant, Val se repezi s-o îmbrăţișeze. 

- Arăţi minunat, Kate. Șederea în Maryland îţi 
prieşte. 

- Acelaşi lucru se poate spune şi despre tine, Val. Pro- 
babil ai o viaţă amoroasă înfloritoare. _ 

- Un fel de a spune. Acum sunt celibatară. Îţi dă pu- 
tere, exact cum zic toate teoreticienele feminismului. 

- Eşti celibatară? N-o să te ţină mult. Kate se îndreptă 
spre separeu pentru a o saluta pe Rachel și văzu o altă 
prietenă veche. Laurel, ce minunat! 

Laurel Clark ieși din separeu, arătând ca o newyorke- 
ză, în tricot negru și cu o coadă de culoarea scorțișoarei 

atârnându-i pe spate. Era greu să ţi-o imaginezi în vapo- 
roasa rochie albă a unei debutante. 

-Val m-a convins să vin pentru o zi, ca să-ți fac o 
surpriză. 

Kate o îmbrăţișă încântată. Cele cinci membre ale 
Cercului Prietenelor fuseseră cândva la fel de apropiate 
ca niște surori. O luaseră în direcţii diferite după absol- 
vire, dar, cu toate astea, în ciuda anilor care trecuseră, 
dacă una dintre ele avea nevoie de o ureche care s-o as- 
culte compătimitoare, ştia că o putea suna oricând pe 
oricare dintre celelalte. 

Când se întâlneau față în faţă, lunile și anii dispă- 
reau, iar ele se simțeau instantaneu la fel de apropiate ca 
în trecut. Kate bănuia că, dacă s-ar fi întâlnit adulte fi- 
ind, n-ar fi ajuns să se cunoască suficient de bine pentru 
a deveni prietene. Totuși, trecutul comun, încrederea şi 
afecțiunea autentice întăriseră relaţia dintre ele. 

Kate se întoarse spre Rachel. Cu părul negru și ex- 
trem de calmă, Rachel părea genul de doctor în care 
toată lumea avea încredere. Rachel ştiuse dintotdeauna 
că voia să studieze medicina și își urmărise scopul cu o 
perseverenţă care o uimise pe Kate. 

- Cum a fost în Australia? 

- Am avut multă treabă. A fost foarte cald. Ar fi tre- 
buit să mai stau câteva săptămâni, până când primăvara 
se instala mai bine în această emisferă. Își cobori vocea. 
Îmi pare atât de rău de tatăl tău. 

-Am primit mesajul pe care mi l-ai trimis. Mulţumesc. 

În afară de faptul că îi transmisese condoleanţe, Ra- 
chel scrisese un mesaj emoţionant în care vorbise despre 
şocul pe care îl simţise la moartea bruscă a mamei ei, do- 
vedind o înţelepciune care o făcuse pe Kate să plângă. 
Moartea lui Sam reprezentase o pierdere pentru Rachel, 
tot așa cum Kate jelise moartea Barbarei Hamilton. 

Cu toate că fiecare dintre celelalte femei o vizitase 
pe Kate în San Francisco, reuniunea aceasta de la Bal- 
timore o făcu să se gândească nostalgică la zilele de li- 
ceu. Simţindu-se tânără și zburdalnică, își ridică paharul 
cu apă. 

-Pentru Rainey, care nu este aici, de data aceasta. 
Dea Domnv’ să ni se alăture când ne vom întâlni data 
viitoare! 

- Aşa să fie! 

Ciocniră solemn paharele. 

- Bine, fetelor, să începem să ne distrăm, zise Val. 
Cine are vești? Ceva fotografii? 

- Eu am o poză cu Sandy şi familia ei. 

Rachel puse o fotografie pe masă. 

- Eşti o mătușă norocoasă. Ce copii drăguţi are! 
exclamă Laurel. 

Rachel fu de acord. După aceea începu să povestească 
despre lunile petrecute în Australia. Era interesant, însă 
Kate nu se putu abţine să nu se gândească la faptul că, 
deşi toate erau femei rezonabil de frumoase, nu prea se 
descurcaseră când venea vorba despre stabilirea la casa 
lor şi întemeierea unei familii. Rachel se întâlnise cu 
Tom ani de zile şi încă erau buni prieteni, dar la asta se 
rezuma relaţia lor - la prietenie. 

Val adora bărbaţii, şi, cu părul ei roșu şi cu entuzias- 
mul care o caracteriza, și ei o adorau pe ea. Însă avea 
un mare talent de a alege doar rataţi. Dincolo de aerul 
ei elevat de New York, Laurel era puţin timidă, așa că, 
poate, pur și simplu nu-și găsise încă bărbatul potrivit. 
Ei bine, Rainey era excepţia. Kenzie părea un tip cum- 
secade, chiar dacă era superstar, şi, cu siguranţă, ei doi 
păreau foarte îndrăgostiți. Poate că, până la urmă, exista 
speranţă pentru toate. 

În prima pauză a conversaţiei, Kate întrebă: 

-Şi acum ce faci, Laurel? Povesteşte-ne totul. 

- Nimic spectaculos. Editura la care lucrez s-a mutat 
în Decatur Building, unul dintre zgârie-norii din anii de 
început. Trebuie să vii într-o vizită, Kate. Cred că ţi se va 
părea interesant, ca arhitectă. 

- Am studiat acea clădire în facultate, spuse Kate. 
Poate că, mai târziu în primăvară, o să fac o excursie 
de o zi la New York. Există vreun bărbat interesant în 
viaţa ta? 

-În New York? Puțin probabil. Din punctul de ve- 
dere al întâlnirilor, e ca un mare bazar - foarte multe 
chestii străine, dar prea puţine pe care să vrei să le iei 
acasă. Aştept să găsesc un bărbat cu vocea ca a lui Sean 
Connery. 

- Sean Connery, repetă Val, suspinând entuziasmată. 
Dacă găsești un astfel de bărbat şi te decizi să nu-l păs- 
trezi, vreau să ne faci cunoștință. 

- Credeam că ești celibatară, comentă Laurel. Că asta 
îți dă putere. 

- Dacă apare un bărbat cu vocea lui Sean Connery, 
o să-ți arăt cât de puternică pot fi. Chiar nu va avea 
nici o șansă! 

Apoi fu rândul lui Kate să le povestească despre Ken- 
zie Scott, care chiar avea vocea ca a lui Sean Connery, 
dacă se gândea bine. 

Când Rachel și Laurel se duseră la toaletă, Val scoase 
niște hârtii din geanta ei voluminoasă. 

- lată rezultatele căutărilor pe care mi-ai cerut să le 
fac. Îmi pare rău că a durat atât de mult. Dacă mă în- 
trebi pe mine, oricare dintre clovnii ăştia s-ar putea deda 
la acte de vandalism dacă se simte provocat. 

Încruntându-se, Kate parcurse foile. Burke fusese ac- 
tivist politic încă de pe vremea când era la colegiu, la 
sfârșitul anilor '60. De fapt, fusese membru al grupului 
de studenţi protestatari responsabili pentru aruncarea 
în aer a unui laborator, cu toate că nu fusese acuzat în 
acel caz. 

Joe Beekman era un luptător în Vietnam decorat, 
care știa ceva despre explozibili și arme și care învățase 
să ucidă pentru ţara lui. Acum, conducea un program 
comunitar de reabilitare a dependenţilor de droguri. 
Un om de valoare - dar era oare posibil ca furia stârnită 
de evacuarea mamei lui să-l facă să revină la violența 
din tinereţe? 

Probabil că anchetatorii cazului lui Sam se gândise- 
ră deja la protestatari, însă nu strica să le ofere aceste 
informaţii. 

- Mulţumesc, Val. Lucrurile s-au calmat la Concord 
Place, dar, dacă mai apar necazuri, vom ști de unde să 
ne începem căutările. 

- Cu plăcere. 

Kate observă bijuteriile colorate, în stil ţigănesc, ale 
lui Val. 

- Îmi plac cele trei cercuri de aur din fiecare ureche. 
Ai găuri și în alte părți mai puţin vizibile ale corpului? 

- Mi-a trecut asta prin minte, recunoscu Val, dar gân- 
dul la ce s-ar întâmpla dacă un cercel din buric se agaţă 
de un fermoar mă îngrozeşte de fiecare dată. 

Privirea lui Kate poposi pe un pandantiv care atâr- 
na printre numeroasele coliere ale lui Val. Mărgele și 
chihlimbar - şi foarte familiare. 

- E drăguţ, nu-i așa? rosti Val. De fapt, este un cercel, 
dar, fiindcă lam pierdut pe celălalt, l-am pus pe ăsta pe 
un lănţișor. 

„O femeie cu un stil bătător la ochi.“ Donovan și Val 
împreună în pat. Kate se simţi de parcă tocmai fuse- 
se lovită. li venea să strige: „Dar tu erai prietena mea!“ 
În loc de asta, numără până la zece, apoi spuse: 

- E ziua ta norocoasă. În dimineața asta, am găsit cer- 
celul pierdut. Sub patul lui Donovan. 

Chipul lui Val deveni tensionat. 

- Eu... presupun că n-am cu ce argumente să vin ca să 
te conving de altceva în afară de explicaţia evidentă. 

-Nu te osteni. Adică, nu e treaba mea cu cine se 
culcă oricare dintre voi. 

-Poate că nu, dar ești și tu om. La naiba, toate 
suntem mult, mult prea oameni. Am încălcat codul bu- 
nelor prietene culcându-mă cu fostul tău soț. 

- Nici vorbă. Nu lkam mai văzut pe omul acesta de 
aproape zece ani. Era liber. Apoi, detestându-se pentru 
că voia să știe, întrebă: Cât timp aţi fost împreună? 

-Cam un an şi jumătate. Ne-am întâlnit întâmplător 
într-o zi și am stat de vorbă, şi, ei bine, ştii cum e. 

Val ridică stânjenită din umeri. 

- Recent? 


Focul ascuns 245 


Val își trecu degetele prin claia cârlionţată, arătând 
ca micuța orfană Annie! într-o zi în care părul îi stă- 
tea vraişte. 

- Mda. A venit să-şi ia rămas-bun după ce aflat de 
testamentul lui Sam. 

Întrebându-se dacă asta se întâmplase în aceeaşi zi în 
care o dusese pe Brandy Lane și o convinsese să rămână 
în Baltimore, Kate își umezi buzele uscate. 

- Probabil şi-a dorit foarte mult compania PDI de s-a 
despărțit de tine ca s-o obţină. 

- Nu a fost ceva serios între noi, Kate. Doar amuza- 
ment. Ne-am ţinut companie. Donovan este un tip al 
naibii de drăguţ și s-a purtat atât de frumos cu mine, în- 
cât am uitat de ce am îndurat atâtea de la numeroasele 
jigodii cu care m-am combinat de-a lungul anilor. Dar 
nu a fost o mare pasiune pentru nici unul dintre noi. 

Spunându-și că era cazul să dea dovadă de maturitate 
în această situaţie, Kate spuse: 

- Îmi pare rău că întoarcerea mea v-a stricat relaţia. 
Dar o să plec peste un an. Ba chiar mai puţin. 

- Întoarcerea ta n-a schimbat prea mult lucrurile. Val 
începu să-şi răsucească o buclă roșcată în jurul arătăto- 
rului. Recunosc că nu m-ar fi deranjat dacă lucrurile 
ar fi evoluat, dar Donovan n-a vrut mai mult, și, dacă 
am învăţat un lucru în toată viaţa mea plină se suișuri 
şi coborâșuri, acela e să depistez un bărbat care nu este 
interesat de o relație mai serioasă. Dacă are cineva cheia 
de la inima lui, tu eşti aia, Kate. 

- Chiar dacă am avut-o vreodată, am pierdut-o. Kate 
încercă să pară stăpână pe sine fiindcă Laurel şi Rachel 
se întorceau. Şi, sincer, nici nu vreau s-o găsesc. 

- Dacă așa stau lucrurile, atunci eşti o bleagă, Kate. 
Ascultă ce-ţi spune o expertă - bărbaţii buni sunt greu 
de găsit, adăugă Val. Mai suntem prietene? Nu mi-aş 
putea ierta că am distrus asta. 

Chipul îndurerat al prietenei ei o făcu să privească si- 
tuaţia în perspectivă. Aceasta era Val, cu care împărţise 


! Little Orphant Annie - un poem scris de James Whitcomb Riley și 
publicat în 1885, după care s-au făcut benzi desenate și filme. (n.tr.) 

ani buni din viața ei. Avusese tot dreptul să iasă cu Do- 
novan. Kate se aplecă spre ea și o îmbrăţişă. 

-Sigur că mai suntem prietene. N-ai pentru ce să-ţi 
ceri scuze. Îţi mai amintești mottoul din şcoală? 

Recitară împreună: 

- Bărbaţii vin şi pleacă, dar prietenii sunt pentru 
totdeauna. 

Inventaseră mottoul la liceu, dar încă era valabil. 

Celelalte se așezară şi începură să discute despre de- 
sert, dar Kate nu participă la schimbul de replici: „O să 
iau şi eu dacă iei tu“. Gândul ei rămăsese la Donovan. 
Toată lumea crezuse că era nebună să-l părăsească. 

Toată lumea cu excepţia celor doi care cunoşteau în- 
treaga poveste: Tom şi Rachel Hamilton. 

Destrămarea familiei lui Kate începu la o reuniune 
perfect banală. În majoritatea serilor de duminică, Kate 
şi Donovan se duceau la părinţii ei pentru a lua cina, 
adesea împreună cu Tom și uneori cu Rachel. În seara 
aceea, Tom veni singur, abia întors din vizita la prietenii 
lui din San Francisco. 

Era o seară în care se mâncau paste, care lui Kate îi 
plăceau de obicei, dar, de data aceea, nu era în toane 
bune. Cu toate că izbutise să termine cursul de primă- 
vară fără să se facă de râs, ultimele câteva luni fuseseră 
extrem de dificile din cauză că mariajul ei era pe ducă. 

Donovan şedea în dreapta ei. Purta un blazer bleu- 
marin şi părea foarte serios în timp ce îşi termina ginul 
cu apă tonică pe care îl începuse înainte de cină. Ştia că 
era la fel de îngrijorat ca ea, dar el reacționa devenind tot 
mai posesiv, întrebând-o unde fusese chiar dacă întârzia 
doar zece minute peste ora estimată de el. Ea începea să 
se îndepărteze de prietene pentru că lui nu-i plăcea să le 
viziteze şi nici măcar să le sune. Ea înţelegea de ce - din 
pricina programului încărcat, ea abia dacă avea timp de 
el în cursul anului școlar, iar el se simţea neglijat. 

Dar ei îl lipseau prietenele, mai ales de când căsătoria 
ei începuse să se deterioreze. Existaseră câteva incidente 
când el o zgâlțâise violent sau o lipise de perete. Mereu, 
se răcorea repede și își cerea scuze, şi n-o rănise nicio- 
dată cu adevărat. Totuși, era cumplit de stresant să nu 
ştie ce l-ar putea stârni. 

Donovan o surprinse privindu-l şi îi zâmbi cu căldu- 
ră. Da, treceau printr-o perioadă proastă, însă aveau să 
supraviețuiască. Se iubeau prea mult pentru a nu-și re- 
zolva problemele. 

Vocea tatălui ei îi întrerupse gândurile. 

- Tom, unde-i Rachel? N-am mai văzut-o de câteva 
săptămâni. 

- Studiază. Are examenele finale săptămâna asta. 
Viitorii doctori nu ştiu cum să se relaxeze. 

-A venit vremea să te însori cu ea. Poate să se ducă 
mai târziu la facultate. Cel mai bine e să faci copii când 
eşti tânăr şi plin de energie. 

Kate auzise și ea adesea cicăleala cu copiii. Trei ani 
de căsnicie şi încă nu era însărcinată? N-o fi terminat ea 
facultatea, dar Donovan o terminase. Putea întreține o 
familie. Răspundea răbdătoare la astfel de comentarii, 
promiţându-le diverșilor unchi, mătuși şi veri că aveau 
să apară și copiii cât de curând. 

Însă situaţia lui Tom era diferită. Privirea lui se 
îndreptă spre Kate, iar ea îi văzu chinul din ochi. 

- Tată, mamă, am ceva să vă spun. 

Julia lăsă jos furculița şi îl privi, cu o expresie in- 
descifrabilă. 

- Da, dragă? 

- Rachel este prietena mea cea mai bună, dar eu n-o 
să mă însor niciodată. Un mușchi îi zvâcni în obraz. 
Eu... mi-am dat seama că sunt homosexual. 

- Nu! Cu chipul cenușiu, Sam ţâșni în picioare, arun- 
cându-și șervetul. Glumești, nu-i așa? Hristoase, este o 
glumă tâmpită! 

- Nu este o glumă, tată. Crede-mă, dacă aș putea 
fi altfel, aș fi. Dar Dumnezeu m-a făcut așa, și nu mă 
pot schimba. 

- Nu! ţipă Sam din nou. Nu-l amesteca pe Dumnezeu 
în asta. Eşti bolnav, dereglat. O să te ducem la un doc- 
tor, la cineva care te poate vindeca. 

Donovan se încruntă, ca şi cum cumnatul lui tocmai 
se transformase într-un gândac, iar un spasm de durere 
schimonosi chipul Juliei. 

- Asta... nu asta aș fi dorit pentru tine, Tom. Dar eşti 
fiul meu. Nimic nu va schimba vreodată acest lucru. 

Sam se holbă la ea aproape la fel de şocat ca atunci 
când Tom le dăduse vestea. 

- Cum de te poţi purta ca și cum această idee dezgus- 
tătoare a lui este... e normală? 

- Tom nu este bolnav, Sam, spuse ea. Am bănuit 
de mult timp, dar am sperat că greşesc. 

- Pentru că nu suporţi ideea de a avea un fiu homo- 
sexual? întrebă Tom cu vocea încordată. 

- Nu, deoarece ştiu că viaţa este mai grea pentru cei 
care sunt diferiți, şi ce mamă își doreşte o asemenea po- 
vară pentru copilul ei?! Julia se întinse peste masă și, 
pentru o clipă, îşi puse palma peste a lui. Dar, uneori, 
calea dificilă este singura care există. 

Tom păru cumplit de singur de cealaltă parte a me- 
sei. Kate se duse lângă fratele ei și își puse mâna pe 
umărul lui. 

- Ştiu că este un șoc, tată. Şi pentru mine a fost când 
am aflat. Dar Tom nu s-a schimbat. Toate calitățile care 
te-au făcut să te mândrești cu el au rămas intacte. 

- La naiba, Kate, nu-l încuraja! se răsti tatăl ei. 

Donovan rosti din vârful buzelor: 

- Ştiai asta şi nu mi-ai spus? 

- Nu puteam vorbi înainte ca Tom să fie pregătit, 
zise ea. 

- Cred că lucrul cel mai bun pe care-l pot face este să 
plec, zise Tom. Mi s-a oferit o slujbă în San Francisco. 
Bay Area e locul potrivit pentru oricine dorește să des- 
chidă o mică afacere cu calculatoare. 

Sam înjură. 

-E şi capitala americană a perversiunilor. Te duci 
acolo pentru a putea să... a putea să... 

Gura lui se crispă, incapabilă să rostească vorbele pe 
care le detesta. 

-Mă mut acolo din mai multe motive, rosti Tom în- 
cet. Unul dintre este că vreau să am mai multă libertate 
de a fi eu însumi, într-un loc unde... preferințele mele 
nu te-ar face de ruşine. 

- Rămâi aici, Tom, o să găsim un tratament, îl implo- 
ră Sam. Nu-mi pasă cât de mult costă sau cât durează, 
atâta vreme cât tu încerci să renunţi la aceste... la aceste 
idei bolnave. 

- N-o să mă duc la un terapeut. Unul bun ar spune 
că sunt ceea ce sunt. Unul prost ţi-ar da speranţe de- 
şarte şi ar încerca să mă facă să cred că sunt un pervers 
revoltător, ceea ce nu e cazul. Sunt doar... diferit într-o 
anumită privinţă. 

- Tom, poate dacă ai încerca, până când tata are să se 
obișnuiască puţin cu ideea, spuse Kate în șoaptă. 

- Nu se va obişnui, Kate. Și, dacă voi ceda acum, s-ar 
putea să mă pierd pentru totdeauna. 

Cu vocea tremurând de supărare, Sam spuse: 

- Dacă refuzi să te schimbi, atunci ieşi din casa mea. 
Acum! Şi să nu te mai întorci vreodată. 

- Este și casa mea, rosti Julia pe un ton strident. 
Copiii mei vor fi întotdeauna bine-veniţi. 

Cu un răget de furie, Sam mătură masa cu brațul, 
răsturnând paharele cu vin care se sparseră pe covor, 
formând pete de culoarea sângelui. 

- La naiba, Julia! Dacă tu îi îngădui acestui... aces- 
tui degenerat să mai intre în casa mea vreodată, jur pe 
Dumnezeu că voi pleca de-a binelea. 

- De-a binelea? Nu cred, Sam. Pleci pentru că ești 
intolerant și prea orgolios, nu pentru că așa ar fi bine. 

Julia rosti cuvintele cu emfază, dar chipul îi era 
pământiu. 

Dumnezeule mare, avea să fie silită mama ei să alea- 
gă între soț şi fiu? Kate își apăsă cu o mână stomacul 
pentru a-și potoli durerea de-acolo, simplu gând că fa- 
milia ei nu avea să mai fie niciodată la fel provocându-i 
rău fizic. 

- E-n regulă, mamă, interveni Tom. Locul tău e aici. 
Eu o să mă descurc. Tatălui său îi spuse: Nu trebuie 
să-ți faci griji că îți voi pângări prețioasa casă. Promit să 
nu mai pun niciodată piciorul aici. Apoi, se întoarse 
spre Kate și o strânse cu putere în braţe. Mulţumesc, 
Katie! Nici nu știi cât de mult înseamnă pentru mine 
sprijinul tău, rosti el încet. O să plec la San Francisco 
săptămâna asta. 

Kate își dădu seama că el plănuise asta de ceva timp. 
Nu-l putea învinovăţi că dorea să evadeze. 

- La dracu” sau la San Francisco pentru mine e același 
lucru. Pieptul lui Sam se umflă în vreme ce el încerca să 
respire. Nu mai ești fiul meu! 

leşi cu paşi mari din cameră. Julia îl privi plecând, 
chipul ei fiind devastat de durere. 

- Donovan, îmi pare rău că a trebuit să asiști la o cear- 
tă a familiei Corsi. N-a fost o privelişte prea plăcută. 

- Cum ai putut să-i faci așa ceva lui Sam? întrebă 
Donovan furios. El ţi-a dat totul, iar tu, în loc să-i fii 
recunoscător, îi frângi inima. Își împinse scaunul și se 
ridică. Să stai naibii departe de Kate. 

- Să nu îndrăzneșşti să-i vorbeşti aşa lui Tom! N-ai nici 
un drept să-mi spui că nu-mi pot vedea fratele. 

-Am toate drepturile! O înşfăcă pe Kate de înche- 
ietură. Julia, îmi cer scuze că ne ridicăm de la masă în 
mijlocul cinei, dar cred că e mai bine să plecăm. 

Văzând încruntarea lui Tom, Kate clătină ușor din 
cap, pentru a-i transmite că era în regulă, şi rosti pe 
mutește cuvintele: „O să te sun“. 

Fu nevoită să alerge pentru a ţine ritmul cu paşii 
furioși ai soţului ei care mai că o trăgea afară. După ce 
o îmbrânci în mașina lui, trânti portiera şi se duse pe 
partea șoferului, cu chipul schimonosit de mânie. 

-Maai rănit la încheietură, spuse Kate cu răceală. 

El porni maşina, apoi se avântă în viteză pe liniștita 
stradă încadrată de copaci. 

- Ai noroc că ţi-am rănit numai atât! 

Ea ar fi vrut să-i dea o replică usturătoare, dar învăța- 
se să fie mai precaută. Când Donovan era într-o astfel 

de stare, nu avea cum să anticipeze ce putea face. Era 
mai înţelept și mai sigur să aştepte până se potolea. 

Nici unul din ei nu vorbi până nu ajunseră acasă. 
Ea cobori din maşină fără să-l aștepte şi se îndreptă spre 
casă. Donovan o ajunse din urmă în vreme ce Kate sco- 
tocea în geantă după chei. 

- Fac eu asta. 

Deschise ușa şi se dădu la o parte pentru a-i face loc 
să intre. 

Ea trecu pe lângă el şi intră în bucătărie, scoase o 
bucată de brânză din frigider şi luă un cuţit de feliat 
din sertarul pentru tacâmuri. Nu mai mâncase de la 
micul dejun și știa din experiență că, dacă nu-și mărea 
imediat glicemia, n-avea să-şi mai poată ţine tempera- 
mentul în frâu. Şi numai Dumnezeu știa ce s-ar putea 
întâmpla atunci. 

Donovan o urmă în bucătărie. 

- Sam n-o să mai aibă de-a face cu Tom şi vreau să-mi 
promiţi că nici tu n-o să mai vorbeşti cu el. Tatăl tău e 
suficient de supărat și fără ca tu să-i reproșezi că e lipsit 
de loialitate. 

- Lipsit de loialitate? Kate trânti cuțitul pe bufet. Sam 
e cel lipsit de loialitate. Cum poate să-și renege propriul 
fiu pentru ceva ce nici măcar nu e vina lui Tom? 

- Dacă Tom nu se poate abţine, trebuia să fi avut mă- 
car decenţa s-o facă pe ascuns! Eu cu siguranţă aș fi fost 
mai fericit să nu ştiu ce-l excită. 

- Nimeni n-ar trebui să fie nevoit să ducă o astfel 
de viaţă. Kate trase adânc aer în piept, încercând să-și 
domolească pulsul bubuitor. Eu n-o să-i întorc spatele 
lui Tom și nici mama n-o s-o facă. Sinceră să fiu, mă aş- 
teptam ca Sam să nu primească bine vestea, dar despre 
tine aveam o părere mai bună. Cum ai putut să fii atât 
de mizerabil? 

Vasele se săltară când Donovan izbi cu pumnul în 
bufet, 

- Nu eşti tu în măsură să îmi judeci comportamentul! 
Hristoase, Kate, cum ai putut să mă minți? Ce altceva 
mai ascunzi? 

- Este o mare diferenţă între a minți și a nu dezvălui 
secretul altcuiva! N-am putut să-ți spun despre Tom din 
moment ce el a insistat să n-o fac. A știut mai bine decât 
mine cât de ticălos poți fi. 

Donovan se năpusti prin bucătărie - înalt, şi mare 
și furios. 

- Să nu-mi vorbeşti în felul ăsta! Eşti soţia mea, și n-o 
să-ți permit să-i faci rău lui Sam sau să-ţi pierzi vremea 
cu niște pederaşti. 

- De ce? Crezi că homosexualitatea e contagioasă? 
ţipă ea căutând cuvinte care să-l rănească la fel de mult 
cum o rănise el. Ţi-e teamă în secret ca nu cumva să fii 
Patsy, în loc de Patrick? 

Pumnul lui o izbi în maxilar, aruncând-o înapoi, fă- 
când-o să se izbească de marginea bufetului. Cu capul 
vâjâind, se agăţă de dulap, năucită şi îndurerată, dar 
prea furioasă ca să simtă frică. 

După o clipă în care încremenise îngrozit, Donovan 
se grăbi s-o ajute. 

- Lisuse, Kate, n-ar trebui să mă determini să fac astfel 
de lucruri. 

Cuvintele lui o loviră mai tare decât o făcuse pumnul. 

- Ticălosule! Să nu-ndrăznești să mă învinovăţeşti pe 
mine pentru asta! M-am străduit din răsputeri să ma- 
nifest înţelegere față de temperamentul tău nenorocit, 
să trec peste niște lucruri, dar m-am săturat! Problema 
eşti tu, nu eu, și n-o să mai rămân aici ca să fiu lovită 
din nou. 

Donovan se holbă îngrozit la ea. 

- Nu, Kate, nu mă poţi părăsi! 

Ea își atinse falca amorţită și ştiu cu certitudine abso- 
lută că, dacă nu pleca acum, căsătoria lor avea să coboare 
tot mai jos pe spirala violenţei și a fricii. Treptat, el avea 
să-i submineze încrederea în sine, avea să o îndepărteze 
de prietene, izolând-o din ce în ce mai mult. Dacă mai 
rămânea mult, avea să fie distrusă ca femeie. 

- Trebuie să plec, rosti ea nesigură. Consilierea te-ar 
putea ajuta, însă eu nu rămân în această casă până afli 
tu dacă e sau nu posibil. 

Întinse mâna spre geantă, dar, înainte s-o apuce, 
Donovan o înșfăcă de braţ. 

-Nu poţi pleca! Eşti cel mai bun lucru care mi s-a 
întâmplat vreodată. Jur pe Dumnezeu că nu-ţi voi mai 
face rău niciodată! 

Smucindu-și braţul din strânsoarea lui, ea spuse cu 
amărăciune: 

-Ai mai zis asta şi altă dată. Şi ştii ce? Nu te mai 
cred. 

- Avem atât de multe! Nu da cu piciorul la tot într-un 
moment de furie. O prinse de umeri și îi mărturisi: 
Eu... eu nu pot trăi fără tine. 

Ea îi vedea teama disperată de a nu o pierde, însă, de 
data asta, şi ea era disperată. 

- Dă-mi drumul! 

Pierdut în iadul propriu, nu-i auzi rugămintea. Bă- 
gându-şi mâna în părul ei, îi trase capul spre spate şi își 
petrecu brațul pe după talia ei, lipind-o de el în vreme 
ce o sărută cu o intensitate sufocantă. 

Cuprinși de pasiune și de iubire, se împăcaseră de 
o mie de ori înainte. Nu doar o dată, conflictul fusese 
vindecat de intimitate. Dar, de data aceasta, Kate simţi 
repulsie şi o panică tot mai mare. Dumnezeule mare, 
era la mila lui, neajutorată în faţa mărimii și a forţei lui. 
În pragul isteriei, ţipă: 

- Nu face asta! O, Dumnezeule, te rog, nu face asta! 

Fără pic de efort, de parcă ar fi fost un copil, el o 
împinse în bufet. 

- Eşti a mea, Kate, a mea. Te iubesc atât de mult! 
Nu pot lăsa pe nimeni altcineva să te aibă. 

Ținând-o captivă într-o strângere dureroasă, o sărută 
din nou. Mâna ei bâjbâi frenetic pe bufet, în căutarea 
unei arme. Dădu peste un obiect familiar, lung și în- 
gust. Îl apucă. Îl ridică. 

Îl înfipse. 

El ţipă şi îi dădu drumul, împleticindu-se îndărăt 
până se lovi de frigider, în timp ce sângele îi şiroia din- 
tr-o rană care pornea de la umărul stâng și ajungea până 

la cot. Cu degete tremurătoare, își atinse rana, apoi se 
holbă la petele stacojii. 

Ea aproape că vomită la vederea sângelui. Dumneze- 
ule din ceruri, era posibil să-l fi ucis! 

El își ridică privirea, iar expresia de pe chipul lui avea 
s-o bântuie pentru totdeauna. Pentru o clipă nesfârșită, 
se uitară unul în ochii celuilalt, în timp ce țesătura căs- 
niciei lor, ultimele fire de intimitate, de devotament şi 
de încredere se rupseră. 

Încercând să nege adevărul zguduitor, Donovan rosti 
cu o voce de un calm ireal: 

- Nu-ţi face griji, Kate, nu e adâncă. M-am rănit mai 
grav când lucram la mașină. O să fiu bine. Hai doar... să 
stăm jos și să ne acordăm șansa de a ne linişti. 

Năucită, se uită la cuțitul însângerat din mâna ei. 

- Este prea târziu, Patrick, şopti ea. 

- Nu! Nu poate fi prea târziu. 

Ea clătină din cap fără să spună nimic. Dorindu-şi să 
fie moartă. 

O resemnare cumplită îl cuprinse pe Donovan, 
făcându-l să se simtă ca un om rănit mortal, care știe că 
e în zadar să lupte pentru viaţă. Se sprijini de frigider și 
se lăsă să alunece încet pe duşumea. 

- Este numai vina mea. Îmi pare rău, Kate. Atât de... 
al naibii... de rău. 

Ea se uită pentru ultima oară la el, la frumosul chip 
pe care îl iubise, la puternicul trup care îi dăruise atâta 
bucurie. 

La sângele care se prelingea printre degetele lui. 

Acesta era bărbatul despre care ea crezuse că avea să-i 
fie alături toată viața. Cum suporta să-l părăsească? 

Cu o voce chinuită, el șopti: 

- Dacă pleci, fă-o repede, Kate. Pentru binele amân- 
durora. 

Cuprinsă de o durere mai puternică decât își ima- 
ginase vreodată că ar fi posibil să simtă, puse cu grijă 
cuțitul pătat pe bufet. Apoi își luă geanta și ieşi din casa 
în care cunoscuse cea mai mare fericire și cea mai cum- 
plită suferință. 

Timp de zece ani, se ținu departe de bărbatul cu care 
se căsătorise. 


capitolul 30 


- Kate, mai ești cu noi? Vocea lui Val întrerupse reve- 
ria lui Kate. Făcând un efort să revină în prezent, rosti: 
[Incercam să mă decid între plăcintă cu piersici și o prăji- 
tură „moartea din o mie de ciocolate“, ceea ce reprezin- 
tă o problemă serioasă, care necesită concentrare. 

- la plăcinta, o sfătui Laurel. Eu iau prăjitura de 
ciocolată și le putem împărţi. In felul acesta, o să supra- 
viețuim amândouă. 

Când, în cele din urmă, isprăviră prânzul ce se lungi- 
se pe durata a trei ore, Laurel spuse: 

- Kate, Rachel, nu vreţi să veniţi cu mine și cu Val la 
expoziţia de obiecte artizanale? 

-Am fost ieri acolo şi am cumpărat aproape tot, 
răspunse Kate. N-a mai rămas nimic pentru voi. 

-Vrei să mergem să ne plimbăm, Kate? întrebă 
Rachel. Mi-ar prinde bine o gură de aer proaspăt. 

Kate înţelese că i se propunea mai mult decât o gură 
de aer proaspăt. 

- Ar fi plăcut. Putem căuta crocuşi!. 

- Croci, rosti Val. Amintiţi-vă declinările latine, fetelor. 

Râzând şi îmbrăţișându-se, adăugară la nota de plată 
un bacșiș care îi dublă chelneriţei veniturile pe ziua ace- 
ea, apoi ieșiră în lumina palidă a soarelui de primăvară. 
Laurel se urcă în Toyota veche a lui Val, și cele două se 
îndreptară spre centrul oraşului. 

În vreme ce Kate și Rachel traversau mica parcare 
pentru a ajunge în stradă, Kate rosti pe un ton lejer: 

- O Honda argintie exact ca a mea este parcată lângă 
maşina mea. 

- Cea vișinie e a ta? Maşina argintie e a mea. 

- Mereu am avut gusturi similare. Când Honda mea 
a sosit în Baltimore adusă de doi studenţi, Donovan 


! Crocus heuffelianus - brândușe (n.tr.) 

mi-a zis că sunt un leming! fără pic de imaginație când 
vine vorba despre maşini. 

- Bărbaţii! Și tu ce i-ai spus? 

- Că, dacă lemingii apreciază o maşină de încredere 
şi bine făcută, atunci să mă conducă spre cea mai apro- 
piată faleză. Fireşte, Donovan preferă vehiculele cu ati- 
tudine, cum sunt Harley-ul şi Corvette-ul clasic pe care 
le are. 

Rachel coti spre stânga pe Roland Avenue, bule- 
vardul rezidențial mărginit de copaci, care trecea prin 
Roland Park. 

- Ai stat ceva vreme pe Tărâmul Interzis. 

-Măcar dear fi fost Tărâmul Interzis. Am fost 
întrun loc foarte real. 

- Bănuiam asta. Te-ai mai gândit la ziua în care Lai 
părăsit pe Donovan? 

Kate condusese ca prin ceață, ajungând în cele din 
urmă la apartamentul lui Rachel. Şocată, prietena 
ei lăsase baltă manualele și îi îngrijise rănile lui Kate. 
Dorise să-l vadă pe Donovan arestat imediat şi arun- 
cat în închisoare, dar Kate refuzase să-i îngăduie lui Ra- 
chel să sune pe altcineva în afară de Tom. Instinctiv, 
ştiuse că era esenţial să se gândească bine la ce se întâm- 
plase înainte de a declanșa o avalanșă ce risca să-i scape 
de sub control. 

- Da. Încă mai cred că a fost cel mai bine să păstrez 
tăcerea. Tata era devastat de dezvăluirea lui Tom, iar in- 
sistența mea de a divorța a fost aproape la fel de rea. 
Donovan era fiul pe care şi-l dorise întotdeauna, cel mai 
reușit dintre copiii lui, care îi oferea cele mai multe sa- 
tisfacții. Să afle să Donovan mă abuza i-ar fi frânt inima 
lui Sam. Şi, în plus, poate că poliţiştii m-ar fi arestat. 
În definitiv, Donovan a fost cel înjunghiat. 


! Lemingii, mamifere rozătoare asemănătoare cu hârciogii, din re- 
giunile nordice circumpolare, întreprind ciclic (la 3-4 ani), mari 
migrații spre coasta de sud, unde, înotând în largul mării, se îneacă 
în masă. În engleză, aceasta este porecla pentru o persoană care face 
parte dintr-un grup cu tendinţe autodistructive în masă. (n.tr.) 

- Dacă i-ai fi spus tatălui tău întreaga poveste, se prea 
poate să-l fi pierdut pe Donovan, dar te-ar fi avut pe 
tine. Iar tu erai lumina ochilor lui. 

- Trebuia să plec din Maryland, aşa că m-ar fi pierdut 
oricum. În felul acesta, l-a avut pe Donovan, și am im- 
presia că fiecare a fost salvarea celuilalt. 

Kate credea asta cu toată convingerea. Tom se grăbi- 
se să vină la Kate după ce Rachel îi telefonase. Fiindcă 
nu reuşise s-o convingă pe Kate să sune la poliţie, îi su- 
gerase să meargă cu el în California. Acolo, fără ame- 
ninţarea lui Donovan, putea începe o nouă viață. Ea se 
agățase de această idee. Mai mult decât orice altceva, 
bunătatea și înţelegerea fratelui ei o ajutaseră să reziste. 

În dimineaţa următoare, Kate îi sunase pe părinţii 
ei şi îi anunţase că divorța. Iadul izbucnise. Sam se în- 
furiase din nou la culme. Singurul lucru pe care l-ar fi 
acceptat probabil ca motiv de divorţ era adevărul, iar 
Kate nu dorise să i-l dezvăluie. Julia încercase să medie- 
ze conflictul, însă Kate refuzase să stea de vorbă cu ea. 
În 24 de ore de la despărțirea de soţul ei, între Kate şi 
tatăl ei se căscase o prăpastie care nu fusese niciodată 
umplută pe de-a-ntregul. Mai târziu, Kate își dăduse sea- 
ma că Sam îl învinovăţise pe Tom pentru divorţul ei, 
adâncind și mai mult dezbinarea din familia lor. 

Rachel îi întrerupse gândurile. 

- Donovan are habar cât de norocos e că l-ai lăsat să 
scape basma curată atunci? 

- Ştie. Sinceră să fiu, probabil ar fi fost mai fericit 
dacă laş fi crucificat. Dar la ce-ar fi folosit să-i distrug 
viaţa? Kate lovi o pietricică, făcând-o să se rostogolească 
pe trotuar. Întâmplător, Donovan mi-a spus recent că 
tatăl lui era un alcoolic abuziv. În tinereţe, nu suporta 
să vorbească despre asta. 

- Asta explică multe - cei care abuzează au fost 
adesea abuzaţi în copilărie. E posibil ca familia lui 
Donovan să fi fost prinsă de generaţii într-un ciclu al 
violenţei, zise Rachel. Dar presupun că, acum, voi doi 
vă înţelegeţi bine. 

- Surprinzător. Ca persoane care împart aceeași casă, 
suntem foarte compatibili. Ne ferim unul din calea 
celuilalt. 

- De fapt, nu e o reţetă proastă pentru o căsătorie. 

- Asta n-are nici o legătură cu căsătoria. 

Acest gând făcu ca prăjitura de ciocolată pe care o 
mâncase Kate să i se adune în stomac și să devină grea 
ca plumbul. 

- Rănile par să fie nevindecate. 

Kate suspină. 

- De ce bărbaţii își bat soțiile, doctore? 

- Unor bărbaţi le place să provoace durere, dar, de 
obicei, abuzul este o modalitate de a stabili controlul, 
de a arăta cine este şeful. Unii abuzatori trebuie să con- 
troleze totul. Alţii sunt nişte rataţi care nu pot controla 
nimic în viaţă cu excepţia membrilor familiei, așa că își 
ţin în frâu soţia și copiii cu furie, cu bătaie de joc și prin 
violenţă. Apoi, un alt motiv poate fi teama de a nu-şi 
pierde partenera. Controlează-ţi nevasta, n-o lăsa să aibă 
relații normale cu alţii, fă-o să fie dependentă de tine, 
pentru a nu-ţi scăpa din lesă. 

Donovan fusese întotdeauna îngrozit de propria vio- 
lenţă. Și, cu toate că era meticulos şi bine organizat la 
serviciu și în viața personală, nu era cu adevărat obsedat 
de control. Se pare că era genul care lovea şi încerca să 
controleze pentru că se temea să nu-și piardă soția. Kate 
cită din Oscar Wilde: 

- „Și totuşi, fiecare om ucide ceea ce iubește.“ 

- Nu întotdeauna, dar mult prea adesea. Dacă te în- 
doiești, stai la urgenţe într-o noapte de sâmbătă. Având 
în familie un istoric de alcoolism, probabil băutura era 
cea care îl stârnea pe Donovan. 

-Şi el mi-a spus asta. Nu mi-am dat seama, pentru 
că, în general, băutura nu părea să-l afecteze, zise Kate. 
Dumnezeule, ce proastă am fost! Am crezut că dragostea 
e suficientă, dar nu este deloc așa. Abuzatorii se schim- 
bă vreodată? 

- Uneori, dacă au o motivaţie puternică, spuse Ra- 
chel. Dar, cel mai adesea, găsesc o altă femeie pe care s-o 
abuzeze. Poate că asta a făcut și Donovan. 

- Mi-a zis că sunt singura femeie pe care a lovit-o vre- 
odată. O onoare neobişnuită, nu crezi? 

- Presupunând că spune adevărul. 

- Cred că e adevărat. În primul rând, a renunţat la 
alcool, ceea ce ar trebui să-l ajute. Kate privi două ve- 
veriţe care se fugăreau drăgăstoase pe o creangă. Până 
să mă întorc, el și Val au avut o relaţie. Din moment ce 
Val tocmai mi-a spus ce tip grozav este, presupun că n-a 
izbit-o niciodată de pereţi. 

- Val? Rachel se strâmbă. Ce aiurea! 

- Nu chiar. Am fost amândouă foarte civilizate și 
ne-am cerut scuze, mai mult sau mai puţin, una celeilal- 
te pentru situația creată. 

- Slavă Domnului că există prietenia. Este mult mai 
de încredere decât pasiunea. 

Merseră pe străzi pe care le cunoșteau de-o viaţă. Kate 
simţi că se relaxează, parțial datorită peisajului famili- 
ar, parțial datorită influenţei liniştitoare a prietenei ei. 
Rachel avea genul de calm cu care puteai privi într-un 
vulcan și întreba lava ce mai face. În cele din urmă, 
Kate spuse: 

- Dar, uneori, abuzatorii se schimbă. 

- Uneori. Dacă sunt foarte tineri, cum a fost Dono- 
van, şansele să se schimbe sunt mai mari, mai ales dacă 
este suficient de deştept să renunţe la băutură. Dar ma- 
joritatea abuzatorilor nu se schimbă. Rachel se uită la 
ea. Te gândeşti serios să te împaci cu el sau este doar un 
exercițiu mental? 

- Fireşte că nu mă gândesc să fiu din nou cu el! Chiar 
dacă mi-aş dori asta, nu există nici o garanţie că el 
ar vrea. Dar... sunt confuză, simplist vorbind. El s-a 
schimbat în bine în multe privinţe, în ultimii zece ani. 
În general, e o prezenţă foarte plăcută. Dar încă are un 
temperament aprig, cu toate că pare să se controleze mai 
bine acum. 

Rachel clătină din cap, părul perfect tuns aranjân- 
du-se fără efort la locul lui. 

-Ce te înspăimântă cel mai tare - teama de durere 
fizică, de a fi rănită ori poate chiar ucisă? Sau teama 
de a nu-i fi rănite sentimentele? 

Cuvintele o zguduiră pe Kate. În seara aceea de de- 
mult, ajunsese la Rachel rănită și mânjită de sângele 
soțului ei, însă rănile ei fuseseră nimic în comparaţie cu 
devastarea psihică. 

- Teama de a nu fi rănită afectiv este cu mult mai 
serioasă. 

- Bine. Acum, că ştii de ce ţi-e cel mai tare frică, re- 
zolvă problema. 

- Eşti dură, Hamilton. 

-Sigur că sunt. Dacă există chiar și cea mai vagă po- 
sibilitate ca tu să te încurci din nou cu Donovan, ar fi 
cazul să știi ce riști. 

- Trebuie să mă gândesc la asta. Reacţionez ciudat în 
preajma lui. Sunt atrasă de el, dar şi nervoasă. Nu-mi 
place cum mă comport. 

- Nimeni nu-i perfect, Kate. Nici măcar tu. 

- Ce vrea să însemne asta? 

- Pe măsură ce creşteam, mă gândeam mereu că tu ești 
cea mai armonioasă persoană pe care o cunosc. O extro- 
vertită cu firea veselă, degajată în orice situație. Am fost 
fericită că te-ai hotărât să fim prietene înainte de a te duce 
la şcoală și mi-am dat seama că eram genul de copil toci- 
lar care nu făcea cinste reputației tale. 

Kate părea îngrozită. Cum era posibil să fii prieten cu 
cineva o viață întreagă şi să-l cunoşti atât de puţin? 

- Tocilară? Asta-i o chestie la fel de absurdă ca ideea 
că eu eram un fel de Wonder Girl. 

- Eu eram timidă și mioapă, şi deşteaptă într-un fel 
dezgustător, explică Rachel. Şi tu erai la fel de deşteaptă, 
dar nu la modul neplăcut. Am învăţat multe de la tine. 

-Această conversaţie devine foarte ciudată. Dacă 
eram atât de grozavă, cum am ajuns să fiu o soție bătută 
şi lașă când vine vorba despre relaţii? 

- Pentru că în prima parte a vieţii tale ai funcționat pe 
pilot automat, reușind totul fără prea mult efort. Apoi, 
Donovan ţi-a distrus sentimentul de siguranţă interioa- 
ră, iar tu nu aveai capacitatea de a face față unei situații 
neașteptate. Ai supraviețuit destul de bine, dar cu pre- 
tul evitării intimităţii adevărate. Până nu te vei vindeca 
de răul pe care ţi l-a făcut, nu vei fi capabilă să riști din 
nou. lar vindecarea presupune nu doar să accepţi faptul 
că ai fost abuzată, ci şi cum ai fost afectată de faptul că 
ai comis tu însăţi un act de violenţă. 

În vreme ce Kate încerca să-și dea seama de semnifi- 
caţiile cuvintelor rostite de prietena ei, Rachel se uită la 
plăcuţa cu numele străzilor. 

- Suntem aproape de casa mamei tale. Crezi că s-ar 
supăra dacă am trece s-o salutăm? 

- Lar face mare plăcere, iar Oscar Wilde nu și-ar mai 
încape în piele de bucurie. 

În timp ce cotiră pentru a parcurge scurta distanță 
până la casa familiei Corsi, Kate încercă să se decidă ce 
voia de la Donovan. Să-l pedepsească? Să încheie toată 
povestea? Oportunitatea de a lucra la PDI? 

Sau ceva cu totul diferit şi mult mai primejdios? 

Acasă, Donovan studia gânditor conţinutul frigi- 
derului când Dinah se materializă lângă el și începu să 
i se frece de glezne. O ridică. Era cea mai fericită pisi- 
cuţă pe care o văzuse vreodată. Absolut totul pe lumea 
asta o încânta. Nu mergea ca o felină normală, ci țopăia 
energică, aproape ca şi cum ar fi dansat. 

Proptindu-și lăbuţele în pieptul lui, îşi dădu căpșo- 
rul pe spate şi vibră de plăcere în timp ce el îi scărpina 
bărbia cu un deget. Bucuria ei sinceră, încântarea to- 
tală, îi treziră o amintire. Dumnezeule mare, pisicuța 
era precum Kate la 18 ani - arzând de nerăbdarea de a 
trăi lucruri plăcute, sigură că lumea era un loc plin de 
miracole. Nu era de mirare că el adora acest ghemotoc 

de blăniță cenușie cu pete. Păcat că oamenii care își pier- 
deau inocenţa nu şi-o mai puteau recăpăta niciodată. 

Pierderea inocenței... 

Privirea lui se îndreptă involuntar spre locul unde 
se petrecuse acea ultimă luptă chinuitoare. În anii care 
trecuseră de atunci, bucătăria fusese complet renovată, 
mărită, dușumeaua îi fusese schimbată - dar, la fel ca 
Lady Macbeth încercând zadarnic să-şi curețe mâinile, 
pata psihică rămăsese. Mintea lui îşi dorea să nu se mai 
gândească la asta. Însă el se sili să-şi amintească, pentru 
că trecutul era cheia spre viitor. 

Fusese tensionat când se duseseră să ia cina la familia 
Corsi în acea ultimă seară, ştiind că lucrurile mergeau 
foarte prost între el şi Kate, dar neștiind cum să schim- 
be situaţia. Își pregătise singur ginul cu apă tonică de 
dinainte de cină, mai mult decât dublând cantitatea de 
gin, în speranţa că asta avea să-l ajute să se relaxeze. 

Apoi, Tom aruncase bomba, și totul o luase razna. 
Donovan fusese şocat și tulburat de veste, însă durerea 
lui Sam fusese cea care îi stârnise furia. De ce naiba nu 
putuse Tom să-și păstreze pentru sine preferințele? Fap- 
tul că-i făcuse asta lui Sam era de neiertat. 

Mai rău, imaginea lui Kate alături de Tom împotriva 
familiei ei îl înfiorase până în măduva oaselor. Cât avea 
să treacă până avea să i se împotrivească în același fel 
şi soțului? 

Următoarea oră era încețoşată în mintea lui, detalii- 
le fiind estompate de o pâclă de gin, furie și anxietate. 
O dusese pe Kate acasă, groaza că o pierdea străpun- 
gându-i inima ca o ţepuşă. Apoi, intraseră în casă, și 
cele mai cumplite temeri se adeveriseră: după o ceartă 
năprasnică, ea anunţase că-l părăsea. 

El se panicase și o înșfăcase, într-o încercare disperată 
de a-i dovedi cât de mult o iubea. Intimitatea avea să-i 
unească, făcând ca răul să dispară. Până nu-l străpun- 
sese cuțitul, abia dacă băgase de seamă că ea se lupta 
să scape. 

Durerea şi șocul îl făcuseră să-şi recapete rațiunea 
şi să îşi dea seama îngrozit că trecuseră de linia dincolo 

de care nu mai exista cale de întoarcere. Făcu tot posibi- 
lul să dreagă dezastrul, s-o determine să se răzeândească, 
dar era prea târziu. Mult prea târziu. Kate plecase, iar el 
ştiuse că fusese îndreptăţită să plece. 

Fu adus înapoi din trecut de Dinah, ale cărei ure- 
chiușe ascuţite se ridicară brusc. Se eliberă din braţele 
lui Donovan şi alergă spre ușa garajului tocmai la vreme 
pentru a o întâmpina pe Kate. Radarul felinelor. 

- Salut! Donovan se smulse din trecutul rece, întune- 
cat. Ce mai face vechea gașcă? 

- Bine. 

Kate închise uşa în timp ce Dinah ţopăia în jurul ei. 
Aşa cum se întâmpla cel puţin o dată pe zi, Donovan 
se pomeni holbându-se la Kate pentru a-şi ostoi foamea 
acumulată în lungii ani în care îi fusese dor de ea. Părul 
auriu îi cădea în faţă, ascunzându-i chipul. Silueta graţi- 
oasă avea un echilibru perfect între zvelteţe şi curbe. 

Atârnând-şi haina în dulap, adăugă: 

-Şi a fost așa un noroc. Azi-dimineaţă, când am 
scos-o pe Dinah de sub patul tău, am reuşit să găsesc un 
cercel pierdut de Val. Unul dintre cerceii ei favoriţi. 

„Rahat!“ 

- Sunt sigur că a fost încântată. 

- Mai mult vinovată decât bucuroasă. 

El simţi o surprinzătoare împunsătură de nostalgie 
față de relaţia pe care o avusese cu Val. Simplă, agrea- 
bilă pentru amândoi, fără chinuri sau vină. De ce nu 
se mulțumise cu asta? De ce tânjea după complexitatea 
dureroasă a relaţiei cu Kate? 

De îndată ce mintea formulă întrebarea, știu răspun- 
sul. Pentru a ajunge pe culmile cele mai înalte, era ne- 
cesar să riști să treci peste prăpastiile cele mai adânci. 
Numai cu Kate cunoscuse bucuria. Numai cu ea cunos- 
cuse împlinirea. 

- Poate ar trebui să-i facem cunoștință lui Val cu pri- 
etenul tău Alec. 

Amuzamentul lumină chipul lui Kate. 

- Probabil s-ar plăcea. Păcat că îi desparte un conti- 
nent. Se aplecă s-o ridice pe Dinah. Din nefericire, am 
ajuns să mă gândesc la... la ziua când te-am părăsit. 

- Îmi doresc din suflet ca acea amintire să poată fi 
ştearsă din mințile amândurora. 

- Imposibil. A fost unul dintre momentele definitorii 
ale vieții mele. Dacă dispare, nimic din ce s-a întâmplat 
după aceea nu mai are sens. 

- E puțin cam prea metafizic pentru mine. Prefer ui- 
tarea. Donovan se gândi că totuși existau lucruri care 
trebuiau spuse. Când ne-am certat pentru ultima oară, 
mai întrebat dacă mi-e teamă că sunt Patsy, nu Patrick. 
Tata striga astfel de lucruri când era beat. Nu eram su- 
ficient de dur pentru el. Considera că orice bărbat mai 
puțin macho era homosexual. Obişnuia să mă numeas- 
că Patsy şi mă amenința că mă pune să port hainele 
surorii mele. 

Kate tresări. 

- Şi, pentru că am vrut să te rănesc aşa cum mă ră- 
neai tu, am apăsat cel mai prost buton posibil în cel mai 
prost moment posibil. 

- Nu contează cât de furioși eram amândoi, nimic nu 
justifică felul în care m-am purtat. Hristoase, Kate, cum 
suporţi să stai în aceeaşi cameră cu mine? 

- Eu ar trebui să te întreb asta. Mai ales aici, în bucă- 
tărie, cu atâtea cuțite la îndemână. 

Tonul îi era crispat, dar ochii îi erau serioşi. 

_ El păstrase ani de zile cuțitul cu care ea îl înjunghiase. 
În cele din urmă, știind că era o amintire bolnăvicioasă 
a căsătoriei lor, îl aruncase în golful Chesapeake. 

-Nu eşti o ucigașă, Kate. Nu ai făcut decât să reacțio- 
nezi la violenţa mea. 

- Joseph Campbell a spus că iubirea este punctul de 
incandescenţă - cu cât iubirea e mai puternică, cu atât 
durerea este mai mare. Dacă e adevărat, poate că ne este 
mai bine fără ea. 

- Niciodată! Iubirea vine în tot felul de forme, Kate. 
Nu îngădui ca faptul că sentimentele mele pentru tine 

s-au transformat în nebunie să te priveze pentru tot- 
deauna de iubire. 

Ea îi aruncă o privire intensă, indescifrabilă. El fu 
ușurat să audă telefonul sunând. Bărbatul de la celălalt 
capăt al firului răpăi o serie de propoziţii concise, care 
făcură ca expresia de pe chipul lui să devină sumbră în 
vreme ce atenţia îi fu abătută de la problemele persona- 
le. Convorbirea se sfârși, iar el lăsă jos telefonul. 

- A fost cineva de la Departamentul de Stat. Sper că 
ai un pașaport valabil, fiindcă plecăm în Mexic. 

- In Mexic? 

Tonul surprins al lui Kate o făcu pe Dinah să-și ridice 
căpşorul. 

- Ai citit despre cutremurul din Mexico City? 

- Da, dar am crezut că nu a fost ceva serios. 

- Nu comparativ cu marele cutremur din Mexico 
City de acum câţiva ani. Acela a fost cumplit. Uneori, 
visa oameni scotocind frenetic printre ruine, în căuta- 
rea celor dragi. Atunci, am demolat 26 de clădiri afec- 
tate. Acest cutremur nu a fost nici pe departe la fel de 
rău, însă epicentrul s-a aflat exact sub un ansamblu de 
clădiri de apartamente de înălțime medie, care pare să fi 
fost construit pe o fundaţie șubredă. Pământul s-a miş- 
cat precum jeleul. 

- Sunt clădirile afectate care au apărut în ziarul de azi? 

- Da. Găsi un blocnotes și începu să facă o listă. 
Aproape toate victimele au fost aici, în La Casa Miran- 
da. Guvernul mexican vrea ca acele clădiri să fie demo- 
late imediat, înainte ca și alți oameni să mai fie răniţi. 

- Înţeleg. Şi, pentru că PDI a mai lucrat cu ei, te-au 
chemat pe tine. 

- Fireşte. Așa că guvernul mexican a luat legătura cu 
Guvernul SUA şi, presto, jumătate din PDI trebuie să 
pornească spre aeroport. 

- La nivel înalt. Sunt impresionată. 

- Ce e mai impresionant este că guvernul a decre- 
tat că este o treabă secretă, despre care nu avem voie 
să vorbim. 

- Dinah, va trebui să stai cu bunica și cu unchiul 
Oscar. Când plecăm, Donovan? 

- Mâine, dacă se poate. Dacă nu, luni dimineață. 
Spaniola ta ne va fi utilă. 

- lar de data asta știu destule pentru a fi utilă pe 
şantier. 

- Kate, nu vreau să lucrezi în acele clădiri. Cutremu- 
rele fac ca structurile să fie incredibil de instabile - n-ai 
cum să prezici când se vor prăbuşi. Sam avea instinct, 
ştia cum aveau să se comporte clădirile afectate. Fără el, 
treaba va fi și mai primejdioasă decât dăţile trecute când 
am făcut asemenea lucrări. 

- Hai să vedem dacă am priceput, zise Kate. Spui că 
sunt atât de incompetentă, încât aș putea demola acci- 
dental o clădire dacă mi se îngăduie să intru în ea? 

- Kate... 

Ea făcu ochii mari. 

- O, e vorba despre femei, copii şi bărci de salvare. 
Cu alte cuvinte, viața mea este mai prețioasă decât a 
ta, sau a lui Luther - ce-ar zice soţia și copiii lui despre 
asta? —, sau a lui Jim, sau a lui Ted... 

- Sarcasmul n-o să-ți aducă nici un câștig. Lucrările 
de genul acesta sunt foarte înșelătoare, iar eu nu vreau 
să te afli într-o clădire care s-ar putea prăbuși în orice 
clipă. Crede-mă, o să-ți meriţi leafa. O să ai multă treabă 
şi fără să plasezi explozibili. 

- Poţi să-mi spui sincer că, dacă aș fi bărbat, mi-ai mai 
zice să mă ţin departe de clădiri afectate de cutremure? 
Evident că nu. 

Dar ea nu era bărbat. Ea era Kate. Improvizând, el 
spuse: 

- Dacă bărbatul ar fi un novice, probabil. 

- Mă îndoiesc foarte sincer. Dorinţa de a proteja este 
normală şi valabilă în ambele sensuri, dar n-o pot accep- 
ta la serviciu. Nu că ţin neapărat să-mi cadă o clădire în 
cap, Patrick. Dar, dacă e să fac această meserie, trebuie 
să am parte de tot - de rutină, de plictiseală, de distrac- 
ţie şi de lucrurile înfricoșătoare. Altminteri, aș putea 
foarte bine să mă întorc în San Francisco. 

Cândva, el ar fi făcut tot posibilul să-și impună punc- 
tul de vedere. Pentru numele lui Dumnezeu, în Las Ve- 
gas ea aproape căzuse în puţul lifturilor, iar aia fusese o 
treabă sigură, pe cât de sigură putea fi o demolare. Însă, 
dacă voia să aibă un viitor alături de Kate, acesta trebuia 
construit pe fundaţii noi. Trebuia s-o accepte ca egala 
lui, oricât de mult ura gândul ca ea să fie în primejdie. 

- Bine, Kate, ai câştigat - o să lucrezi în aceleași con- 
diţii ca toată lumea. Dar măcar nu-ţi asuma riscuri pros- 
teşti, femeie macho. 

- Nu, domnule. 

Zâmbetul ei aproape că merită temerea că ea avea 
să-și riște gâtul. 

Aproape. 


Se produse o replică puternică. Clădirea se înclină gemând, 
iar Kate îşi pierdu echilibrul din cauza zguduiturilor amenin- 
țătoare. Teroarea o cuprinse în timp ce se prăbuşi pe duşumea, 
bucăţi de tencuială căzând pe casca ei şi lovindu-i dureros 
coastele şi umerii. Dumnezeule din ceruri, clădirea se prăbu- 
sea pe ea! Oare asta simţise Sam cu o fracțiune de secundă 
înainte de a muri? 

Kate se trezi tresărind. Pentru o clipă, se simţi dezori- 
entată. Apoi, soarele dimineţii îi spuse că se afla acasă, 
în Maryland, în siguranţă, după o săptămână de muncă 
intensă în Mexic. În timpul înfricoșătoarelor replici ale 
cutremurului, îi fusese greu să-și amintească de ce se în- 
căpăţânase atât de tare să se dovedească egala celorlalți. 
Numai o proastă afurisită s-ar fi oferit să intre în capca- 
nele morţii din La Casa Miranda. 

Însă lucrarea trebuia făcută. Îşi petrecuse cea mai 
mare parte a timpului transpirând și făcând în minte 
înţelegeri cu Dumnezeu. După cumplitele zile de mun- 
că de câte șaisprezece ore, nu mai era în stare decât să 
se împleticească până la hotel, să facă un duș şi să se 
prăbușească în pat. 

Totuși, Kate n-ar fi vrut să rateze această lucrare pen- 
tru nimic în lume, pentru că își stăpânise temerile, iar 
răsplata fusese dulce. Poate că valul de entuziasm apărut 

după ce scapi cu bine din primejdie reprezintă motivul 
pentru care polițiștii, pompierii și soldații își aleg acele 
meserii. Până la sfârșitul săptămânii, ajunsese să simtă o 
camaraderie strânsă față de toți colegii - probabil, ceva 
asemănător experienței de-a sta împreună în tranșee. 

De asemenea, se dovedise că avea darul tatălui ei de 
a prezice cum urma să decurgă prăbușirea clădirilor. 
Donovan fusese impresionat. Şi mai aflase că demola- 
rea clădirilor care cunoscuseră mari suferințe reprezenta 
un fel de purificare tămăduitoare. 

Dar acum era acasă, într-o sâmbătă însorită, având 
un vraf de rufe de spălat. Fluierând încetișor, se dădu 
jos din pat și se îndreptă spre baie. 

După un duș lung, se îmbrăcă şi se duse în bucătărie. 
Purtând jeanși și o cămașă albastră, Donovan râșnea 
boabe de cafea. 

Ea se opri în pragul ușii, uimită la vederea spinării 
puternice şi a gâtului solid. Cândva, cunoscuse intim 
acel trup splendid - îmbinarea dură a omoplaţilor, tra- 
pezul format de umerii largi și talia îngustă, gustul sărat 
al pielii calde și fine. Preţ de o clipă, se întrebă cum ar fi 
dacă ar traversa încăperea și și-ar petrece braţele pe după 
talia lui, așa cum făcea atunci când erau căsătoriţi. Bles- 
temat fie tatăl ei! Ştiuse că a locui împreună era foarte 
diferit de a lucra împreună. 

Apoi, Donovan se uită peste umăr. 

- Când am ieșit să iau ziarul, am descoperit că pri- 
măvara a venit în timp ce noi eram în Mexic. Tufele de 
forsiția au luat-o razna peste tot în Ruxton, iar garoafele 
se vor deschide din clipă-n clipă. 

- Primăverile sunt atât de minunate în Maryland. 
În California, mi-au lipsit spectaculoasele schimbări 
ale anotimpurilor. Se îndreptă spre frigider. Treaba 
din Mexic a fost foarte interesantă, dar, cu cât fac mai 
multe călătorii de afaceri, cu atât îmi place mai mult 
să fiu acasă. 

- Atunci, savurează acest weekend. Marţi, ne ducem 
în Atlanta pentru vreo trei zile. 

Ea gemu teatral în vreme ce deschise frigiderul. 

- Ce-ai zice de o omletă cu cârnaţi şi un ardei cam 
veșted, care a supraviețuit de săptămâna trecută? 

- Sună bine. Atunci, cara mia, o să tragem chiulul. 

- Poftim? 

El puse vasul de cafea sub robinet și dădu drumul la 
apa rece. 

- O să fie una dintre acele minunate zile de primăva- 
ră timpurie când temperatura va urca spre 25 de grade, 
şi toată lumea își va da jos puloverele, şi jurnaliştii locali 
vor da buzna în Inner Harbor să facă poze tinerelor în 
ţinute sumare. 

- Încă se mai întâmplă asta? 

- Este ritualul jurnalistic de primăvară. Apoi, peste o 
zi sau două, temperatura va scădea din nou, iar oame- 
nii își vor pune iarăşi puloverele, văitându-se amarnic că 
vara încă n-a venit cu adevărat. 

__-E plăcut să ştii că ritualurile locale se păstrează. 
Însă primăvara va trebui să se descurce fără mine astăzi. 
Am o tonă de lucruri de spălat. 

- Rufele pot să aștepte. Săptămâna trecută, ai muncit 
între optzeci şi o sută de ore. De dragul sănătăţii tale psi- 
hice, ai nevoie de relaxare, iar asta e o zi prea frumoasă 
pentru a o irosi. : 

- Dacă pui astfel problema... Începu să spargă ouăle. 
Te gândești la ceva anume? 

- O să scot motocicleta, și ne putem duce până în 
Annapolis. 

Kate ştia al naibii de bine ce însemna asta: să goneas- 
că printre dealuri, cu trupurile atingându-li-se, cu vibra- 
tiile aţâţătoare ale Harley-ului pulsând în ei. El avusese 
mereu o motocicletă, iar în zilele frumoase ale căsătoriei 
lor le plăcuse să se plimbe împreună. Invariabil, o excur- 
sie cu motocicleta se încheia cu o partidă de sex. Ezită, 
iar îndoiala i se citi pe chip. 

- Legislaţia statului a prevăzut în sfârșit obligativita- 
tea purtării căștii, Îţi amintești că noi credeam că nu vor 
da niciodată o astfel de lege? 

- Categoric, știi cum să pui momeală într-un cârlig, 
şefule. Bine, o să profităm de această primăvară prema- 
tură pentru a ceda atacului unei fantezii adolescentine. 

Lucrarea din Mexico City o învățase că, uneori, me- 
rita să-ți asumi riscuri. Poate că era vremea să-și asume 
câteva și în viaţa personală. 

Era o zi dumnezeiască. Kate îşi dădu capul pe spate și 
râse cuprinsă de o încântare pură în vreme ce goneau pe 
o şosea din Anne Arundel County, la câţiva kilometri 
distanță de Annapolis. Cu o săptămână în urmă, nimic 
n-ar fi putut-o convinge să se urce pe motocicletă cu Do- 
novan, dar acum părea cel mai potrivit lucru de făcut. 

În anumite privinţe, atât de puţine se schimbaseră. 
De exemplu, talia solidă de care se ţinea. Sau intimita- 
tea sexy de a fi singuri în bătaia vântului. Categoric, era 
o fantezie adolescentină, dar una a naibii de plăcută. 
Aproape că își putea imagina că erau proaspăt căsăto- 
riţi, fără nici un nor pe cerul lor personal. 

Intrară în centrul istoric, inima veche de trei secole a 
colonialului Annapolis, și lăsară Harley-ul într-o parca- 
re. Pentru Kate, vederea străzilor înguste şi a clădirilor 
vechi era un alt gen de întoarcere acasă. Capitala Mary- 
land-ului, Annapolisul era un amestec relaxat de turiști, 
marinari și politicieni. Își umplu plămânii cu minuna- 
tul aer de primăvară. 

-A fost o idee excelentă, Donovan. Iubesc acest loc. 

-Ce să nu-ți placă la el? Este frumos, educativ și 
plin de magazine și restaurante grozave. De toate pen- 
tru toți. 

- Dar e mic. 

Intrară în State Circle, locul unde strada descria un 
cerc în care se afla clădirea guvernului. 

- Este o capitală a statului la scară redusă. 

- Un triumf al calităţii asupra cantităţii. Nimeni alt- 
cineva nu mai are o clădire a guvernului în care George 

Washington să-şi fi dat demisia din funcţia de coman- 
dant suprem al armatei. 

- Vorbești ca un adevărat localnic, rosti ea zâmbind. 

Partea înfricoşătoarea era că şi ea se simţea ca o lo- 
calnică. Când se mutase în California, presupusese că 
fusese o hotărâre definitivă. Acum, mai în vârstă și mai 
înțeleaptă, înţelese cât de adânc erau înfipte rădăcinile 
ei în acest colţișor al lumii. Familia mamei ei locuise de 
secole în Maryland. Părinţii tatălui ei veniseră săraci din 
Italia și îmbrăţișaseră cu recunoştinţă pasională noua 
lor casă și oportunităţile pe care li le oferea acest loc. 
Istoria ambelor familii făcea parte din ea. 

Doi studenţi de la Academia de Marină, impecabili 
în uniformele lor bleumarin, trecură pe lângă ei, îndrep- 
tându-se în direcția opusă. 

Kate spuse în şoaptă: 

- Par atât de tineri. Un semn sigur că eu nu mai sunt. 

- Apropo de tinerețe, știi când am fost pentru prima 
dată în Annapolis? A 

- Nu cred că mi-ai zis vreodată. Îmi imaginez că părin- 
ţii tăi te-au adus aici când erai ţânc. Sau într-o excursie 
cu şcoala? 

- Cu tine. 

Ea se opri şi se uită fix la el, făcând un grup de turiști 
din spatele lor să vireze brusc. Își amintea foarte bine. 
Cu două săptămâni înainte de nuntă, veniseră cu moto- 
cicleta, se plimbaseră prin oraş, luaseră prânzul. Exact 
așa cum făceau și astăzi. 

- Până la 19 ani, n-ai vizitat niciodată capitala statu- 
lui, care se află la numai o oră de casa ta? 

- Ciudat, dar adevărat. Li atinse ușor cotul şi o făcu 
să pornească pe Main Street spre malul apei. Annapolis 
este un oraș pentru oameni bogaţi. Gândește-te pentru 
ce e renumit - politică, navigație, Academia de Marină, 
conservarea istoriei. Interesele clasei de sus, exceptân- 
du-i, poate, pe politicieni. Pur și simplu, părinţii mei nu 
au trecut și acest oraş pe lista lor cu locuri de interes. 
Treceam pe lângă el în drum spre Ocean City. 

- Cât am fost căsătoriți, credeam că te cunosc ca pe 
mine însămi. Acum, încă descopăr cât de puțin te cu- 
noşteam. La prima noastră vizită, nici prin cap nu mi-a 
trecut că nu mai fuseseși în Annapolis. Cu siguranță, 
n-ai arătat asta. 

- După ce ai sugerat să vizităm acest loc, mi-am petre- 
cut seara studiind o hartă a oraşului și vorbind cu un 
prieten care dusese o viață mai puțin izolată. Mi-a fost 
teamă că vei decide că nu sunt de nasul tău și că te vei 
răzgândi. Parțial, acesta a fost motivul pentru care m-am 
străduit atât de mult să vorbesc și să arăt ca o persoană 
cu un trecut mai elevat. 

- Câteodată, eram surprinsă de lucrurile pe care nu le 
ştiai, dar erau multe altele pe care tu le ştiai, iar eu nu 
le ştiam, spuse ea. Pari să fi scăpat de atitudinea comba- 
tivă. Cum ai reușit? 

-S-a întâmplat treptat. Firește, îi datorez mult lui 
Sam. Alături de el, n-am simţit niciodată că trebuie 
să pretind că sunt mai mult decât eram. La muncă, am 
devenit tot mai încrezător pe măsură ce am căpătat ex- 
perienţă. După cinci sau şase ani, am ajuns să nu mai 
fiu cuprins de panică atunci când trebuia să stau de 
vorbă cu generali de la Pentagon sau cu președinți 
de companii. 

- Competența îți dă o mare încredere. lar tu te-ai 
cizelat de-a lungul anilor. Nu mai pari un muncitor 
din Baltimore. 

Nu că asta ar fi deranjat- vreodată. De fapt, îi cam 
lipsea acel Înger Căzut, dar înţelegea nevoia lui Dono- 
van de a se încadra în lumea din care provenea soţia lui. 
Ea fusese norocoasă - crescând ca fiică de Carroll şi de 
Corsi, ajunsese să se simtă în largul ei oriunde. 

- În mica lume a demolărilor cu explozibili, sunt un 
expert. Lucru foarte bun pentru orgoliul meu de mem- 
bru al clasei muncitoare. În multe privinţe, sunt mulţu- 
mit de mine. Mai puţin când vine vorba despre tine. 

- Din cauza clasei sociale sau a sentimentului de vină. 

- Din cauza vinei, categoric. Clasa socială nu mai 
e o problemă. 

- Dacă ar exista o piaţă de desfacere pentru vinovăţie, 
cu toții am fi bogaţi. Dar toţi sunt vânzători, nimeni nu 
vrea să cumpere. 

- Tu de ce te simţi vinovată, Kate? 

- Pentru că am fost lașă. Pentru că am fugit când am 
dat de greu. 

-Nu te-am văzut niciodată să alegi calea ușoară. 
Tu ești cea care a venit să mă salute la înmormântarea 
lui Sam, nu m-am apropiat eu de tine. Tu ai insistat să 
intri în clădiri care se puteau prăbuși în orice clipă. 

- În ambele cazuri, mi-a fost cumplit de frică. 

- Atunci, ai dat cu atât mai mult dovadă de curaj. 
Cred că îmi eviti întrebarea. Aș vrea să ştiu ce te-a deran- 
jat cu adevărat la tine. 

- Primeşti puncte pentru că mi-ai dezvăluit unele din- 
tre faţetele tale întunecate, Donovan. Admir asta - dar 
eu n-am nici dorinţa, nici intenţia de a face la fel. 

- E cinstit, replică el cu voce seacă. 

Onestitatea era una dintre puţinele virtuţi de care ea 
nu se dezicea. Conversaţia se întrerupse când ajunseră 
în piaţa aflată la capăt de Main Street. La sugestia lui 
Donovan, luară prânzul într-un restaurant cu etaj cu 
vedere spre City Dock. Lui Kate îi reveni buna dispo- 
ziţie, și vorbiră, și râseră, și priviră iahturile și mulțimea 
de oameni, bucurându-se de ziua aceea. Donovan era 
cu adevărat un companion plăcut. Deștept, amuzant, 
bine informat. 

Poate că paharul de vin pe care ea îl băuse la masă 
era motivul pentru care se întreba cum ar fi reacționat 
faţă de Donovan dacă s-ar fi cunoscut când ea începuse 
să lucreze la PDI. Cum ar fi dacă ar uita de trecutul lor 
complicat, chinuit și s-ar gândi la el ca la o cunoştinţă 
nouă, care o învăţa o meserie solicitantă și incitantă. 

Dumnezeule mare, probabil că ar fi fost pe jumătate 
îndrăgostită de el. Această constatare o făcu să simtă un 
nod în stomac. El încă era - din nou - cel mai atrăgător 
bărbat pe care îl întâlnise vreodată. Nu exista nimic mai 
sexy decât un bărbat care râdea la glumele ei așa cum o 
făcea Donovan. Dacă lar fi cunoscut recent, și-ar suna 

prietenele și le-ar înnebuni cu chimia psihică, fizică și 
sentimentală și ar specula la nesfârșit dacă și-a găsit sau 
nu iubirea vieţii ei. Ce îngrozitor era să constate că avea 
în continuare o inimă înnebunitor de romantică. 

Dădură cu banul pentru a hotărî cui îi revenea onoa- 
rea de a achita nota. Ea câștigă, iar el nici măcar nu 
încercă s-o facă să se răzeândească. Omul din grotă dis- 
păruse definitiv. 

leşiţi din nou la soare, se îndreptară spre poarta 
pentru vizitatori a campusului Academiei de Marină, 
urmând același traseu ca la fiecare vizită anterioară în 
Annapolis. Academia era înconjurată de apă din trei 
părţi, aşa că o luară pe malul apei. Kate îşi duse mâna 
streaşină la ochi pentru a se uita la bărcile de agrement 
aflate departe în golf, fericită că orașul și canalele de 
navigaţie care îi dăduseră viaţă nu se schimbaseră de la 
ultima ei vizită. 

Ajunseră la capătul părții dinspre golf a campusului 
şi cotiră spre stânga, pentru a merge pe malul râului 
Severn. În ciuda prezenţei celorlalți turişti, Kate se sim- 
tea de parcă ar fi fost prinşi într-o bulă de intimitate, 
doar ei, vântul rece şi țipetele stridente ale pescărușilor. 
Aproape că îşi putea imagina că aveau din nou 18 şi 
19 ani. Donovan îi întrerupse reveria. 

- Te gândești vreodată la viitor, Kate? 

Ea se uită la un pescăruș care zbura în cercuri. 

- Nu prea. 

- Cum, n-ai nici un ţel? 

Era ciudat să-și dea seama cât de puţine țeluri avusese 
de-a lungul anilor. Dorise să devină arhitect și, în cele 
din urmă, să aibă propria firmă, dar acelea păruseră re- 
pere normale ale vieţii, nu chiar scopuri în adevăratul 
sens al cuvântului. Să lucreze la PDI fusese un vis, nu 
un ţel, iar ea şi-l îndeplinise din întâmplare, nu pentru 
că urmărise asta. 

- În clipa asta, scopul meu principal este să supravie- 
țuiesc acestui an. 

- Asta e suma ambițiilor tale? Doar să supravieţuieşti? 

Prin minte îi trecură imagini ale copiilor pe care vi- 
sase să-i aibă cu Donovan. Aproape că putu să simtă 
greutatea trupului delicat al unui copil în braţele ei și 
să audă gânguritul încântat. Curmă fără milă avântul 
imaginaţiei. Scopul de a-şi clădi o viaţă și o afacere îm- 
preună cu bărbatul iubit pierise în ruinele căsniciei lor. 

- Nu subestima supraviețuirea. Uneori, este tot ce 
poate izbuti cineva. 

El îi cuprinse în palme una dintre mâini, mângâind-o. 

- Ţi-am promis că n-o să te ating. Nu m-am ţinut în- 
tru totul de promisiune. 

Ea se simţi de parcă avea paisprezece ani și, pentru 
prima dată în viaţă, un băiat pe care îl plăcea o lua de 
mână. Fu profund conştientă de textura pielii lui, de 
ușoara asprime a bătăturilor, de adâncitura din palma 
lui în vreme ce aluneca peste pielea ei sensibilă. 

O parte din ea voia să-și smucească mâna. O parte 
mai mare tânjea să se strecoare în braţele lui. 

- Prima dată când ţi-ai încălcat cuvântul, eu eram pe 
punctul de a mă prăbuși întrun puț de lift, aşa că te 
pot ierta. 

- Celelalte dăţi n-au fost situaţii de viaţă sau de moar- 
te. Încet, zidurile dintre noi se prăbușesc. 

Continuă să îi mângâie mâna. Era seducere, clar ca 
lumina zilei. Sângele îi bubui în vene de excitare și de 
teamă. Apoi, mâinile lui rămaseră nemișcate. 

- Te avertizez, Kate. Trecutul ne-a împovărat destul, 
dar poate că încă ne-am mai putea clădi un viitor îm- 
preună. Pentru mine, n-a existat niciodată altcineva 
în afară de tine. Nu te pot lăsa să pleci din nou fără 
ca măcar să încerc să te fac să te răzeândești. 

Kate era ţinută captivă de privirea lui, de intensitatea 
din ea. Panica pură clocoti în ea la gândul de a-i îngădui 
să intre din nou în viaţa ei, în trupul ei, în sufletul ei. 
Cu toate astea, nu o luă la fugă. Pentru asta, poate că 
merita felicitări. 

- Am reţinut avertizarea. Dar, Patrick, amândoi ne-am 
schimbat. Chiar te interesez eu sau amintirea trecutu- 
lui fericit? 

Strânsoarea lui se intensifică. 

- Tu mă interesezi, Kate. Ai devenit mai dură, iar asta 
e uneori al naibii de inconfortabil. Dar, în sufletul tău, 
încă ești fata de care m-am îndrăgostit nebunește când 
aveam nouăsprezece ani. Pot supraviețui fără tine - dar 
aș prefera să nu trebuiască s-o fac. 

Mai devreme, ea se gândise cum ar fi reacționat față 
de el dacă abia s-ar fi cunoscut. Dar așa ceva nu se putea 
întâmpla - trecutul și umbrele sale i-ar însoţi mereu. 
Ar fi între ei. 

- Nu... nu mă grăbi. Nu ştiu dacă îţi pot oferi ceea 
ce doreşti. 

- Dar nu spui un nu categoric. Dumnezeule, Kate, 
dacă există o șansă... doar o șansă... 

li ridică mâna și îi sărută vârfurile degetelor cu o tan- 
dreţe care mai că o făcu să plângă. 

-Nu știu dacă există vreo șansă, Patrick! Poate că nu 
va fi niciodată posibil să scăpăm de povara trecutului. 

Își împleti degetele de la o mână cu ale ei și o ridică 
pe cealaltă pentru a-i mângâia obrazul. 

- Copacii pot crește în crăpăturile minuscule ale unei 
stânci, Kate. Aceasta poate fi, într-adevăr, o fisură ex- 
trem de mică - dar este un început. 


capitolul 33 


În vreme ce Julia băga la cuptor tava cu pui cu lä- 
mâie, soneria de la intrare începu să ţârâie. Închise ușa 
cuptorului și se îndreptă spre holul din faţă, întrebân- 
du-se cine putea să fie într-o sâmbătă după-amiază. Veni- 
se deja sezonul vânzării de prăjituri ale cercetașelor? 

Încă nu. Charles Hamilton stătea pe treptele de la 
intrare, cu un buchet de flori multicolore în mână și 
însoţit de doi câini. 

- Ai venit cu o oră mai devreme, Charles. Abia am 
băgat cina la cuptor și n-am apucat să fac duș. 

-Ştiu că nu-i frumos din partea mea. Dar termina- 
sem treaba în curte şi mi-am zis să fiu egoist și să camu- 
flez asta pretextând că sunt un adept al spontaneităţii. 

Ea își ascunse zâmbetul în florile parfumate. 

- Şi câinii ce scuză au? 

- Au vrut să-l viziteze pe Oscar. 

- Evident. Bine, Tort și Retort, intrați. 

Cei doi intrară în casă dând dovadă de maniere 
impecabile. Oscar Wilde se apropie, şi începu ritualul 
mirositului reciproc. Câinii erau de mult timp prie- 
teni. Pe Julia o amuzase mereu faptul că micul Oscar 
era șeful haitei. 

Scoase câinii pe ușa din spate, pentru ca aceştia să se 
poată fugări prin curtea împrejmuită de gard. Când 
se întoarse în bucătărie, Charles îi ridică bărbia şi o să- 
rută apăsat. 

- Mă gândeam că, dacă tot ţi-am dat programul peste 
cap, aş putea să plimb câinii în vreme ce tu faci duș. 

- Un plan bun. Lasă-mă să pun astea în apă. 

Puse florile într-o vază, gândindu-se cât de repede își 
formaseră ei doi o rutină confortabilă. Luau cina îm- 
preună de câteva ori pe săptămână, uneori acasă la ea, 
alteori la el. Deşi durerea pricinuită de moartea lui Sam 
nu dispăruse, relaţia dintre ei o ajuta să înfrunte mai 
ușor zilele și nopţile. Mai ales nopțile. 

După ce aşeză florie pe masă, spuse: 

- Poate vin cu tine să plimbăm câinii. Avem suficient 
timp până când se face mâncarea. 

El o conduse în sufragerie şi o trase pe canapea, ală- 
turi de el. 

- Am un plan mai bun. Hai să ne giugiulim. 

Ea se desprinse râzând din îmbrăţişarea lui. 

- Charles, e absurd la vârsta noastră. 

- De ce să aibă doar puștii parte de toată distracţia? 

-Ai dreptate, dar cred că giugiulitul a fost abolit 
cândva în perioada revoluţiei sexuale. 

- Este un obicei vechi şi bun, care merită reinstau- 
rat. Începu să se joace cu nasturele de sus al cămășii ei. 
La fel și mângâierile. Îţi aduci aminte câtă excitare 

putea stârni un sigur nasture, în zilele de demult ale 
tinereții noastre? 

De fapt, chiar își amintea. Cu răsuflarea ușor întretă- 
iată, răspunse: 

- Ai fost mereu atât de jucăuș, iar eu abia acum am 
băgat de seamă? 

- Nu, Barbara a fost cea care a scos apretul din căma- 
şa mea scorțoasă. Era imposibil să trăieşti cu ea şi să fii 
rigid, spuse el. Te deranjează când o pomenesc? 

- Pot accepta relația noastră ca pe un fel de refugiu 
privat care există în afara lumii normale, dar faptul că 
vorbim despre Barbara, despre Sam sau despre copiii 
noștri mă aduce înapoi la realitate. Când Tom stătea 
aici şi apoi când Rachel şi Kate au venit pe neașteptate, 
m-am simţit de parcă eram înfierată. 

- Atunci, hai să revenim la giugiuleală şi să pretindem 
că suntem adolescenţi. O ridică și o întinse pe covor, 
apoi o sărută din nou. Dacă avem 16 ani, îmi imaginez 
că am putea să ne excităm atât de tare, încât să cădem 
de pe canapea şi să nu băgăm de seamă. 

- La vârsta noastră, desigur, trebuie să avem grijă să 
nu punem presiune prea mare pe articulațiile noastre 
care îmbătrânesc. Braţele ei se strecurară în jurul lui. 
Observ că nu totul la tine pare să fi îmbătrânit. 

El mişcă din sprâncenele groase. 

- Nu mai sunt la fel de bun cum eram odată, dar mă- 
car o dată pot fi cât de bun am fost mereu. 

Ea gemu. 

- Asta-i veche. A 

- Ce-i vechi e bun - tocmai asta-i ideea. Își îndreptă 
atenţia spre nasturii cămăşii ei. Mă întreb dacă pot reuși 
să ajung la baza a doua înainte de cină. 

li plăcuse mereu la Charles simţul umorului, dar 
această dulce prosteală intimă era ceva nou pentru ea. 
Era plăcut că cineva pe care îl cunoștea aproape dintot- 
deauna încă o putea surprinde. Cu voce adolescentină 
tremurată, spuse: 

- Eu sunt o fată cuminte. Mama zice că, dacă las un 
bărbat să mă atingă așa, el n-o să mă mai respecte a doua 
zi dimineaţă. 

Charles mișcă din nou din sprâncene. 

- Crede-mă, fetiţo, cu cât te ating mai mult în noaptea 
asta, cu atât mai mult o să te respect mâine-dimineaţă. 

Ea chicoti, iar el tocmai îi descheia ultimii nasturi, 
când uşa din faţă se deschise, iar Kate și Donovan intra- 
ră ciufuliţi şi cu căştile în mâini. Toată lumea înlemni. 
Kate rămase cu gura căscată, Donovan păru ca lovit de 
fulger, iar Julia își dori să fie moartă. 

Charles își reveni primul. Incheie repede câţiva din- 
tre nasturii Juliei, îndeajuns cât să arate decentă, apoi 
se sculă în picioare şi o ajută și pe ea să se ridice de 
pe podea. 

- N-are nici un rost să pretindem că e altceva decât 
ceea ce pare. 

Julia se bâlbâi: 

- Kate, îmi pare atât de rău că... că... 

- Nu, noi suntem cei care ar trebui să-și ceară scuze, 
zise Kate, palidă la față. Tocmai ne-am întors din Anna- 
polis, şi ne-am gândit să trecem pe la tine, ca să vedem 
dacă vrei să iei cina cu noi. N-ar fi trebuit... vreau să 
zic... nu mi-a trecut prin cap că... 

- Că un copil adult care are cheia nu poate intra 
neanunțat în casa în care a crescut, o ajută Charles. 
O atitudine de înţeles. În cazul de faţă, toate erorile de 
judecată îmi aparţin. 

Cu buzele albe, Donovan dădu să spună ceva, dar 
Kate îl înşfăcă de braţ și îl trase după ea. 

- Noapte bună. Eu... sper să aveţi amândoi o seară 
plăcută. 

După ce ușa se închise, Julia se prăbuși pe canapea și 
îşi îngropă faţa în palme. Charles se așeză alături și își 
petrecu un braţ pe după umerii ei. 

- Îmi pare foarte rău, Julia. Cred că să fii prins așa 
de copii e mai rău decât să fii prins de părinţi. Şi este 
numai vina mea. 

Ea nu mai putea să continue astfel. 

-Sunt la fel de vinovată ca tine. Puteam să fi spus 
nu. Așa că... o s-o spun acum. Mai bine mai târziu 
decât niciodată. 

El încremeni. 

- Pui capăt relației noastre? 

- Nu încape vorbă că nu m-am bucurat de timpul pe- 
trecut împreună, dar îmi... 

- Îţi este rușine să fii văzută cu mine. 

Într-un fel, așa era. Să fie prinsă cu el de către Kate și 
Donovan părea o negare a căsătoriei care fusese esența 
vieţii ei aproape patruzeci de ani. 

- Îmi pare rău, Charles. Simplul adevăr este că, în 
acest moment, sunt prea... prea răvășită ca să fiu cuiva 
de folos. 

Atitudinea jucăuşă de mai devreme a lui Charles dis- 
păru, iar el își arătă fiecare minut al vârstei sale. 

- Am crezut că ne face amândurora bine să fim îm- 
preună. Ín orice caz, pentru mine așa a fost. Dar eu 
am avut la dispoziţie câţiva ani de singurătate, în care 
să ajung să-mi doresc şi altceva, adăugă el şi se ridică. 
Pentru tine e prea curând, şi, din punctul tău de vede- 
re, cel mai important lucru legat de mine este că eu nu 
sunt Sam. Nu pot schimba asta şi n-aş face-o nici dacă 
aș putea. 

Un singur cuvânt din partea ei l-ar fi împiedicat să 
plece, însă era un cuvânt pe care ea nu-l putea rosti. 
Ea avea o identitate - una definită de durere. Adoles- 
centa care chicotise era o străină. 

- Mulţumesc mult că ai încercat să mă ajuţi. Eu... aș 
vrea să fi putut primi totul mai bine. 

- Oamenii se vindecă fiecare în modul propriu și în 
timpul de care are nevoie. Cred că e cel mai bine să nu 
ne mai vedem deloc. Adio, Julia. 

În vreme ce el se îndrepta spre curtea din spate, ca să-şi 
ia câinii, ea se prăbuși din nou pe canapea, ghemuin- 
du-se nefericită într-un colț. Avea să lase vreodată în 
urmă starea asta înnebunitoare, schimbările de dispoziţie 
şi singurătatea disperată care l-ar exaspera și pe un sfânt? 
Poate, într-o zi. 

Dar, deocamdată, nu putea crede că asta avea să se 
întâmple vreodată. 


Donovan era pe punctul de a exploda când Kate îl 
trase afară. A 

- Doamne, Dumnezeule, Kate, cum a putut? Își 
puse casca. Și Charles cum a putut? Nu m-am gândit 
niciodată că ar fi genul de om care să se dea la văduve 
îndurerate. 

Se urcă pe Harley şi îl ridică de pe cric, apoi răsuci 
cheia în contact. 

- Suie-te! 

Motorul se trezi la viață cu un răget când el lovi furios 
pedala. 

Kate îşi amintea ca prin ceaţă ziua în care Tom făcu- 
se acea dezvăluire. Atunci, Donovan fusese cel care o 
trăsese afară, dar furia îi era familiară. 

„E nebun de furie, iar eu n-am de gând să mai 
suport.“ Se aplecă în faţă şi opri motorul, apoi scoase 
cheia din contact. 

- Nu plecăm nicăieri până nu te calmezi, Donovan, 
zise ea în liniștea bruscă. În halul în care eşti, o să ne 
ucizi pe amândoi înainte a străbate jumătate din dru- 
mul spre Ruxton. 

- Dă-mi cheile! 

- De ce ai luat-o razna? Eu sunt cea care tocmai şi-a 
găsit mama pe punctul de-a fi dezbrăcată de avocatul 
familiei. Ai vreo ciudată reacţie oedipiană? 

El lovi cu mâna ghidonul motocicletei. 

- La naiba, Kate, nu face pe psihanalistul cu mine! 

Ea tresări. Nesiguranţa îngrozitoare a ceea ce s-ar 
putea întâmpla în continuare era cu mult mai rea 
decât fusese orice rană fizică. Era vremea să schimbe 
scenariul. 

- Patrick, mai devreme ai spus că vrei să ai un viitor 
cu mine. Asta n-o să se întâmple decât dacă o să reușești 
să te controlezi mai bine. Supărarea e normală, dar tero- 
rizarea și intimidarea nu sunt acceptabile. 

Chipul lui se albi, și, vreme de o clipă înfricoşătoare, 
ea habar n-avu ce urma să facă el. 

- lisuse! Îşi înclină capul şi îşi scoase casca, apoi își 
trecu prin păr degetele tremurătoare. Cu siguranță, 
Kate, știi cum să loveşti în plex. 

- Asta nu-i o luptă. E mai mult o călătorie de o mie 
de leghe care începe cu un singur pas. Și, dacă vrei să 
faci această călătorie împreună cu mine, va trebui să-mi 
dovedeşti că te-ai schimbat. 

Musșchiul maxilarului zvâcni, dar, încet, tensiunea se 
risipi din trupul lui rigid. 

- Îmi pare rău, Kate. Mă tot gândesc că am făcut pro- 
grese în a-mi ţine firea. Expiră îndelung. lar apoi se în- 
tâmplă ceva de genul ăsta. 

- Situaţiile care implică sex și femeile din viaţa ta par 
să-ți stârnească stranii reacţii primitive. 

- Primitivismul nu descrie nici pe departe ceea ce 
simt. Sentimentele mele față de Julia nu sunt oedipie- 
ne. Presupun că-s mai degrabă filiale. Din moment ce 
Sam nu mai e aici, ca să-și protejeze femeia, simt că ar 
trebui s-o fac eu. O tâmpenie, nu-i așa? 

- Aşa-i. Nu te învinovăţesc că ești șocat. Şi eu sunt. 
Adică, ea e mama mea, cu toţii creștem gândind că ne-a 
adus barza și că sexul n-a existat până să-l descoperim 
noi. Dar viața amoroasă a Juliei este, în fond, treaba 
ei, nu a noastră. Și nu e ca şi cum Charles ar fi vreun 
căpcăun sau un prădător sexual. Ei au fost prieteni din- 
totdeauna. Charles este un om deosebit de drăguţ și un 
văduv foarte convenabil. Înţeleg de ce au fost atrași unul 
de altul. 

- Dar Sam a murit de doar două luni! 

- Oamenii reacționează foarte diferit la durere. 
Ce drept am eu să-mi critic mama când ea m-a susținut 
întotdeauna? 

Kate îşi dădu seama că ea considerase dintotdeau- 
na dragostea și sprijinul mamei sale drept ceva de care 
nu se îndoia. 

Tatăl ei, care fusese atât de des plecat cu afaceri, era 
părintele după a cărui apreciere tânjise ea. Putea măcar 
să accepte alegerile mamei ei. 

- După ce m-ai părăsit... cât timp a trecut până ai avut 
o relaţie cu un alt bărbat? 

- Chiar vrei să ştii? 

El se uită în altă parte. 

- Probabil că nu. 

- Au trecut mai mult de doi ani până să ies la o întâl- 
nire. Şi mai mult de patru până să găsesc pe cineva cu 
care să vreau să mă culc. Te simţi mai bine ştiind că nu 
m-am implicat imediat într-o altă relaţie? 

- Nu prea. Asta îmi arată cât de tare te-am rănit. 

Ea îl lovi în coaste. 

- În regulă, Romeo, e rândul tău să spui cât timp ţi-a 
luat până să te întorci în ring. 

- Mai mult de un an. Mai puţin de patru. A fost un 
lucru al naibii de bun că n-am ştiut unde să te găsesc. 
Probabil aș fi dat într-o nebunie cu adevărat primejdioa- 
să dacă ai fi fost în apropiere. Luni de zile, am fost sigur 
că, dacă te-aș putea întâlni față în faţă, dacă ţi-aş putea 
vorbi, te-aș convinge să te întorci acasă. 

- Acesta este motivul pentru care am divorțat de la 
distanţă. Mi-a fost teamă că, dacă ne-am afla în aceeași 
încăpere, fie ea și biroul avocatului, mi s-ar părea atât de 
firesc, de corect să fiu cu tine, încât aș sări imediat în 
foc. Şi, dacă s-ar fi întâmplat asta, nu știu dacă aș fi avut 
forţa să scap din nou. 

Degetele lui se încleştară pe ghidonul motocicletei. 

- Nu suport gândul că, indiferent de situaţie, oricât 
de furios aș fi fost, aș fi putut... Hristoase, nici măcar nu 
pot să spun așa ceva. 

Ea avu o viziune de coșmar în care ţinea cuțitul în 
mână, tăișul ascuţit ca briciul fiind mânjit de sânge. 

-Nu ştiu dacă a fost noroc sau înţelepciune, dar ce 
era mai rău nu s-a întâmplat. Își încheie geaca. Ești în 
regulă? Mi se face frig și foame. 

- Mda, sunt în regulă. Întinse din nou mâna. Vă 
zând-o că ezită, spuse încet: Jur, și Dumnezeu mi-e 

martor, că n-o să te mai ating niciodată la furie. Nu mă 
aştept să crezi imediat asta, dar sper că o vei face într-o 
bună zi. 

Ea lăsă cheile să cadă în palma lui şi se urcă pe mo- 
tocicletă, în spatele lui Donovan. Ín seara asta, slavă 
Domnului, nu ajunseseră nici măcar aproape de genul 
de răbufnire care pusese capăt căsătoriei lor. Ea spu- 
sese ce avusese de spus, în loc să nege și să evite proble- 
ma, iar el își controlase temperamentul într-o situație 
solicitantă din punct de vedere emoţional. Progresul 
era evident. 

În vreme ce își petrecea braţele pe după talia lui, fu 
imposibil să-și înăbuşe un palid firicel de speranţă. 


capitolul 34 


O altă zi, un alt oraş. De data asta, Atlanta. Donovan 
îşi termină sendvișul şi aruncă la gunoi hârtia în care 
fusese învelit. Să mănânce pe tăblia biroului de la mun- 
că era foarte necivilizat. Totuşi, când se uită în partea 
cealaltă a biroului înghesuit și o văzu pe Kate terminând 
o salată cu paste, trebui să admită că ea părea civilizată. 

Telefonul sună, iar el răspunse. Era Brian, un şef de 
echipă de la PDI care se ocupa de o lucrare din Hono- 
lulu. După ce află motivul pentru care sunase Brian, 
înjură în şoaptă. 

- Dă-i drumul, închiriază echipament nou, chiar 
dacă preţul este exorbitant. Nu ne mai permitem alte 
întârzieri cu lucrarea asta. Și... fii atent. 

- Alte necazuri? întrebă Kate după ce el închise. 

-Un incendiu pe șantierul din Honolulu. Un mini- 
excavator și un buldozer au fost distruse. N-am pome- 
nit niciodată un asemenea șir de ghinioane, pe atât de 
multe șantiere. Incendii, accidente, probleme la locul 
de muncă - am avut de toate. 

- A fost cineva rănit? 

- Nu, slavă Domnului. 


“Focul ascuns 285 


Kate băgă recipientul în care fusese salata, tacâmu- 
rile de plastic și șerveţelele în punga maro în care fu- 
seseră aduse, apoi aruncă totul în coșul de gunoi de 
lângă masa pe care aranjase toate permisele necesare 
pentru demolare. 
= Asta-i bine. Ghinioanele au obiceiul să vină în grup. 
În curând, ne va surâde norocul. 

- Sper. 

În momentele în care devenea superstiţios, Donovan 
se întreba dacă nu cumva Dumnezeu îi spunea că n-ar 
trebui să se afle el la conducere. Apoi, își amintea de 
alte accidente petrecute în firmă de-a lungul anilor. Sin- 
gura diferență era că acum multe lucruri mergeau prost 
simultan. Pură coincidenţă. 

- Am rezolvat lista pe care mi-ai dat-o, continuă Kate. 
Mai am ceva de lucru la birou sau pot să mă duc pe 
şantier şi să fac pe şefa în după-amiaza asta? 

- Du-te. Aș veni cu tine, dar clientul, Bob Glazer, va 
sosi aici în aproximativ o jumătate de oră. 

Întinzând mâna spre cască, ea se ridică. 

- Ne vedem mai târziu. 

Un gentleman mai în vârstă, într-un costum sobru şi 
cu o pălărie de modă veche, deschise ușa. 

- lertaţi-mă, rosti el cu un accent sudic moale. Dum- 
neavoastră sunteți cei de la Phoenix Demolition? 

- Da, noi suntem, spuse Kate. Intraţi. 

Bărbatul intră urmat de o femeie în vârstă cu chip 
drăgălaș, care purta o rochie înflorată şi ţinea în mână 
o geantă mare. 

- Am o întrebare pe care o veți considera foarte pros- 
tească, rosti el. N 

- Mă îndoiesc, replică Donovan. Îmi plac întrebările 
trăsnite. 

- Numele meu este Wilfred Bowen, iar aceasta e soția 
mea, Essie. În weekendul acesta se fac cincizeci de ani 
de când ne-am căsătorit aici, în hotelul St. Cyr. 

- Da? zise Kate pe un ton încurajator. 

- Wilfred vrea să-mi facă o bucurie, rosti doamna 
Bowen. Când am auzit că vă pregătiţi să demolați hotelul, 
Lam rugat să mă aducă aici pentru o ultimă vizită. 

-Îmi pare rău, doamnă Bowen, dar procesul de 
dezmembrare a clădirii a început deja, spuse Donovan. 
Nu va arăta așa cum vi-l amintiți. 

- Nimic nu mai arată, dragă. Sala de bal a fost deja 
golită? 

- De fapt, cred că acea zonă e încă intactă, zise Kate. 
V-aş putea duce acolo, dar va trebui să purtaţi căști de 
protecţie. 

- O cască de protecţie! O, vai, ce amuzant! rosti veselă 
doamna Bowen. Putem merge chiar acum? 

Donovan se uită la ceas. Mai avea timp până la sosi- 
rea lui Glazer. 

- Acum ar fi bine. Echipa se află în pauza de masă, 
așa că în clădire e liniște. După ce vor reveni la treabă, 
va fi prea mare gălăgie pentru a-ţi aduna gândurile. 

După ce se prezentă şi-l prezentă și pe Donovan, Kate 
scoase dintr-o cutie căștile pentru vizitatori şi le dădu 
soților Bowen. Wilfred și-o puse pe a lui cu demnitate 
plină de seriozitate, în vreme ce Essie părea atât de dră- 
guţă, încât ar fi putut poza pentru o reclamă. 

Kate ieși prima şi îi conduse prin piaţetă către hotelul 
St. Cyr. După ce își croi drum prin holurile presărate cu 
moloz, grupul ajunse la destinaţie, unde descoperi 
că sala era prăfuită și murdară, dar intactă. 

Essie îi dădu ocol fără grabă, cu privirea aţintită către 
tavanul înalt, cu stucatură. 

- Îţi amintești petrecerea de la nunta noastră, 
scumpule? 

- O, da, Essie Mae, spuse el cu blândeţe. Mi-o amin- 
tesc foarte bine. 

Essie scoase un obiect mare din geantă. 

- Nepotul meu cel mai mic mi-a împrumutat această 
drăcovenie a lui, radiocasetofon a zis că se numeşte, iar 
fiica mea mi-a dat o casetă. V-aţi supăra foarte tare dacă 
am dansa pentru ultima oară aici? 

- Fireşte că nu, spuse Kate. 

- Wilfred, scumpule, poţi face asta să meargă? 

Soţul ei se încruntă privind câteva momente micile 
butoane, apoi îl apăsă pe cel de pornire. Ritmurile săltă- 
reţe ale unei trupe renumite umplură încăperea. 

Essie îi dădu lui Kate un aparat foto micuţ. 

- Ne-aţi putea face niște poze, vă rog? Ca să le arătăm 
familiei, la petrecerea aniversară din acest weekend. 

Ea începu să fotografieze, în vreme ce Essie și soţul ei 
dansau cu graţia căpătată în deceniile în care trecuseră 
prin viață împreună. În lumina slabă a sălii de bal, era 
ușor să-ți imaginezi cum arătaseră în ziua nunţii lor. 

Donovan încercă să-și închipuie cum avea să arate 
Kate peste patruzeci sau cincizeci de ani. Ar avea părul 
argintiu, pielea fragilă întinsă peste osatura minunată și 
acel zâmbet. Ar fi frumoasă. 

După ce termină de făcut poze, Kate puse aparatul 
lângă radiocasetofon. 

- Domnişoară Corsi, îmi acordaţi acest dans? întrebă 
Donovan. 

Ea clipi. 

- Domnule, am fost prezentaţi aşa cum se cuvine? 

- Nu. Eu sunt tipul cel rău care a intrat pe furiș la 
petrecere, spuse el. 

- Minunat. Am o slăbiciune secretă pentru tipii răi. 

El îi apucă mâna dreaptă cu stânga lui, cealaltă mână 
poposind pe talia ei suplă, chiar deasupra curelei grele. 
Cu cască de protecţie, cămaşă de lucru din denim peste 
tricou şi cu jeanși, Kate era la fel de elegantă precum 
debutanta care fusese odinioară. Donovan îi invidiase 
pe tinerii cu care dansase în seara când se cunoscu- 
seră. Dar ea își încheiase seara alături de el, așa că el 
fusese norocosul. 

În tăcere, se rotiră prin sală. Dacă aceasta ar fi fost o 
întâlnire adevărată, el ar fi strâns-o în braţe, astfel încât 
capul să i se odihnească pe umărul lui, iar el să simtă 
legănatul ritmic al trupului ei lipit de al lui. Simplul 
gând îl făcu să respire precipitat. La naiba, fusese o idee 
bună când ea insistase să nu fie atinsă, căci, cu cât se 
atingeau mai mult, cu atât el îşi dorea mai mult să facă 
dragoste cu ea. În vâltoarea pasiunii, poate că el ar reuși 

cu adevărat să se revanşeze pentru trecut. Păcat că aceas- 
ta era doar o pauză neobișnuită în mijlocul unei zile de 
lucru, nu o întâlnire sau o ocazie potrivită pentru a 
o seduce. 

Muzica se opri. Kate își cobori braţele, dar nu se 
îndepărtă. Câteva secunde bune se uitară unul în ochii 
celuilalt. 

Musgetul unui miniexcavator trezit la viață la etajul de 
deasupra rupse vraja. Kate se întoarse spre soții Bowen. 

- V-aţi sincronizat minunat cu pauza lor. 

- Mulţumim că ne-aţi îngăduit să avem momentul 
nostru de romantism. Essie zâmbi în timp ce punea în 
geantă aparatul foto şi radiocasetofonul. Dumneata și 
tânărul dumitale să nu uitaţi niciodată să vă oferiţi câte 
un răgaz pentru romantism. Vă ajută să treceţi peste vre- 
murile grele. 

În timp ce Kate roși, Wilfred spuse cu sinceritate: 

- Essie, alături de tine n-au existat niciodată vremuri 
grele. Tu ai fost mereu cea mai dulce din Dixie!. 

- Vedeţi de ce l-am păstrat în toți anii aceştia? replică 
Essie zâmbind. 

- Vă conduc înapoi la birou, zise Donovan. Trebuie să 
mă întâlnesc cu clientul nostru acolo, în câteva minute. 

- Este timpul să ne întoarcem la treabă, fu Kate de 
acord. 

În vreme ce Donovan conducea vârstnicul cuplu 
afară, se gândi la comentariul făcut de Essie Bowen în 
legătură cu răgazul pentru romantism. li plăcea mult 
această idee. 


Alt oraș, altă clădire pe care s-o dărâme prin implo- 
zie. Kate nu s-ar fi plictisit niciodată de munca la PDI, 
dar deja depăşise stadiul de novice entuziasmată, așa că 
acum totul i se părea firesc. Era născută să facă lucruri 
nebunești - sau măcar să dărâme clădiri. În ciuda efor- 
turilor depuse de părinţii ei pentru a face din ea o fe- 
meie cizelată, se simţea mult mai plină de viaţă, mai ea 
însăşi pe un șantier decât la un bal. 


! Poreclă pentru partea de sud a Statelor Unite (n.tr.) 

Hotelul St. Cyr era o construcție solidă, așa că erau 
necesare multe calcule atente şi o pregătire temeinică 
pentru ca acesta să cadă exact în mijlocul haosului de 
zgârie-nori. Iniţial, de acest proiect se ocupase Sam, așa 
că Donovan se văzuse nevoit să facă propriul studiu al 
clădirii înainte de a finaliza planul amplasării explo- 
zibililor. După ce afla tot ce era de aflat, aveau să se 
întoarcă amândoi în Baltimore, un șef de echipă de 
la PDI urmând să se ducă acolo pentru a supraveghea 
restul pregătirilor. 

Când o dusese pe Dinah la Julia, înainte de plecare, 
Kate avusese ocazia să arate că a trecut peste momentul 
stânjenitor de sâmbătă, când ea şi Donovan își aleseseră 
un moment nepotrivit pentru a trece pe-acolo. Ca un 
adevărat triumf al comunicării în lumea bună, nici una 
dintre ele nu vorbise deschis despre acel subiect, Kate 
dând de înţeles că n-avea nici o intenţie s-o judece pe 
mama ei, în vreme ce Julia o lămurise clar că relaţia cu 
Charles se încheiase. 

Kate nu era foarte sigură ce simţea în privinţa aceasta. 
O parte egoistă din ea se simţise ușurată la auzul veștii. 
Și totuşi, cum putea o fiică să fie bucuroasă că mama ei 
pierduse un sprijin real într-una dintre cele mai dificile 
perioade ale vieţii? Kate își propusese ca, la întoarcerea 
în Baltimore, să stea de vorbă cu mama ei. 

Se duse la subsol, unde un excavator făcea suficient 
zgomot pentru a scula morţii, în vreme ce rupea bucăţi 
mari din pereţii care nu asigurau rezistenţa. Kate petre- 
cu câteva minute cu Gil Brown, şeful de șantier local, 
revăzând ceea ce trebuia făcut înainte de demolare. Din 
fericire, Brown se mișca repede și mai lucrase pe un șan- 
tier PDI. Deocamdată, treburile decurgeau foarte bine. 

Brown se duse sus, lăsând-o pe Kate în subsol cu 
excavatorul. Kate dădu ocol locului, care era cu totul 
nou pentru ea. Inițial, subsolul fusese împărţit într-un 
labirint de camere de depozitare și de serviciu. Exca- 
vatorul rupsese deja mai mult de jumătate dintre pe- 
reţii despărțitori, cu o violenţă care făcuse să se crape 

tencuiala și în partea opusăa pivniţei faţă de loculîn carese 
afla excavatorul. 

Trecând lumina lanternei de-a lungul uneia dintre 
camerele de depozitare, se decise s-o examineze mai 
îndeaproape când o fisură din tavan îi atrase atenţia. 
Grinda de acolo părea mai lată decât celelalte. Exact 
genul de deviaţie care putea afecta planul de amplasare 
a explozibililor. 

Un cufăr vechi şi greu de lemn se afla lângă unul 
dintre pereţi, aşa că îl trase sub crăpătură și se sui pe 
el pentru a vedea mai bine. Folosindu-se de o șurubel- 
niță pe care o avea la centură, îndepărtă tencuiala ca să 
ajungă la grindă. 

Excavatorul lovi unul dintre masivii stâlpi de susţi- 
nere cu atâta forță, încât Kate simţi vibraţiile prin cu- 
fărul de lemn. Se încruntă. Omul care manevra utilajul 
era un roșcat cu chipul inexpresiv, care părea să creadă 
că putea demola clădirea de unul singur. Era cazul să 
aibă o mică discuţie cu el înainte de a urca la parter. 

Excavatorul lovi un alt stâlp. De data aceasta, tavanul 
de deasupra ei se cutremură. Făcu mai mult decât să se 
cutremure. Hristoase, cobora spre ea... 

Nu avu timp să ţipe înainte ca tavanul să se prăbu- 
şească, afundând-o în uitare. 


Ameţită, Kate deveni conștientă de faptul că era 
captivă într-un întuneric zdrobitor. Încercă să se miște, 
dar nu putu. Era oare paralizată? Nu, era pur şi simplu 
ţintuită sub o greutate atât de mare, încât abia putea 
respira. Înstinctiv, încercă să tragă aer în piept pen- 
tru a striga după ajutor. Apăsarea se înrăutăţi pe dată. 
O, Dumnezeule, avea o greutate atât de mare pe piept, 
că nu putea respira. Nu putea respira! 

Își controlă reacţia panicată. Nu putea să-și miște 
capul, care era întors spre stânga și fixat așa, dar faţa nu 
îi era acoperită, așa că putea trage aer în piept dacă 
nu inhala prea adânc. 

După ce își recăpătă oarecum stăpânirea de sine, 
îşi evaluă poziţia. Căzuse pe spate şi zăcea pe podeaua 

de beton rece, ţintuită acolo de ceva drept. Turtită ca un 
specimen pe o lamelă de laborator. 

Cu toate că era zgâriată și zdruncinată zdravăn, nu 
simţea nici o durere adevărată. Începând cu degetele de 
la picioare, îşi încordă precaută fiecare mușchi din corp. 
Totul părea să funcționeze. Huruitul mecanic al exca- 
vatorului răsuna cu aceeași intensitate ca atunci când 
tavanul se prăbușise, așa că probabil trecuse puţin timp. 
Fusese năucită de şoc, nu leșinase din pricina unei răni 
la cap. 

Lespedea care o ţintuia pe podea era înclinată de la 
dreapta la stânga. Partea stângă a corpului şi cutia tora- 
cică îi erau apăsate atât de tare, încât simţea că începeau 
să-i amorțească. Partea bună era că putea să-și miște 
mâinile și să-și ridice puţin braţele, mai ales în partea 
dreaptă. lar întunericul nu era absolut. O lumină slabă 
se prelingea pe sub marginile lespezii, ceea ce era mult 
mai bine decât să fie captivă într-o beznă desăvârșită. 
Numai Dumnezeu știa unde ajunsese lanterna ei. 

Oare exista vreo șansă să scape de-acolo cu forțe pro- 
prii? Făcu o încercare de a împinge lespedea. Câteva 
fragmente de moloz se desprinseră din marginile temni- 
ței ei, iar particule de praf îi căzură pe faţă, dar nu reuși 
să miște acea greutate. Se gândi că, şi dacă ar fi avut o 
poziție mai bună, lespedea era mult prea grea pentru ca 
ea să o poată îndepărta. 

Cu grijă, pipăi cu mâna dreaptă în jur. Degetele ei 
atinseră lemn rupt. Dacă n-ar fi existat îngustul spațiu 
creat de cufăr, ar fi fost zdrobită. Mulţumi cerului pen- 
tru vechile cufere solide. 

Excavatorul se apropie. Brusc îngrozită, Kate își dădu 
seama că, atunci când excavatorul avea să ajungă în în- 
căperea în care se afla ea, operatorul utilajului urma să 
încarce pur şi simplu maldărul de moloz în cupa de oţel 
a utilajului - sfârtecând-o pe ea în două. 

Se gândi să ţipe, dar, chiar dacă ar fi reuşit să-și um- 
ple plămânii cu aer pentru a scoate un strigăt puternic, 
nimic nu se putea auzi din cauza zgomotului excavatoru- 
lui. Deci nu putea nici să se miște, nici să țipe. Avea să-i 

remarce careva lipsa înainte ca blestematul de excavator 
să ajungă prea aproape? Probabil că nu. 

Dușumeaua vibră când excavatorul lovi un alt stâlp 
de susţinere. Lespedea cobori un milimetru, reducân- 
du-i şi mai mult capacitatea de a respira. Panica o cu- 
prinse când își dădu seama că mai avea câteva minute 
până să moară. Niciodată în viaţa ei nu fusese atât de 
îngrozită, nici măcar când stătuse atârnată pe marginea 
puţului lifturilor, în clădirea din Las Vegas. 

Confruntarea cu moartea o făcu să privească viaţa în 
simplitatea ei pură. Nu existau prea multe lucruri pen- 
tru care să-i pară rău, dar toate regretele ei erau legate de 
oameni. Ar fi trebuit să facă eforturi mai mari pentru a 
umple prăpastia dintre ea și tatăl ei şi a menţine relația 
cu mama ei, în timpul anilor petrecuţi în California. 

Şi ar fi trebuit să-și asume riscul în privinţa lui Do- 
novan atunci când avusese ocazia. Temerile și îndoielile 
pe care le simţise de când se întorsese acasă fuseseră jus- 
tificate, dar Rachel avusese dreptate - ea evitase intimi- 
tatea. Numai înfruntând focurile mocnite ale căsătoriei 
ei distruse s-ar fi putut elibera. Acum, poate că era prea 
târziu. Măcar dacă ar putea să-l cheme pe Patrick, să-i 
ceară scuze pentru eschivările ei lașe... 

Să-l cheme! Blestemându-se că nu-şi amintise mai de- 
vreme de staţie, bâjbâi cu mâna dreaptă până dădu de 
aparatul de la curea. Părea să nu fi fost distrus. 

Înjură din nou când constată că nu-l putea aduce în 
dreptul gurii pentru a vorbi. Preţ de o clipă, simţi nevoia 
să plângă de disperare sau de furie. Dacă operatorul ex- 
cavatorului nu lua o pauză şi nu oprea motorul înainte 
de a ajunge în camera aceea, ea avea să moară. „Papa, de 
asta te-ai temut - că voi muri la fel cum ai murit tu?“ 

Fu învăluită de o senzaţie stranie de calm, aproape 
ca și cum Sam s-ar fi aflat acolo, învelind-o la culcare, 
așa cum făcuse când ea era foarte mică. Dacă murea 
aici, azi, avea să afle dacă exista un tunel de lumină la 
capătul căruia așteptau spiritele oamenilor dragi. Dacă 
da, Sam avea să fie acolo, cu siguranţă. 

Dar, fir-ar să fie, ea nu era pregătită să moară! Mai 
făcu o încercare disperată de a mișca lespedea. De data 
aceasta, cufărul pârâi zdravăn, iar lespedea cobori dure- 
ros de mult. O sudoare rece îi acoperi chipul când îşi 
dădu seama că eforturile ei puteau duce la sfărâmarea 
cufărului, rezultatul fiind letal pentru ea. 

Mâna ei atinse din nou aparatul de emisie-recepţie. 
Atât de aproape, și totuşi atât de departe. 

Apoi, îşi dădu seama că butonul pentru transmisie 
era sub degetul ei. Nu putea ridica aparatul la gură, dar 
putea apăsa butonul. Asta urma să producă un clic în 
celelalte aparate din rețea. Oamenii care lucrau în inte- 
riorul clădirii nu aveau, probabil, să audă din cauza zgo- 
motului demolării, dar sunetul ar trebui să fie audibil 
la stația radio din biroul de pe șantier. Cu puţin noroc, 
Donovan încă era acolo. 

Începu să apese în neştire butonul, transmițând sin- 
gurul mesaj în codul Morse pe care îl știa. 

„Te rog, Doamne, fă să-l audă cineva!“ 


capitolul 35 


După ce își luă rămas-bun de la soţii Bowen, Dono- 
van abia avu timp să facă niște cafea proaspătă şi să-şi 
revadă notițele înainte de sosirea lui Bob Glazer. Băr- 
bat perspicace şi afabil, Glazer era unul dintre cei mai 
importanţi dezvoltatori din sud. Şi, dacă îi plăcea cum 
se desfășura treaba, atunci PDI avea ca şi asigurate mai 
multe lucrări. 

Evident, Glazer dorea ca acea clădire să fie demolată 
cât mai repede posibil, pentru a putea începe construc- 
ţia la turnul de birouri care avea să-i ia locul. Acum, că 
Donovan terminase de evaluat structura, putea estima 
cu acuratețe cât urma să dureze fiecare fază a demolă- 
rii. Discutau programul, când își dădu seama că radioul 
scotea sunete ciudate. Îşi notă în minte să verifice mai 
târziu despre ce era vorba. 

Întâlnirea era aproape pe sfârșite, când sunetele îi 
atraseră din nou atenția. 

- Scuzaţi-mă, auziţi acele clicuri? 

- Da. Ce-i cu ele? Glazer ascultă. Trei clicuri repezi. 
Trei lente. Trei şi mai rapide. 

Se uitară unul în ochii celuilalt. 

- SOS. Donovan înjură, apoi apucă receptorul staţiei 
radio. Atenţiune, verificare radio! Vă rog să-mi spuneţi 
numărul şi locaţia. 

Câteva secunde mai târziu, Gil Brown rosti: 

- Unitatea unu, nivelul patru. 

O altă voce, a celui de-al doilea şef de echipă zise: 

- Unitatea doi, nivelul trei. 

Urmă o alta, a altui şef de echipă: 

- Unitatea trei aici, la nivelul unu. 

Unitatea patru era Kate, iar el era unitatea cinci când 
se afla în clădire. Dar, după al treilea răspuns, urmă 
tăcerea. „Kate, unde naiba ești?“ Vorbind în receptor, 
Donovan rosti: 

- Unitatea patru, raportează. 

Drept răspuns, din receptor se auziră câteva clicuri 
rapide. 

- Kate, îţi merge prost aparatul? _ 

Radioul răspunse cu o altă serie de clicuri. În inter- 
valele în care se transmitea, auzi în fundal zgomot de 
utilaj. Deci aparatul funcţiona bine. Atunci de ce nu 
vorbea Kate? 

Pentru că nu putea. 

- Un clic pentru da, două pentru nu. Ai necazuri? 

Un clic. 

-Am priceput. Donovan se uită la clientul lui. 
Mă duc în hotel. Asociata mea pare să aibă probleme. 

- Desigur. E mai important. Pot să vă ajut cu ceva? 

-Dacă ştiţi niște rugăciuni, adresaţi-i câteva lui 
St. Cyr. Luând-o la fugă, Donovan îşi scoase staţia și 
strigă: Ştie cineva unde e Kate? 

Trei voci răspunseră simultan, spunând că nu era la 
etajul lor. Donovan se răsti: 

- A văzut-o cineva după prânz? 

- Am vorbit cu ea în subsol, replică Gil Brown. 
A rămas acolo când eu am urcat. 

Donovan intră în hotel. 

- Kate, ești la subsol? 

Un clic. 

Hristoase, excavatorul distrugea pereţii acolo! Goni 
pe scări, cu inima bubuindu-i de frică. 

Mai mult de jumătate din subsol era spaţiu deschis 
acum, plin de moloz. În stânga lui, utilajul sfărâma pere- 
ţii despărțitori cu cupa lui de oţel. Donovan se năpusti 
în câmpul vizual al operatorului, fluturându-și braţele. 
Roșcatul aproape că dădu peste el până să-l observe și să 
oprească excavatorul. 

- Opreşte motorul! strigă Donovan. 

Operatorul îi dădu ascultare. Cu vocea foarte puter- 
nică în tăcerea bruscă, Donovan întrebă: 

- Kate e aici? 

- Am văzut-o mai devreme, dar nu de curând. Bănu- 
iesc că a urcat. 

-la o pauză, îi ordonă Donovan. Vorbi din nou la 
radio pentru a face un anunţ general: Ne lipsește un 
muncitor. Opriţi toate utilajele. 

Motorul unui miniexcavator de la etaj se opri, urmat, 
o clipă mai târziu, de altul. In hotel se așternu o liniște 
bruscă. Ameninţătoare. Incet, Donovan se răsuci, cerce- 
tând pivniţa cu privirea. Grămezile de moloz adunate 
de excavator erau pretutindeni. Dumnezeule, spera că 
ea nu se afla sub una dintre ele. Dacă utilajul ar fi trecut 
peste ea... 

- Kate, te afli în zona pivniţei unde pereţii n-au fost 
dărâmaţi încă? 

Un clic. 

- În colţul nord-vestic? 

O pauză, apoi două clicuri. 

El se răsuci şi se îndreptă spre colțul sud-estic. Fără să 
folosească radioul, strigă: 

- Îmi auzi vocea? 


Un clic. 

Mergând repede, porni pe coridorul care lega încăpe- 
rile rămase în acest capăt. 

- Mă auzi mai bine? strigă el. 

Un clic. 

Văzuse diverse obiecte lăsate acolo când hotelul fuse- 
se închis, dar nimic suficient de mare pentru a ascunde 
o persoană. Ajunse în dreptul unei camere de depo- 
zitare al cărei tavan căzuse pe jumătate, într-o singură 
lespede masivă. Sfinte Lisuse, putea supraviețui cineva 
sub asta? 

- Kate, aici ești? 

De data aceasta, îi auzi vocea înfundată: 

- Aici sunt și mai mult sau mai puţin teafără. Nu este 
atât de rău pe cât pare. Un cufăr susține cea mai mare 
parte a greutății. 

Prea tensionat pentru a analiza rațional care era cea 
mai bună metodă de a o elibera, își băgă mâinile sub 
marginea lespezii și se opinti. Încordându-și picioarele, 
spinarea și braţele, ridică bucata de tavan căzută și o 
împinse folosind marginea aflată pe dușumea ca pivot. 

Trupul ghemuit al lui Kate apăru la vedere. În vreme 
ce lespedea se lovi de perete și se sparse în bucăţi nere- 
gulate de ipsos și lemn, el se lăsă să cadă lângă ea. 

- Kate? 

Ea se chirci, cuprinsă de un acces de tuse când prime- 
le guri frenetice de aer îi băgară praf în plămâni. El o 
sprijini în vreme ce ea se chinuia să respire. 

Tremurând violent din pricina răcelii podelei ume- 
de, se ridică în șezut. 

- Mulţumesc. 

Ușurarea lui se transformă în furie. De ce insista ea 
să facă o muncă atât de primejdioasă? Simţi nevoia s-o 
zgâlțâie până îi clănțăneau dinţii... 

Îngrozit de sine, alungă gândul și o strânse în bra- 
te în timp ce o amintire din copilărie îi veni în minte. 
Se urcase pe acoperiș pentru a recupera pisica unui 
vecin, dar alunecase și căzuse pe pământ. În vreme ce 
zăcea acolo, părinţii lui ieşiseră în fugă din casă. Mama 
lui începuse să plângă de ușurare când văzuse că era 

teafăr, însă tatăl lui explodase furios. Zeâlţâindu-l cu ră- 
utate pe Donovan, își ameninţase fiul că, dacă avea să 
mai facă vreodată o asemenea prostie, urma să-l omoare 
în bătaie. 

Acesta fusese modelul masculin cu care crescuse 
Donovan: un bărbat își putea arăta furia, dar nu putea 
să dea dovadă de sentimentalism. În ciuda influenţei 
mamei lui și a propriilor jurăminte că el avea să fie alt- 
fel, cumplitul adevăr era că el semăna mult cu tatăl lui. 
Hristoase, era un prost! Când sentimentele lui amenin- 
tau să scape de sub control, lucru care se întâmplase 
regulat cât fusese cu Kate, el răspunsese prea adesea cu 
furie, reacție mult mai masculină și mai acceptabilă de- 
cât lacrimile sau temerile. Legătura era atât de afurisit 
de evidentă acum. 

Din pragul ușii, cineva rosti: 

-Al naibii să fiu, ai văzut cum a urnit asta? 

- Cântărea probabil peste trei sute de kile, spuse o 
altă voce. 

Donovan își dădu seama că se strânsese lumea în ju- 
rul lor - șefii de echipă, plus operatorul excavatorului și 
câţiva muncitori de la parter. Până și Bob Glazer venise, 
purtând o cască de protecţie. 

Privirea lui se îndreptă spre lespedea pe care o înde- 
părtase. Dumnezeule mare, nu era de mirare că oame- 
nii îl priveau impresionați. Meritul adrenalinei. Pentru 
a o ajuta pe Kate, ar fi mutat Everestul din loc. 

- Cum te simţi? 

Părul îi era încâlcit şi plin de praf, iar pe chip avea 
dâre de mizerie, dar izbuti să afişeze un zâmbet chinuit. 

- Sunt în regulă. Serios. Am avut noroc. Partea stân- 
gă mi-e puţin amorţită, dar aproape că-mi trece acum, că 
sângele mi s-a pus în mișcare. 

El o ajută să se ridice. 

- S-ar fi chemat că ai avut noroc dacă evitai să fii tur- 
tită ca o insectă pe un parbriz. 

Ea se clătină puţin când se sprijini pe piciorul stâng, 
dar se mișcă fără să simtă durere. Incă ţinând-o de braţ, 
el rosti: 

- Eşti un magnet pentru necazuri. 

- Unii dintre noi sunt pur şi simplu talentaţi. Mereu 
am considerat că trebuie să mă vâr până-n gât în ceea 
ce fac. 

Remarca ei stârni râsete ușurate. Aceştia erau oameni 
care ştiau cât de aproape era dezastrul la fiecare lucrare 
pe care o făceau. 

Donovan îi spuse lui Kate: 

- Ştiu că mănânci armătură la micul dejun, dar tot o 
să te duc la spital, să-ți facă un control. 

- Nu e necesar. În plus, n-ai timp. Termenul-limită al 
acestui proiect este prea aproape. 

Chicotind, Glazer păși în încăpere. 

- O femeie pe sufletul meu. Dar, pentru fericirea mea 
şi a companiei mele de asigurări, daţi-mi voie să vă duc 
la o clinică din apropiere, pentru o examinare rapidă. 
Apoi, o să vă las la hotel. Oricine a stat îngropat de viu 
merită să se odihnească până la finalul zilei. 

Kate suspină anevoie. 

- Trebuie să recunosc că aș cam încheia ziua asta de 
lucru. 

Donovan ar fi preferat s-o ducă el la spital, dar aşa 
părea mai bine. 

- În regulă, dar te rog să mă suni imediat dacă sunt 
complicaţii. 

-N-o să fie. Apropo, verificam grinda aceea când a 
căzut tavanul. E de două ori mai groasă decât celelalte, 
fapt ce îţi va afecta calculele. 

El lumină cu lanterna spărtura din tavan şi văzu că 
ea avea dreptate. 

-O să caut și altele. 

Nu se putu abţine să nu surâdă. Kate era fiica lui Sam 
până în măduva oaselor. 

Gil Brown rămase în urmă după plecarea lui Kate şi 
a celorlalți. 

- E prietena ta, Donovan? 

- Fosta soţie. 

- Poate că ar trebui să faci ceva ca să nu mai fie fostă. 

Donovan își scoase casca și îşi trecu degetele încorda- 
te prin părul încâlcit. 
- Mda. Poate că ar trebui. 


Glazer sună mai târziu, de pe telefonul din maşină, 
pentru a-i spune că examinarea clinică a lui Kate nu 
scosese la iveală nici o traumă serioasă. Când o lăsase la 
hotel, ea declarase că intenţiona să facă o baie şi să tragă 
un pui de somn, nu neapărat în această ordine. Dono- 
van nu avea de ce să stea îngrijorat din pricina ei. 

Cu toate astea, el îşi isprăvi treaba cât putu de repe- 
de. Atlanta era ticsită de o convenţie a constructorilor 
de locuinţe, așa că ajunseseră să se cazeze într-un mic 
hotel de lux, în apartamentul nupţial, care era atât de 
scump, încât preferase să plătească jumătate din buzu- 
nar, în loc să treacă toată cheltuiala pe factura PDI. Fi- 
ind apartament nupţial, nu avea două dormitoare, ci o 
canapea extensibilă în living. Dormise pe ea în noaptea 
anterioară, iar Kate se culcase în dormitor. 

În schimb, apartamentul avea o mulțime de dante- 
le și de oglinzi. Când îl inspectaseră cu o zi în urmă, 
amândoi se amuzaseră de decoraţiunile care îl făceau să 
arate ca o cutie de bomboane. În seara asta, Donovan 
se plimba prin încăpere ca un tigru nervos. Nu se vedea 
nici urmă de Kate, așa că deschise încet ușa dormitoru- 
lui, așteptându-se s-o găsească dormind. 

_ Patul cu baldachin de dantelă era răscolit, dar gol. 
Încruntându-se, privi în jur. Ușa de la baie era închisă, 
şi un huruit uşor de auzea de dinăuntru. Bătu la uşă. 

- M-am întors. Ce faci acolo, profiţi de jacuzzi? 

Huruitul încetă. 

- Fireşte. E foarte plăcut pentru mușchii îndureraţi. 
Poţi să-mi faci un serviciu? 

- Sigur că da. Cei trebuie? 

- În minibar se află o sticluță de vin roșu. Poţi să o 
deschizi și să mi-o aduci, te rog? Inainte ca imaginaţia 
lui să apuce să o ia razna complet, ea adăugă: Sunt într-o 
ţinută decentă. Sau relativ decentă. 

Întrebându-se ce naiba însemna asta, Donovan se 
apropie de minibar. Se pare că fuseseră două sticluțe, 
pentru că una de chardonnay stătea goală pe bar. Scoase 
sticluța cu zinfandel! din frigider, îi desfăcu capacul și 
deschise ușa spațioasei băi. 

Fu întâmpinat de un val de aer cald și parfumat, 
dar nu asta îl făcu să încremenească locului. „Relativ 
decentă“ însemna că ea stătea întinsă în cada roz, cu 
părul strâns în creștetul capului şi cufundată în spumă. 
Practic, se vedea doar de la umeri în sus - dar gândul 
că era goală sub stratul sclipitor de spumă făcu să i se 
usuce gura. 

Avea cearcăne sub ochi, dar tot arăta minunat. 

- Nu m-am gândit că se formează așa repede spumă 
într-un jacuzzi dacă pui spumant de baie. Nu pot lăsa 
jeturile pornite mai mult de două minute continuu. 

El inhală aerul cu parfum de trandafiri. Era ameţitor 
de feminin și de romantic. 

-Cu siguranţă, hotelul face tot posibilul să-și merite 
banii plătiţi de cei aflaţi în luna de miere. 

- Bănuiesc că majoritatea oaspeţilor sunt părinţi care 
angajează pe cineva să aibă grijă de copil pentru o noap- 
te și vin aici pentru o evadare romantică. 

El turnă vinul, concentrându-se asupra paharului ei. 
Să studieze pielea lăptoasă care se vedea prin spumă ar 
fi fost masochism pur. 

Tocmai era pe cale să plece, când observă o rană pe 
obrazul ei drept. 

- Am crezut că n-ai fost rănită. 

- Doar o arsură cauzată de frecare. Asta și câteva 
vânătăi, atâta tot. Uimitor. 

Întinse mâna spre paharul cu vin, spuma cu irizări 
prelingându-i-se de pe braţ. El încercă să nu dea atenţie 
faptului că mișcarea îi expuse jumătate din sânul drept. 

- Ți-au dat vreun sedativ la clinică? Dacă da, probabil 
n-ar trebui să bei. 

- Mi-au spus să iau ibuprofen. Ceva ușor. 

- Ei bine, vezi să nu adormi aici. 


! Soi de vin din California (n.tr.) 

Mâna lui era pe clanţă, când ea rosti pe un ton 
ezitant: 

- Ce-ai zice să-ți iei şi tu o băutură şi să vii lângă 
mine? 

Probabil nu-și dorea decât să stea de vorbă, pentru 
a-și alunga tensiunea de după accident. Putea face asta. 

- O să-mi iau o apă minerală. 

După ce ieși din baie, își descheie cămașa și o folosi 
pentru a-şi șterge transpiraţia de pe faţă. Se simţea ca 
şi cum tocmai ar fi petrecut o noapte la tropice. 

Se descălță şi aruncă ghetele deoparte, trimițând şi 
şosetele după ele. După ce umplu un pahar cu gheață 
din găletușa pe care ea o lăsase pe bar, îşi turnă o bere 
de ghimbir şi se întoarse în baie. 

Ea sorbi o gură de vin. 

- Ai idee de ce a căzut bucata aia de tavan pe mine? 
Chiar n-ar fi trebuit să se întâmple așa ceva. 

El se aşeză pe duşumea, cu spatele sprijinit de ușă, şi 
îşi ridică un genunchi. 

- M-am uitat după ce ai plecat. Termitele au slăbit 
foarte tare căpriorii. Undele de șoc create de excavator 
au fost ultima picătură. A fost pur și simplu ghinion că 
te-ai aflat dedesubt când gravitația a învins. 

- Un accident din care scapi teafăr nu se cheamă 
ghinion. 

- Ai avut cam prea multe accidente în scurta perioa- 
dă pe care ai petrecut-o muncind la PDI. Ar trebui să-ţi 
interzic accesul pe şantiere. 

În loc să se ia la hartă cu el, ea spuse: 

-Şi tu ai avut nenumărate accidente și de câteva ori ai 
scăpat milimetric, nu-i așa? Îmi amintesc de câteva de pe 
vremea când eram căsătoriți și presupun că oricum 
nu-mi spuneai totul pentru că nu voiai să-mi fac griji. 

- Ar fi trebuit să ştiu că nu puteam să te păcălesc. 

-Care a fost cel mai periculos accident care ţi s-a 
întâmplat? 

Bulele coborâseră aproape de nivelul sfârcurilor. 
El își îndepărtă privirea. 

- Dă drumul la jeturi, pentru a crește nivelul spumei, 
şi apoi îți voi povesti. 

Roşind, ea se conformă. El se apucă să facă înmulţiri 
în gând pentru a-şi distrage atenţia până când ea opri 
jeturile de apă. După ce o privire furișă îi confirmă că 
bulele îi ajunseseră până la umeri, se uită din nou la ea. 

- Ce mai rea a fost o întâmplare imposibil de pre- 
văzut, nu un accident predictibil. Risipeam resturile 
de dinamită după o explozie, ca să le putem arde, 
când a apărut un dement care a scos un pistol și a tras 
în explozibili. 

- Dumnezeule, ce s-a-ntâmplat? 

- O explozie dată naibii. Pentru că eram îngenun- 
cheat, cea mai mare parte a suflului a trecut peste mine. 
Dar nu toată - a fost suficientă forță ca să mă arunce 
mai bine de douăzeci de metri. Am avut vreo două coas- 
te fisurate, mi-am pierdut parţial auzul la o ureche, iar 
inelul de la colegiu mi-a fost smuls de pe deget. Dar nu 
mă plâng. Am scăpat ușor. 

-Ce s-a întâmplat cu omul care a declanșat explozia? 

- A murit. Un obsedat de explozii frustrat. Amin- 
tindu-și, își lipi paharul rece de frunte. Se întâmplase 
în Phoenix, într-un august, şi fusese mai cald decât în 
flăcările iadului. Se pare că a vrut să omoare pe cineva 
de la PDI fiindcă paznicii noștri îl împiedicaseră să fure 
niște explozibili de pe şantier. Nu l-a deranjat să se facă 
bucăţi încercând să se răzbune. 

- Şi tu îmi spui mie că atrag necazurile. Eu doar 
am căzut într-un puț de lift și am fost trântită de un 
tavan. Pe tine, cineva a încercat intenţionat să te arunce 
în aer. 

- Ai dreptate. 

Kate își încrucişă braţele pe marginea căzii. 

- Când ai fost atât de aproape de moarte, ţi s-a întâm- 
plat ca viaţa să-ţi treacă prin fața ochilor? Te-ai gândit la 
problemele nerezolvate? 

- Ca să fiu sincer, nu. Acel incident s-a sfârșit înainte 
de a avea timp să mă gândesc la astfel de lucruri. Tu te-ai 
gândit la aşa ceva azi? 

- Da. Paharul ei de vin era gol, aşa că îl puse lângă 
perete. Probabil vrei să te speli de transpiraţie și de praf. 
De ce nu vii lângă mine? Cada e suficient de mare pen- 
tru amândoi. 

- Dumnezeule, Kate! Cât ai băut? 

- Doar două pahare cu vin. Nu suficient pentru a mă 
îmbăta. Trase adânc aer în piept. Doar atât cât să îndrăz- 
nesc să... să-ți propun asta. 

Cuvintele ei declanşară un val de căldură care îl 
năuci. 

- Nu începe ceva ce nu vrei să termini. 

- Nu intenționez asta. Ochii ei se închiseră pentru o 
clipă. Când zăceam sub lespedea aceea, întrebându-mă 
dacă aveam să mă sufoc sau să fiu zdrobită sub greuta- 
tea ei, mi-am dat seama că regretul meu cel mai mare 
este că mi-a fost prea frică să... să fiu cu tine. Încă mi-e 
frică, şi numai Dumnezeu știe dacă va ieşi ceva bun din 
asta... dar acum știu că este un risc pe care va trebui să 
mi-l asum, fiindcă altfel nu mi-o voi ierta niciodată. 

- Eşti sigură de asta? 

- Sunt sigură. 

El își scoase tricoul și îl aruncă într-o parte. 

- Atunci, cara mia, să sperăm că e suficientă apă 
în cada aia pentru a spăla toată povara celor doispre- 
zece ani. 

Deși apa era caldă, pe Kate o apucă tremuratul când 
îlvăzu pe Donovan scoţându-și tricoul. Anii de muncă în 
construcții îi formaseră mușchi puternici pe piept şi pe 
braţe, dar îi şi adăugaseră o cicatrice sau două. 

Ei nu-i venea să creadă că, după săptămâni în care 
îşi reprimase cu încăpățânare atracția față de el, avusese 
în sfârșit curajul - sau nebunia - să-și înfrunte temerile. 

El descheie nasturele pantalonilor. Înainte de a con- 
tinua să se dezbrace, se aplecă și îşi lipi cu tandreţe 
buzele de zgârietura de pe obrazul ei. 

-Eşti încordată ca un arc. Nu-i prea târziu să te 
răzgândeşti. Dar în curând va fi. 

Ea îşi petrecu mâna pe după gâtul lui şi își răsuci 
capul, lipindu-şi buzele de ale lui. „Patrick, Patrick.“ l-ar 
fi recunoscut buzele, sărutul, oriunde în lume. Calde, 
ferme, familiare. Se sărutaseră atât de mult cândva. 
Săruturi din pasiune, unele din afecţiune, unele ca sim- 
plu simbol al faptului că erau uniţi. 

Acesta fu un sărut lent, blând, de bun venit şi de 
explorare. Ea putu simţi dorinţa din el. Teama fu înlo- 
cuită de alt fel de tensiune. . 

-N-o să mă răzeândesc. Îţi promit! şopti ea. Se sili 
să se uite la cicatricea subţire, aproape invizibilă, care 
cobora dinspre umăr pe braț, până aproape de cot. 
La vederea ei, i se formă un nod în stomac. Își trecu vâr- 
ful degetului peste linia slab conturată. Dar tu, Patrick? 
Eşti sigur că vrei să fii atât de aproape de cineva care 
te-a înjunghiat? 

El o apucă de mână și i-o duse, preţ de câteva secun- 
de, în dreptul inimii lui. 

- Singurul rău pe care mi l-ai făcut vreodată, Kate, 
este cel pe care te-am determinat să mi-l faci. 

Se părea că el învățase câte ceva despre răbdare în toți 
anii ăștia. În loc ca primului sărut să-i urmeze al doilea, 
el se trase spre capătul opus al căzii. Nivelul apei crescu 
când picioarele lui musculoase le cuprinseră pe ale ei. 
Își îndoiră amândoi genunchii pentru a încăpea comod 
în cadă. 

- Cred că asta-i o treabă care trebuie făcută cu 
seriozitate. 

li mângâie interiorul coapsei cu laba piciorului. Sen- 
zual. Sexy. 

-Cada asta pare mult mai mică decât atunci când 
o singură persoană se afla în ea. 

Își puse mâna pe glezna lui şi o ridică încet pe gambă. 

- Apropierea e tot ce se urmărește. Apropo de asta, 
n-am fost singur în ultimii zece ani, dar am făcut de cu- 
rând analize şi investigaţii, așa că poţi fi sigură că n-am 
nici un virus oribil. 

- Același lucru e valabil şi în cazul meu. Și partea cu 
contracepția a fost rezolvată, adăugă ea şi roşi. 

O femeie modernă nu ar trebui să se încreadă în spu- 
sele unui bărbat ai cărui hormoni urlau, dar era vorba 
despre Patrick. Cu toate că o rănise mai mult decât ori- 
cine, ştia că putea avea absolută încredere în el. La fel 
cum și el putea să aibă încredere în ea. 

Apucând buretele care plutea în cadă, își frecă puţin 
trupul. Gândindu-se că era posibil ca lui să-i placă jetu- 
rile de apă, ea dădu drumul la jacuzzi. El se lăsă pe spate 
în cadă, în vreme ce curenţii se învârtejeau în jurul lui. 

- E tare plăcut. Ar trebui să mă răsfăţ așa mai des și 
acasă. De obicei, fac doar duș. 

Mâna lui urcă pe piciorul ei, trecând din exterior pe 
interior, în timp ce se apropia de genunchi. li mângâie 
apoi alene interiorul coapsei cu încheieturile degetelor. 

Plăcerea izbucni în ea. Era nevoie de atât de puţin ca 
el s-o excite. 

- Dușurile sunt bune pentru spălat părul. Băile sunt 
pentru relaxarea adevărată. 

- Sunt dornic să mă relaxez. 

- Este ciudat că, prima oară când am fost împreună - 
şi nici măcar nu era o întâlnire adevărată! -, sexul a fost 
atât de relaxat și de firesc. Acum, sunt încordată toată. 

-Nu e atât de ciudat. Palma lui coborî pe glezna ei 
la fel de blând cum îi şi vorbi: În seara aceea, acţionam 
amândoi din instinct - unul superior, nu pur și simplu 
hormonal. Ştiam că ar trebui să fim împreună. Dar atât 
de multe s-au întâmplat de-atunci. Nu-i deloc surprinză- 
tor că mintea ta are îndoieli serioase. 

- Gândesc prea mult. Asta obișnuiai să-mi spui, și 
aveai dreptate. 

- La fel ca orice altceva, să gândești poate fi bine sau 
rău. Suspină. Nu te pot învinovăţi fiindcă bănuiești că 
sunt o sursă de necazuri. Am reușit să distrug o relaţie 
care era un dar de la Dumnezeu. 

Cât zăcuse captivă și înfricoşată sub dărâmături, se 
gândise cât de lașă fusese în relaţia cu el, dar își dăduse 
seama și de alte lucruri dificile. 

- Există destulă vinovăţie, Patrick, și de-o parte, și de 
alta. Eu am gestionat greșit situația, de la bun început. 
Ți-am găsit scuze, m-am învinovăţit pe mine că nu eram 
suficient de înțelegătoare, juram că am să mă străduiesc 
mai mult. Şi... şi poate că n-am privit niciodată proble- 
ma cu destulă seriozitate pentru că împăcările erau me- 
reu fantastice. 

Cu alte cuvinte, dintr-un amestec de motive, unele 
bune, altele proaste, determinase într-o oarecare măsură 
propriul abuz. 

- Sexul grozav era o modalitate de a ascunde proble- 
mele sub preș. Faptul că încă exista atâta pasiune între 
noi îmi dădea de înţeles că nu se petrecea nimic cu ade- 
vărat rău, spuse el. De asemenea, era o scuză pentru a 
nu face ceva în legătură cu comportamentul meu. Din 
moment ce îmi satisfăceam femeia, eram probabil un 
bărbat adevărat. 

Și ea avusese aceeași credință nerostită că pasiunea 
era semn că aveau o relaţie solidă. 

- Când lucrurile au degenerat cu adevărat, m-am pră- 
bușit. Dacă aș fi fost mai vitează și mai deşteaptă, aș fi 
rămas în Maryland și aș fi încercat să repar căsătoria 
noastră, în loc să fug cât de departe și cât de repede am 
putut. Nu aveam decât noţiunile de „da“ şi „nu“. Da, 
căsătoria asta funcţionează. Sau nu, nu mai are nici o 
şansă. „Poate“ nu exista în vocabularul meu. 

- Nu te învinovăţi, Kate. Poate că lucrurile nu puteau 
fi reparate atunci. Poate că am avut nevoie de acești ani 
în care să ne maturizăm și să învăţăm. Mi-ar plăcea să 
cred asta. 

Ea ridică spumă cu mâinile şi o privi prelingându-se 
din palmele făcute căuș. Atât de multe bule perfecte, 
cu irizaţii minunate. Oare avea el dreptate, lucrurile se 
petrecuseră aşa cu un scop? 

-Şi mie mi-ar plăcea să cred asta. 

- Kate, vreau ca nimic din seara asta să nu-ți amin- 
tească de... ultima oară. Așa că tu vei iniţia totul, vei face 
ce vrei, atunci când vrei. Tu ești la comandă. 

Ea pricepu cu uimire înţelesul vorbelor lui, își dădu 
seama că el pusese degetul pe rana anxietăţii ei ascunse. 
Căsătoria lor se destrămase din cauza unui conflict care 
îşi avea rădăcinile în disperare, posesiune şi putere, nu 
în iubire. Ea putuse să locuiască și să muncească împre- 
ună cu Donovan negând tot ce simţise în acea zi, dar, în 
seara aceasta, avea să-i fie imposibil s-o mai facă. Așa că 
el făcea tot posibilul să ọ lase pe ea să dicteze totul. 

- Să fiu la comandă. Îmi place ideea. 

După ce opri jeturile de apă, se trase spre capătul ce- 
lălalt al căzii. Se urcă pe el, sânii frecându-se de pieptul 
lui, trupul odihnindu-i-se ușor pe al lui. 

- E mult mai plăcut decât să fiu victimă. 

Îşi frecă nasul de el, lingându-i trupul, trecându-și 
mâinile peste umerii lui largi și peste părul negru de pe 
piept. Își lipi buzele de partea de sus a cicatricii lăsate 
de cuţit. Dincolo de parfumul ameţitor de trandafiri, 
identifică mirosul lui. Unic, incitant. 

- Îţi amintești de seara de pe plaja din Antigua, în 
luna de miere? 

- Fireşte. Lumina lunii și nebunie. 

Trupul lui se însufleți sub ea, mâinile lui coborând 
pe spinarea și pe şoldurile ei mătăsoase. 

Ea se strecură sub el, plutind în apă. Îl gustă și îl atin- 
se, ca și cum fiecare centimetru pătrat de piele fierbinte 
trebuia să se imprime în prezent şi să-i aducă aminte 
de trecut. 

- Am încercat să te uit, dar n-am putut. 

Erecţia lui era o apăsare catifelată pe pântecele ei, 
dură şi inconfundabilă. Se frecă de ea, aţâţându-se în 
aceeaşi măsură în care îl ațâţa pe el. Donovan o apucă 
de şolduri şi o trase spre el. 

- Ah, cara mia. Îţi jur că amintirea a ceea ce-mi faci 
este impregnată în ADN-ul meu. 

Ea dorise putere, iar acum o avea. Nu puterea for- 
ței fizice, ci a pasiunii împărtășite, a dorinţei care îi 
înfierbânta sângele. Ea se răsuci şi ajunse din nou pe 
el, sărutându-l şi frecându-se de el, şi mângâindu-l, abia 
venindu-i să creadă că erau cu adevărat împreună după 

atâția ani. Probabil că era cel mai realist vis pe care îl 
avusese toată viața ei. Totuşi, el era prea real, prea pre- 
zent pentru a nega adevărul. 

Când nu mai putu suporta aşteptarea, își ridică şol- 
durile, apoi îl trase în ea. Căldură satinată, promisiuni 
extraordinare. El gemu şi se arcui în sus, tot trupul deve- 
nindu-i rigid când se îngropă și mai adânc în ea. 

Era atât de bine, de firesc să-l aibă în ea. Își afundă o 
mână în părul lui, iar cu celălalt braţ îi cuprinse talia în 
vreme ce trupul ei îl conducea în dansul primordial 
al penetrării şi al retragerii. Nu știa unde se termina ea și 
începea el, ci doar că împreună erau unul singur, uniţi 
prin pasiune și plăcere pură. Timpul încremeni, înlo- 
cuit de o armonie superioară în vreme ce el își potrivi 
ritmul cu al ei. Nimeni nu se îmbinase niciodată atât de 
bine cu ea, nimeni, nimeni... 

Timpul își reveni cutremurându-se atunci când ea 
fu cuprinsă de convulsii, izbindu-se incontrolabil de el. 
El se eliberă în ea, braţele lui cuprinzând-o cu fermitate 
în vreme ce el scoase un geamăt prelung, de satisfac- 
ţie pură. Apogeu și desăvârşire. Kate nu se mai simţise 
completă de aproape zece ani. 

Ameţită de uşurare, se lăsă pe pieptul lui. 

- Dumnezeule, Patrick, mi-a fost atât de dor de tine. 
Atât de cumplit de dor. 

- Cara. Li sărută tâmpla, obrazul, urechea. Carissima. 

„Cea mai dragă.“ Intotdeauna, el păstrase cuvintele 
de alint pentru cele mai intime momente. Preţ de câte- 
va bătăi de inimă, Kate se afundă în acea stare de bine. 

Euforia dispăru însă rapid. Aflase că pasiunea era la 
fel de arzătoare ca întotdeauna. Nu era nici o surpriză, 
din moment ce tensiunea sexuală clocotise între ei. 
__Dar mai aflase şi că dorinţa nu era suficientă. 
În secret, sperase că, dacă avea curajul să se pună într-o 
situaţie vulnerabilă, temerile aveau să-i dispară ca prin 
farmec, iar ei aveau să poată să fie cei de-acum, fără um- 
brele trecutului între ei. In loc de asta, frica se cristaliza- 
se în cumplita convingere că ea se clătina pe marginea 
abisului. Că iubirea pentru el avea s-o coste sufletul. 

Încotro aveau să se îndrepte? Spiriduşul pasiunii scă- 
pase din sticlă și nu avea să mai intre înapoi. Ea nu-și 
imagina cum ar mai putea ei doi să locuiască sub același 
acoperiș fără să fie iubiţi, dar nici nu-și putea închipui 
că umbrele s-ar dizolva pur şi simplu și că ea ar îndrăzni 
să-şi ia un angajament pe viaţă. 

Își aminti că el nu-i cerea asta. El voia să testeze ce era 
între ei, dar sexul grozav nu însemna că el era interesat 
să se însoare din nou cu ea. Fuseseră dintotdeauna com- 
patibili fizic. Însă asta nu fusese de-ajuns atunci, așa că 
poate el avea să decidă că nu era de-ajuns nici acum. 

Era un gând remarcabil de eliberator. 


Donovan o mângâia visător pe Kate, sperând că ea 
nu avea să se urnească niciodată de-acolo. Era greu de 
crezut că trecuseră atât de mulţi ani de când nu mai 
făcuseră dragoste. Cum de putuse trăi fără ea? 

Cu mare, mare chin. 

Telefonul de pe măsuța de toaletă sună, distrugându-i 
starea de bine. Gemu când ea se ridică şi ieși din cadă. 

- Nu pleca! protestă el. Oricine ar fi poate să lase un 
mesaj pe robot. 

-Nu putem sta în cadă pentru totdeauna. Ne-am 
zbârci ca nişte prune uscate. 

- Ție ţi-ar sta bine. 

Cu apa picurând de pe ea, Kate răspunse la telefon 
când acesta sună a treia oară. 

- Alo? O, bună seara, domnule Glazer. Drăguţ din 
partea dumneavoastră că ați sunat. Mă simt bine. Își 
îndreptă privirea spre Donovan. Tocmai am făcut o baie 
foarte relaxantă. Mâine voi fi ca nouă. 

Din moment ce nu prea mai avea rost să stea singur 
în cadă, Donovan ieși și îşi înfășură un prosop în jurul 
şoldurilor. Apoi, luă un altul și începu să şteargă curbele 
elegante ale spinării lui Kate. li plăcuse mereu să-i vadă 
părul strălucitor curgânduri liber pe umeri, dar trebui să 
admită că-i plăcea și delicata linie a cefei expusă atunci 
când părul ei era strâns în creștetul capului. 

Ea îşi ținu răsuflarea când îi ocoli coapsa cu prosopul 
şi îl coborî încet, absorbind picăturile de apă. 

- Da, Donovan a trecut să vadă cum mă simt. Este 
foarte... conştiincios. 

El îi examină trupul pe îndelete, fiecare detaliu. 
Silueta ei era un pic mai plină. Mai sexy ca oricând. Dar 
se încruntă când văzu vânătăile pe care le căpătase în 
ziua aceea. Avea o pată vineţie imensă pe şoldul cu care 
lovise podeaua și altele mai mici într-o mulțime de alte 
locuri. Sărută ușor fiecare semn, dorindu-și să le poată 
face să dispară. 

Apoi, pentru că era în apropiere, atinse unul dintre 
sfârcuri cu limba, dându-i roată până se întări. Respi- 
raţia lui Kate se acceleră. Își luă repede rămas-bun și 
închise telefonul. 

- E foarte urât din partea ta, Donovan. 

- Serios? 

Își îndreptă atenţia spre celălalt sân. 

- Foarte serios. Ai zis că, în seara asta, eu iau toate 
deciziile. 

- A vorbit gura fără mine. 

Expiră, iar respiraţia lui caldă i se prelinse pe piele. 

- Ei bine, n-am numai reproșuri la adresa gurii tale. 
Dar e rândul meu să te șterg. 

- Pot îndura aşa ceva. 

li scoase clipsurile care îi țineau părul strâns, bucu- 
rându-se de cascada şuviţelor strălucitoare. Ea se feri 
înainte ca el să se mai poată juca și luă un prosop. Kate 
fu foarte minuțioasă. Până să termine de șters, având 
grijă să nu neglijeze nici o parte vitală a corpului, el era 
gata să se retragă în dormitor. 

Ea tocmai întindea mâna spre clanţă, când el o 
atrase într-un sărut. După o clipă, ea se desprinse din 
îmbrăţișare. 

- Eşti într-o dispoziţie foarte... bucală, și știi ce în- 
seamnă asta. 

- Mai mult sex sălbatic? întrebă el plin de speranţă. 

Ea îi azvârli celălalt halat de baie. 

- A venit vremea să sunăm la room-service şi să cerem 
de mâncare. 

Şi ce putea fi mai bine decât o seară liniștită, petrecu- 
tă împreună, conştienţi că patul îi aștepta? 

Mai târziu, el nu-și putu aminti despre ce vorbiseră 
la cină; ştia doar că era mai mulţumit decât fusese vre- 
odată în toată viaţa lui. Sau poate se simţise mulțumit 
pe vremea când fuseseră căsătoriţi, dar nu recunoscuse 
senzaţia până când nu dispăruse. 

Treptat, își dădu seama că ea nu-i împărtășea pe 
deplin starea de spirit. Cu toate că era prietenoasă și 
nu-i evita atingerile dese, vorbi puţin, iar în ochii ei în- 
tunecaţi exista o umbră pe care el n-o putea descifra. 
li luă mâna, împletindu-și degetele cu ale ei, și o trase 
mai aproape. 

- Tot doamna decide? 

Ea îi mângâie faţa cu vârfurile degetelor. 

- Cred că e rândul tău să preiei conducerea. 

El îi dezlegă dintr-o mișcare cordonul halatului. 

- Ştii foarte bine ce vreau să iniţiez. 

- În anumite privinţe nu te-ai schimbat deloc. 

Cu o unduire a umerilor, Kate lăsă halatul să-i cadă. 
Un perete întreg era acoperit cu o oglindă, creând două 
Kate, o multiplicare a minunăţiilor. 

Dorinţa îl cuprinse pe Donovan cu o fierbinţeală 
insuportabilă. Se simţea ca şi cum, vreme de aproape 
zece ani, zăcuse în deșert, iar setea de ea nu putea fi ni- 
ciodată astâmpărată. Cuprinzându-i chipul în palme, o 
sărută iar și iar, sorbindu-i esenţa până când fierbințeala 
îi cuprinse pe amândoi. 

Apoi, o ridică în braţe şi o duse în dormitor, aşe- 
zând-o pe patul cu baldachin de dantelă. În întunericul 
luminat de lumânări, își folosi talentul, răbdarea și cu- 
noașterea intimă pentru a o ţine la marginea extazului, 
până când ea scânci de dorință. 

Făcură dragoste ca nişte creaturi sălbatice, rostogo- 
lindu-se și zvârcolindu-se, pierzându-se și regăsindu-se, 
până când forțele le secătuiră, iar ei rămaseră îmbrăţi- 
şați, gâfâind epuizați. Totuşi, deși trupul îi era îndestulat, 

Donovan simțea că durerea din adâncul sufletului nu 
voia să dispară. 

Se rostogoli pe partea lui, adăpostind-o în brațele 
sale. Era atât de plăcut s-o ţină aşa, încât fu tentat să 
rămână tăcut, să nege ceea ce-i spunea instinctul. Dar, 
dacă evita adevărul, atunci un viitor comun nu putea 
intra în discuţie. 

- Nu ești cu totul aici, nu-i aşa? zise el şoptit. 

- Poate că... sunt aici atât de mult cât pot fi. Unele 
părți par să fi dispărut pentru totdeauna. 

Partea numită iubire? El își îngropă faţa în părul ei 
mătăsos, inhalând parfumul de trandafiri. 

- Tot îţi este frică de mine? 

- Eu... Nu mi-e chiar frică de tine. Mai degrabă... 
mi-am pierdut curajul. 

În ciuda replicii ei pline de tact, era evident că ea se 
mai temea puţin. Donovan ura faptul că ea era înspăi- 
mântată de el, dar n-o putea condamna. 

- Aş vrea să pot jura că am trecut peste furia primej- 
dioasă. Dar nu cred că pot. Tot ce pot să-ți promit este 
că nu te voi mai lovi niciodată. Dar loviturile fizice nu 
sunt întotdeauna cele mai rele, nu-i aşa? 

- Foarte adevărat. Încrederea este un lucru atât de 
fragil. Este ușor s-o distrugi, iar apoi poate deveni impo- 
sibil s-o mai refaci vreodată. 

Cuvintele rostite încet îl izbiră ca niște cuie bătute 
într-un coșciug. Vreme de câteva ore, simţise că proble- 
mele trecutului fuseseră rezolvate şi nu mai rămăsese de 
făcut decât să stabilească detaliile modului în care aveau 
să-și împletească din nou vieţile. A 

Acea speranţă tocmai se spulberase. Își încordă bra- 
tul petrecut peste talia ei. 

- Te iubesc, Kate! Asta n-o să se schimbe niciodată. 

Ea își îngropă faţa în pernă, iar el îşi dădu seama că 
plângea. O mângâie cu blândeţe, cu o mișcare lentă, 
circulară, dorind să dizolve tensiunea pe care o simțea 
în ea. 

- E chiar atât de rău, cara? Sigur nu este. 

-Încă sunt o lașă, Patrick. Faci atât de mult parte 
din mine. Dacă tu te tai, eu sângerez. Dar, dacă ar fi 
să rămân cu tine, asta m-ar distruge. Nu-mi pot ima- 
gina cum ar fi să trăim restul anului împreună, ca niște 
îndrăgostiţi, iar apoi să ne despărțţim. Totuși, acum, că 
am făcut dragoste, cum am putea să stăm sub același 
acoperiș și să n-o facem din nou? Eu... cred că ar trebui 
să mă întorc în California acum, înainte ca lucrurile să 
se înrăutățească. 

N-o putea pierde acum. Nu din nou. 

O întoarse cu fața la el, strângând-o în braţe şi legă- 
nând-o încetișor. 

- Nu te pripi, Kate. Am ajuns atât de departe în două 
luni. Cred că mai departe decât şi-a imaginat oricare 
dintre noi că e posibil. Acordă-ne timp. pi 

Ea nu răspunse, dar nici nu se îndepărtă. In vre- 
me ce o ţinea la pieptul lui, Donovan găsi alinare în 
acest gând. 

Ea nu o luase la fugă. 

Kate dormea adăpostită de un trup cald şi solit când 
telefonul o făcu să sară din somn. Avu nevoie de câteva 
clipe pentru a-și aminti unde se afla și pentru a-și da 
seama că nu era un vis. 

Târrr! Apucă telefonul. 

- Alo? 

Vocea lui Luther Hairston întrebă: 

- Donovan e acolo, Katie? 

Ceasul arăta că nu era nici 5.00 a.m., iar ea și Luther 
erau pe același fus orar. Probabil că se întâmplase ceva 
foarte rău. 

- Da, dar, dacă e vorba despre afaceri, mă interesează 
şi pe mine. 

- E vorba despre afaceri. S-a produs o explozie de gaze 
la Concord Place. 

- La naiba! Ţi-l dau imediat pe Donovan. 

Aprinse veioza de pe noptieră. Băgând telefonul în 
pernă, spuse: 

-E Luther. A fost o explozie de gaze la Concord 
Place. O să iau al doilea telefon. 

În drum spre living, ridică un halat de pe jos, îm- 
brăcându-l din mers. In spatele ei, Donovan înjură în 
şoaptă, apoi ridică telefonul. 

- A fost cineva rănit, Luther? 

În receptorul telefonului de pe birou, Kate auzi: 

- Nu, slavă Domnului! Totuşi, clădirea patru a fost 
serios avariată. Circa o treime s-a prăbușit, iar partea 
rămasă în picioare este instabilă ca un castel din cărți de 
joc. Va trebui s-o dărâmăm imediat. 

- A fost o explozie accidentală? întrebă Donovan. 

- Anchetatorii de la pompieri abia au început inves- 
tigaţia, aşa că nu se ştie. Conductele de gaz explodează 
din când în când. 

- Dar, date fiind problemele cu acea lucrare, crezi că 
e posibil ca lucrurile să stea altfel. 

- Pare o coincidenţă. Compania de gaz a oprit livra- 
rea când chiriașii au părăsit clădirea, dar n-ar fi fost prea 
greu să fie repornită. 

Să fi fost acest accident legat de celelalte probleme cu 
care se confruntase PDI? Din moment ce protestatarii 
doriseră să salveze Concord Place, Kate nu-și imagina de 
ce unul dintre ei ar putea încerca să-l arunce în aer. Dar 
individul anonim împătimit de explozii, care îşi vârâse 
coada și la Jefferson Arms și îl ucisese pe Sam, putea fi 
nerăbdător să mai facă şi alte rele. 

- Când putem intra în clădirea patru, ca să începem 
lucrul? întrebă Kate. 

- Probabil că abia mâine. Dar am fost deja sunat de 
la biroul primarului. O să vrea să fie dărâmată în zece 
minute, dacă nu chiar mai repede, spuse Luther. Pri- 
marul dorea ca acest proiect să fie un beneficiu pentru 
imaginea sa, nu să-i afecteze în rău reputaţia. 

- Până la sfârșitul zilei de azi, ar trebui să termin cu 
planul pentru plasarea explozibililor la hotelul St. Cyr, 
așa că pot să iau un avion diseară, zise Donovan. Kate 

poate să rămână în Atlanta şi să supravegheze pregătiri- 
le mâine. Dacă îmi amintesc corect programul, Ted îşi 
va termina treaba în Chicago mâine după-amiază. Poate 
veni aici după aceea, ca să preia lucrarea de la hotel, iar 
Kate se va întoarce acasă. 

- Da, așa rămâne. Kate își făcu niște însemnări pe un 
blocnotes. Din fericire, testamentul lui Sam îngăduia 
despărțiri temporare, precum aceasta. O să-i las lui Janie 
un mesaj, ca să rezolve cu biletele de avion imediat ce 
ajunge la birou. 

După câteva minute de discuţii tehnice, Luther în- 
chise. Din dormitor, Donovan zise: 

- Presupun că, înainte de a stabili programul pentru 
fiecare, ar fi trebuit să te întreb dacă mai rămâi pe coas- 
ta de est. 

Ea se așeză pe pat alături de el. 

-Am citit odată că reacţia de tipul „luptă sau fugi“ 
este adânc înrădăcinată în noi, iar o persoană nu ştie 
dacă e genul care fuge sau care luptă până nu apare ame- 
ninţarea unei primejdii. Conform dovezilor, eu am o vi- 
teză de fugă care l-ar face mândru până și pe un iepure. 
Ori de câte ori sunt cuprinsă de panică, nevoia de a fugi 
cât mai departe este aproape irezistibilă. Dar nu pot fugi 
lăsând totul nerezolvat. Nu încă o dată. 

- Slavă Domnului pentru asta. 

Mâna lui o strânse cu căldură pe a ei. 

- Faptul că rămân nu înseamnă că totul este în regulă, 
Patrick. Eu... nu cred că va mai fi vreodată în regulă. 

- Vrei să spui că nu mă vei mai putea iubi niciodată? 

Privirea ei căzu pe mâinile lor împreunate. A lui era 
mare și cu bătături, cu câteva nuanţe mai întunecată 
decât a ei. O mână foarte abilă. Una care o rănise foarte 
tare când o lovise. 

Totuși, el învățase să stăpânească demonii care îl de- 
terminaseră s-o abuzeze. Cu toate că se înfuriase de câte- 
va ori în ultimele săptămâni, se calmase de fiecare dată 
rapid, fără să se manifeste fizic. Dar... 

- Nu ştiu dacă sunt capabilă să iert atât de mult încât 
să mă îndrăgostesc, zise ea. Am senzația că simplul gând 
de a mă îndrăgosti mă trage la fund. Cu putere. 

- Dragostea nu te trage mereu la fund. Uneori, îți dă 
aripi pentru totdeauna. 

- Cel mai adesea, nu-ţi dă. 

El nu mai insistă, lucru pentru care ea fu recunos- 
cătoare. Să spună că se temea de un abis în mijlocul 
sufletului ei ar fi sunat chiar şi mai prostește decât co- 
mentariile ei anterioare. 

El își puse un braț pe umerii ei şi o trase aproape. 

-Micul dejun vine la cinci şi jumătate, aşa că mai 
avem aproape o jumătate de oră. 

Apoi o sărută, îi desfăcu halatul și își lipi trupul gol 
de al ei. 

Nu avea nici un sens să irosească o jumătate de oră. 


Umerii lui Kate erau încordaţi când intră din nou în 
St. Cyr, dar, după o oră, accidentul din ziua precedentă 
era deja o amintire îndepărtată, fără nici o relevanţă. 
Noaptea pe care o petrecuse cu Donovan reprezenta o 
amintire mai pregnantă, care îi distrăgea gândurile. 

Din fericire, el își petrecu o mare parte a zilei la bi- 
rou, vorbind la telefon sau lucrând la calculator, aşa 
că ea nu-l văzu decât de două ori. Când drumurile 
li se încrucișară totuși, privirile pe care el i le aruncă 
ameninţară să-i topească inima. 

La sfârșitul zilei, după plecarea muncitorilor, el îi 
chemă pe ea și pe Gil Brown în birou și parcurseră îm- 
preună planul amplasării explozibililor. După înche- 
ierea întâlnirii, Brown plecă, iar Kate rămase să-și ia 
rămas-bun de la Donovan. 

El o cuprinse pe Kate în brațe. 

- Puțin praf din molozul construcţiilor începe să mi 
se pară sexy. Îmi doresc al naibii de mult să te fi întors 
la Baltimore cu mine, în seara asta. 


Ea își frecă obrazul de umărul lui, cam cum făcea 
şi Dinah. 

- Amintește-ţi că zilele din anul ăsta în care nu sun- 
tem împreună se adaugă la sfârșit. 

- Nu vreau să mă gândesc la sfârșituri. 

Taxiul lui sosi înainte ca ea să apuce să-i dea vreo 
replică. El o sărută ușor, apoi se grăbi să iasă, cu gean- 
ta de voiaj într-o mână și cu geanta laptopului în 
cealaltă. Un minunat exemplu de Homo modernsis, va- 
rianta masculină. 

După ce Sam îi interzisese lui Kate să lucreze în aface- 
rea familiei, ea se hotărâse să-și termine facultatea, apoi 
să își facă de lucru pe la PDI până când tatăl ei avea să se 
obișnuiască s-o vadă acolo. Acum, Donovan, diavol vi- 
clean, aplica aceeași strategie, comportându-se de parcă 
erau un cuplu, în speranţa că, în cele din urmă, ea avea 
pur și simplu să accepte. Aveau nevoie de o zi în care 
să stea despărțiți, pentru a încetini această alarmantă 
alunecare în rutina căsătoriei. 

Deşi Kate știa că despărțirea era bună, apartamen- 
tul de la hotel i se păru foarte gol în acea noapte. Zăcu 
trează în patul acoperit cu baldachin de dantelă, cu 
trupul arzând de amintirea nopţii trecute. Chiar îna- 
inte de a fi din nou iubiţi, ea se obişnuise deja să-l aibă 
în preajmă. 

Să respire acelaşi aer devenise vital pentru ea. 


Kate moţăi tot drumul de întoarcere din Atlanta și 
regretă că zborul nu era mai lung. Cu toate că ziua de 
lucru la hotelul St. Cyr fusese obositoare, îi făcuse plă- 
cere să facă pe şefa. Anii în care practicase arhitectura 
o învăţaseră că a da ordine e mult mai plăcut decât a 
le urma. 

Mama ei o aștepta la poartă. 

- Mamă, ce plăcere! O îmbrăţişă pe Julia cu un singur 
braţ. Plănuisem să iau un taxi până acasă. 

- Când Donovan a sunat să întrebe de pisică, a spus 
că vii în seara asta, aşa că m-am oferit să te iau de la aero- 
port. Am putea trece prin oraș ca s-o luăm pe Dinah, în 
drum spre casa ta. Julia luă geanta laptopului de la Kate 

şi şi-o puse pe umăr. De la Sam, am învățat că trebuie 
să-ți creezi propriile momente de relaxare. 

-Nu știu cât de relaxată voi fi. Mi-am schimbat hai- 
nele într-o toaletă de pe aeroportul din Atlanta, dar bă- 
nuiesc că miros ca un țap care s-a rostogolit prin ipsos. 

- Doamnele nu transpiră, ele strălucesc și categoric 
nu miros ca niște ţapi, rosti mama ei zâmbind. 

Intrară în terminalul principal de pe un coridor 
pe care Kate nu-l mai folosise niciodată. Drumul le 
duse pe lângă un soclu pe care se afla o gigantică sculp- 
tură din sticlă în nuanţa crabului albastru din golful 
Chesapeake. 

- Ce reprezentare minunată a Marylandului. 

-Se spune că toate aeroporturile sunt la fel, dar 
nu-i adevărat. Fiecare are propriul stil. Când eu și Sam 
călătoream... 

Julia se întrerupse. 

- Cum te mai simţi? întrebă Kate. 

- Am clipe mai bune şi mai proaste. 

Kate dori s-o întrebe mai multe, însă masca de stoi- 
cism a Juliei revenise la locul ei. Codul celor din lumea 
bună: fără afișarea emoţiilor. Se îndreptară spre mașina 
Juliei fără să mai vorbească. 

După ce își puse geanta în portbagaj, Kate se cufun- 
dă în scaunul pasagerului. Mintea ei începu să rătă- 
cească în vreme ce ieșeau din parcarea etajată și intrau 
pe șosea. Codul celor din lumea bună: rezistă, orice-ar 
fi. Emoţiile puternice sunt dovadă de vulgaritate şi de 
slăbiciune. Nu le lăsa să se vadă. „Furia este necuviin- 
cioasă, dragă.“ Lecţiile copilăriei sale. 

Codul avea plusurile sale, care includeau forța, dem- 
nitatea şi integritatea. Dar, uneori, reprimarea senti- 
mentelor era o greşeală, şi poate că așa stăteau lucrurile 
şi acum. Kate și mama ei ședeau alături, ambele la fel de 
confuze. Poate că puţină deschidere ar fi benefică pen- 
tru amândouă. Dumnezeu știa că lui Kate nu i-ar strica 
un sfat matern. Dar cu ce să înceapă? 

După ce cotiră pe autostradă, Kate spuse: 

- Eu și Donovan am ajuns iarăși în pat împreună. 

După un moment de surpriză, mama ei replică: 

- Ce... ce plăcut pentru amândoi. Treaba asta are im- 
plicaţii pe termen lung? 

- Probabil că nu. Kate îşi trecu degetele peste centura 
de siguranţă în vreme ce se lupta să găsească vorbele po- 
trivite pentru a mărturisi ce era în sufletul ei. Dacă nu 
putea discuta cinstit cu mama ei, avea o mare problemă. 
Probabil te-ai întrebat de ce am divorţat de Donovan. 

- Fireşte. Evident, trebuia să fie ceva care te-a rănit 
profund. M-am gândit că poate s-a revăzut cu o veche 
prietenă sau a avut o aventură de o noapte cu ocazia 
unei călătorii de afaceri... ceva de genul acesta. 

- Patrick, infidel? 

Acesta era singurul lucru pentru care nu-și făcuse ni- 
ciodată griji. La bine și la rău, el o făcuse întotdeauna să 
simtă că era singura femeie din viaţa lui. Păcat că gelozia 
fusese efectul secundar. 

Nu era prea târziu să se retragă din această conversa- 
ţie. Dar comportamentul de iepure fricos nu avea s-o 
ducă nicăieri. 

- L-am părăsit pentru că era... violent. La început, 
nu semnificativ, dar lucrurile s-au înrăutățit progresiv. 
La sfârșit, a fost... rău. Foarte rău. 

- Dumnezeule mare! Eu... Imi vine greu să cred că 
Patrick te-ar lovi vreodată. 

- Să crezi. Până când, în cele din urmă, am ripostat, 
iar apoi am fugit mâncând pământul. 

- Cum a fost posibil ca eu și Sam să nu ne dăm 
seama? izbucni Julia. Ştiam de când v-aţi căsătorit că 
Patrick are anumite asperităţi, dar întotdeauna a părut 
că îţi este profund devotat. Era... Este un tânăr atât de 
cumsecade, de grijuliu. 

- Foarte adevărat. O inimă bună, care, din păcate, 
face pereche cu un autocontrol lamentabil. Ceea ce în- 
seamnă că, uneori, o lua puţin razna şi mă lovea. 

Julia își mușcă buza. 

- Motiv pentru care te-ai dus în California, cu gân- 
dul de a nu te mai întoarce niciodată acasă. Și, pentru 

că n-ai vrut să vorbeşti despre acea situație îngrozitoare, 
nu ne-ai spus de ce ai plecat. 

- Tăcerea părea cea mai bună soluție pentru Dono- 
van, pentru Sam, pentru toată lumea. Și pentru mine 
în special. Eu... n-am putut suporta să recunosc public 
că mă băgasem într-o încurcătură atât de sordidă. Fetele 
drăguţe din lumea bună nu ajung să fie bătute. A fost 
mai ușor să fug. 

- Dacă Sam şi-ar fi dat seama de ce-ai plecat, n-ar fi 
lăsat niciodată un astfel de testament. Acum, că știu, 
sunt surprinsă că ai acceptat să-i respecţi condiţia. 
Ce te-a determinat? 

- În inima mea, m-am bucurat de şansa de a mă întoar- 
ce şi de a lucra în firmă. La asta s-a adăugat comentariul 
tău foarte pertinent, cum că ar fi bine să ne rezolvăm 
problemele din trecut. Mi-am făcut griji din pricina lui 
Donovan, mai ales la început, dar știam că pot pleca la 
cel mai mic semn că situaţia ar degenera. 

- Şi ai avut necazuri? întrebă mama ei. 

- Până acum, a fost bine. Tatăl lui a fost un beţiv abu- 
ziv, aşa că nu-i de mirare că Donovan are o înclinaţie 
spre violență. După ce ne-am despărțit, şi-a dat seama 
că alcoolul, chiar și în cantități mici, îi afecta compor- 
tamentul, așa că n-a mai băut deloc. Nu e de mirare că, 
uneori, era violent, ci că, în cea mai mare parte a timpu- 
lui, a reușit să fie un tip atât de cumsecade. 

- Deci evitarea alcoolului s-ar putea să fie de-ajuns 
pentru prevenirea acceselor de violență. Faptul că știi că 
nu mai bea te face să te simți în siguranță? 

- Nu chiar. Nu mă pot convinge să am deplină încre- 
dere în el. 

-Ceea ce ar sta, categoric, în calea unei împăcări 
definitive. Voi vă doriţi asta? 

- Donovan s-ar putea să vrea, însă eu nu știu dacă 
voi putea vreodată să-i acord atâta încredere. În mintea 
mea există un nod mare și complicat. lar eu nu prea 
mă pot opri să nu mă aștept la un pumn ori de câte 
ori ridică vocea. 

- Doar gândul că el te-ar lovi îmi întoarce stomacul 
pe dos. Eşti fiica mea, iar el îmi este aproape ca un fiu. 
Cum s-a putut întâmpla ceva atât de îngrozitor? Julia 
se opri. Mai există un motiv pentru care nu mi-ai spus 
niciodată, nu-i aşa? Pentru că n-ai vrut să te confrunţi cu 
sentimentele mele și nici cu ale tale. 

- Aşa este. 

Ajunseră la capătul șoselei interstatale care intra în 
oraș şi cobora pe Martin Luther King, Jr. Boulevard. 

- Nodul acela din mintea ta... E teamă? Supărare? 
Sau amândouă? întrebă Julia. 

- Nu sunt sigură. Amândouă, poate. 

- Probabil că iertarea este soluţia. E nevoie de multă 
iertare de ambele părţi pentru ca o căsnicie să meargă 
așa cum trebuie. Între mine şi Sam a existat probabil 
o ruptură după ce Tom şi-a mărturisit orientarea sexu- 
ală, dar am izbutit să ne acceptăm diferenţele de opi- 
nie chiar şi atunci, cu toate că a fost cumplit de greu. 
O ploaie uşoară începu să cadă, aşa că Julia porni ştergă- 
toarele. Dacă i-ai putea ierta greșelile lui Patrick, poate 
că supărarea ar dispărea. Şi, după aceea, poate că ar dis- 
părea şi teama. 

- Nu ma rănit niciodată intenționat. Ori de câte ori 
se întâmpla ceva rău, el era la fel de îngrozit ca mine. 
Încă e măcinat de vină. 

Ștergătoarele alunecau pe parbriz într-un ritm lent, 
hipnotic. 

- Poate că tu înţelegi de ce s-a comportat astfel, dar 
o faci cu capul, spuse Julia. Iertarea înseamnă mai mult 
decât înţelegere, mai mult decât a trece peste ceva. ler- 
tarea adevărată vine din inimă şi, mai presus de toate, 
cred că este ceva spiritual. Versiunea lumească a iertării 
divine. Pentru binele lui, dar și al tău, merită să-l ierți pe 
Patrick pentru ce a făcut. Să dezlegi acel nod din tine. 

- Credeam că, în familia Corsi, Tom e responsabil cu 
chestiunile teologice. 

- Asta-i o treabă pragmatică, draga mea, nu doar te- 
orie. Am aflat pe pielea mea că supărarea corodează su- 
fletul. ţi sugerez să te gândești la asta. 

- Ai aflat din cauza unor probleme serioase pe care 
le-ai avut cu tata? 

Faptul că mama ei presupusese că infidelitatea îi 
despărțise pe Kate și Donovan nu era, probabil, întâm- 
plător. Dacă așa stăteau lucrurile, Kate nu dorea cu ade- 
vărat să afle mai multe. 

- Căsnicia noastră a fost cât pe ce să se termine când 
eram însărcinată cu Tom. Dar mama lui Sam mi-a dat 
un sfat bun - cam ce ţi-am spus eu acum, zise Julia. 
Ştii ce altceva a salvat mariajul nostru? Mândria mea 
încăpățânată. N-am vrut să recunosc în fața familiei și 
a prietenilor că avuseseră dreptate în privinţa lui Sam. 
Acest fapt a reprezentat un stimulent suplimentar pen- 
tru a accepta și a-l ierta. Căsătoria noastră a supravieţuit 
şi a devenit mai puternică decât aș fi visat că e posibil în 
clipele în care fusese pe punctul de a se încheia. 

Ce ciudat era să-și imagineze că ea nu s-ar fi născut 
dacă părinţii n-ar fi depășit situaţia care aproape că îi 
despărțise. Mărturia mamei era dovada impresionantă 
a faptului că refacerea unei căsătorii distruse era cu ade- 
vărat posibilă. 

Dar era Kate capabilă să facă același lucru? Privi în 
sinea ei, către locul rănit din sufletul său, unde erau 
ascunse cele mai dureroase secrete, și recunoscu că Julia 
avea dreptate: încă era supărată din pricina abuzurilor 
lui Donovan. Mintea ei ajunsese să înțeleagă, ba chiar 
simțea compasiune faţă de suferinţa lui. Dar, îngropat 
adânc în ea, exista un miez de supărare. Ea nu-l iertase 
din inimă, pentru că inima ei încă sângera. 

Străzile alunecoase din cauza ploii erau aproape 
pustii la această oră. Pe măsură ce cărămizile şi beto- 
nul făceau loc cartierelor rezidenţiale pline de verdea- 
tă, Kate se gândi la vorbele mamei ei, răsucindu-le pe 
toate părțile. Iertarea avea sens - dacă reușea să-l ierte. 
Partea asta avea să fie dificilă. Dar măcar oferea o şansă 
pentru viitor. 

Abia acum înţelese, cu o intensitate care o pătrunse 
până în măduva oaselor, cât de mult își dorea să existe 
O şansă. 

capitolul 38 


După ce opriră în faţa casei de pe Roland Park, Kate 
se aplecă și o îmbrăţișă repede pe mama ei. 

- Mulţumesc, mamă. Aveam nevoie de asta. 

- Îmi pare bine că ţi-am fost de folos. Intrând în casă 
pentru a o lua pe Dinah, întrebă: Ai luat cina? Am nişte 
chili într-o oală. 

Kate îşi ridică pisicuta, care dansa în jurul gleznelor 
ei, și o băgă în cutia pentru transport. 

- Mulţumesc, dar prefer să mă duc acasă. Am mân- 
cat ceva pe aeroportul din Atlanta, cât am așteptat 
avionul. 

În vreme ce se aplecă să ciufulească urechile lui Oscar 
Wilde, văzu dezamăgirea din ochii mamei ei. 

Odată aflate din nou în mașină, Kate întrebă: 

- Cum merg lucrurile între tine şi Charles Hamilton? 

- Asta chiar nu e treaba ta, dragă. 

-Şi da, şi nu. Amândouă suntem adulte. Dar eu 
sunt și fiica ta, așa că mă interesează ce ţi se întâmplă. 
Fiindcă Dinah era una dintre rarele feline care călătorea 
fără să se agite, Kate deschise ușiţa cutiei și luă pisicu- 
ţa în poală. Ultima dată când te-am văzut, înainte de a 
pleca la Atlanta, ai dat clar de înțeles că ai pus punct 
relației cu Charles. Așa este? 

- Dacă vrei cu adevărat să ştii, mi-am dat seama cât de 
urât este să mă prostesc cu alt bărbat când tatăl tău nici 
nu s-a răcit bine în sicriu. Fireşte, ştiam deja, dar reuși- 
sem să evit să mă gândesc la asta. Până când am văzut 
cum s-a reflectat în ochii tăi ceea ce făceam. 

- Am fost surprinsă. De fapt, stupefiată. Dar asta nu 
înseamnă că am crezut că n-ar trebui să te mai vezi cu 
Charles. Nu e ca şi cum el ar fi vreun cuceritor neispră- 
vit. Seara trecută, lam sunat pe Tom și i-am spus despre 
asta. N-a avut nici o problemă. 

- L-ai zis fratelui tău? izbucni Julia. 

-Tom a tresărit, admițând la telefon că poţi face 
asta, dar a spus imediat că i se pare o idee grozavă. El și 
Charles s-au înţeles întotdeauna bine. La urma urmelor, 

dacă tu ai fi murit, ai fi vrut ca Sam să-și petreacă restul 
vieții în singurătate? 

- Fireşte că nu. Sam avea nevoie de cineva care să- 
poarte de grijă şi nu era făcut pentru celibat. Cu cât s-ar 
fi însurat mai repede, cu atât ar fi fost mai bine. 

Kate lăsă cuvintele să plutească în aer câteva secunde 
bune înainte de a zice, râzând brusc: 

- Dumnezeule, dacă tu și Charles v-aţi căsători, 
Rachel și Sandy ne-ar fi surori vitrege mie şi lui Tom. 
Ar fi grozav! 

- Nu fi absurdă! Nici nu se pune problema căsătoriei. 
Noi... nici măcar nu ne vorbim. 

- De ce nu? 

- Mi-e teamă că sentimentul de vinovăţie a intervenit 
între noi. 

-Val spune că toate femeile se nasc vinovate, dar 
toţi cei care v-au cunoscut pe tine şi pe Sam știu cât de 
mult v-aţi iubit. Oamenii care au fost fericiţi în prima 
căsătorie au tendinţa de a-și găsi cel mai repede un alt 
partener. Faptul că ești dispusă să începi o nouă relaţie 
este un compliment la adresa lui Sam. 

- Foarte elocvent, dar tu presupui că Charles este 
serios interesat. În confuzia mea, m-am răzgândit de câ- 
teva ori, rănindu-l și pe el, rănindu-i şi mândria. Nu-mi 
imaginez că ar mai dori să aibă din nou de-a face cu așa 
ceva. Cred că a fost pur şi simplu amabil, dar n-a primit 
răsplata meritată pentru eforturile sale. 

Kate avu impresia că mama ei vorbea ca o femeie care 
dorea să fie cu un anumit bărbat, dar nu prea știa cum 
să procedeze. Un văduv distins, bogat şi atrăgător nu 
ducea lipsă de potenţiale partenere. Totuşi, după spu- 
sele lui Rachel, Charles se opusese sugestiei fiicei sale 
de a începe să aibă din nou întâlniri. Julia schimbase 
lucrurile. Ei doi păruseră să se înţeleagă foarte bine în 
momentul când Kate și Donovan dăduseră buzna în 
casă. Prietenia era fundaţia unei relaţii reușite, iar Julia 
şi Charles fuseseră prieteni toată viață. 

Era puţin probabil ca Julia să facă primul pas că- 
tre Charles, și, din ce spusese ea, el ar putea fi prea 

circumspect pentru a se mai apropia de ea. Cei doi 
aveau nevoie de o peţitoare de modă veche. 

Atunci, așa să fie! Kate luă telefonul din mașina ma- 
mei ei, îl porni și tastă un număr pe care îl cunoștea de 
la patru ani. 

- Pe cine suni! întrebă Julia. 

- Pe Charles, firește. 

Telefonul începu să sune. 

- Katherine Carroll Corsi, să nu îndrăzneşti! se răsti 
Julia. 

Kate îndepărtă telefonul, ca ea să nu poată pune 
mâna pe el. 

- Mamă, ai grijă cu mașina aia parcată! 

Avertizarea o făcu pe Julia să fie din nou atentă la 
drum. După ce îndreptă volanul, zise cu fermitate: 

- Închide imediat telefonul! 

- Prea târziu. Kate ţinu telefonul la urechea dreaptă 
şi răspunse vocii familiare cu un vesel: Bună, Charles, 
sunt Kate Corsi. 

- Bună seara! Ce mai faci? 

- De fapt, te-am sunat ca să te întreb dacă intenţiile 
tale față de mama sunt onorabile. 

- Kate! ţipă Julia. 

- Dumnezeule mare, tragi cu toate tunurile, nu-i aşa? 
zise Charles, cu voce sugrumată. 

- Îmi fac griji pentru mama. Nu vreau să profite de 
ea crai bătrâni, care-și însemnează cuceririle cu câte o 
crestătură pe noptieră. Deci... care îți sunt intenţiile? 

-Nu eşti prea mare ca să fii pedepsită, tânără dom- 
nișoară. Dar, dacă tot întrebi... dacă prin „intenţii ono- 
rabile“ te referi la o relație de durată, atunci răspunsul 
e da. Totuşi, întrebarea e teoretică. Julia mi-a dat papu- 
cii după ce voi aţi distrus totul picând neanunţaţi. 

- Îmi pare rău pentru asta și mă străduiesc să dreg 
lucrurile. Dacă ai auzit un țipăt cu o clipă în urmă, să 
ştii că era Julia. Sun de pe telefonul din mașina ei, și ne 
aflăm cam la un kilometru jumate de casa ta. Ai vrea s-o 
vezi după ce mă lasă acasă? 

- Nimic nu mi-ar face mai multă plăcere. Dar n-o poți 
sili să facă ceva ce nu vrea. 

-Nu cred că vrutul e problema. Kate vru să-i dea 
telefonul mamei sale, dar apoi se gândi că, mai mult ca 
sigur, ar provoca un accident. În ce mă priveşte, să ştii 
că nu m-ar deranja să-mi fii tată vitreg. 

- Ceea ce, în mod categoric, mi-ar acorda dreptul de 
a te pedepsi. Kate, dacă funcţionează, îţi mulțumesc. 
Dacă nu... ei bine, îţi mulțumesc că ai încercat. 

Închise telefonul. 

Kate puse telefonul în suportul său. 

- Gândeşte-te o clipă că vina și ideile societății despre 
perioada de doliu nu ar exista. Dacă așa ar sta lucrurile, 
ai vrea să fii cu Charles? 

Urmă o tăcere lungă în vreme ce Julia viră pe Bellona 
Avenue. 

- Da, aș vrea să fiu cu el. 

- Atunci, poate că ar trebui să te ierți că nu eşti toc- 
mai cuviincioasă. Unele dintre cele mai bune lucruri 
din viaţă se întâmplă în momente nepotrivite. Pe tine și 
pe Charles vă leagă o prietenie deosebită. Nu renunţa la 
asta din motive greșite. 

- Uneori am crezut că ești ca mine, iar alteori, că se- 
meni foarte mult cu tatăl tău, spuse Julia. Dar tocmai ai 
dovedit clar că, sub exteriorul de mare doamnă, sângele 
bunicii tale siciliene îţi clocotește în vene. 

Preferând să nu se lămurească dacă era o insultă sau 
un compliment, Kate rămase tăcută și se strădui s-o con- 
vingă pe Dinah să intre în cutia ei în clipa când se opri- 
ră în fața casei de pe Brandy Lane. 

- Am făcut un gest revoltător, știu asta. Dar... am 
făcut-o pentru că te iubesc. 

- Iubirea - cea mai primejdioasă dintre binecuvân- 
tări. Ştiu că mi-ai vrut binele, draga mea. 

După ce își flutură mâna în semn de rămas-bun, Kate 
porni pe alee, având cutia pisicii într-o mână și trăgând 
geanta pe roți cu cealaltă. Tocmai îşi căuta cheile, când 
ușa se deschise, iar Donovan apăru în prag, privirea 
din ochii lui albaştri fiind deopotrivă nerăbdătoare 

şi precaută. Obișnuitul amalgam de emoţii - plăcere, 
îngrijorare şi, da, supărare - o cuprinse la vederea lui. 
Violenţa din tinereţe, secretul nedezvăluit al copilări- 
ei lui transformaseră căsnicia lor într-o ruină mocnind 
de durere şi de furie. Totuși, el suferise cel puţin la fel de 
mult ca ea. 

- Kate, mi-a fost dor de tine. 

Își desfăcu braţele, iar ea se duse drept în îmbrăţișa- 
rea lui. 

Acasă. Își odihni capul pe umărul lui şi simţi că 
vechiul nod de supărare adânc îngropat în ea începea 
încet să se dizolve. 

„Iertare.“ 

Să-l ierte pe el, să se ierte pe sine. Iar apoi, să trăiască. 


Cu sentimentele fâlfâindu-i ca nişte vele în furtună, 
Julia se opri la semaforul de la intrarea pe Brandy Lane. 
Dumnezeule mare, oare ar trebui să facă dreapta şi să 
se ducă acasă? Sau stânga, spre locuinţa lui Charles? 
În vreme ce mâinile i se încleștară pe volan, ţipă în min- 
tea ei, țipătul fiind aproape o rugăciune: „Sam, ce-ar 
trebui să fac?“ 

Un calm ciudat o cuprinse, iar ea se simţi ca şi cum el 
ar fi stat alături de ea în mașină. Sam, botezat Sansone, 
soţul ei, iubitul, prietenul, tatăl copiilor ei. Aproape că-i 
putu simţi atingerea mâinii pe obraz. „E în regulă, cara, 
poţi iubi şi pe altcineva. Ştiu că nu mă vei uita.“ 

Dacă existau cu adevărat fantome, Sam îi dădea bi- 
necuvântarea lui. Oare asta îmbunătățea situația sau 
o înrăutăţea? 

Un claxon se auzi din spatele ei şi o pereche de faruri 
apăru în oglinda retrovizoare. Făcând semn cu mâna 
pentru a-și cere scuze, semn ce probabil nu fu văzut prin 
întuneric, semnaliză şi viră. Spre stânga. 

Trei minute mai târziu, parcă în faţa casei lui Char- 
les. Luminile erau aprinse. Fără să mai stea pe gânduri, 
cobori din mașină. Apăsă butonul soneriei. Inăuntru se 
auziră primele note ale Simfoniei a cincea, de Beethoven. 

Soneria fusese un dar făcut de ea din suflet lui Charles 
şi Barbarei, cu zece ani în urmă. 

Uşa se deschise, iar Tort și Retort ţâșniră afară, gâ- 
fâind fericiţi şi lovind-o cu cozile. În urma lor se afla 
Charles, cu părul argintiu în lumina rece. 

Se uitară unul la altul până când el curmă tăcerea: 

- Nu credeam că vei veni. 

- A fost cât pe ce să nu vin. Păși în holul de la intrare, 
gândindu-se că fiica ei moștenise trăsăturile de iepure 
fricos de la ea, deoarece nevoia de a o lua la fugă era 
aproape copleșitoare. Poţi să-mi ierți acel du-tevino? 

- Julia, îți pot ierta orice. Dar trebuie să recunosc că 
acel du-tevino, după cum te-ai exprimat, mi-a afectat 
destul de serios nervii bătrâni. 

- Mai bine îmi spun monologul acum, înainte de a-mi 
pierde curajul cu totul. Pentru început, e ştiut faptul că 
pierderea unui soţ poate înnebuni pe cineva, iar eu, 
cu siguranţă, am fost pe jumătate nebună. Înnebunită 
şi copleșită de vină. 

- Nu-mi pot imagina că ai avea un motiv pentru 
care să te simţi vinovată, exceptând vina dată de faptul 
că tu trăieşti, iar Sam nu. Şi mie mi se întâmplă ade- 
sea. De ce Barbara şi nu eu? Viaţa şi moartea sunt la fel 
de nedrepte. 

- Asta... e mai mult decât atât. L-am iubit pe Sam din 
clipa în care lam întâlnit, la bine şi la greu. Unii dintre 
cei mai fericiţi ani au fost când am lucrat la PDI, iar el pu- 
nea afacerea pe picioare. Toată viața mea era concentrată 
în jurul lui. Dar, Charles... Ezită. Uneori, era ca și cum 
el absorbea tot oxigenul, iar pentru mine nu mai rămâ- 
nea suficient. În schimb, traiul cu tine este atât... atât de 
tihnit - și mă urăsc pentru că sunt atât de fericită cu tine 
în timp ce îmi este cu atâta disperare dor de Sam. Ce fel 
de femeie sunt de simt în felul acesta? 

Charles se duse în spatele ei și își puse mâinile pe 
umerii Juliei, masând cu blândeţe mușchii încordați. 

- Ştii, uneori simt şi eu același lucru în privinţa Bar- 
barei. Ea a fost, probabil, cea mai onorabilă, dinamică 
şi principială persoană pe care am cunoscut-o vreodată. 

Îi mulţumesc în fiecare zi lui Dumnezeu că mi-a fost 
soţie şi că ne-am bucurat de toţi acei ani împreună. Dar 
trai tihnit? Nu prea aș zice. 

Ea ridică mâna dreaptă și şi-o puse peste a lui. 

- M-am întrebat uneori... Dacă noi doi am fi murit, 
crezi că Sam şi Barbara ar fi început o relaţie? 

- Cred că este posibil. Se adorau unul pe celălalt. Dar, 
dacă s-ar fi întâmplat asta, e cert că ar fi avut o relaţie 
mult mai zgomotoasă decât cea dintre noi. 

Conştientă că trebuia să-i dezvăluie tot adevărul, ea 
spuse: 

- Te-am iubit întotdeauna ca prieten, Charles. M-a 
înfricoșat însă la culme să-mi dau seama că.. că te iubesc 
şi ca bărbat. Nu în același fel în care bam iubit pe Sam, 
desigur, pentru că tu ești foarte diferit. Dar... destul 
de asemănător. 

Mâinile lui se strânseră pe umerii ei. 

- Faptul că mă iubeşti pe mine nu-i răpește nimic lui 
Sam. El a fost unul dintre cei mai generoşi oameni din 
câţi am cunoscut vreodată. Crezi că ar fi vrut să fii mai 
nefericită decât era absolut necesar? 

- Nu, n-ar fi vrut. Se răsuci spre Charles, pentru a-l 
privi în ochi. Kate a spus că unele dintre cele mai bune 
lucruri din viață se întâmplă în momentele cele mai ne- 
potrivite și că n-ar trebui să renunţ la ceva atât de special 
din motive greşite. 

Pe chipul lui prelung apăru un zâmbet. 

- Dumnezeu s-o binecuvânteze pe copilă! 

Și apoi o sărută. 


capitolul 39 


Deșteptătorul sună, un bâzâit dătător de migrene, iar 
o lampă de podea se aprinse, cu o lumină foarte puter- 
nică. În cele din urmă, Kate se trezea sub tavanul ca de 
catedrală pe care îl proiectase cu atât de mulţi ani 
în urmă. Totuşi, în imaginaţia ei trezirea nu se petrecea 
cu atâtea ore înainte de răsăritul soarelui. 

Donovan atinse ceasul, iar bâzâitul încetă. 

- Am făcut ca veioza să se aprindă odată cu pornirea 
deşteptătorului pentru că e mai uşor să te scoli când 
este lumină în cameră. După două runde de picoteală, 
reuşesc în general să mă mobilizez şi să-mi încep ziua. 

li sărută tâmpla cu afecțiune somnoroasă. 

Greutatea ce se mișcă pe pieptul lui Kate se dovedi a 
fi Dinah, care deschise gurița şi căscă. Donovan, o pisi- 
că și un pat cald. Ce binecuvântare nemărginită! 

Partea minţii ei care își făcea griji începu să se întrebe 
cât de mult putea dura o asemenea fericire. Când veni- 
se acasă, văzuse că primise un mesaj de la un detectiv 
care investiga moartea lui Sam. Acesta fusese interesat 
de informaţiile pe care i le dăduse despre Steve Burke 
şi Joe Beekman. Poate că aflase ceva în plus cât timp ea 
fusese plecată. 

-Ce avem în plan? Când am venit aseară, ai pome- 
nit ceva despre un proiect cu care trebuie să ne grăbim, 
dar, înainte să apuci să-mi explici, ne-am... ne-am luat 
cu altele. 

-Şi ce ne-am mai luat! Astăzi, vom da asaltul cu toate 
forţele asupra clădirii avariate din Concord Place. Pro- 
iectul ăsta a fost blestemat de la bun început, iar ex- 
plozia a făcut Clădirea Patru să fie extrem de instabilă. 
Dacă se prăbușește singură, ar putea lovi biserica aflată 
peste stradă, așa că trebuie s-o demolăm controlat cât 
mai repede posibil. 

- Betonul acestor clădiri este atât de prost, încât se 
sfărâmă și dacă te uiţi urât la el. N-ar fi mai indicată 
o demolare convenţională, cu bilă de demolare, măcar 
pentru secţiunea avariată? 

-Ar fi mai sigură, dar ar dura prea mult. Primăria 
vrea ca acea clădire să fie demolată imediat. Distrugerea 
bisericilor din apropiere n-ar da deloc bine pentru ima- 
ginea publică. 

- Ce-ai vrut să spui prin asalt cu toate forțele? 

- Exact asta. Toate persoanele de la PDI care lucrează 
pe teren vor fi acolo, plus Nick și Joe Flynn, șeful de 
echipă pe care L-a luat de la noi. 

- Nick ne va ajuta? 

- Nu fi şocată, nu e o dovadă de altruism din partea 
lui. E plătit foarte bine ca subcontractor al PDI. Fiind- 
că el şi Joe au lucrat la Concord Place înainte ca Nick 
să-și deschidă propria afacere, cunosc clădirea, ceea ce 
este foarte convenabil. Dacă totul merge bine, am pu- 
tea-o demola în seara asta sau mâine-dimineață. 

- Aşa rapid? Glumeşti! 

- Elementele uşoare ale clădirii fuseseră îndepărtate 
aproape complet când a avut loc explozia, așa că, dacă 
putem întocmi azi un plan de amplasare a explozibililor, 
în vreme ce echipele pregătesc găurile, pe care mai apoi 
le umplem, este posibil să detonăm. Talentul tău pentru 
prezicerea comportamentului structurilor instabile o să 
ne fie de mare folos. Locul e distrus. Noi doi va trebui 
să verificăm fiecare centimetru al secțiunii avariate îna- 
inte de a finaliza secvențele de declanșare. 

- Acesta este un moment istoric. Tu chiar spui că vrei 
să intru într-o clădire periculoasă, în loc să te lamentezi 
că ar trebui să rămân afară, unde aş fi în siguranţă. 

- Stai liniştită, îmi trece asta prin cap. Dar ai prezis cu 
precizie milimetrică modul cum va cădea clădirea din 
Mexico City. Nu-mi pot permite să nu profit de avanta- 
jul talentelor tale speciale. 

Deșteptătorul începu să bâzâie din nou. De data 
aceasta, Kate fu cea care îl opri, mişcarea ei făcând-o pe 
Dinah să cadă, pufnind supărată. 

- A doua rundă de picoteală va trebui să rămână pe 
altă dimineaţă. E vremea să ne sculăm și să ne apucăm 
de treabă. 

Își dădu picioarele jos din pat, dar Donovan o prinse 
înainte de a putea scăpa şi o cuprinse în braţe, săru- 
tând-o. Nu era neapărat o îmbrăţișare pasională, cu toa- 
te că dorința era permanent prezentă între ei. 

- În caz că nu ţi-am spus-o în ultimul timp, te iubesc, 
Kate. 

Lo spusese de câteva ori, în noaptea precedentă. 
Și de această dată, Kate îi răspunse cu un inconfortabil 
amestec de plăcere și anxietate. Dar poate că, în această 
dimineaţă, exista mai puţină anxietate decât noaptea 

trecută. Dacă ar veni vreodată ziua în care să poată, cu 
sufletul ușor și fără nici o îndoială, să aibă suficientă 
încredere în el încât să-și pună inima în palmele lui... 

Însă ziua aceea nu venise încă. Îl sărută grăbită pe nas, 
apoi se dădu jos din pat. Fiecare lucru la timpul lui. 


Avea să fie o plăcere să dărâme Clădirea Patru, pre- 
supunând că nu urma să-l doboare ea pe el. Donovan 
înjură și sări îndărăt când încercarea lui de a exami- 
na un stâlp de susţinere avariat făcu să se prăbușească 
spre el o lespede de beton. Din fericire, precauţia îl 
salvă, dar pietricelele deprinse răpăiră pe casca lui pre- 
cum grindina. 

Secţiunea neafectată dovedea că la construcţie fu- 
seseră folosite materiale de proastă calitate - spera că 
primăria îl dăduse în judecată pe constructor -, dar mă- 
car acele zone erau rezonabil de stabile. Cu totul altfel 
stăteau lucrurile în aripa vestică, acum devastată. Dono- 
van își aminti de fotografiile locurilor bombardate din 
Beirut și Bosnia. Pereţi parțial demolaţi, beton sfărâmat 
şi moloz peste tot. Cu cât se apropiau mai mult de ca- 
pătul clădirii, cu atât structura era mai carbonizată și 
mai periculoasă. 

Kate apăru cu un clipboard în mână și cu o interesan- 
tă varietate de pete de funingine. De-a lungul nesfârșitei 
zile, ea făcuse tot felul de notițe și de calcule, ca şi cum 
această gaură a iadului era un şantier oarecare. 

- Ne comparăm notițele? 

- Da, dar nu aici. Împreună, se duseră în partea mai 
solidă a clădirii. După un sfert de oră de studii intense 
şi de discuţii, Donovan spuse: Cred că mai bine de-atât 
nu se poate. Sunt aproape gata să semnez planul explo- 
zibililor. Tu ce părere ai? 

Kate își muşcă buza în timp ce privea planului 
etajului. 

- Vreau să mă mai uit o dată la armătura de la nivelul 
opt, dar, în rest, e în regulă. Mă îndoiesc că putem obţi- 
ne date mai bune decât avem acum. 

- Tu verifică la opt, iar eu voi termina la cinci. Se uită 
afară, la placajul cu care fuseseră acoperite vitraliile 
bisericii. Chiar dacă socotelile noastre nu sunt foarte 
exacte, sunt sigur că nu vom avaria biserica, iar asta 
e cea mai mare grijă. Nimic altceva nu se află atât de 
aproape de capătul vestic încât să fie în primejdie. 

Kate se uită la ceas. 

- L-am auzit pe Luther spunândur-ţi că plasarea explo- 
zibililor este aproape terminată în partea neafectată a 
clădirii. Cât va dura să fie puși şi în capătul acesta? 

- Circa șase ore, îndeosebi pentru că va trebui să fim 
foarte atenţi cum ne mișcăm aici. Apoi, putem face fă- 
râme fiara asta şi adio şi n-am cuvinte! 

- Urgenţele pot fi destul de amuzante, zise ea. 

- Până la un punct, dar nu sta prea mult la opt, că 
altfel pun o echipă de căutare pe urmele tale. 

Clădirea Patru era la fel de periculoasă ca o construc- 
ţie afectată de cutremur, aşa că el le ordonase oamenilor 
să lucreze câte doi, pe cât posibil. 

- O să dureze doar câteva minute. 

Se întoarse şi își croi drum prin ceea ce fusese când- 
va o sufragerie. Acum, curenţi reci suflau praf de ipsos 
murdar prin fosta casă a cuiva. 

Cu propriul clipboard în mână, Donovan porni pre- 
caut prin aripa vestică. Ţepuşe de armătură ruginită ie- 
şeau din stâlpii arși, ca nişte oase frânte. Nu era nevoie 
de multă dinamită pentru a-i distruge cu totul. La nai- 
ba, chiar şi o lovitură mai zdravănă putea fi suficientă. 
Secretul era să retezi armătura din oţel într-un mod con- 
trolat, ca parte a demolării generale. 

Dar el era mulțumit de planul întocmit de ei. Jim 
Frazer, inginerul-șef de la PDI, își dăduse aprobarea, 
rămânând de rezolvat doar ultimele detalii, de care se 
ocupau Kate și Donovan. 

Ocoli un morman de gips-carton rupt, remarcând cu 
amărăciune vechi găuri de glonţ. În ultimii ani, acesta 
nu fusese un loc prea plăcut. Făcu greșeala de a nu se 
uita unde pășea. Pardoseala se lăsă sub greutatea lui, iar 
el fu cât pe ce să cadă. 

Înjurând, îşi recăpătă echilibrul şi se retrase câțiva 
pași. Duşumelele de beton erau întărite cu grile orizon- 
tale din oțel, dar explozia gazelor şi focul afectaseră seri- 
os totul. Lespezi de beton din tavan căzuseră pe podea, 
iar oţelul efectiv se topise pe alocuri. 

Întrezări o mișcare rapidă în față. N-ar fi trebuit să 
se afle nimeni în această zonă, aşa că ocoli precaut un 
perete aplecat, oprindu-se surprins când văzu o siluetă 
familiară lângă unul dintre stâlpi. 

- Nick? Ce naiba cauţi aici? 

Nick Corsi se răsuci. Avea o rangă scurtă într-o 
mână. 

- Doar... doar verificam. 

Avu grijă să rămână între Donovan și stâlp. Dar tru- 
pul lui nu era suficient de mare pentru a ascunde ceea 
ce făcea. Nevenindu-i a crede, Donovan rosti: 

- Pui explozibili plastici acolo? Nu e deloc bine. 

- Rahat! mârâi Nick. Speram că nu va trebui să fac 
asta. Lăsând ranga să cadă, băgă mâna în interiorul 
vestei și scoase un obiect negru care semăna cu tele- 
comanda unui televizor. Sincronizarea ta e de groază, 
Donovan. 

Înfipse obiectul în plexul lui Donovan, şi lumea se 
sfârși pentru el. 


Ameţit, Donovan se trezi întins pe spate, pe o supra- 
faţă dură. Unde se afla? Şi ce dracu’ se întâmplase? 

Beton fisurat deasupra, mirosul demolării - un şanti- 
er. Bucuros fiindcă îşi dădu seama de asta, încercă să se 
concentreze asupra siluetei aplecate deasupra lui. Nick 
Corsi întindea mâna spre el. 

Instinctiv, Donovan încercă să se ferească de celălalt 
bărbat, dar mușchii lui nu răspunseră comenzii. Hris- 
toase, rămăsese paralizat în urma unui accident? 

- Dacă într-o secundă ai păţit asta, cinci secunde te 
vor adormi suficient pentru ca eu să-mi termin treaba. 

Nick apăsă obiectul negru sub cutia toracică a lui 
Donovan. 

Donovan simţi un șoc atât de intens, încât nici nu 
Lar fi putut descrie. Timpul, locul și judecata dispărură, 
iar el se rostogoli neputincios în limbul! iadului. 


Kate se întoarse fluierând din scurta ei expediţie. 
Verificarea nivelului opt îi confirmase concluziile ini- 
tiale. Dacă Donovan era gata, se puteau apuca de pla- 
sarea explozibililor. 

lar această clădire nu avea să fie nici o pierdere. Kate 
regretase măreţul hotel St. Cyr, dar Concord Place își 
trăise viaţa. Mai ales când era singură, simţea urmele 
vieților trăite între aceşti pereți dărăpănați. Cunoscu- 
seră fericire, râsete și iubire, dar fuseseră şi momente 
de supărare și de disperare. Era timpul ca totul să fie 
distrus şi o nouă comunitate sănătoasă să se înalțe în 
acel loc. 

Era atât de mult zgomot în clădire, încât nu se mai 
osteni să-l strige pe Donovan, ci străbătu holul distrus, 
îndreptându-se spre locul unde îl văzuse ultima oară. 
Zărindu-și vărul croindu-și drum prin moloz, ţipă: 

- Hei, Nick, îl cauţi pe Donovan? Şi eu îl caut. 

- Ar fi trebuit să ştiu că o să apari curând. Nick îi făcu 
semn. Donovan a plecat pe-aici. 

O conduse într-o zonă deschisă, aflată dincolo de co- 
ridor. Înainte ca ea să bage de seamă purtarea ciudată a 
vărului ei, îl văzu pe Donovan zăcând pe o parte lângă 
unul dintre stâlpii fisuraţi, cu trupul ghemuit inert și cu 
casca la câţiva metri distanţă. 

- Dumnezeule, Nick, ce s-a întâmplat? Ai cerut ajutor 
prin radio? 

Căzu în genunchi lângă Donovan. Nu se vedea vreo 
lespede de beton căzută, nici sânge sau vânătăi, dar 
totuşi părea inconştient. Doar nu avusese un atac de 
cord?! Nu la vârsta lui! Aproape sufocându-se de spaimă, 
îşi puse degetele pe gâtul lui, pentru a-i verifica pulsul. 
Spre ușurarea ei, când îl atinse, pleoapele lui se ridicară, 
şi el o fixă cu o privire buimacă. 


! Loc unde catolicismul presupune că ar sta sufletele celor decedați 
înainte de venirea lui Hristos și ale copiilor nebotezaţi. (n.tr.) 

Fiindcă Nick nu ceruse ajutor, ea își desprinse stația 
de la curea. 

- Patrick, ce s-a întâmplat? 

Vocea ei păru să-l facă să se concentreze. 

- Kate, fereşte! șopti el. N... Nick... 

Ea își întoarse iute capul și văzu că Nick se apropia 
de ea. 

- E rândul tău, Katie, rosti el cu regret. 

Donovan icni. 

- Fugi! 

Ea dădu să se ridice, dar, până s-o facă, Nick îi smul- 
sese stația din mână și întindea spre abdomenul ei un 
mic aparat negru. 

Donovan se întinse şi îl apucă pe Nick de gleznă. 

- F... fugi, Kate! 

Înjurând, Nick se eliberă cu ușurință din strânsoa- 
rea lui Donovan, dar scurta întrerupere îi îngăduise lui 
Kate să ajungă la patru metri distanță de vărul ei. 

- Nick, ce naiba faci? 

- Corectez testamentul lui Sam. Fostul tău soţ îşi re- 
vine surprinzător de repede. Probabil din cauza instinc- 
tului protector. Asta ar trebui să-l potolească din nou. 
Înfipse aparatul în stomacul lui Donovan, ţinându- li- 
pit de el preţ de douăsprezece secunde. 

Donovan scoase un sunet cumplit și deveni iarăși 
complet inert. 

Nick se îndreptă de spate, iar ea văzu o expresie înfri- 
coșătoare pe chipul lui. 

- Nu te deranja să fugi, verișoară dragă. Acesta e un 
joc de-a v-aţi ascunselea pe care n-o să-l câştigi. 

li aruncă staţia într-o parte. 

-Păcat că tu și Donovan aţi intrat înainte ca eu să 
termin de pus explozibilul, dar vina adevărată o poartă 
Sam. N-ar fi trebuit să lase PDl-ul cuiva care nu face 
parte din familie. Hristoase, Donovan nici măcar nu i-a 
mai fost ginere în ultimii zece ani! 

Kate se dădu îndărăt, cuprinsă de oroare. Dumneze- 
ule, Nick fusese cel care hărțuise PDI! Avusese cunoş- 
tințele necesare și ocaziile de a crea necazuri — și, dacă 

înțelesese ea bine, considera că avea și motiv. Oare de ce 
nu-l suspectase mai devreme? 

Pentru că îi era greu - aproape imposibil - să creadă 
că cineva pe care îl cunoștea dintotdeauna putea fi atât 
de diabolic. 

- Tu ai provocat explozia care l-a ucis pe Sam? 

- Murea oricum, în vreo două luni. M-am gândit că-i 
fac un serviciu trimițându-l pe lumea cealaltă înainte să 
aibă dureri prea mari. 

Orice slabă speranţă că totul nu era decât o neînțele- 
gere dispăru odată cu recunoașterea lui. 

- Ticălosule! Le-ai răpit acele luni mamei și tuturor 
celor care l-au iubit pe tata. 

-Nu s-ar fi întâmplat dacă Sam ar fi făcut de la bun 
început ceea ce trebuia să facă. Personal, cred că acel 
cancer îi afectase creierul. M-a durut foarte tare când 
Angie mi-a spus de testament. Nu mi-a venit să cred că 
Sam va trece peste propriul nepot şi-i va lăsa firma acelui 
tâmpit irlandez care ţi-a fost soț. La naiba, înţelegeam 
dacă ţi-o lăsa ţie sau chiar poponarului de frate-tău, dar 
lui Donovan? A fost o insultă de nesuportat. 

Făcu un pas spre ea. 

Angie? Corect, soţia lui Nick lucra la firma lui Char- 
les Hamilton. De fapt, Nick acolo o cunoscuse. Probabil 
că urmărea dosarele legate de familia soţului ei și de 
afacere. Probabil îl văzuse pe Sam venind, iar apoi citise 
notițele lui Charles. Evident, lui Nick îi picase foarte, 
foarte prost noul testament. 

- Ce convenabil pentru tine să ai o spioană în biroul 
lui Charles. 

Vărul ei se afla între ea şi partea nevătămată a clădirii, 
forțând-o să se retragă spre zonele mai primejdioase. 

- Angie e o fată de modă veche drăguță care face me- 
reu exact ce-i spun. Din al doilea an al căsătoriei noas- 
tre, n-a existat să-mi răspundă sau să nu mă asculte. 

„Ticălosul!“ 

- Şi eu fac parte din familie, Nick. Taţii noștri au fost 
frați. Avem același nume. Se ucid rudele între ele? 

-Ar fi trebuit să rămâi în California. Dar nu, tu 
trebuia să lucrezi la PDI. Dacă nu, nai fi fost azi aici. 
Am vrut doar să dărâm clădirea asta astfel încât să strice 
biserica și reputaţia PDI odată cu ea. Nu este vina mea 
că tu şi Donovan aţi venit aici, așa că acum sunt nevoit 
să scap de amândoi. 

Mai făcu un pas în faţă. Kate se dădu îndărăt, podea- 
ua scârțâind ameninţător sub ea. 

- Şi ce vei face, ne vei arunca de la etaj? 

- Trebuie să pară un accident, spuse Nick. De asta 
am luat arma cu electroșocuri. Când se va declanșa 
explozia, tu şi Donovan veţi fi surprinşi de ea. Presupun 
că la autopsie s-ar vedea că aţi fost electrocutaţi, dar cine 
să se uite atât de îndeaproape la două cadavre strivite ca 
niște animale pe șosea? 

- De ce faci asta? 

- După încă două accidente fatale, firma fie se va 
închide, fie va fi cumpărată de Marchetti Demolition. 
Dacă o ia Marchetti, probabil mă va angaja pe mine s-o 
conduc. Dacă se închide - ei bine, PDI nu va mai face 
competiție companiei mele. Oricum ar fi, eu am de câș- 
tigat. Ar fi fost mult mai ușor dacă Sam mi-ar fi lăsat 
mie firma de la bun început. 

Raționamentul lui egoist o revoltă pe Kate, dar nu 
avea timp de irosit cu ura. Nu avea rost să ţipe - zgo- 
motul demolării era prea mare. Nu mai avea staţia, iar 
Donovan era scos din joc. Așa că ea rămăsese pe cont 
propriu. Din fericire, Nick trebuia să ajungă aproape de 
ea pentru a folosi arma cu electroşocuri. De asemenea, 
era încrezut, convins că o putea dobori oricând dorea. 
Dacă ar reuși să găsească un obiect pe care să-l folosească 
pe post de armă, ar avea o șansă. 

O bucată de armătură de o lungime apreciabilă îi atra- 
se atenţia. Aflată la vreo cinci metri în stânga ei, ar fi 
fost o armă formidabilă, care putea fi mânuită de la o 
distanţă sigură. Începu să se îndrepte încet spre ea. Nick 
îi copie mișcările într-un ciudat dans care îl aduse mai 
aproape de ea. 

Ca să tragă de timp, ea spuse: 

- Ai avut ceva de-a face cu accidentele care s-au petre- 
cut în ultimul timp pe șantierele PDI? 

- Eşti deşteaptă, Kate. Da, eu am fost în spatele ma- 
jorităţii. Din moment ce m-am ocupat de contabilitate, 
cunoșteam toate proiectele pe care urma să le aibă PDI. 
li cunosc şi pe toţi oamenii din ţară care lucrează în 
demolări. N-a fost greu să găsesc niște tipi pe care să 
nu-i deranjeze că pun mâna pe niște bani în schimbul 
aranjării unor farse. Să stârnească un mic foc, să facă o 
greşeală sau două la comandarea sau la livrarea explozi- 
bililor ori la manevrarea unui utilaj - nici o problemă. 
Aici, am turnat eu însumi gazul. A fost o nimica toată. 

- Deci ai talent la spionajul industrial la scară mică. 
Te pricepi și la vânzări, dar asta nu înseamnă că ai cu- 
noștinţele tehnice necesare pentru a conduce PDI. 
Ai fost întotdeauna genul care vorbeşte, nu care face. 
Probabil ai fi adus firma la faliment în doi ani. 

- lar tu ai avut mereu gura mare, micuță prinţesă! Fe- 
tița tatii cea iubită, care nu greșea niciodată cu nimic. 

Donovan interveni cu glas tremurător: 

- Tu ești un nepriceput din punct de vedere tehnic, 
Nick. Acesta este adevăratul motiv pentru care Sam nu 
ţi-a lăsat firma. 

Nick se răsuci furios. 

- Tu ești cel care nu se ridică la nivelul nostru! Orici- 
ne poate face găuri, dar e nevoie de talent pentru a-i găsi 
şi a-i păstra pe clienţi. Eu am fost cel indispensabil, nu 
tu. Dar, după ce am plecat, i-ai otrăvit mintea lui Sam, 
l-ai întors împotriva mea, așa că m-a refuzat când am 
vrut să revin. Ţi-ai făcut-o cu mâna ta! 

- Rahat! Donovan se rostogoli pe o parte, tot trupul 
tremurândur-i din pricina efortului. Spui că Sam nu și-a 
respectat familia, dar să ştii că a făcut-o. Dacă nu erai 
nepotul lui, ai fi plecat cu-n șut în fund. 

Kate profitase de tactica diversionistă a lui Donovan 
pentru a se apropia de armătură. In vreme ce Nick îl 
lovi furios în coaste pe Donovan, ea se repezi spre bara 
de oţel și o luă cu amândouă mâinile. Din trei pași fă- 
cuţi în goană, ajunse suficient de aproape pentru a-l lovi 

pe vărul ei. Folosindu-şi toată puterea, ținti spre ceafa 
acestuia, sperând să-i frângă gâtul. 

Auzind șuieratul oţelului prin aer, el se răsuci la timp 
pentru a-și ridica un braţ şi a para. Se împletici îndărăt, 
apoi îşi regăsi echilibrul și se năpusti spre ea, pistolul cu 
electroşocuri trosnind cu limbi albastre și albe. 

O, Dumnezeule, el ţintea spre armătură. Temându-se 
că oţelul va conduce electricitatea, punând-o în pericol, 
ea aruncă bara cea grea spre el, apoi înșfăcă o bucată de 
beton şi o azvârli spre faţa vărului ei. Armătura îl lovi 
în talie, făcându-l să se încovoieze, astfel că bucata de 
beton îl rată. 

Nevătămat, el se îndreptă de spate. 

- Las-o baltă, prinţesa tatii. Nu m-ai bătut niciodată 
într-o luptă. 

Ea o rupse la fugă, paralel cu zona vestică afectată. 
El porni după ea. Ea înșfăcă o mână de nisip şi pietriș şi 
azvârli în urma ei. O parte îl lovi pe Nick în faţă. 

- Hristoase, nenorocită mică! 

Asta îi oferi secundele de care avea nevoie pentru a 
trece pe lângă el. Pivotând brusc, ţâșni spre zona neafec- 
tată a clădirii. În orice caz, la viteză îl putea întrece, iar 
la etajul de dedesubt, găsea ajutor... 

- Intoarce-te, Kate! urlă Nick. Dacă n-o faci, îţi jur 
că Donovan va fi mort înainte ca tu să ajungi la etajul 
de dedesubt. 

Ea se opri brusc. Apoi, cu inima bubuind de teroare, 
se întoarse spre ucigașul tatălui ei. 

Nick înșfăcă un drug de pe podea și îl ridică deasupra 
lui Donovan. 

- Două lovituri cu ăsta ar trebui să-i facă zob craniul. 
Totuşi, s-ar putea să fie mai eficient să i-l înfig într-un 
ochi. Cam ca omorârea unei broaște la biologie. Îmi 
amintesc că erai prea bleagă pentru asta. Trebuia s-o pui 

pe tocilara ta prietenă Rachel să facă asta. Să-ţi arăt cum 
se face? 

Amenințarea lui o umplu de o furie rece. Trebuia 
să gândească, să gândească, fiindcă altfel ea şi Donovan 
erau morți. 

- Dacă vrei să ne ucizi pe amândoi, n-am nici cea mai 
mică intenţie să rămân aici. Voi muri şi eu, fără să-l ajut 
cu nimic pe Donovan. 

El se încruntă. 

- Ai dreptate. Ar fi fost bine dacă aş fi putut să vă 
termin pe amândoi fără martori, dar am dat greş. N-are 
rost să-l omor pe el, iar apoi să fiu arestat pentru crimă. 
În plus, nici nu vreau cu adevărat să mai omor pe cine- 
va. A venit vremea să negociem. Ce-ai zice dacă îți dăru- 
iesc viaţa lui Donovan în schimbul tăcerii? Promite-mi 
că nici unul dintre voi nu va vorbi, și puteţi pleca amân- 
doi. Vom pretinde cu toţii că nimic nu s-a întâmplat. 

Oare chiar credea că era atât de proastă încât să crea- 
dă că avea să-i lasă să plece? Se pare că da. Dar, atâta 
vreme cât ţinea ranga deasupra capului lui Donovan, el 
avea controlul. 

- Tot ce trebuie să fac este să păstrez tăcerea? 

- Așa-i. La urma urmelor, Katie, n-am făcut nimic cu 
adevărat rău. Ín câteva minute, Donovan va fi ca nou, 
iar Sam murea oricum. 

- Adevărat. Voind să fie mai convingătoare, se în- 
cruntă la Donovan și strecură o notă de îndoială în glas. 
Cred că îl pot convinge să fie de acord. 

- Nu-ţi face griji, zise Nick încrezător. L-am văzut cum 
se uită la tine. Il ai pe Donovan la degetul mic - o să 
facă tot ce vrei. Deci hai să zicem că s-a terminat și să ne 
vedem de viețile noastre. Mi-am dorit PDI, dar am ratat 
ocazia. Compania mea merge bine. O să-mi iau revanșa 
bătându-ă în afaceri. 

Ea se uită în ochii lui întunecaţi şi văzu un ucigaș cu 
sânge-rece. Dacă se apropia de el, avea s-o electrocuteze, 
apoi urma să declanșeze o explozie care să-i omoare pe 
ea şi pe Donovan. Probabil o credea idioată. Desigur, 

era doar o femeie, iar el nu le luase niciodată pe femei 
în serios. 

Trebuia să profite de asta. 

- În regulă, Nick, ne-am înţeles. 

- Hai să batem palma. 

Ea înaintă încet. Trebuia să rămână la distanţă de 
aparatul cu electroşocuri, să-l împiedice să-l lovească pe 
Donovan şi să ceară ajutor. Privirea îi rătăci prin spaţiul 
plin de moloz, căutând ceva de care să se poată folosi. 

Într-un moment de claritate fantastică, un plan prin- 
se contur în mintea ei. Staţia ei zăcea la circa doi metri 
distanță. Dacă putea vorbi la ea cinci secunde, toţi oa- 
menii din clădire aveau să vină imediat. 

De îndată ce avea să ia staţia, Nick avea să se repeadă 
spre ea, îl loc să-l amenințe pe Donovan. N-ar fi avut 
nici o şansă dacă el era înarmat cu un pistol sau cu un 
cuţit, dar un aparat cu electroșocuri era proiectat pentru 
apărare, nu pentru atac. Putea paria că avea să reuşească 
să-l ţină suficient timp la distanţă. Putea paria - iar miza 
erau două vieţi. 

Făcu ultimii câţiva paşi silindu-se să nu se uite la sta- 
ţia radio. 

- Promiţi că ne lași în pace pe mine, pe Donovan și 
PDl-ul de-acum încolo? 

- Ai cuvântul meu. Recunosc că, poate, am mers prea 
departe, dar Sam chiar m-a rănit. Se încruntă la Dono- 
van. Ţine-l departe de mine pe ticălosul ăsta. Mă calcă 
pe nervi. 

Scurta abatere a atenţiei lui fu cea mai bună ocazie 
la care Kate putea spera. Plonjă spre staţie, apăsând 
butonul de transmisie chiar în timp ce ridica aparatul 
spre gură. 

Înainte de a apuca să vorbească, Nick se răsuci cu 
repeziciunea unui șarpe și îi smulse staţia din mână cu 
o lovitură de rangă. 

- Căţea prefăcută! 

Cu chipul contorsionat, ridică aparatul cu electroşo- 
curi. Ea se rostogoli, dar firele de curent îi atinseră cotul, 
cu o explozie strălucitoare. Un arc alb-albastru orbitor 

scoase un pârâit şi înțepături usturătoare se risipiră din 
punctul de contact. 

Cu braţul pe jumătate amorţit şi pe jumătate plin de 
furnicături, ea luă cu mâna dreaptă o bucată de beton. 

- Nu-i așa ușor să foloseşti jucărioara aia urâtă atunci 
când persoana se așteaptă la asta, nu-i așa? Doar luân- 
du-l prin surprindere puteai să-l dobori pe Donovan. 
Este de zece ori mai bărbat decât tine - acesta-i motivul 
pentru care Sam i-a lăsat lui compania. 

După cum sperase, insulta îl făcu pe Nick să se re- 
peadă ca un taur furios. În loc să-l atace direct, ea lovi 
cu bucata de beton aparatul cu electroșocuri. Acesta 
se sfărâmă în mâna lui, astfel că nu mai reprezenta 
o ameninţare. 

Dar nu putu să evite atacul trupului solid al lui Nick. 
El o izbi cu putere, iar ea căzu dureros la pământ, țin- 
tuită sub el. Respirația lui fierbinte îi arse fața când 
el mârâi: 

- Târfă împuţită! 

Dădu s-o înșface de gât. Ea îşi repezi cu forţă genun- 
chiul spre vintrele lui, însă el se rostogoli şi se ridică 
înainte ca lovitura să-l ajungă. 

- Înainte să mori, o să plătești pentru asta! scuipă el. 

El se afla între ea și stâlpul de rezistenţă, în locul per- 
fect. Convins că ea nu mai avea nici o scăpare, Nick se 
repezi s-o ucidă. Ea se sili să aştepte până când el se aple- 
că spre ea. Apoi, îşi smuci genunchii, își ridică ghetele 
spre pântecele lui și îl lovi cu toată forța. 

Lui i se tăie răsuflarea în clipa când fu proiectat în- 
dărăt - direct în tija armăturii care ieşea ca o ţepușă 
din stâlpul spart. Nick urlă, un sunet înfiorător, ce răsu- 
nă în tot spaţiul în vreme ce bara de metal îi străpunse 
pieptul. Pentru o clipă nesfârșită, îngrozitoare, se holbă 
la ea nevenindu-i să creadă. Apoi, sângele îi ţâșni din 
gură, iar capul îi căzu inert în piept. 

Înainte ca ea să poată scoate un suspin de ușurare, un 
scrâșnet de deasupra o avertiză că impactul trupului ce 
lovise stâlpul spart afectase stabilitatea structurii avaria- 
te din jurul lor. Se ridică iute. 

- Patrick, trebuie să plecăm de-aici! 

Insistenţa din vocea ei străpunse ceața din capul lui, 
şi el reuşi să se ridice anevoie în genunchi. Braţul ei 
stâng încă era amorţit, așa că îl folosi pe celălalt pentru 
a-l ajuta să se salte în picioare. Apoi, îi puse braţul pe 
umerii ei și începu să-l târască spre zona sigură, cu o 
forţă de care nu avusese habar. 

În clipa când trecură pe lângă stâlp, o lespede masivă 
de beton se prăbuși în urma lor, cu un bubuit de obiect 
care se sparge, stârnind valuri de praf. Impactul îi făcu 
să se prăbușească. Amintindu-și că Donovan nu mai 
avea casca, se aruncă peste el, protejându-i capul. 

Lumea fu învăluită în întuneric când ceva greu lovi 
casca ei. O bucată de beton cu margini ascuţite o izbi 
între umeri, urmată de o avalanșă de moloz. 

Apoi, urmă tăcerea - şi conştientizarea a ceea ce 
făcuse. 


Julia moţăia pe canapea când Donovan se întoar- 
se acasă, dar se trezi când el intră îl living. O sărută 
pe obraz. 

- Cum se simte Kate? Am crezut că o s-o ţină la spital. 

-Ştii cum sunt spitalele acum - nu se rămâne peste 
noapte decât dacă pacientul e în pragul morţii. Kate are 
zgârieturi şi e dezorientată, dar nu există contuzii sau 
alte probleme serioase. Doarme de când am adus-o aca- 
să. Privirea ei îi măsură trupul. Văd că tu n-ai încasat-o 
atât de rău ca ea. 

El se gândi la lungile ore de muncă de după ce el și 
Kate fuseseră scoşi din moloz de către Luther şi restul 
echipei. Până la recuperarea trupului lui Nick, el era 
din nou gata de treabă. Uniţi de dorinţa de a dărâma 
clădirea, oamenii terminaseră plasarea explozibililor în 
timp record. 

-Sunt doar obosit. Dar treaba e terminată - acea clă- 
dire blestemată s-a prăbușit acum o oră. 

Restul clădirilor de la Concord Place aveau să fie 
demolate după prânz, când echipele de televiziune și 
primarul, echipat cu cască de protecţie, urmau să fie 

acolo. La prăbuşirea Clădirii Patru nu asistaseră decât 
câţiva poliţişti ursuzi, pompierii şi oamenii de la PDI. 
Donovan simţise o plăcere sălbatică să apese el însuși 
pe buton. 

- Bine că s-a terminat! Julia se ridică. E vremea să 
plec acasă. Oscar probabil se întreabă ce s-a întâmplat 
cu mine. 

- De ce nu rămâi aici până dimineaţă? Camera de 
oaspeţi e pregătită. 

- Aș prefera să mă duc acasă. Peste câteva ore, va tre- 
bui să merg la Angie Corsi, să văd dacă o pot ajuta cu 
ceva pe sărmana Angie. Amândouă ne-am pierdut soții 
în accidente similare. E un lucru cumplit pe care îl avem 
în comun. 

Erau multe lucruri pe care Julia nu le știa, dar Dono- 
van nu voia să-i spună mai multe. Nu până nu vorbea 
cu Kate. 


Kate se încordă când Donovan intră în dormitorul 
principal, tentată să se prefacă în continuare adormi- 
tă. Ceasul de pe noptieră arăta ora patru, iar cetăţenii 
normali aveau tot dreptul să doarmă. Dar ea era trează 
de câteva ore, şi, chiar dacă se prefăcea ameţită, tot avea 
să fie nevoită să înfrunte lumea - și pe Donovan - mai 
devreme sau mai târziu. 

- Kate, ești trează? 

-Mă tem că da. 

Lumina palidă a unei veioze căzu asupra chipului 
lui încordat de grijă și de oboseală. Era în hainele de 
lucru și plin de praf. Se așeză pe marginea patului și îi 
luă mâna. 

- Clădirea Patru e istorie. N-a... n-a durat mult până 
să scoată cadavrul lui Nick. Cei de la primărie ne-au 
spus să aruncăm blestemăţia aia în aer cât mai repede 
posibil, înainte să mai fie cineva ucis sau rănit. 

-Tu cum te simţi? Te resimţi după atâtea electroşocuri? 

-Mă simt bine. A fost aiurea de tot - cam ca atunci 
când eşti anesteziat. Eram conștient, dar pluteam. 
Eram aproape complet inert. Efectul a trecut cam într-o 

jumătate de oră, dar tu deja fuseseşi dusă la spital. N-am 
zis nimănui ce s-a întâmplat, ci doar că s-a prăbușit un 
tavan. M-am gândit că ar fi mai bine să vorbesc întâi cu 
tine, fiindcă nu știu toate detaliile. 

- Nick a considerat că PDI ar fi trebuit să-i revină lui 
şi voia să ne ucidă pe amândoi pentru a pune mâna pe 
firmă. El l-a omorât pe Sam şi a pus la cale accidentele 
de pe șantiere şi el însuși a provocat explozia de gaze de 
la Concord Place. 

Donovan înjură. 

- Îmi amintesc câte ceva, dar am crezut că mi-am 
imaginat. Este atât de... cumplit. Greu de crezut că s-a 
întâmplat în viaţa reală. Există o justeţe ironică şi de-a 
dreptul incredibilă în faptul că vandalismul lui Nick 
a sfârşit prin a-i cauza moartea. 

- Nick nu a fost ucis de căderea tavanului, rosti ea pe 
un ton sec. Eu l-am ucis. 

Ea încercă să-și retragă mâna, dar Donovan i-o strân- 
se în ambele palme. 

- Spune-mi ce s-a întâmplat, cara, o îndemnă el cu 
voce blândă. 

- L-am împins intenţionat într-o armătură ruptă. Tija 
i-a trecut direct prin piept. 

- lisuse! Nu-i de mirare că erai în stare de șoc când 
ne-au scos din moloz. Donovan se întinse lângă ea şi o 
cuprinse cu un braţ protector. Dar aia nu a fost crimă, 
Kate. A fost legitimă apărare. Am lucrat cu Nick ani de 
zile, și în linii mari era în regulă, dar exista ceva anormal 
în el. Din moment ce el a decis că noi trebuia să mu- 
rim pentru ca el să-și salveze pielea nenorocită, n-ai avut 
de ales, nu-ți rămăsese decât să te lupţi cu el pentru a te 
apăra, lucru pe care l-ai făcut suficient de bine cât să ne 
salvezi pe amândoi. 

li mângâie braţul de la umăr până la încheietură, în- 
cercând să-i oprească tremurul din corp. 

- Dar am avut de ales! 

Își aminti ţepușa ruginită ieșind însângerată din 
pieptul lui Nick. Văzu chipul familiar contorsionat de 
moarte și de uimire. Dumnezeule mare, ea își făcuse 

bine treaba punându-și acțiunile la cale cu grijă, adu- 
cându-l pe Nick în faţa stâlpului avariat. Pe Nick, 
vărul ei, care fusese prezent la toate petrecerile prile- 
juite de ziua ei de naştere şi care o învățase cum să 
joace pocher. Un om amuzant, în cea mai mare parte a 
timpului. Gravitatea faptei pe care o comisese îi pro- 
vocă greață. 

- Am vrut să moară, Patrick! Am vrut să moară! 

Începu să plângă amarnic. El o cuprinse în braţe. 

- Kate, Kate, nu e deloc surprinzător, date fiind cir- 
cumstanţele. Nu te învinovăţi. 

- Trebuie să mă învinovăţesc! 

El nu pricepu. Nici ea nu se înţelesese până acum, 
când uciderea vărului ei sfâşiase cu brutală claritate vă- 
lul amăgirii despre sine. 

În acea luptă finală, ea nu dorise să-l rănească sau 
să-l facă inofensiv pe Nick, ci dorise răzbunare pentru 
ceea ce el îi făcuse lui Sam, pentru faptul că încercase 
să-i ucidă pe ea și pe Patrick. Trecuse de la autoapărare 
la sete de sânge. 

- Tuturor li s-a părut normal să nu trebuiască să plă- 
tesc pentru faptul că te-am înjunghiat. Lui Tom, lui 
Rachel, chiar și ţie. Dumnezeu știe că voiam cu dispera- 
re să cred că violența mea din ziua aceea nu mă caracte- 
riza. Dar era în mine. Te-aş fi putut ucide. Iar azi, l-am 
ucis pe Nick. 

El rămase tăcut câteva secunde. 

- Cel mai rău lucru pe care a trebuit să-l recunosc vre- 
odată a fost că puteam să-i fac rău și i-am făcut rău per- 
soanei pe care o iubeam mai mult decât orice pe lumea 
asta. Să-ţi cercetezi cele mai urâte cotloane ale sufletului 
este... este un iad. 

- Patrick, tu ţi-ai înfruntat latura întunecată cu mult 
înainte ca eu să fac acelaşi lucru. Sunt o ucigașă, Patrick. 
Fiica drăguță și bine crescută a mamei mele are o mare 
parte vicioasă. Nu înţeleg cum suporţi să stai aproape 
de mine. 

- Ar trebui să fiu supărat că ai avut forţa de a-mi salva 
viața? Am știut mereu cât de puternică ești, cara. Sigur 

că poți să fii violentă. Cam toată lumea este, în circum- 
stanțe extreme. Sincer să fiu, cred că faptul că ai dorit 
să-l omori pe Nick este o dovadă de judecată al naibii 
de sănătoasă. 

- Îmi accepţi tendinţele ucigașe mult mai bine decât 
o fac eu. x 

-Asta pentru că te iubesc, Kate. Intotdeauna te-am 
iubit. Intotdeauna te voi iubi. 

Își lipi cu blândețe buzele de ceafa ei, apoi o strânse 
şi mai tare în braţe, căldura trupului său alungându-i 
frisoanele. 

De când mama ei o adusese acasă de la spital și o 
băgase în pat, ea zăcuse trează, revăzând la nesfârşit în 
minte scena cu Nick. Poate că riposta ei avusese un rol 
esenţial în salvarea vieţii ei şi a lui Patrick, dar exaltarea 
sălbatică pe care o simţise când îl ucisese nu fusese ne- 
cesară. Amintirea o îmbolnăvea. 

Totuși, nu putea nega că simţise asta. Dumnezeule 
mare, ea își petrecuse toată viaţa negându-și sentimen- 
tele cele mai înfricoșătoare. Refuzase să discute des- 
pre sfârşitul căsniciei sale parţial pentru a-l proteja pe 
Patrick, parţial pentru a-și salva propria mândrie, dar 
cel mai mult din cauza incapacității ei de a vorbi des- 
pre ceva atât de dureros. Să-și dezvăluie durerea ar fi 
însemnat să pătrundă în miezul de frică și supărare din 
inima ei. Singura modalitate de a deţine controlul era 
negarea. Nu era în regulă. De fapt, era dezastruos. 

Totuși, acum, acceptându-și sinele întunecat, se simţi 
ciudat de eliberată. Nu era nici o bucurie în a ști ce 
făcuse, dar, pentru a proteja pe cineva drag, ar fi făcut-o 
din nou. 

li era limpede acum că fusese paralizată nu doar din 
cauza înclinaţiei spre violență a lui Patrick, ci și din 
pricina unei alte temeri, mai secrete, de unul dintre 
sentimentele ei cele mai ascunse. Ironic, în ultimele 
săptămâni, Patrick îi demonstrase de nenumărate ori 
că avea capacitatea de a se controla pentru a ajunge la 
violenţă. Cu toate că avea să fie mereu temperamental, 
în inima ei știa că nu avea să-i mai facă niciodată rău. 

Instinctiv, se temuse că, dacă dădea frâu liber acelor sen- 
timente pătrunzătoare, acestea aveau să îi distrugă atât 
pe ea, cât și pe toţi cei din jur. lar acum trebuia să-și 
înfrunte această spaimă... 

- Te iubesc, Patrick! 

El rămase nemișcat. 

- Îmi place concluzia, dar nu sunt sigur că înțeleg 
raționamentul. 

- Mi-am dat seama în cele din urmă că am fost pa- 
ralizată deopotrivă de teama de mine și de teama de 
tine. Mi-a fost frică de cât de supărată am fost pe tine, 
pe Sam, pe toată situaţia asta cumplită. 

- Sentimente perfect normale, Kate. Şi eu m-am te- 
mut de multe ori de mine și de furia mea. Poate că este 
în firea omului să-și fie cel mai mare dușman. Am lucrat 
la defectele mele ani de zile. Pariez că tu o să-ţi rezolvi 
mult mai repede decât mine partea întunecată. O sărută 
pe frunte, pe ochi, în locul sensibil de sub ureche. Hai 
să revenim la partea unde spuneai că mă iubești. Aș vrea 
s-o aud din nou. 

- Te iubesc, Patrick. Dumnezeule, este atât de bine să 
recunosc asta în sfârșit! 

Se agăţă de el, simțindu-se întreagă pentru prima 
oară de după anii de început ai căsniciei lor. Nu, mai 
bine de-atât. La 18 ani, fusese o fetișcană norocoasă și 
cu instincte bune. Acum, era femeie, rănită și cu cica- 
trici, dar mult mai puternică şi mai înţeleaptă. 

Își dădu brusc seama de un alt lucru. 

- Ştii, tocmai am înţeles de ce îmi plac atât de mult 
demolările. Adică, în afară de plăcerea copilărească de 
a distruge. 

- Mai e nevoie de un alt motiv? 

- Am fost crescută să fiu o mică lady drăguță care 
nu-și manifestă niciodată furia, explică ea. Demolările 
reprezentau o modalitate excelentă de a-mi purifica toa- 
te impulsurile sălbatice pe care nu mi le puteam mani- 
festa altminteri. Nu e de mirare că mi-am dorit atât de 
mult să lucrez la PDI. 

- Interesant. Probabil că de asta mă atrag și pe mine. 
Doar că eu eram mânios şi o ştiam, dar aveam nevoie de 
o modalitate de a mă descărca în siguranţă. 

lar acum, în cele din urmă, ei doi puteau găsi pa- 
cea și siguranța unul în braţele celuilalt. Kate închise 
ochii și își odihni capul pe pieptul lui, alinată de bătăile 
puternice și ritmice ale inimii lui. „Carissimo. “ 

-Te iubesc, Kate! O strânse şi mai tare. Şi sunt cel 
mai norocos om din lume. 

Ea scoase un suspin lung de relaxare pură. 

În sfârşit, era acasă. 


epilog 


Julia inhală cu plăcere aerul parfumat de mai. Era 
o zi de primăvară perfectă, iar ea se simţea atât de 
încântată, de parcă era personal responsabilă pentru 
starea vremii. La urma urmelor, ea se ocupase de cea 
mai pare parte a organizării petrecerii în cinstea lui 
Kate şi a lui Donovan, iar acum îi întâmpina pe cei 
care întârziaseră. 

Se uită prin salon în livingul aglomerat. Casa pro- 
iectată de Kate era excelentă pentru distracţie, cu acces 
foarte bun din bucătărie și salon spre living și verandă. 
Faptul că o decorase adăugase căldură spaţiilor impre- 
şionante, dar cam goale pe care Donovan le construise. 
În momentul acela, Kate şi Donovan stăteau în picioa- 
re în faţa șemineului, râzând alături de Connie și de 
Frank Russo. 

Kate purta o rochie albastră lungă și vaporoasă, cu 
aplicaţii brodate care n-ar fi părut nelalocul lor la un fes- 
tival renascentist. Ca mamă, Juliei nu i se părea nefiresc 
să o vadă pe fiica ei de o frumuseţe care-ţi tăia răsufla- 
rea. Alături de ea, Donovan era îmbrăcat mai conven- 
tional, într-un blazer bleumarin și pantaloni cafenii, și 
arăta atât de bine, că-ți venea să-l mănânci. 

Tot în blazer și pantaloni, Tom veni din bucătărie. 

- Uitasem cât de minunat e în Maryland primăvara. 
Pădurile sunt pline de sângeri, iar azaleele înfloresc pre- 
tutindeni. Nici măcar California nu se poate compara 
cu Ruxtonul în luna mai. 

Julia își petrecu mâna pe după braţul fiului ei. 

- Atunci, va trebui să vii mai des. 

-Ca să fiu sincer, mă gândeam să mă retrag într-o 
mănăstire din New Mexico. Am vizitat-o adesea, şi de 
fiecare dată m-am întrebat dacă n-ar trebui să rămân. 

- O mănăstire? 

Fiul ei, călugăr? Cum de ea şi Sam dăduseră naștere 
unui copil atât de nepotrivit cu lumea asta? Totuși, nu-i 
era greu să şi-l închipuie astfel. Tom avusese mereu o 
spiritualitate aparte. 

- Credeam că biserica este foarte rigidă în privinţa 
homosexualității. 

- Această comunitate consideră că, atâta vreme cât 
jurământul celibatului este respectat, nu contrează ce a 
făcut un om în viața de dinainte. 

Avea sens. 

-Se primesc vizite? 

- O, da. Our Lady of the High Desert nu este o în- 
chisoare. Ți-ar plăcea acolo. Aerul şi lumina din New 
Mexico au o puritate care îţi iluminează spiritul. Este 
atâta... pace acolo. 

- Dacă spui tu. Cu siguranţă, te voi vizita dacă te vei 
duce acolo. Ce-ai face la mănăstire? In afară de rugă- 
ciuni, presupun. N 

- Călugării sunt foarte ocupați. Îngrijesc grădina, coc 
pâine, fac vin. Zâmbi. Fac site-uri de internet. 

- Serios? 

- Adevărul lui Dumnezeu. Unul dintre fraţi concepe 
modele de anluminuri, care sunt folosite în paginile de 
internet. Bănuiesc că priceperea mea la calculatoare este 
motivul pentru care sunt dispuși să mă accepte. Mănăs- 
tirile trebuie să-și achite cumva facturile. 

Înainte de a apuca să spună mai multe, sora lui Sam, 
Maria, și soţul ei, Sean, se apropiară. 

- Tom, ce naiba mai faci? bubui vocea lui Sean. 
Ar trebui să vii acasă mai des, chiar și numai pentru 
prăjiturile cu crab. 

- Există crabi şi în golful San Francisco. 

Sean se strâmbă dezgustat. 

- Nu-i acelaşi lucru. 

Acţionând cu eficienţa unui cuplu de mult căsătorit, 
el şi Maria îl duseră pe Tom să-l cunoască pe cel mai 
mic nepot al lor. Julia îi urmări îndepărtându-se, ştiind 
că avea un zâmbet drăgăstos pe chip. Charles ieși din 
bucătărie și veni lângă ea. 

- Mai vrei o băutură? Gheaţa pare să fi dispărut din 
paharul cu apă. 

- Mulţumesc, nu. Nu-mi mai trebuie nimic ca să fiu 
fericită astăzi. 

- În curând, vei putea să-ți părăsești postul. Ora fata- 
lă aproape că a venit. 

-O să mai stau câteva minute. La urma urmelor, 
majoritatea oamenilor cred că este o petrecere deschisă, 
așa că unii oaspeţi încă mai sosesc. Zâmbi când Dinah 
se frecă de gleznele ei. Şi, în afară de asta, mă bucur de 
compania nepoatei mele blănoase. 

Privirea lui Charles se îndreptă spre salon, unde 
Angela Corsi stătea de vorbă cu Connie Russo. 

- Mă bucur că Angie a venit azi. De la moartea lui 
Nick, pare mai relaxată. Fireşte, nu fericită, dar respiră 
mai Ușor. 

Primăvara fusese complicată - delicat spus. Dar 
lucrurile se rezolvaseră pe cât de bine se putea spera. 

O femeie tânără și zveltă intră grăbită pe ușa din față. 
Raine Marlowe. 

- Rainey, ce minunat! exclamă Julia. Sunt atât de bu- 
curoasă că ai reuşit să vii. 

- Am ratat prima nuntă a lui Kate, aşa că am promis 
că nimic nu mă va împiedica să vin la a doua. 

Rainey o îmbrăţișă pe Julia. Astăzi, renunţase la stră- 
lucirea de Hollywood în favoarea unei simplităţi care îi 
aminti Juliei de vremurile când Kate şi toate prietenele 
ei se tolăneau în salonaș și plângeau la unison urmărind 
An Affair to Remember. Frumoasele zile de demult. 

Apropo de Hollywood... 

- A venit și cel mai sexy bărbat în viaţă? 

- E în Grecia, unde începe filmările la un nou film. 

Poate că era mai bine așa. Juliei i-ar fi făcut plăcere 
să-l cunoască, dar prezenţa lui Kenzie Scott ar fi distras 
atenţia de la evenimentul principal. 

- Du-te s-o saluți pe Kate. Ea şi celelalte fete din ve- 
chea voastră gașcă vor fi încântate să te vadă. 

Rainey cobori cele trei trepte spre salon și fu imediat 
înconjurată de vechile prietene. Era plăcut s-o aibă ia- 
răși în Baltimore. 

Un clopot de templu tibetan răsună, tonul său moale 
strecurându-se peste conversații. Julia își împleti în tăce- 
re degetele cu ale lui Charles. Momentul evenimentului 
principal sosise. 


Capacitatea de-a acoperi zgomotul unui șantier de 
demolări prezenta anumite avantaje, își dădu seama 
Donovan când își ridică braţele şi strigă: 

- Vă rog să-mi acordaţi atenţie! 

În vreme ce mulțimea care flecărea veselă tăcu, Kate 
ieşi din mijlocul prietenelor sale, având, ca din senin, 
flori în părul strălucitor și un buchet în mână. Arăta ca 
o superbă prinţesă medievală. 

- Trebuie să vă fac o mărturisire. Aceasta nu este o 
simplă petrecere. E o nuntă, anunţă el. Sigurii oameni 
cărora le-am spus sunt cei care locuiesc în alte state, pen- 
tru a-i motiva să vină. 

În vreme ce râsetele și şoaptele entuziasmate se răs- 
pândiră prin încăpere, martorii se apropiară - Tom 
Corsi pe post de cavaler de onoare, iar Liz Chenca în 
calitate de domnișoară de onoare. N-am vrut să facem 
mare balamuc, ci ne-am dorit doar prezenţa celor dragi. 
Se uită prin salon, gândindu-se la prima nuntă, care 
avusese loc cu peste treisprezece ani în urmă. Dumneze- 
ule, fuseseră atât de tineri. Și n-am dorit daruri. Mulţi 
dintre voi deja ne-aţi dat unul, așa că aţi scăpat în cazul 
celei de-a doua căsătorii. Găsiţixvă un loc de unde să 
puteți vedea bine şi să-i dăm drumul. 

Laurel Clark, care cânta la țambal, își lăsase mai de- 
vreme instrumentul într-un colț. Acum, umplu atmo- 
sfera cu o exuberantă muzică de dans renascentistă, în 
vreme ce oaspeţii își găseau loc în jurul mirilor. Julia 
şi Charles stăteau în pragul salonașului, cele trei trepte 
oferindu-le o priveliște bună pe deasupra celorlalți oas- 
peţi. Fosta și viitoarea lui soacră îi trimise maiestuoasă 
un sărut. 

Preotul metodist care avea să oficieze cununia, un 
prieten al familiei Corsi, ieşise din încăpere pentru 
a-și pune ţinuta de ceremonie. În vreme ce reverendul 
Whittaker se apropia de ei, Donovan băgă mâna în bu- 
zunar pentru a scoate inelele. El şi Kate încă mai aveau 
verighetele de la prima lor căsătorie, cu data primei 
nunți gravată în interior, aşa că el le dusese la un bijuti- 
er pentru a adăuga noua dată. 

Le dădu inelele lui Tom și Liz, apoi luă mâna lui 
Kate. 

- Ai trecut și data divorțului pe verighete? întrebă ea. 
Mi s-ar părea normal să includem toată povestea, de dra- 
gul nepoților. 

El rânji gândindu-se cum, în săptămânile de dinain- 
tea împăcării lor, ea devenise din nou acea Kate veselă 
Şi încrezătoare. 

- Nu. În loc de asta, am pus să se graveze semnul in- 
finitului în interiorul fiecărui inel. Ridică mâinile lor 
împreunate și îi sărută cu tandrețe degetele. De data 
asta, carissima, este pentru totdeauna. 


- Vă declar soț și soţie. 

În vreme ce Kate și Patrick se sărutară, Julia își şterse 
ochii. De data aceasta, avea să fie bine. După ce ea își 
băgă batista în buzunar, Charles spuse încet: 

- Îmi plac nunțile. Ce-ai zice să facem şi noi același 
lucru după ce trece o perioadă decentă? Să zicem, cam 
peste un an. 

Pulsul Juliei se acceleră instant. 

- Eu... nu m-am gândit atât de mult în avans. 

- Eu m-am gândit. Copiii au dreptate, a doua căsă- 
torie ar trebui să fie mai simplă. Mă tot gândesc cât de 
minunat ai arăta coborând scara din casa mea. Vitraliile 
alea arată mereu cel mai bine ca fundal al unei nunţi. 
Până când Rachel își va găsi pe cineva pe care să vrea 
să-l păstreze — dacă o va face, tu eşti cea mai bună şansă 
pentru vitraliile alea. 

Julia își mușcă buza. Apoi, cu o voce abia audibilă, 
şopti: 

- Da. 

Expresia de pe chipul lui se lumină. 

- În caz că nu am menţionat, Julia, te iubesc. 

-Şi eu te iubesc, Charles. 

Înălță în tăcere o mulțumire către ceruri, pentru că, 
dacă existase vreodată o femeie de două ori binecuvân- 
tată, ea era aceea. 

În faţa şemineului, Patrick avea un braţ petrecut pe 
după radioasa lui mireasă. 

- Ultimul lucru pe care vreau să-l spun este că sunt 
extrem de norocos. Am fost uimit când Kate s-a măritat 
cu mine prima oară. Se uită în ochii ei, privirea fiindu-i 
la fel de intimă ca un sărut. Faptul că a fost dispusă să o 
facă şi a doua oară nu e altceva decât un miracol. 

- Ca întotdeauna, Patrick se subestimează, spuse 
Kate. Şi eu am o mărturisire de făcut. Voi, toţi oamenii 
drăguţi care mi-aţi spus să fiu atentă la ce dau cu picio- 
rul, aţi avut perfectă dreptate. 

Se auzi un cor de râsete. Când se lăsă din nou tăce- 
rea, Kate rosti cu o voce dintr-odată serioasă: 

- Singura persoană care ar mai fi trebuit să fie aici 
este tata. V-aș ruga să ţinem un moment de reculegere 
în amintirea lui Sam Corsi. Dacă nu ar fi fost el, nici 
unul dintre noi nu s-ar afla azi aici, iar viața mea ar 
fi... incompletă. 

Urmă o tăcere deplină, curmată când reverendul 
Whittaker spuse: 

- Amin! lar acum, în nesfârșitul ciclu al vieţii, a venit 
vremea să sărbătorim un nou început fericit. 

În timp ce se forma un cordon de întâmpinare, 
Charles rosti: 

- Când Sam a insistat să scrie acel testament nebu- 
nesc, i-am spus că, în opinia mea în calitate de avocat, 
este mai nebun decât un iepure de martie. Dar al naibii 
să fiu dacă n-a știut ce făcea. 

Julia îşi strecură mâna pe după braţul îndoit al lui 
Charles. 

- Nu ştiu dacă a fost înţelept sau doar a avut noroc, 
dar de un lucru sunt sigură. Zâmbi, cu ochii împăienje- 
niţi de lacrimi. Undeva, dragul meu, Sam Corsi râde. 


nota autorului 


Violenţa domestică e ceva greșit, greșit, greşit! Acest 
lucru este indiscutabil, și nimeni n-ar trebui s-o tolereze. 
Totuși, în viață rareori există situaţii limpezi, în negru 
sau alb. 

Când o problemă minoră devine majoră? Când este 
timpul potrivit să pleci, înainte ca o situaţie proastă să 
devină catastrofală? Şi, odată ce încrederea s-a spulberat, 
mai poate fi refăcută vreodată? În Focul ascuns, am explo- 
rat aceste probleme deoarece transformarea şi împăca- 
rea sunt teme recurente în toate romanele mele. 

În calitate de soţie foarte tânără, Kate analizează 
faptele care îi subminează treptat căsnicia. Ea credea că 
fiecare incident violent era ceva izolat și că nu avea să 
se mai repete. Ştia că Donovan o iubea, ceea ce, cu sigu- 
ranță, însemna că aveau o căsătorie solidă. Era convinsă 
că, dacă e suficient de iubitoare și de înţelegătoare, totul 
urma să se rezolve. Din fericire, și-a dat seama că se înșe- 
la înainte de a fi prea târziu. 

Donovan n-a fost niciodată un om rău, dar a fost 
crescut în abuz, iar nevoile și iubirea lui se concentrau 
primejdios asupra lui Kate. Deşi ştia că, uneori, acți- 
unile lui erau total inacceptabile, atâta timp cât Kate 
continua să-i tolereze comportamentul, nu avea prea 
multe motive să se schimbe. Abia după ce a pierdut tot 
ce iubea mai mult pe lume și-a dat seama că trebuie să se 
transforme în moduri profunde şi dureroase. 

Deși Kate şi Donovan sunt personaje fictive, au fost 
creați pe baza unor femei şi bărbaţi reali, care şi-au depă- 
şit cu succes trecutul nefericit și și-au construit vieți fru- 
moase. Vindecarea unei relaţii distructive necesită mai 
mult decât dragoste. Trebuie să existe și compasiune, şi 
înţelepciune, şi forță emoţională. 

Kate și Donovan au toate aceste calități, plus o mare 
capacitate de a ierta. Acesta este motivul pentru care 
au fost capabili să-şi reclădească relația și s-o facă „mai 
puternică în punctele fragile“. 


mulțumiri 


Aş vrea să mulțumesc familiei Loizeaux de la Con- 
trolled Demolition Incorporated pentru ajutorul său în 
privinţa aspectelor tehnice legate de această carte. Nu 
mai e nevoie să spun că aceasta conduce CDI într-un 
mod mult mai profesionist și cu mult mai puţine riscuri 
de accidente decât fictiva mea firmă de demolări cu aju- 
torul explozibililor. 

În mod deosebit, vreau să-i mulțumesc lui Stacey Loi- 
zeaux, care face parte din a treia generație de membri 
CDI şi reprezintă dovada clară că nu există nici un mo- 
tiv pentru care o femeie să nu poată arunca lucruri în 
aer, dacă asta vrea. Desigur, orice eroare îmi aparține. 

Este nevoie de un feedback generos din partea prie- 
tenilor atunci când o autoare își croiește cu prudență 
calea de la un gen la altul. Profunde mulțumiri pen- 
tru sfaturi şi sprijin le adresez (fără o ordine anume) 
lui Binnie Braunstein, Kate McMurry, Laura Resnick, 
Jeri Wright, Suzanne Kelly, Mary Kilchenstein, Denise 
Little, Laurie Miller, Val Taylor, Jaclyn Reding, Barbara 
Ankrum, Chris Ashley, Shannon Katona, Brad Clark 
şi Mary Shea. Ca să nu mai vorbesc despre Loretta 
Chekani, Marjorie Farrell, Alison Hyder, Julia Kendall, 
Carol O'Hanlon, Ciji Ware, Nic Tideman, Peggy Wyne 
şi în mod deosebit încăpățânatului Pat Rice. 

De asemenea, vreau să-i mulțumesc lui Colleen Faul- 
kner pentru pisicile sălbatice, dar, sincer, nu pot să iau 
nici un pisoiaş. 


